
Lăudat fie numele DOmnului, DUmnezeului nostru, care 
dăruiește unuia înțelepciune, altuia avuţii, iar celui de-al 
treilea virtuți de oștean. 

Eu, Etan, feciorul lui Hosaia, din orasul Ezrah, am fost 
chemat azi să mă înfăţișez regelui Solomon. Grămaticii Eli- 
horef și Ahia, feciorii lui Șisa, m-au condus inaintea lui; și am 
aflat acolo pe Iosafat ben Ahilud, marele-grámátic, pe preotul 
Tadoc, pe proorocul Natan si pe Benaia ben lehoiada, căpetenia 
peste oaste. 

Și m-am aruncat la picioarele regelui, iar el mi-a porun- 
cit să mă ridic. Așa s-a întîmplat, că l-am privit pe regele 
Solomon cum se uită un om la altul, ochi în ochi; și, cu 
toate că şedea pe tronul sáu, între heruvimi, mi-a părut mai 
mic de stat decît îl crezusem, mai mic chiar și decit răposatul 
său părinte regele David; pielea lui era însă gălbuie la cu- 
loare. lar regele m-a iscodit cu privire străpungătoare și a 
grăit: 

"Aşadar tu eşti Etan ben Hosaia, din orașul Ezrah?" 

"Eu sunt, stăpîne și rege. $i sunt slujitorul tău". 

"Aud că, de la Dan și pînă către Bersabee, se spune că 
ai fi unul dintre cei mai înţelepţi oameni din Israel?" 

Dar eu i-am răspuns: 

"Cine poate spune despre sine că e mai înțelept decît 
Solomon, cel mai înțelept dintre regi?" 

La care și-a răsfrînt posac buzele delicat croite și a zis: 

"Vreau să-ți povestesc, Etan, visul pe care l-am visat de 
curînd, într-o noapte, după ce am adus jertfe și am ars tămîie 
pe înălțimile Ghibeonului'. 

Și, întorcîndu-se către grămăticii Elihoref și Ahia, feciorii 
lui Sişa: 

"Luaţi aminte la vis, căci va fi trecut în anale". 

Atunci frații Elihoref și Ahia au scos stiluri și tăblite 
cerate din veșmintele lor şi au așteptat cuvintele regesti, pen- 
tu a le aşterne în scris. Acesta este, însă, visul regelui 
Solomon. 

"La Ghibeon, noaptea, mi-a apărut DUmnezeu și Iahve a 
grăit: Cere ce vrei să-ți dau. lar cu am zis: Tu ai făcut cu 
părintele meu David, robul tău, mare milă, pentru că el s-a 

purtat cu vrednicie și cu dreptate și cu inimă curată înaintea 
ta; şi nu ţi-ai luat această milă de la el și i-ai dăruit un fiu, 
care să șadă pe tronul său, precum este acesta astăzi. 

Regele, care se jucase cu. nasurile heruvimilor, şi-a. luat 
mîna de pe ele și și-a întins inainte picioarele, ce erau virite 
în sandale roşii din cea mai aleasă piele de capră. | 

"Și acum, DOamne, DUmnezeul meu, i-am zis eu lui 
Iahve, ai pus pe robul tău rege în locul părintelui meu; dar eu 
sunt încă foarte tînăr și nu-mi știu calea vieţii mele. Și robul 
tău trebuie să stăpinească peste poporul ales de tine, un 
popor atît de mare încit nimeni nu-l poate nici număra, nici 
socoti". 

Regele şi-a îndreptat spinarea, în jilt; și o rază de soare 
dinspre fereastră a luminat puternic tichia brodată cu aur de 
pe părul ce începuse a se răni. 

"De aceea, DOamne DUmnezeul meu, i-am zis eu lui 
Iahve, dăruiește-i robului tău inimă înțelegătoare ca să poată 
judeca pre poporul tău și deosebi ce e bine şi ce e rău. Căci 
cine poate să cîrmuiască acest popor al tău? Și DUmnezeu 
mi-a zis: Deoarece tu ai cerut aceasta și n-ai cerut viaţă 
lungă, nici bogăție, nici nimicirea dușmanilor tăi, iată ţi-am 
dat o inimă înțeleaptă și înțelegătoare, așa cum nici unul 
n-a fost înaintea ta și nici nu se va ridica altul asemenea după 
tine”. 

Regele s-a ridicat, a aruncat o privire iscoditoare miniștrilor 
săi și a constatat că mutrele lor vădeau seriozitate și supu- 
nere. Satisfăcut, a încheiat: 

"Și îți voi da şi ceea ce tu n-ai cerut, a mai zis lahve, 
adică bogăție şi slavă, așa încît nici unul dintre regi nu va fi 
asemenea ţie, în toate zilele tale. Și, dacă vei umbla pe 
drumul mèu, cum a umblat părintele tău David, și vei păzi 
legile și poruncile mele, îți voi înmulți și zilele tale”. 

Atunci preotul Țadoc şi profetul Natan au bătut din 
palme, cuprinşi de extaz, în timp ce grămăticii Elihoref și 
Ahia, feciorii lui Șișa, își dădeau ochii peste cap de admiraţie. 
lar marele-grămătic Iosafat ben Ahilud a strigat, că niciodată, 
în viața lui, n-a întîlnit un vis mai însemnat, un vis care să 
fie mai potrivit pentru a mișca inima și mintea norodului. 
Benaia ben Iehoiada a păstrat, totuși, tăcere, iar fălcile lui 
puternice măcinau, de parcă rumegau un dumicat de 
amărăciune. Regele Solomon a coborit de pe tron, a venit 

spre mine, mi-a pus pe umăr mîna lui scurtă și grasă și a 
întrebat: 

"Ei?" 

l-am răspuns că visul regesc era, în felul lui, un adevărat 
odor de preţ, de o frumusețe neasemuită, bogat în formulări 
şi idei poetice și o dovadă a adîncului simțàmînt personal, pe 
care regele il nutrește față de DOmnul nostru lahve și de 
nepàtrunsele țeluri şi ginduri ale lui Iahve. 

"Aşa grăiește poetul", a întors vorba regele. "Dar ce spune 
istoricul? Aud de la ispravnicii mei din Ezrah, că lucrezi la o 
istorie a poporului Israel". 

"Un vis, o, cel mai înțelept dintre regi", m-am plecat eu 
adinc, "poate ajunge, tot atît de bine, să fie o forță istorică 
precum un potop sau o oaste sau un blestem al lui DUmnezeu 
— mai ales un vis care este povestit şi documentat atît de 
strălucit ca al măriei-tale". 

Oarecum nesigur, regele a cătat din nou spre mine; apoi 
și-a schimonosit gura într-o hlizeală lăbărțată și a spus: 

"Am văzut înghițitori de cuțite și mîncători de foc, dar 
incă niciodată un om care să danseze cu atîta îndemînare pe 
tăișul sabiei. Ce părere ai Benaia ben Iehoiada?" 

"Vorbe", a mîrîit Benaia. "Cîte vorbe n-am auzit în zilele 
părintelui vostru, regele David, vorbe înțelepte și cuvioase, 
rugătoare, amenințătoare, fanfaroane, lingușitoare — și unde 
sunt azi toți cei care le-au rostit?" 

Chipul regelui Solomon s-a întunecat. Poate că se gîndea 
la soarta fratelui său Amnon, sau a fratelui său Absalom, sau 
a căpeteniei de oaste Urie, primul bărbat al mamei sale, sau 
a altor diferite feţe înalte, la a căror săvîrşire din viață dăduse 
o mînă de ajutor Benaia ben Iehoiada. 

Iosafat ben Ahilud, marele-grămătic, a replicat că, toc- 
mai pentru cunoscuta mea îndemînare în folosirea cuvintelor, 
fusesem chemat înaintea măreței fețe a regelui; iar profetul 
Natan l-a îndemnat pe Benaia să ia în seamă că unii trăiesc 
prin sabie, ceilalți însă prin vorbă, după cum DOmnul nostru 
Iahve, în nemărginita sa înțelepciune, a creat mai multe 
neamuri de animale, pești ca și zburătoare, animalele pustiu- 
lui și oaia cea blîndă, dar peste toate l-a pus pe leu, care este 
deopotrivă de puternic și înțelept. Totodată a făcut o plecăciune 
înaintea regelui Solomon, în timp ce preotul Țadoc a adăugat 
că, fără a sminti cele spuse, şarpele a fost cel care a arătat 

omului calca spre iad: pentru care fapt e bine sa ne ferim de 
limba alunecoasa și de vorba ce sună dulce. Din toate acestea 
am desluşit că existau anumite deosebiri de pareri intre atot- 
puternicii din preajma regelui Solomon și ca, pentru unul din 
afara, era nimerit sa umble cu cea mai mare luare-aminte în 
acest cerc. 

lar regele Solomon s-a reîntors la tronul său și s-a asezat 
intre heruvimi. Minpiindu-le nasurile, mi-a vorbit precum 
urmeaza: 

"De bună seama, Etan ben Hosaia, trebuie să-ţi fie 
cunoscut faptul cà pàrintele meu, regele David, m-a desem- 
nat chiar cl, in persoana, pe mine, fiul sau iubit, sa-i fiu 
urmaş si a poruncit să încalec pe catirul regelui şi să merg la 
Ghihoņ, pentru a fi uns rege acolo, și că, aflindu-se pe patul 
morţii, s-a inchinat adinc inaintea mea și s-a rugat DOmnului 
nostru lahve, pentru ca DUmnezeu să duca tronul meu la 
marire și mai multă decit tronul său”. 

L-am asigurat pe rege că aceste fapte imi sunt cunoscute 
si ca sunt convins, precum că DOmnul nostru lahve a auzit 
ultima ruga a regelui David și va face întocmai. 

"Vei recunoaște asadar, Etan", a continuat regele, "că am 
fost ales de trei ori. Mai întîi a ales DOmnul Iahve poporul 
Israel dintre toate popoarele celelalte; apoi l-a ales pe părintele 
meu, regele David, ca stăpînitor peste poporul astfel ales; și, 
in Sfirșit, parintele meu m-a ales pe mine, pentru a domni în 
locul sau". 

L-am asigurat pe regele Solomon că logica sa este fără 
greş și că DOmnul Iahve, ca și regele David, n-ar fi putut 
face o alegere mai bună. 

"Fara indoială”, a răspuns regele cu una din privirile sale 
care puteau însemna orice. "Dar ai să fii, totuși, de părerea 
mca, Etan ben Hosaia, că alegerea numărului trei nu este în 
fiinţa decit atunci cînd alegerea numărului doi a fost dovedită 
fara putinţă de tăpadă'. 

"Un bărbat care s-a înălțat de la o stină de oi din Betleem 
pina la a fi stăpinitor în Ierusalim", a observat Benaia ben 
Jehoiăda cu înverșunare, "care i-a bătut pe toți vrâjmașii sài și a 
supus oraşele lor, care a plecat voinței sale nu numai pe regele 
din Moab și pe regii filistenilor, dar și îndărătnicele seminții ale 
lui Israel, un asemenea bărbat n-are nevoie nici de preot, nici de 
profet, nici de prămătic pentru a dovedi că l-a ales DUmnezeu'. 

"Dar bărbatul ăsta e mort!” Minia clocotitoare a făcut 
chipul regelui să pălească. "$i umblă prin Israel tot telul de 
povești pe seama lui, nefolositoare și chiar vătamatoare. $i, 
asa cum îi zidesc DOmnului nostru lahve un templu,.pentru 
ca să se pună capăt rugăciunilor și jertfelor făcute pe orice 
deal de lingă oricare sat și pentru ca legăturile dintre om și 
DUmnezeu să ajungă sub un singur acoperiș, tot așa avem 
nevoie de o relatare hotăritoare care să înlăture toate abateri- 
le de la adevărul cu privire la viaţa, făptuirile măreţe și 
isprăvile de vitejie ale părintelui meu, regele David, care 
m-a ales pe mine să șed pe tronul său". 

Chiar și Benaia ben lehoiada s-a cam speriat faţă de 
izbucnirea firii iuți a regelui, cu toate că fusese o figură-cheie 
la alegerea lui Solomon ca urmaș al tatălui său. Dar regele 
i-a poruncit marelui-grămătic Iosafat ben Ahilud să vorbească. 

losafat ben Ahilud a ieșit mai în faţă, a scos o tăbliță de 
lut din cuta mînecii și a dat citire: "Membrii comisiunii 
regești pentru întocmirea unei şi singurei relatări adevărate şi 
hotăritoare, istoriceşte exacte şi recunoscute oficial, privitoare la 
uimitoarea înălțare, la viata cu frica lui DUmnezeu, precum şi 
la isprăvile de vitejie şi la minunatele înfăptuiri ale lui David 
ben lesei, rege peste Iuda timp de şapte ani şi peste amîndu::ă 
semințiile, luda şi Israel, vreme de treizeci şi trei de ani, alesul 
DOmnului şi părintele regelui Solomon: losafat, fiul lui Ahilud, 
marele-grămătic; Ţadoc, preot; Nathan, profet; Elihoref și 
Ahia, feciorii lui Șișa, prămătici, Benaia, fiul lui Iehoiada, 
care este prepus peste oaste; izvoditor, dar fără drept de vot: 
Etan, fiul lui Hosaia, din orașul Ezrah, autor şi istoric. Rela- 
tarea privitoare la uimitoarea înălțare şi ăşa mai departe 
poarta titlul de lucru Re/arare despre regele David, şi trebuie 
alcatuita prin alegerea cu grijă și folosirea corespunzătoare a 
intregului material ce se află cu privire la uimitoarea iînălțare 
şi aşa mai departe a răposatului rege David, în măsura în care 
sc gasesc in el acte regești, corespondenţă și anale, precum și 
legende și tradiții, cîntece, psalmi, sentinţe și profeţii, mai 
ales dintre cele referitoare la marea iubire şi preferință, pe 
care regele David a vădit-o faţă de iubitul său fiu și urmaș, 
regele Solomon; iar amintita relatare să stabilească pentru noi 
și pentru vremile viitoare un singur adevăr și să pună capât 
prin asta tuturor contrazicerilor şi disputelor, să înlăture orice 
neincredere in alegerea lui David ben lesei de către DOmnul 

nostru lahve, precum și să spulbere orice îndoială în făgăduielile 
pline de slavă pe care le-a facut DOmnul Iahve cu privire la 
sămînța şi urmaşii lui David". 

losafat ben Ahilud, marele-grămătic, a făcut o plecăciune. 
Regele Solomon părea satisfăcut. Mi-a făcut semn să ma 
apropii și mi-a spus: 

"Firește că am să te.ajut, Etan ben Hosaia, de-ar fi să te 
împleticeşti ori să fii nesigur, unde se află greşeala și unde 
adevărul. Cînd poți să începi?” 

Dar eu m-am aruncat la picioarele regelui Solomon și 
i-am mulțumit pentru marea încredere cu care mă cinstise. 
Nimeni dintre cei de la Dan și pînă către Bersabee n-ar fi 
putut fi mai uimit decît mine, am zis eu, și dacă mi-ar fi 
apărut un înger al DOmnului în vis, pentru a-mi vesti această 
numire, i-aș fi ris în față, precum a făcut odinioară Sara, 
nevasta lui Avram. Și am deslușit mai departe că sunt mult 
prea neinsemnat pentru asemenea sarcină grea și plină de 
răspundere; dacă ar fi vorba de ciţiva psalmi sau de o scurta 
înfăţişare a istoriei unuia din triburile mai mărunte ori de o 
nouă versiune a istorisirii despre Moise în stuf, aş sta, firește, 
cu plăcere la dispoziţie; asta ar corespunde oarecum însemnătații 
mele ca autor; la urma urmei nu se cere nici de la umila 
furnică să zidească piramide. 

La asta regele Solomon a ris din inimă şi a gráit către cei 
de față: 

"Este cu adevărat un înţelept cel care, cunoscind pri- 
mejdiile drumului, cată să rămînă în coliba sa". 

Dar mie regele Solomon mi-a zis: 

"Pot să-i iau pe feciorii tăi la carele mele de lupta sau la 
călăreții mei sau printre pedestrașii care aleargă inaintea care- 
lor. Pot să le iau pe fiicele tale ca să fie brutărese de. dulciuri 
sau bucătărese ori slujitoare. Sau pot să-ți iau ogorul și via și 
livada de măslini. Sau pot să te iau pe tine ca sa rincști 
grajdurile mele sau să-mi faci vint cu coada de păun. Dar 
vreau mai curind să te folosesc ca istoric, sub îndrumarea 
comisiunii mele, căci fiecare om aflat sub voia lui DUmnczeu 
își are locul său, păstorul oilor la turma sa, iar grămaticul la 
tăblițele sale de lut". ` 

Așa că m-am plecat mai adînc în țărină şi am atras apoi 
atenția că sunt un om bolnav, cu inima slăbănoaga şi cu 
mersul stomacului anapoda. şi că se prea poate sá fiu rinduit 

la odihnă alături de părinţii mei, în Ezrah, mai înainte ca 
relatarea despre Regele David să fi fost împlinită pe jumătate; 
dar pot să recomand mai mulți colegi mai tineri, toți cu o 
sănătate mai bună ca a mea și cu un fel de-a gîndi mai 
mlădios, adică tocmai ce trebuie pentru întocmirea de cărți 
care să cuprindă un singur adevăr și să pună capăt oricărei 
contraziceri şi dispute. 

La asta, Regele Solomon a răspuns: 

"Mie mi se pare că arăţi foarte sănătos, Etan ben Hosaia. 
Pielea ta este minunat piîrlită de soare, carnea ta nu vădește 
nimic din fleșcăiala bătrîneții, părul din capul tău este bogat 
și vîrtos, ai toți dinţii în gură, iar ochii îţi strălucesc de 
plăcerile vinului și ale femeilor. Mai departe: am aici cei mai 
buni medici din tot Israelul și din regatele învecinate, pină 
către Sidon și Tir, și am o înţelegere, întărită prin învoială 
scrisă, cu regina din Saba pentru trimiterea unui specialist, 
care scoate pietrele aflate în rărunchi. De asemenea vei mînca 
uneori la masa mea și te vei împărtăși din bucatele gustoase 
de dincolo de Neghev; și vei fi plătit ca un profet mai 
mărunt, ceea ce îţi va da putință să-ți aduci amîndoua 
nevestele şi tinăra ta ţiitoare la Ierusalim și să locuiești aici 
într-o frumoasă casă de cărămidă, cu acoperis zdravăn și cu 
o grădină umbroasă în spate". 

Atunci mi s-a deslușit limpede că regele Solomon se 
vindise la toate și că nu era cu putință să mă îndepărtez 
de sub îndurarea sa. Tot astfel mi-am dat seama că treaba 
asta putea să se sfirșească rău pentru mine, cum mai 
pățiseră unii învăţaţi ai scrisului, cărora li se tăiase capul 
și li se ţintuise trupul la zidul orașului, dar că, pe de altă 
parte, puteam să mă și îngraş din asta şi să prosper, dacă 
îmi înfrînam limba și îmi foloseam condeiul cu înţelepciune. 
Cu puţin noroc și cu ajutorul DOmnului nostru lahve, 
puteam chiar izbuti să strecor în relatarea despre regele 
David ici un cuvinţel, dincolo un rînd, din care generaţiile 
de mai tirziu să-și dea seama ce s-a întîmplat cu adevărat 
în acesti ani şi ce fel de om a fost David, fiul lui lesei: 
cel care slujea în același timp şi unui rege și ca tîrfă a 
feciorului regelui și a fiicei regelui, cel care a luptat ca 
lefegiu împotriva însuși poporului său, care și-a ucis pro- 
priul fecior și a pus să-l omoare pe cel mai credincios 
slujitor al său, dar a jelit tare moartea lor, și care a 

contopit într-o naţiune o gloată de ţărani nenorociţi și de 
nomazi îndărâtnici. 

Astfel m-am ridicat de jos și i-am deslușit regelui că 
vorbele lui pline de nesfirşită înţelepciune mă convinseseră și 
că primeam slujba, deşi tremurînd și şovăind; socotind timpul 
de care aveam nevoie pentru rugăciunile și jertfele trebuitoare 
şi pentru mutarea de la Ezrah la Ierusalim, împreună cu două 
neveste și cu o ţiitoare tinără şi cu tot calabalicul lor și 
arhivele mele, eram gata să-mi încep munca în a doua zi 
după sărbătoarea paștelui. Dar — am spus eu mai departe, 
întrucît socoteam că e bine să baţi fierul cî e cald — mai 
trebuia lămurită neînsemnata problemă a educaţiei celor doi 
fii ai mei, de care mă ocupasem pînă acum și pentru care 
n-aveam să mai găsesc nici răgazul, nici prilejul, de-acum 
înainte. N-ar putea cel mai înţelept dintre regi, Solomon, să 
fie atît de îndurător... 

"Ţadoc!” a strigat regele. 

Tadoc a făcut o plecăciune. 

"Ai grijă. ca amîndoi feciorii lui Etan ben Hosaia, să fie 
băgaţi într-o școală levitică bună”. 

Și, întrucît Țadoc a ridicat din sprîncene, regele a mai 
spus, cu un gest măreț: 

"Cheltuielile de şcoală și întreţinere le plătește vistieria 
regeascá". 

Căci regele Solomon cheltuia cu adevărată dărnicie biru- 
rile ridicate de la norod. 

GÎNDURI DE NOAPTE ALE LUI ETAN BEN 
HOSAIA DUPĂ ÎNTOARCEREA SA DE LA 
IERUSALIM, PE ACOPERIŞUL CASEI SALE 
DIN EZRAH ȘI ÎN PREZENȚA ȚIITOAREI 
SALE LILIT, CARE ERA GATA SĂ SE 
STRĂDUIASCĂ CU GINGĂSIE PENTRU EL 


Nici o istorie nu se pornește cu începutul ei; rădăcinile 
copacului sunt ascunse privirii, dar merg în adînc pînă dau de 
apă. | 
Alte noroade au avut regi care pretindeau a fi zei; 
poporul lui Israel, însă, avea pe DUmnezeu ca rege — un 
rege nevăzut, căci lahve este un DUmnezeu nevăzut. Nu se 
află pe lume nici un chip al lui, fie din piatră, fie din spijă; 
el a oprit cu strășnicie să se făurească chipuri cioplite. 
Nevăzut, regele Iahve şedea între heruvimi, pe tronul său, 
care este chivotul legii, și se lăsa purtat din loc în loc; unde 
se ducea norodul, acolo mergea și el, sălăşluia în cort și în 
colibe de frunziș, precum norodul. Pe înălțimi sau sub vreun 
sicomor îşi primea jertfele aduse: un pietroi de pe ogor îi 
ajungea ca jertfelnic. Cînd se hotăra să grăiască, grăia printre 
tunetele norilor sau sub murmurul adierii vîntului, prin 
dezlănţuirea unui profet sau prin visul unui copil, prin gura 
unui înger sau prin zuruitul oracolului Urim și Tumim. El 
vestea legile, dar era adesea, el însuşi, nedrept; la răstimpuri 
era iute la mînie sau îngăduitor; își avea protejații săi; și 
adesea se contrazicea singur: semăna cu unul din patriarhii 
triburilor, pe care îi mai putem întîlni și azi prin văile 
singuratice ale munţilor. 


"Lilit, draga mea, adu-mi ulciorul cu vin pe care il vei 
afla la răcoare în chiler, vin roșu din viile regești de la Baal- 
Hamon, un dar al regelui. Lilit, draga mea, ai cărei sîni sunt 
ca două tinere căprioare gemene, vom pleca la Ierusalim și îţi 
voi cumpăra o rochie pestriță, cum poartă fiicele regelui, şi 
mirosne dulci, și o să te pierd. Adu-mi vinul..." 


Atunci de ce a fost înlocuit regele lahve de către Saul, 
feciorul lui Chiş? 

Un rege care poate fi văzut, oricît de arătos ar fi în anii 
tinereţii şi în floarea vîrstei, îmbătrînește și devine slăbănog; 
însă DOmnul Iahve, regele lui Israel, rămîne veșnic înveșmîntat 
în măreție şi slavă. Totuși voinţa lui nu se putea arăta decît 
în tălmăcirile altora, iar cei ce-l tălmăceau erau oameni. Se 
puteau înșela. Puteau să citească în semnele dumnezeești 
propria lor voință și se zvonise că nu numai unul dintre 
bărbaţii sfinți potrivise cuvîntul lui Iahve după interese tare 
lumești. 

Firește că Samuel, preotul, proorocul și judecătorul, nu 
putea fi socotit printre aceştia. Am cercetat cartea pe care 
ne-a lăsat-o moştenire şi sunt convins că era un om cu 
dreptate, plin de cele mai înalte principii. Doar un om foarte 
cinstit putea să pășească înaintea unei adunări a norodului, 
cum a făcut el la Mitpa, și să zică: lată-mă, aici sunt; 
mărturisiți împotriva mea în fața DOmnului și a unsului său, 
de am luat cuiva boul sau asinul, de am asuprit sau apăsat.pe 
cineva; de am luat de la cineva mită și am închis ochii asupra 
lui... Dar tocmai unul ca el poate să facă mai mult rău, cu 
felul lui de a fi drept, decît vreun fiu al lui Belial cu 
ticăloşiile lui. 


"Bea, Etan, prietene al meu. Noaptea e plină de mireasmă 
atît de dulce. De ce, oare, să mă pierzi? Eu n-am să te 
părăsesc, afară doar de m-ai alunga. Vreau să-ți cînt așa cum 
m-ai învăţat 


Sunt trandafirul din Saron şi floarea din vilcele sunt 
Precum e floarea între spini, aşa e între fete draga mea 
Cum e măru-ntre copaci, aşa-i dragul meu printre flăcăi 
Dar nu mă asculți...” 


Preoții din Rama, ai căror părinţi slujiseră sub el, profeţii 
colindători care se trăgeau din școala sa, toți aceştia îl descri- 
au pe Samuel astfel: un om înalt, costeliv, cu coama sură și 
pletoasă și cu barba rară, neatinse de briciul bărbierului, cu o 
privire de fanatic, cu gura lipsită de bunătate, — un bărbat 
care vedea un dușman în oricine nu era îndată gata să se 
plece înaintea voinței lui precumpănitoare și înaintea puterii 
lui DUmnezeu, căci DUmnezeu era rege în Israel, iar Samuel 
era împuternicitul său față de norod. 

Samuel s-a certat cu norodul, cînd acesta a cerut un rege 
care să dea răspuns cu propriul său glas și să lovească cu 
propria lui sabie. În cuvinte aspre, le-a deslușit firea stăpînitorilor 
care vor veni apoi și le-a prezis cum puterea nestrunită a unui 
om îi schimbă firea. Dar poporul Israel a rămas surd la toate. 

Nu cred că Samuel va fi priceput vreodată de ce norodul 
stăruia în a cere un rege din carne și sînge și de ce tocmai el, 
nu cel mai neînsemnat din lungul şir al judecătorilor din 
Israel, trebuia să-și lase slujba și să ungă rege un om. 


"Lilit, draga mea, gustă din vinul regelui. Și mîngiie-mi 
tîmplele, căci mă doare capul. Au de unde vin furtunile care 
prefac lumea și ce anume le pricinuiește? Dacă va trăi cîndva 
un om care să ne cunoască dinainte cursul, acela va trece 
drept mai înțelept decît însuși cel mai înțelept dintre regi, 
decît Solomon..." 


Și Samuel s-a certat cu DOmnul lahve; și, în cartea pe 
care a scris-o, a spus toate cuvintele pe care DUmnezeu 
le-a- rostit către el: 'Ascultă glasul poporului în toate cîte îți 
grăieşte; căci nu pe tine te-au lepădat, ci pe mine, ca să nu 
mai domnesc eu peste ei. 

Ce ton de renunțare din gura unuia care a despărțit 
lumina de întuneric și apele de uscat. 

Poate că Iahve a grăit astfel pentru a-l mîngîia pe Samu- 
el; dar, după toate relatările, Samuel încă mai avea destulă 
tărie, pentru a supraviețui și fără îmbărbătarea dumnezeiască. 
Mie mi se pare, mai curînd, că aici tălmăcitorul vorbelor 
DOmnului a dat glas propriilor sale simțăminte: este Samuel 
care simte că a fost lepădat și care strămută propriul Eu în 
pieptul lui DUmnezeu. 

Și, totuși, cuvintele pe care le aude Samuel cuprind un 
răspuns. Să ascultăm tonurile care răsună în el. Nu este, 
oare, ca și cum am auzi glasul lui bătrîn? El este căpetenia 
unui trib mai mic; are slăbiciunile lui, ca și laturile sale bune; 
a încercat să facă să domnească dreptatea cît s-a priceput mai 
bine, a încercat să-i ajute pe ai săi: dar acum au mijit zorile 
unei vremi noi... O vreme nouă. 


"Glasul tău, Lilit, draga mea, este ca un piriiaș primăvara; 
cuvintele, care te-am învăţat, sunt pline de armonie pe buzele tale: 

Căci, iată, iarna a trecut, ploile au contenit şi nu mai sunt. 
Florile se-arată iar pe plai; 

vremea, cînd păsările cîntă, a sosit, iar 

furtureaua dă zvon pe meleagurile noastre. 


Dar cînd a început, oare, această vreme nouă cu noua ei 
harababură, care cerea o putere nouă în Israel? Cînd s-a 
atribuit o bucată de ogor ultimei familii nomade a ultimului 
trib nomad? Cînd a înlocuit fierul bronzul? Cînd, pe piaţa 
unuia, lîna n-a mai fost schimbată pe grînele celuilalt, ci a 
fost vîndută pe mici monede de argint? Cînd păstorul cinstit 
a devenit şarlatan, neguţător, zaraf ce dă bani cu împrumut? 
Vremea cea nouă a venit buzna peste Samuel și, cu toate că 
era un prooroc, el n-a văzut-o. A colindat prin ţară, în fiece 
an pe același drum peste Betel spre Ghileal și Miţpa, și a 
ținut giudeţ peste Israel în toate locurile acestea, și s-a reîntors 
apoi la Rama, căci acolo se afla casa lui, şi acolo a ţinut 
giudeț tot restul anului și acolo a înălțat DOmnului un 
jertfelnic și a crezut că toate vor rămîne la fel pînă la sfîrșitul 
zilelor sale. S-a întîmplat, totuși, ca glasul norodului să nu 
mai poată fi trecut cu vederea, și i-a vorbit chiar DUmnezeu 
lui Samuel; și Samuel a pornit și l-a ales pe Saul ben Chiş, 
din tribul Veniamin, care era cu un cap mai înalt decît tot 
norodul şi care pornise să caute asinele părintelui său şi a 
aflat un regat. 

Sau astfel ne relatează Samuel în cartea sa, iar tîlcul 
vorbelor e limpede: Saul e rege peste Israel din mila lui 
Samuel, marele preot, judecătorul și profetul, este omul lui 
Samuel, îndatorat lui Samuel. Dar mai este și o altă versiune 
cu privire la înscăunarea lui Saul. Multe rămîn acolo în 
întuneric, contemporanii au murit, hrisoavele au fost nimicite 
de către regele David: un bărbat, care pune să-i spînzure și pe 
ultimii urmași în linie bărbătească ai înaintaşului său ce mai 
sunt în viaţă, trebuie să șteargă și amintirea lui. 

Povestitorii de istorii din pieţe și de sub porţile orașelor 
relatează că Saul se întorcea de pe ogor, în urma vitelor, și a 
auzit tinguielile norodului: Nahaș, a aflat el, principele 
Amoniţilor, împresura orașul labeș din Galaad și ameninţa să 
scoată ochiul drept tuturor celor din oraș, spre ruşinea întregului 
Israel. În acea clipă, aşa se spune, s-a pogorit duhul lui 
DUmnezeu peste Saul. Acesta ʻa luat o pereche de boi și i-a 

tăiat bucăţi și a trimis bucăţile, prin soli, la toate hotarele lui 
Israel. Oricum, i s-au alăturat destui oameni pentru ca să-i 
poată împărţi în trei cete; cu aceștia a purces el spre labeș și 
a năvălit peste Amoniţi în vremea strajei din faptul zilei; pînă 
ce ziua a prins să se înfierbînte, el îi bătuse pe dușmani și 
despresurase labeșul. 

Acolo se ridicase, din porunca lui lahve, o nouă căpetenie 
peste Israel, precum Ghideon, precum lefta, precum Samson 
cel cu plete lungi. Dar acum norodul avea nevoie de un rege. 
Și au pornit toți cu Saul la jertfelnicul din Ghilgal și, după ce 
s-au adus jetfele trebuitoare, Saul a fost uns acolo rege. 

De către norod, nu de către Samuel. 


"Tremuri de frig, prietene al meu". 

"Furtunile, care prefac lumea, suflă rece”. 

"Coapsele mele sunt pline de căldură pentru tine, Etan; 
am să mă deschid iubitului meu". 

"Miere și lapte curg de pe limba ta, Lilit, draga mea, iar 
mireasma straielor tale e ca mireasma Libanului. Cît de fru- 
moasă e dragostea ta, cu mult mai bună decît vinul...” 

De cînd Avram, străbunul nostru, a pornit din cetatea Ur 
a Caldeilor spre Tara Canaanului, poporul nostru a colindat 
adesea. Încercările ne-au învăţat să pornim la drum cu poveri 
ușoare și să avem încredere în DUmnezeu. 

Dar arhivele și însemnările mele se alcătuiau din nu- 
meroase tăblițe de lut şi suluri de piele care trebuiau luate, 
toate, cu mine. Și, ţinînd seama de mulțimea asinilor ce 
duceau lăzile cu arhivele mele, cum puteam s-o opresc pe 
Estera, nevasta mea, să-și ia cu ea sipetele şi covoarele, pe 
Hulda, mama feciorilor mei, să-şi ia toate vasele și oalele, dar 
pe ţiitoarea mea Lilit, să ia toate cutiuţele și băuturicile și 
săculeţii cu pudră? Dar calabalicul puiește alt calabalic, căci 
la doi asini cu poveri de folos se adăuga un al treilea, care 
duce merinde pentru animale și pentru cei ce le mînă. Mi-am 
blestemat ușurința, căci uitasem să lămuresc cu regele So- 
lomon și problema cheltuielilor de călătorie. 

Zilele treceau. De cîte ori priveam în urmă și vedeam 
caravana pe drumul nisipos — patruzeci de asini împreună cu 
cei ce-i mînau şi cu familia! — mă gîndeam la lungul drum 
prin pustiul Sinaiului. De bună seamă că, socotit pe cap de 
om, copiii lui Israel vor fi cărat cu ei din Egipt mai puține 
bunuri decît căram noi de la Ezrah; dar oare nu ne aștepta și 
pe noi la Ierusalim, tot atîta nesiguranţă, cît îi așteptase și pe 
ei în Țara Făgăduinţei? | 

Estera şedea pe asinul ei de călărie, clătinîndu-se sub 
soarele nemilos, cu pete întunecate sub ochi; se sprijinea de 
Sem şi Șelef, feciorii mei cu Hulda, care mergeau alături de 
ea. Inima mea s-a întors spre Estera și am poruncit să facem 
popas la umbra unei stînci mari, în virful căreia se înălța o 
tufă de terebint. 

Dar Estera a zis: 

"Știu ce zor ţi-e să ajungi la Ierusalim, Etan". 

Am văzut chipul ei istovit şi am auzit cum horcăia cînd 
își trăgea răsuflarea și mi-am adus aminte cum fusese odinio- 
ară: cu toane şi plină de viaţă, cu duh scăpărător și senină și 
de o mare frumuseţe lăuntrică. $i i-am grăit: 

"Ţin mai curînd să ajung acolo împreună cu tine, Estera, 
draga mea". 

Ea a răspuns: 

"Dacă DOmnul vrea, o să trăiesc. Dar dacă DOmnul nu 
vrea, o să vină un înger al DOmnului și o să-mi cuprindă 
inima cu mîinile, așa încît să se oprească. 

Și Iahve i-a hărăzit Esteriei somn acolo la umbră, pînă 
ce a venit vintul înserării și s-a făcut vremea să pornim mai 
departe. Calea a început să ne pară lungă și nu înaintam decît 
anevoie, căci făceam popas ori de cîte ori o cuprindea 
slăbiciunea pe Estera. Totuşi în ziua a șaptea am ajuns pe 
culmea de deasupra pîriului Chedron, de unde se zărește 
Ierusalimul, meterezele și porțile și turnurile de deasupra 
porților, coperișurile lui scînteietoare, tabernacolul, un punct 
de culoare purpurie alături de albul palatului şi al cetăţii. 

Atunci m-am aruncat în genunchi înaintea DOmnului și 
i-am mulțumit că m-a condus pe mine și pe ai mei pînă am 
ajuns să vedem Ierusalimul și am făgăduit să jertfesc un miel 
gras și un ied fraged pe jertfelnicul, pe care îl înălțase regele 
David în aria de treierat a lui Ornan lebuseul: mielul ca semn 
de mulțumită pentru împlinirea călătoriei, iar ieduțul ca aju- 
tor la rugăciunea pentru ocrotirea Dumnezeiască în orașul lui 
David și la curtea regelui Solomon. 


Acolo, însă, stăteau la creneluri și în turnuri străji care 
ne iscodeau de departe și nu-și luau ochii de la noi, în timp 
ce ne apropiam de poarta cea mare. Străjerul cheretian ne-a 
oprit și, cînd i-am arătat zapisul, l-a strigat pe căpitan. 

"Istoric, ai?” 

Căpetenia porţii ştia să citească. 

"Avem nevoie în Ierusalim de pietrari, de zidari, de sala- 
hori la căratul tencuielii; chiar și un cizmar ar fi de folos; da, 
ia te uită, ne vine un istoric”. 

"l-am arătat pecetea regească. 

"Norodul ăsta are nevoie de un letopiseț'”, a continuat 
vorba căpitanul, așa cum eu am nevoie de un buboi pe 
mădularul bărbăţiei mele. Ei se nasc tîmpiți şi mor la fel, se 
îmrpeunează cu mamele lor și cu oile, şi tu vrei să le dai o 
istorie. N-o duc ei destul de greu și așa, fără istorie?” A pus 
degetul butucănos și murdar pe una din lăzi: "Ce e aici 
înăuntru?" 

"O parte din arhivele mele", am zis eu. 

"Deschide". 

"Dar or să cadă tăbliţele afară, totul o să se zăpăcească'. 

"Deschide, am zis”. 

Nodul nu voia să se dezlege. Am tras de curea. Deodată 
lada s-a deschis și prețioasele mele tăblițe au căzut în colbul 
drumului. Norodul de la poartă a prins să chicotească. Mi 
s-a urcat sîngele la cap; am vrut să ridic glasul împotriva 
căpitanului, dar am dat cu ochii de gloată. Era o gloată 
ciudată, cu totul alta decît într-un orășel ca Ezrah. Aștia de- 
aici erau furi, leneși, milogi, sclavi fugiți; nişte ucigași cu 
toţii, și îmbrăcați în zdrenţe; de asemenea și schilozi care 
țineau la vedere cioturile pline de scrisori, părul încleiat, 
ochii betegi. Asta era mocirla pe care fusese zidit noul Ieru- 
salim, faţa cealaltă a strălucirii ce-o întruchipa Solomon: 
scursoare a vremii celei noi, prea înceată, prea leneşă sau, pur 
și simplu, prea slabă pentru a pricepe duhul cel nou, căile 
cele noi. Și m-au batjocorit şi m-au ameninţat, poate din 
pricina celor 40 de asini încărcați cu avutul meu sau din 
pricină că eram istoric, și nu așteptau decît un semn din cap 
al căpitanului ca să năvălească peste noi, precum hienele 
asupra unei ciosvîrte de hoit. 

Dar căpitanul a smuls un gîrbaci de la brîu și a pocnit cu 
el pe deasupra capetelor. Sem și Șelef adunau de sîrg tăblițele. 
Le-am pus îndărăt în ladă și am legat-o, cît am putut mai 
bine. 

Astfel am pășit în oraș. 

Ah, vara asta! Vara asta în, Ierusalim! 

Fiece zi cu soare orbitor se contopește cu următoarea. 
Estera bolește. Hulda moțăie și între timp sudoarea îi curge 
pe chipul buhăit. Pînă și Lilit este istovită și fără chef. 

Ar fi trebuit să mă gîndesc la arșița de aici, la muște, la 
duhoarea orașului, mai înainte de-a mă arăta gata să încep 
lucrul la Relatarea despre uimitoarea înăltare a doua zi-după 
sărbătoarea Paștelui şi de-a sta numaidecît la dispoziţie. 

Toţi cei cărora le e cu putință au fugit din oraş. Regele și 
curtea, împreună cu haremul, s-au mutat în casele regești de la 
țară, pe malul lacului Chineret, pentru a se bucura acolo de 
apa răcoritoare; doar cele zece ţiitoare ale lui David, pe care 
feciorul său răsculat Absalom le-a luat în stăpînire sub ochii 
norodului și care de-atunci trebuie să rămînă părăginite și 
neroditoare, n-au voie să meargă și ele, bietele făpturi. Și încă 
am noroc: losafat ben Ahilud, marele-grămătic al regelui, a 

fost reținut la Ierusalim cu treburi ale slujbei; de-aceea pot 
să-i dau lui de veste. El mă trimite la administratorul bunurilor 
regeşti. Această prea-cinstită față, care nu urmăreşte și ea decît 
să părăscască orașul cît mai curînd cu putință, mă primeşte pe 
fugă şi îmi repartizează singura locuință pe care o are la 
îndemînă, după cît pretinde, nr. 54 de pe ulița Reginei din 
Saba, o casă cu trei încăperi într-o mahala pentru slujbași ai 
domniei și pentru leviți de cinul al doilea și al treilea. Cu toate 
că meşterii zidari abia au plecat de acolo, tencuiala a și crăpat, 
din tavanele cămărilor atîrnă paie, acoperișul s-a povimit 
îngrijorător. Afară de asta, casa e mult prea mică; ar trebui să 
pun să-mi mai zidească o încăpere pentru lucru. În temeiul 
slujbei mele de redactor al relatării despre regele David, un 
cămătar se arată gata să-mi dea înainte banii trebuiton pentru 
construcție, dar cu camătă mare; de unde să iei, însă, zidari și 
dulgheri în Ierusalim? Toţi meșteșugarii care se află, muncesc 
din zori și pînă la apusul soarelui, în afara zilelor de Sabat, la 
zidirea templului, a palatului regesc, a grajdurilor și magazinelor 
pentru noile care de luptă ale regelui, locurile de mas pentru 
toată adunătura lui, a clădirilor pentru dregătoriile ce se înmulțesc 
intruna. Sem şi Selef, a căror școală e închisă din pricina verii, 
hoinăresc pe ulițe ca niște cîini fără stăpîn; ei povestesc că în 
Ierusalim poţi avea orice, numai să cunoşti oamenii potriviţi și 
să ungi mîinile potrivite. N-am nimic împotrivă să folosesc 
legăturile lor și să pun la bătaie cîţiva arginţi, dar sunt încă 
străin în oraș, slujba mea e prea nouă și prea nesigură, situația 
generală e încă prea cețoasă; nu-mi pot îngădui nici un pas 
greșit. 

Asa că sunt nevoit să renunţ la modestele mele planuri de 
construcţie. În plus și banii amenință să mi se isprăvească. În 
vistieria regească, spre soare-amează de locul unde se zidește 
templul, abia dacă mai sunt cîţiva slujbaşi, iar acei puţini o 
şterg şi ei din cămările dregătoriei, cît pot mai des; după 
așteptare de ore întregi, izbutesc să găsesc pe un anume Penuel 
ben Mușşi, revizor de cinul al treilea, care mă ascultă răbdător. 
Apoi, după ce a răscolit printr-o grămadă de tăblițe de lut şi 
suluri de pietre prăfuite, îmi împărtășește că n-a sosit nici o 
poruncă de plată pentru mine, și nici vreo altă îndreptare sau 
vreun alt zapis; înainte de sărbătoarea tabernacolelor, pe care 
regele Solomon și atotputemicii săi o vor petrece din nou la 
Ierusalim, nici nu prea e de așteptat ceva. 

'Izbucnesc în tînguieli și întreb dacă nu se află nimeni în 
Ierusalim, care să aibă împuternicirea de-a încuviinţa o plată 
înainte și care să fie înduplecat s-o facă? 

La care, Penuel răspunde, alungînd muştele de pe chipul 
său încrețit: chiar de s-ar afla în lerusalim un asemenea 
atotputernic, oare ar fi de-ajuns iscălitura lui? Azi iscălește 
unul, mîine poate că acesta nu mai e acolo, iar iscălitura e 
fără valoare. Au știe cineva, ce anume se mai află pe lista pe 
care regele David i-a înmînat-o pe patul de moarte feciorului 
său Solomon? De-aceea, vezi bine, e nevoie neapărat de o a 
doua iscălitură și de pecetea regească pe orice poruncă de 
plată. 

La aceasta, adulmecînd informaţii de preț, am zis: am 
auzit și eu de listă, dar a văzut-o oare cineva? Poate că 
faimoasa listă nu e decît un zvon, răspîndit ca să justifice 
măsurile luate de Benaia ben lehoiada? 

La care, Penuel, temîndu-se ca discuția să nu meargă 
prea departe, a spus: au nu e vremea pentru un mic prînzișor, 
dat fiind că soarele s-a urcat pe cer și se apropie amiaza? 

Atunci cu, fără a lua seama la punga mea sfrijită, l-am 
întrebat dacă n-ar vrea să-mi ţină tovărășie-la o masă modes- 
tă; poate că ştie și vreun local liniștit, în afara zidurilor 
orașului, unde am putea găsi umbră și un vin care să nu fie 
prefăcut, și o halcă gustoasă de friptură de miel? 

Căci cercetarea istoriei nu se alcătuiește doar din îndelet- 
nicirea cu tăbliţele de lut ars. 


ISTORIA TABERELOR DIN ISRAEL ÎN VREMEA 
URCARII PE TRON A LUI SOLOMON, FECIORUL 
LUI DAVID, CU INCLUDEREA CELOR COMU- 
NICATE DE PENUEL BEN MUSI, REVIZOR DIN 
CINUL AL TREILEA AL VISTIERIEI REGEȘTI,; 
CU UNELE DIN REFLECŢIILE SALE — 
DEOARECE DEVENISE GURALIV DATORITĂ 
FRIPTURII ȘI VINULUI — REDATE ÎNTOCMAI 
ȘI PUSE ÎN PARANTEZE. 


Acum regele David era înaintat în vîrstă și ajuns la adînci 
bătrîneți şi nu se putea încălzi, cu toate că Abișag Sunami- 
teanca, o fecioară frumoasă și bine făcută, era alături de el și 
se străduia cu gingăşie să-l slujească. Și el știa că zilele îi erau 

numărate; dar, chiar dacă avea vreo preferință pentru Adonia, 
sau pentru Solomon, sau pentru un altul dintre feciorii săi, 
tăcea chitic în privinţa asta. 

(Acu: regele zăcea acolo și privea țintă în tavan şi simțea 
cum îi.alunecă puterea din miini. Și vedea bine, cum toți îl 
pîndeau și așteptau un cuvînt al lui, spre a-l folosi în lupta 
pentru a-i urma la tron; acest cuvint tot ce-i mai rămăsese: 
din slava lui.) 

Dar era Adonia, feciorul lui David de la nevasta sa 
Haghita, un flăcău voinic, iar tatăl său îl zămislise îndată 
după Absalom. Și Adonia a zis: eu am să fiu rege: și şi-a gătit 
care de război şi călăreți și cincizeci de oameni care să-i 
alerge înainte și să strige: La o parte, mişeilor! Drum liber 
pentru urmașul la tron, pentru alesul regelui David! Și, chiar 
cînd a auzit, el însuși, zarva, regele a tăcut și nu i-a cerut 
socoteală lui Adonia. 

(Nici nu se mai sinchiseau de el. lar lui nu-i rămînea 
altceva decît să aştepte pînă cînd DOmnul lahve avea să 
aplece talgerul balanței într-o parte sau într-alta. Căci el nu 
mai avea decît cuvîntul său, cuvîntul unui om pe moarte; și, 
dacă, DOamne fereşte, rostea cuvîntul în sprijinul celui greșit, 
iar acesta era răpus, ce s-ar fi ales atunci de el? Căci părerea 
oamenilor se află în mîna 'celor ce vor veni; iar de fecior 
atirnă, dacă părintele va continua sau nu să trăiască în 
amintirea norodului.) 

Și Adonia s-a sfătuit cu loab, căpetenia oastei lui David, 
pentru a-și asigura ajutorul oștilor, și cu Abiatar, marele 
preot, îndărătul căruia stăteau preoţii din cuprinsul țării, ce 
năzuiau să-şi păstreze micile lor altare și jertfelnice de pe 
înălțimi, precum și veniturile ce le aveau de la ele; şi amîndoi 
l-au sprijinit pe Adonia. Atunci Adonia a înjunghiat oi şi boi 
și viței grași la piatra Zohelet, cea de lingă En-Roghel, şi a 
chemat pe toți fraţii săi, fiii regelui, dimpreună cu toți bărbaţii 
seminției Iuda, care erau în slujbă la rege. Numai pe fratele 
său Solomon nu l-a pofiit. 

(Micuţul, al doilea născut de Batşeba, se va fi gîndit 
regele pe moarte: micuțul vestit încă de la vîrstă fragedă 
pentru hotăririle lui înțelepte, DUmnezeu l-a părtinit: vădit 
pe Solomon, numai că nu prea se ştia bine ce-avea în inimă. 
Adonia avea oastea; dar oastea trebuia mai întîi adunată 
laolaltă; iar preoţii de la sate ai lui Abiatar erau împrăștiați 

prin țară și se mișcau greu, căci numai la înfulecat și beţivit 
și preacurvit îi aflai fără zăbavă la îndemiînă. Hotăritor era 
cum ar avea să răspundă Benaia, pe care regele îl pusese mai 
mare peste gloata de cheretieni și peletieni, care alcătuiau 
starja regească, întrucît aceasta era singura trupă ce se afla 
numaidecit la îndemiînă.) 

Dar profetul Natan și Țadoc, celălalt mare-preot care 
lupta pentru un mare sanctuar cu putere nesmintită asupra 
tuturor preoţilor și leviţilor, — aceștia doi nu făceau parte din 
tabăra lui Adonia și se temeau foarte. Si Natan a vorbit cu 
Batseba ca să-și mintuie viaţa ei, și pe a feciorului ei So- 
lomon. A sfătuit-o să intre la rege și să-i spună: au nu tu, 
stăpînul și regele meu, te-ai jurat către roaba ta zicînd că fiul 
meu Solomon va fi rege după tine și va sedea pe tronul tău? 
Pentru ce se poartă, dar, Adonia ca și cum el ar fi rege? Și 
Natan i-a făgăduit Batşebei să vină în urma ei la rege și 
să-i întărească spusele. lar Batşeba a mers la rege, în cămara 
unde odihnea, și i-a grăit, cum o învățase proorocul Natan, și 
mai spus pe deasupra: 'Stăpîne și rege al meu, ochii întregului 
Israel la tine cată, pentru ca tu să le arăţi cine va şedea pe 
tron după tine; altfel cind stăpînul şi regele meu va răposa 
întru părinţii săi, s-ar putea ca eu și feciorul meu Solomon să 
tragem: ponosul.. 

(Pe-atunci David sta culcat în patul său cu fecioara 
Abișag, care se străduia cu pinpășie să-l slujească, iar femeia 
aceasta îi vorbea, încercînd să-l convingă. Făcuse într-adevăr 
asemenea făgăduială? Ultima pasiune a bărbatului e şi cea 
mai puternică: ucisese pentru asta, iar Solomon era copilul 
ișpășirii. Dar, după moartea sîngeroasă a lui Amnon și după 
Absalom, care a stat atîrnat în stejar de propriul său păr, 
Adonia era primul în şirul celor ce urmau la tron. Femeia 
vîrstnică din față-i, care vorbea pentru fiul ei, și cea tînără 
care se lipea de el, erau cam prea mult pentru el; suntem 
călători în trecere pe pămînt, iar el era aproape de ținta 
călătoriei sale.) 

Și iată, în timp ce Batşeba încă vorbea cu regele, a venit 
înâuntru și proorocul Natan și a zis: 'Stăpîne și rege al meu, 
au spus-ai tu oare: Adonia va fi rege după mine și va şedea 
pe tronul meu? Pentru că a pofiit la el pe toți feciorii regelui și 
pe loab şi căpeteniile oastei, și pe deasupra și pe preotul Abiatar; 
şi, iată, ei  mănincă și beau dinaintea lui și strigă: Trăiască 

regele Adonia! Dar pe tiul tău Solomon nu l-a poftit, nici pe 
mine, robul tău preasupus, și nici pe preotul Ţadoc și nici pe 
Benaia ben lehoiada.' Regele, însă, s-a întors către Abișag şi a 
privit-o şi a spus: Așa bine făcută și atît de plină de haruri şi nu 
vrea să se clintească nimic. lar lui Natan: Am auzit bine — nici 
pe Benaia?’ Și profetul i-a dat răspuns: 'E aşa precum ţi-am spus, 
stăpîne și rege al meu; Benaia ben Iehoiada și paza regească n- 
au fost poftiți de către Adonia la En-Roghel. Atunci regele 
David s-a ridicat în capul oaselor și a zis către Batșeba: 'Așa 
vreau să fac azi, cum ţi-am jurat pe DOmnul DUmnezeul lui 
Isracl.' Și a grăit: 'Chemaţi la mine pe preotul Ţadoc și pe Benaia 
fiul lui lehoiada.' Şi, cînd au păşit ei înaintea regelui, acesta le- 
a zis: "Să luaţi pe cheretieni şi peletieni cu voi și să puneţi pe 
fiul meu Solomon pe catîrul meu şi să-l duceţi pînă jos la 
Ghibon; şi acolo să-l miruiască preotul Țadoc și proorocul 
Natan ca rege peste Israel; și apoi să sunați din trîmbițe și să 
strigați: Să trăiască regele Solomon! Și a zis Benaia ben lehoia- 
da: Amin, să fie ca DOmnul DUmnezeul stăpînului şi regelui 
meu să spună și el da și amin la asta. 

(lar el s-a lăsat pe spate, pe perne. Talgerul balanței 
DOmnului Iahve se aplecase limpede, iar cuvîntul lui DUmnezeu 
venise la el. Dar fusese anevoios şi trebuia să stăruie în 
hotărîrea sa pînă ce se întorcea micuțul de la Ghihon: mai 
era acolo şi lista, pe care voia să i-o dea, pentru ca să 
lămurească tot ceea ce el nu avusese puterea să lămurească. 
Cîţi nu umblaseră să afle această listă, în iatacurile lui și în 
cămara însemnărilor tainice. Nerozi, se va fi gîndit regele pe 
patul de moarte. Nu se află nici o listă pe care s-o fi putut 
găsi cineva. Avea numele în minte. Pe toate.) 

Și Natan și Țadoc și Benaia au făcut cum le poruncise 
regele David și, de-ndată ce l-au miruit pe Solomon, au sunat 
din trîmbiță. Atunci tot norodul a strigat: Să trăiască regele 
Solomon! şi au cîntat din trimbiţe și au pornit îndărăt spre 
Ierusalim și era bucurie mare pe popor, cît și pămîntul 
se zguduia de strigătele lor. lar Adonia și toți cei pe care îi 
poftise la ospăț au auzit zgomotul. Și Ioab a întrebat: Ce 
este acest zgomot şi vuiet de care răsună cetatea? Şi, iată, au 
şi venit atunci soli alergînd, printre ei și feciorul preotului 
Abiatar, și au povestit ultimele întîmplări. Și toți cei care 
erau cu Adonia și-au dat seama că loab, care era pus mai 
mare peste oaste, nu avea nici o oaste cu el, iar căpeteniile 

peste cete de-o sută și de-o mie nu aveau nici o ceată de-o 
sută sau de-o mie cu ei; dar Benaia ben Iehoiada avea cu el 
cheretienii și peletienii, paza regească. Atunci s-au înspăimîntat 
oaspeţii și nici n-au mai apucat să se şteargă la gură după 
mîncare, ci s-au sculat și s-au dus fiecare în drumul său. lar 
Adonia a fugit în tabernacol și s-a încleștat cu mîinile de 
coarnele jertfelnicului. Acum Solomon încă nu era sigur de 
noua lui putere; de-aceea a zis: Dacă el va fi om cinstit, nici 
un păr din capul lui nu se va clinti, iar dacă va fi om viclean 
va muri. Astfel a venit Adonia și s-a înclinat regelui So- 
lomon; şi Solomon i-a zis: 'Du-te la casa ta! Însă marele- 
grămătic losafat ben Ahilud, care zăcuse bolnav în casa sa de 
țară din Liban tot timpul frămîntărilor acestora, s-a întors la 
Ierusalim și s-a închinat noului rege și s-a bucurat de mila lui: 
Solomon. lar Benaia, feciorul lui lehoiada, a fost pus peste 
oaste în locul lui Ioab. Dar cei nemulțumiți din Israel și cei 
ce se simt asupriţi ridică ochii spre Adonia și așteaptă ca Ioab 
să sune din trîmbiță; iar regele Solomon i-a poruncit lui 
Benaia să aibă o mie de urechi; și glasul lui Israel s-a făcut 
abia auzit, ca o adiere într-un lan de grîne. 


Către sfîrşitul istorisirii sale, Penuel ben Muşi, omul meu 
de încredere, era într-o stare de ușoară chercheleală. M-a 
îmbrățișat și m-a încredințat că regii seamănă unul cu altul, 
Adonia sau Solomon; jecmănitori de oameni, niciodată sătui,; 
şi că întreaga casă a lui lesei a fost blestemată de Iahve din 
pricina sîngelui ce mînjește din belşug mîinile lui David și din 
pricina celor ce le-a făcut poporului. 

Pe cînd ne întorceam spre seară pe poarta orașului, iată 
că s-a auzit tropot de copite și huruit de roți şi zarva alergătorilor 
ce strigau: 

"La o parte, mişeilor! Faceţi loc lui Benaia ben Iehoiada, 
care e mai mare peste oaste și peste cheretieni și peletieni, 
paza regelui!" 

Și prietenul meu a pierit, de parcă îi înghițise Seol; eu 
însă, stam locului singur și încremenit. Și un glas din înalt a 
zis: | 

"Prrr, bestiilor!” | 

Roţile au scîrțiit și de sub copite au ţîșnit scîntei, iar 
glasul a grăit mai departe: 

"Cutare și cutare să-mi facă mie DUmnezeu, dacă 

nu-l am în fața mea pe Etan, feciorul lui Hosaia și redactorul 
Relatării privitoare la uimitoarea înălțare şi aşa mai departe.” 

M-aș fi prosternat în praf, de n-ar fi fost mîna care 
mi-a poruncit să mă urc în car. 

"Te duc cu carul acasă, Etan, dacă ăsta ţi-e țelul”, a spus 
Benaia: "Am auzit deja că ești în Ierusalim. De ce nu mi-ai 
făcut nici o vizită?” 

“M-am cățărat în carul lui. 

"Eram încredinţat că stăpînul meu se află deopotrivă 
într-una din casele de ţară ale regelui", am zis eu, "sau pe 
țărmul mării sau pe povirnișurile Libanului, unde zăpada cea 
veşnică udă cu apă cedrii foșnitori.” 

"Cedrii foşnitori”. Benaia a pornit pe neaşteptate și eu am 
trebuit să mă țin bine. "Cine o să apere mielul rătăcitor de 
leul care sfirtecă sau şi de șacal, dacă eu părăsesc Ierusa- 
limul?” 

În fața mea vedeam crupele netede ale iuților cai și 
toiegele albe ale nenumăraților alergători; în jurul meu răsuna 
necontenit numele Benaia ben Iehoiada. Atunci a coborit 
peste mine Duhul DOmnului și am înțeles ce simțăminte 
plăcute mijlocește omului puterea. 

Dar mîna, cu care Benaia ţinea hăţurile, era lată și cu 
vine groase; iar el a rîs din adîncul pieptului și a zis: 

"Taică-meu a fost şerb în Israel și a săpat după aramă în 
mine și şi-a scuipat bojocii tușind și a murit. Dar eu Benaia, 
feciorul lui, am învăţat să citesc, și tăbliţele tale nu mai au 
nici o taină pentru mine. Vreau să te și ocrotesc, Etan, cîtă 
vreme scrii ceea ce e pe placul meu și pe acela al ochilor lui 
Solomon; dar, dacă nutrești gînduri potrivnice sau chiar le 
sapi într-una din tăblițele tale, am să-ți pun tigva la vedere 
într-un păr înalt, iar trupul am să poruncesc să-l ţintuiască la 
zidul orașului ăstuia.” 

La care vorbe eu l-am asigurat pe Benaia că nimic nu e 
mai departe de mine decît a nutri gînduri potrivnice; apoi că 
sunt un tată de familie cu o putere întru totul în spijinul 
statului și a rînduielilor lui, fie ele de natură militară, admi- 
nistrativă sau religioasă. 

Carul s-a oprit. 

"De-aici trebuie să umbli pe jos, Etan". 

Benaia.a făcut un semn spre ulița care se strîmta și abia 
de mai îngăduia trecerea a doi asini unul pe lîngă altul. 

"Orașul nu e zidit pentru mersul cu carul." 

Am sărit jos, i-am mulțumit lui Benaia și i-am urat ca 
Iahve să-i hărăzească sănătate și bogății; părea că nu m-a 
auzit. A silit caii să se dea îndărăt și a izbutit, nu știu cum, 
să întoarcă în loc carul; apoi a urmat iarăși larma alergătorilor, 
tropotul cailor, zdroncănitul roților. În liniștea ce s-a lăsat 
mai apoi, mi-am adus aminte că uitasem să-i cer bani. Căci 
iscălitura Jui ar fi avut preţ fără doar- și poate. 

Arşiţa a prins să se domolească. Sărbătoarea tabernacole- 
lor a început și orașul parcă era îmbătat de vinul nou şi de 
fumul cărnurilor ce sfiriiau pe jertfelnice în timpul arderilor 
de tot. 

În viile de la Baal-hamon ale regelui, în colibele de 
frunziș care erau înălțate în amintirea fugii din Egipet, zăceau 
pe jos, în îmbrăţișare strînsă, perechi de îndrăgostiți, adesea 
de același sex. Era de parcă zeii Canaanului, Baalii și Astaroţii, 
îşi sărbătoreau reînvierea. Pe un jilt împletit cu ghirlande, cu 
fruntea încununată de frunze de viță, trona marele eunuc 
regesc şi se complăcea în rolul de mare-preot al întregii 
petreceri. Cu elegantele sale gesturi egiptene, îndrepta fe- 
cioarele cu sîni îmbelșugaţi și flăcăii înguști în şșolduri spre 
unul sau altul din frunzare, ba chiar le trimitea și slujitori cu 
burdufuri proaspete de vin şi cu talere pline de dulciuri. 

M-am apropiat de el. 

"Etan ben Hosaia?” a întrebat el cu glasul din gît al 
oamenilor de pe Nil; şi, cînd am dat din cap a încuviințare, 
a ZIS: 

"N-ai adus nici una din femeile tale?" 

Amenhotef — așa mi se istorisise — era o nouă achiziţie 
la curte, un dar al faraonului către regele Solomon: meșter 
mare în felul de a se purta cu femeile, era foarte prețuit în 
haremul regesc pentru alesele sale maniere străine care se 
deosebeau ca de la cer la pămînt, dar plăcut, de purtarea 
grosolană a vechilor supraveghetori. 

"M-am simţit cît se poate de onorat de porunca regelui”, 
am răspuns cu, "ṣi am fost foarte uimit și am presupus că 
poftirea era numai pentu mine." 

"E cu adevărat o poftire neobișnuită. O persoană de 
neam cît se poate de- înalt doreşte să te cunoască”. 

A zîmbit puţin, cu profilul întors spre lumina unei facle. 
Era o raritate printre cei de-o samă cu el, un eunuc slăbănog; 
doar carnea fleșcăită -de sub bărbie și glasul uneori foarte 
subțire mărturiseau operaţia căreia îi fusese supus. 

A făcut semn unui purtător de faclă să se apropie și eu 
l-am urmat pe acesta. Noaptea era plină de glasuri, mireasma 
strugurilor în pîrgă plutea pretutindeni. Cineva, însoțit de un 

fluer, cînta fals, dar cu mult simțămînt; un altul a rîs, apoi 
rîsul a contenit. 

M-am împiedicat; cît pe-aci să cad grămadă. Mă aflam 
într-una din colibele de frunziș. Înăuntru, rezemată de niște 
perne scunde, şedea o femeie, subțirică, cu veșmîntul întun- 
ecat strîns bine pe gît. Purtătorul de faclă dispăruse, dar o 
feștilă de oloiu răspîndea oarecare lumină, iar luna trimitea 
fişii subțiri de argint printre frunzele coperişului. Femeia și-a 
întors chipul spre mine, un chip însemnat de ani, cu buze 
mari boite şi cu ochii mari sulemeniţi. 

M-am aruncat la pămînt: 

"Principesă Micol!" 

Încă n-o întîlnisem niciodată, dar auzisem, ca toată 
lumea, multe despre ea: fiica lui Saul, care trebuise să vadă 
cum toate cimotiile ei fuseseră ucise, una după alta, în afară 
de schilodul Mefiboșet; de două ori nevasta lui David, femeia 
„care şi-a bătut joc de el şi, de-aceea, a rămas fără copii. 

"Sluga voastră supusă nu e decît un biet cîine ce se 
tîrăşte la picoarele voastre, oo, lumină, soare !" 

Vorbele îmi curgeau de pe buze; această femeie avea în 
firea ei ceva care te silea la umilință. 

"Stăpîna mea a poruncit să mă cheme, la acest ceas și 
aici?” 
| S-a sprijinit într-un cot şi s-a ridicat în capul oaselor. 
Era și mai bătrînă decît mă făcuseră zvonurile să cred; 
mîinile ei erau doar piele şi oase, iar dinţii, sau ce mai 
rămăsese din ei, lungi şi spălăciţi. 

"Aşadar tu urmează să scrii istoria lui David?" 

Vocea ei păstrase ceva din răsunetul tineresc. 

“În cel mai bun caz, principesă, voi aduna laolaltă ceea 
ce alții vor face să ajungă la urechea mea; şi, chiar şi asta, 
doar cu încuviințarea celui mai înțelept dintre regi, a lui 
Solomon." 

Un gest de stăpînă. 

"Ce știi tu despre David?" 

"În afară de stăpînul de azi al tronului, de Solomon, 
David a fost, fără tăgadă, cel mai însemnat bărbat din luda și 
Israel, alesul DOmnului DUmnezeului nostru care a încheiat 
un legămînt cu David şi care a bătut pe duşmanii lui David 
şi a făcut de ocară pe toţi cei ce-l urau şi care, mai apoi, a 
făgăduit că sămînţa lui David va dăinui veşnic." 

"Cu alte cuvinte”, din nou gestul din mînă, "nu ştii 
absolut nimic”. 

Am tăcut. 

"Cum de te poţi sumeţi să vrei a scrie despre el sau chiar 
doar a aduna laolaltă, ceea ce alții vor face să ajungă la 
urechea ta?" 

"Omul e însăşi legenda lui”. 

Chipul ei s-a schimonosit. 

"Doreşti să nimiceşti legenda, stăpînă?" 

"Vreau ca cineva să știe totul despre el, cînd n-oi mai fi 
eu în viață." 

Am așteptat. 

"Era frumos la înfățișare”, a zis ea, "nu înalt de stat, ca 
părintele meu sau ca lonatan, mai curînd gingaș; apoi părul 
roșcat peste faţa puternic pîrlită; și a venit la noi cu muzica 
lui şi cu stihurile lui..." 


MĂRTURIA PRINCIPESEI MICOL LA 
ÎNTREBĂRILE LUI ETAN BEN HOSAIA ÎN COLI- 
BA DE FRUNZAR DIN VIILE DE LA BAAL- 
HAMON ALE REGELUI 


Întrebare: Desigur, curtea părintelui nostru, regele Saul,nu 
era așezarea cuprinzătoare şi făloasă pe care o avem 
azi. Totuși, la curte vine feciorul unui anume lesei din 
Betleem. Chiar dacă presupunem că lesei era un om 
avut și cu vază.. 

Răspuns: ...ceea ce nu era. Mai tîrziu s-a răspîndit zvonul, 
pentru a face o impresie bună, că Iesei ar fi stăpînit 
multe turme şi o casă mare și că glasul său ar fi avut 
greutate în sfatul seminţiei Iuda şi că spița lui mergea 
îndărăt pînă la întemeietorul tribului. În fapt lesei era 
un țăran sărăntoc și neînsemnat, care avea mai mulți 
feciori decît putea hrăni. Trei dintre ei au mers la 
oaste, iar David ar fi păzit încă multă vreme cele 
cîteva amărite de oi ale părintelui său, dacă preoții 
din Betleem n-ar fi descoperit farmecul trupului lui și 
felul deosebit al glasului său. 

Întrebare: Preoţii i-au dat învățătură? 

Răspuns: Cînd a venit la noi ştia cum să se poarte. Nu 
mai vorbea ca un păstor de la oi. Cînta din strune. 

Stia cîntările cunoscute și alcătuia altele noi. Și se 
pricepea cum să se poarte cu părintele meu, regele 
Saul. 

Întrebare: Mai știe stăpîna mea cine a fost cel care l-a 
recomandat, care l-a ales dintre alții, care l-a poftit 
să vină? 

Răspuns: Asta n-a spus-o David niciodată. Erau întrebări 
la care se ferea să răspundă. 

Întrebare: $i nici vreun altul nu v-a vorbit despre asta, 
pe- atunci? 

Răspuns: Nu-mi amintesc. Pe vremea aceea n-aveam nici 
treisprezece ani și eram îndrăgostită de fratele meu 
Ionatan; flecăreala de la curte nu mă atingea. 

Întrebare: Povestiţi slujitorului vostru ceea ce vă mai 
aduceți aminte. 

Răspuns: O boală grea de la DOmnul s-a abătut peste 
părintele meu Saul. Am chemat medicii și oamenii lui 
DUmnezeu și vracii descîntători. Am încercat cu 
buruieni de leac, cu lăsat sînge, cu arderi de tot pe 
jertfelnic, cu vrăji și descîntece. Apoi cineva ne-a 
îndemnat la muzică. 

Întrebare: Dar la curte nu se aflau muzicanți? 

Răspuns: În mare număr. Și au zdrăngănit, au suflat, au 
ciupit strunele, au sunat din trîmbițe, au bătut dara- 
banele, pînă ce părintele meu regele Saul i-a alungat 
cu un blestem și cu o lovitură de picior. Muzica lui 
David era altcum. Muzica și cuvintele lui, și felul cum 
cînta, dezlănțuiau durerea și umpleau inima de dor. 
Pacea s-a reîntors în privirea părintelui meu, regele 
Saul, si s-a așternut pe chipul. lui; mîinile lui 

s-au destins; și, după trei zile întregi de sminteală, a 
aflat somn. 

Întrebare: Care anume era boala lui? 

Răspuns: Duhul DOmnului s-a îndepărtat de la el și un 
"duh rău trimis de DOmnul a prins să-l muncească. 

Întrebare: Aţi putea să zugrăviți. lucrarea duhului rău? 

Răspuns: Era înspăimîntătoare. Și astăzi încă, după atiîția 
ani mă urmărește. Acel om uriaș, care sta neclintit în 
bătălii, ca un turn, se ascundea tîrîș într-un ungher al 
sortului său, bolborosea de spaimă și își mușca gleznele 
sau mocnea în sine ceasuri în șir, asculta glasuri pe 


care nu le putea auzi decît el sau o lua la goană cu 
spume la gură. 

Întrebare: Se putea băga de seamă vreo rînduială anume? 
Duhul rău se vădea la răstimpuri mai mult sau mai 
puțin deopotrivă de mari? 

Răspuns: Cetitorii în stele au cercetat schimbările lunii și 
crugurile stelelor, dar n-am putut da de irma nici unei 
legături cu boala. La început se scurgeau luni întregi 
între două răbufniri ale bolii; mai tîrziu duhul se ivea 
tot mai des și părintele meu regele Saul nu mai afla 
decît puţine zile de odihnă. 

Întrebare: Vă aduceţi aminte cînd l-a muncit duhul rău 
pentru prima oară? 

Răspuns: Cred că a fost după biruința asupra lui Amalec. 
Prin Samuel, profetul, lahve a pus să-i poruncească 
părintelui meu, regelui Saul, să ucidă bărbaţii și fe- 
meile, copiii şi pruncii de sîn, boii și oile, cămilele și 
asinii din Amalec. Părintele meu a izbit întreg noro- 
dut cu tăișul sabiei; dar vitele le-a cruțat. Era țăran și 
nu putea îndura măcelărirea fără rost a vitelor; în afa- 
ră de asta, oamenii lui își cereau partea de pradă, 
iar el era regele Jor. 

Întrebare: L-a cruțat şi pe Agag, regele Amalecului? 

Răspuns: Puterea ţi-o poți arăta prin moarte, dar și prin 
îndurare. 

Întrebare: Dar această putere sta în mîna lui Iahve. 

Răspuns: Iahve nu mai era rege. Părintele meu era rege. 

Întrebare: Iahve era DUmnezeu. 

Răspuns: lar Samuel era glasul lui. Samuel a venit la 
părintele meu, regele Saul, la Ghilgal, și l-a mustrat și 
i-a zis: 'Nesupunerea față de DUmnezeu e ca păcatul 
vrăjitoarei, iar împotrivirea e la fel cu închinarea la 
idoli. Samuel a mai zis: 'Ai lepădat cuvîntul DOmnu- 
lui și DOmnul te-a lepădat și el pe tine, ca să nu mai 
fii rege peste Israel. Cînd Samuel s-a întors să plece, 
părintele meu regele Saul l-a apucat de poala hainei; 
și haina s-a rupt. Atunci Smuel i-a zis: Așa a rupt, 
dar, DOmnul regatul Israel de la tine și l-a dat aproape- 
lui tău, care e mai bun decît tine. 

Întrebare: Și părintele vostru a crezut asta? 

Răspuns: A căzut în genunchi înaintea lui Samuel și l-a 

rugat să se reîntoarcă cu el înaintea bătrînilor poporului 
și înaintea lui Israel, pentru ca el să se închine DOm- 
nului DUmnezeului lui. Dar Samuel a zis: 'Adu la 
mine pe Agag, regele amaleciților'. Agag s-a apropiat 
de părintele meu — am văzut-o chiar cu ochii ăștia 
—, a păşit liniștit înaintea lui și a zis: 'De bună seamă 
că amărăciunea morţii a trecut. Dar părintele meu, 
regele Saul, a stat locului și a privit cum Samuel, 
profetul, l-a tăiat bucăți pe Agag înaintea DOmnului 
la Ghilgal. 

Întrebare: Si după aceea a inceput să-l bîntuie duhul rău? 

Răspuns: Da. 

Principesa s-a lăsat pe spate în perne. O vinișoară albas- 

tră se zbătea pe tîmpla ei. Întîmplarea -pe care o 
zugrăvise, mă îngrijora; și mă treceau fiori, în ciuda 
aerului molcom al nopții. 

"Ţi-e sete, Etan" 

Principesa a bătut din palme. Apoi către un slujitor: 

"Vin. Fructe. Prăjituri”. 

ȘI iar către mine: 

"Stiu, sunt o femeie bătrină, iar aducerea-aminte a mea e 
înţesată cu mii de amintiri, care se învălmășesc mai des decît 
îmi e pe plac. Dar chipul tînărului David mi-e întru totul 
limpede. Se istorisește că s-ar fi purtat înțelepțește pe toate 
căile sale. Eu aş spune mai curînd, că avea un farmec firesc. 
Cîştiga oamenii din cîteva cuvinte, dintr-o privire, cu o mişcare 
a miîinii. Părea să fie atît de prietenos, atît de fără răutate. 
Dacă toate acestea erau prefăcute, atunci a fost cel mai mare 
fățarnic după șarpele care a înduplecat- o pe Eva să mănînce 
rod din pomul cunoașterii binelui și răului. 

Dintre noi toate eu sunt cea care i s-a împotrivit mai 
mult. Nu era nici o taină că, în chiar noaptea cînd muzica 
lui a alungat duhul rău, el a împărțit patul cu părintele meu 
regele Saul. Abner ben Ner, care era mai mare peste oaste în 
vremea părintelui meu, pretinde că nu atît muzica lui David, 
cît mai curînd dosul său i-a adus ușurare regelui. Dar cu știu 
bine cît de drăgăstos putea fi David şi că apropierea lui 
aducea alinare, precum ploaia ogorului uscat de secetă. 

Principesa a luat un ciorchine de strugure. 

"Şi apoi Ionatan. Cunoști, doară, cîntecul de jale pe care 
l-a scris David la moartea lui: 


32 


Jale grea este în mine, după tine, frate-meu lonatane! 

Căci mult mi-ai fost tu drag. 

Mai de preț mi-era iubirea ta 

Decît dragostea femeilor... 

l-am privit adesea cu 'luare aminte pe amîndoi. Nu cred 
că au luat seama la mine sau la simțămintele mele. În orice 
caz lonatan nu! El avea nevastă și copii, avea ţiitoare; dar 
prin David părea să fi descoperit un nou cuprins al vieţii. 
Ionatan și-a dat arcul, spada și briul de care era atîrnată, ba 
Chiar şi haina de pe trup, pentru a-l împodobi pe David cu 
ele; i-ar fi dăruit jumătate din regat, dacă ar fi fost al lui. 
David a primit toate astea cu drăgălășenia care îi era proprie; 
zîmbea, spunea stihurile sale și cînta din lăută. Potolea pofta 
părintelui meu regele Saul, cînd dorea acesta; se culca cu 
fratele meu lonatan și îl lăsa să-i sărute picioarele, coapsele, 
mîinile, gîtul; iar în noapte mi-am pierdut cumpătul și cînd 
am spus vorbe grele împotriva lui, a venit mai tîrziu la mine 
și am fost a lui. 

Principesa a împins ciorchinele de strugure într-o parte. 
Eu i-am umplut iar paharul. 

"Am crezut atunci că era zeul Baal prefăcut în om, 
plăcerea cărnii întruchipată, și totuși înzestrat cu acea nepăsare 
pe care o au doar zeii. În restriștea mea, am strigat chemîn- 
du-l pe lahve. Dar lahve n-a răspuns: însă David, de parcă 
auzise srigătul meu, mi-a deslușit în treacăt, a doua zi, că el 
era alesul lui Iahve și că, în tot ceea ce spunea și făcea, 
împlinea doar vrerea lui lahve. Încă nu văzusem pe nimeni 
altul care să fi fost ales de Iahve, în afară de Samuel; şi 
Samuel era costeliv, doar oasele de el, veșnic cu buboaie pe 
țeastă, cu urdori în colțurile ochilor și cu o barbă rară, ce sta 
de obicei ţeapănă din pricina jegului. Dar oare de ce să nu fi 
turnat lahve duhul său o dată şi într-un vas plăcut simţurilor? 
Și alte întîmplări următoare au părut să întărească minunea. 

Cine mai auzise vreodată ca un oarecine să fie scăpat de 
sulița aruncată de părintele meu regele Saul? Suliţa părintelui 
meu era aducătoare de moarte, ţintuia victima lui de perete, 
în timp ce coada ei încă tremura de puterea aruncării. Totuși, 
David a scăpat de trei ori. Parcă avea ochi la ceafă. Și avea 
nevoie de ei. Fie că Ionatan și-o fi dat în vileag fără rușine 
simțămintele pentru David sau că Riţpa, ţiitoarea tatălui 
meu, i-o fi șoptit la ureche una sau alta ori că Abner ben 


33 


Ner, care era mai mare peste oaste, o fi amintit în darea lui 
de scamă din fiece lună despre noul cîntec, pe care leviţii îl 
faceau să răsune de pe înălțimi: Să nu fie nici o curvă printre 
fiicele lui Israel, şi nici un curvar printre fiii săi, — duhul cel 
rau trimis de DOmnul s-a înființat iar la părintele meu regele 
Saul, mai puternic ca înainte, şi i-a îndrumat gîndul și mîna. 

Uncori m-a cuprins bănuiala că David într-adevăr se juca 
cu duhul. Dar David tăgăduia una ca asta. Cînd pe tatăl meu 
ıl napadeau gîndurile negre, David se așeza la picioarele lui, 
nu chiar așa ca să-l atingă, dar destul de aproape pentru ca 
parintele meu să-i simtă prezența. Apoi scotea cîteva acor- 
duri, lasa capul pe spate și începea sa cinte: melodii, care-ţi 
purtau gindul la caravanele ce se îndreaptă spre soare-apune 
sau la tristeţea cc se-abate asupra omului, în ceasul de după 
clipa dragostei. Atunci deodată părintele meu răcnește — și 
apoi sulița aruncată, ce tremură infiptă în perete. Și întreba- 
rea lui David: Ce am făcut? cu ce am păcătuit? care e 
prescala mea, de vrei să-mi rápui viaţa?” 

Principesa a dat din cap, pe gînduri: aceasta fusese doar 
o particică din toată grozăvia pe care o trăise; și a fost fiica 
unui rege și de două ori nevasta unui rege, și învățase să-şi 
stapinească simțămintele. 

"Mai tirziu, cîndva, l-am întrebat: David, dragul meu, de 
fapt nu ţi-a fost frică niciodată? M-a privit, apoi a spus: 
inima mi-e plina de frică; sunt poet; am destulă fantezie 
pentru a-mi putea închipui sulița înfiptă în trup”. 

Prințesa mînca din boabele de strugure. 

"Astfel, părintele meu regele Saul l-a făcut căpetenie peste o 
mic de oameni și l-a trimis contra filistenilor. lar eu i-am spus 
fratelui meu Ionatan: ăsta e sfirsitul lui David; și Ionatan se 
temea foarte pentru viața lui David și a zis: i-am dat arcul meu 
ȘI spada mea și cingătoarea mea pentru spadă, de ce nu-i pot da 
ochiul meu și tăria pumnului meu. Dar de anul nou s-a întors 
David indârăt, cu chipul mai pîrlit de soare ca oricînd și cu 
barba nctâiată, și agonisise biruinţe în lupte și pradă multă și 
ucisese nenumărați filisteni. Am auzit ce vorbeau oamenii lui 
despre cel: la începutul campaniei stătuseră și ei întrucitva pe 
ginduri; dar cînd l-au văzut pe David în luptă, părerea lor s-a 
schimbat; in bătălie, tinărul chipeș se prefăcea parcă într-un fel 
de om apucat de beţia sîngelui. Era și iscusit la întocmirea 
planurilor, avea privirea agcră față de slăbiciunile dușmanului. 

Și s-a răspîndit atunci vorba în norod, căci, oricînd 
femeile din orașele lui Israel ieșeau cîntînd și dansînd pentru 
a-l întîmpina pe regele Saul cu tamburine și clopoței și 
timbale, aveau și un cîntec antifonic: Saul a bătut mii, dar 
David zeci de mii. Așa exagerate cum erau, cifrele au făcut ca 
voia-bună a părintelui meu să se întunece și mai mult. S-a 
dus cu gîndul la prezicerea lui Samuel, proorocul, și și-a pus 
intrebarea: Ar putea oare să fie acesta aproapele de care a 
vorbit și care e mai bun decît mine? Și și-a zis: lui David 
i-au recunoscut zeci de mii, iar mie numai mii; ce alta mai 
poate să vrea decît regatul?" 

Prințesa a rămas cu privirea pierdută, de parcă ar fi 
cugetat la voința DOmnului, prin care tocmai atrăgătorul 
cîntăreţ, care trebuia să alunge duhul rău, îl stîrnea să se 
Ivească. 

"Fratele meu Ionatan, care a auzit antifonul femeilor, 
l-a iubit pe David și mai mult din pricina asta; iar eu, care îl 
dorisem atîta, întrucît erau la război, m-am supus voinţei lui. 
Însă părintele meu se tot frămînta cu gîndul, cum să se 
cotorosească de David. Din nefericire, era mai mult soldat 
decît- meșter în uneltiri, iar DOmnul Iahve nu era cu el, astfel 
încit nu i-a venit altceva în minte decît repetarea vechiului 
sâu şiretlic, dar adăugîndu-i ó răsplată. Eu trebuia să fiu 
răsplata. Cum o să plătesc oare zestrea miresei? a întrebat 
David și a amintit că era om sărac și de puţină însemnătate. 
La care regescul mijlocitor de căsătorie a întors vorba, cum 
că regele Saul ar fi gata să primească o sută de prepuțuri de 
filisteni drept plată pentru mireasă. 

Astfel s-a ridicat David și s-a dus, el și bărbaţii săi, și a 
răspuns două sute de filisteni și s-a întors îndărăt la Ghibea, 
la părintele meu Saul. Și David călărea pe un, catîr cenușiu- 
deschis, și avea pe șa un coş acoperit. Și a dus coșul la 
părintele meu; de față cu întreaga curte. Imaginea aceea o 
văd încă și acum aievea: David, care dă deoparte învelitoarea 
coșului și revarsă pe masă penisurile pline de sînge închegat. 
Și l-am auzit numărîndu-le pînă la două sute. 

noaptea aceea a venit la mine cu biciul, iar eu am 
adâstat lungită înaintea lui, și el m-a pedepsit si eu am 
îndurat". 

Purpuriul zorilor a prins să se înalțe peste podgoriile din 
Baal-hamon ale regelui, astfel încît în coperișul umbrarului a 

început să se desluşească marginile fiecărei frunze. Chipul 
prințesei era de culoarea cenușii. 

"Omul e însăși legenda sa". 

Privirea îi devenise din nou rătăcită. 

"N-ai spus tu asta, Etan ben Hosaia?" 

M-am plecat adînc. 

"Asta a fost rodul amărit al priceperii slugii voastre, 


stâpînă . 
"Acum poţi pleca", a mai spus. 

Binecuvîntat fie numele DOmnului DUmnezeului nostru 
al cărui adevăr este ca o pajiște smălțată de flori colorate, de 
unde fiecine o culege pe cea care-i place. 

Eu, Etan ben Hosaia din orașul Ezrah, acum cu locuinţa 
la nr. 54 pe ulița Reginei din Saba, Ierusalim, am fost chemat 
azi, a doua zi după sărbătoarea tabernacolelor, în casa stăpînirii, 
pentru a lua parte acolo la prima ședință regulată a comisiunii 
regești pentru întocmirea unei şi singure relatări adevărate şi 
hotăriîtoare, istoricește exacte şi recunoscute oficial, privitoare la 
uimitoarea înălțare, la viata cu frica lui DUmnezeu, precum şi 
la isprăvile de vitejie şi la minunatele înfăptuiri ale lui David 
ben lesei, rege peste Iuda timp de şapte ani şi peste amîndouă 
semințiile, Iuda şi Israel, vreme de treizeci de ani, alesul DOm- 
nului şi părintele regelui Solomon, pe scurt Relatare despre 
regele David. Și am fost îndrumat de către un slujitor într-o 
tindă unde se aflau trei indivizi bărboși, nu tocmai curațţi, așa 
cum găsești: în piață sau pe la porțile orașului. Aceștia m-au 
agrăit, cum că sunt lorai, Iohan și Meșulam, povestitori de 
istorii și legende îngăduiţi de ocîrmuire , și că fuseseră chemați 
din poruncă regească să se înfăţișeze acolo; în ce scop anume 
nu știau, că doar își plătiseră totdeauna la timp birurile şi 
dările, iar acum erau cuprinși de mare înfricoşare. De aseme- 
nea voiau să știe, dacă și eu eram povestitor de istorii şi 
legende; și, cînd am confirmat asta cu anumite limite, au 
început să se tînguiască de faptul că nu mai merg treburile; 
dar și-au dat cu părerea că, judecînd după înfăţişarea netedă 
a chipului meu, trebuia să fi avut succes mare; apoi au 
întrebat în ce anume mă specializasem: în tradiții din vre- 
murile vechi, în istorii despre marele exod sau despre judecători, 
ori în întîmplările cele mai noi? Slujitorul m-a izbăvit de cei 
trei barzi și m-a dus într-o încăpere mare, rînduită cu nes- 
pusă fală. lar acolo ședeau pe perine odihnitoare membrii 
comisiunii; la mijloc, între ei, adăsta pentru răcoreală și 
gustare un coș cu roade, alături de un ulcior cu apă plăcut 
mirositoare și de un taler plin cu gumă de mestecat îmbălsămată, 
ce era făcută din diferite rășini aromate. Dar losafat ben 
Ahilud mi-a poruncit să iau loc lîngă o masă scundă, ce 
trebuia să-mi fie de ajutor la scris; și a bătut din palme și a 

deschis ședința, dind expresie bucuriei sale că membrii comisiei 
sunt bine sănătoși și că s-au întors la Ierusalim, pare-se, 
minunat odihniţi. Mai departe a spus că membrii vor fi citit 
sau pus să li se citescă, fără îndoială, o mulțime de cărţi 
despre o mulțime de teme și vor fi știind că sunt multe feluri 
de-a povesti ceva; mergînd cu istorisirea înainte sau de- 
a-ndărătelea, ori începînd de la mijloc spre ambele capete, 
sau totul de-a valma, ceea ce se poate denumi harababură și 
este tocmai foarte la modă printre autorii mai noi. Oricum, a 
continuat el, pentru ţelurile Relatării despre uimitoarea inăltare 
și așa mai departe i se pare a fi cel măi bun lucru să se 
înceapă cu începutul, adică de la ungerea tînărului David de 
către Samuel, profetul, și de la povestea cu Goliat. Oare 
membrii sunt de aceeaşi părere? 

Membrii n-au avut nimic de obiectat. 

Oare eu, Etan ben Hosaia, în calitatea mea de redactor, 
am cumva alte propuneri? 

Am răspuns că n-am. 

În legătură cu ungerea, a deslușit Iosafat ben Ahilud mai 
pe larg, stă la dispoziţie, datorită bunăvoinţței lui Tadoc, 
preotul, o relatare scrisă din arhiva propriului templu din 
Rama al lui Samuel. A făcut semn cu mina spre un teanc de 
tăblițe de lut din stinga lui. L-am rugat să-mi arate o tăbliță. 
Mi s-a dat una și mi-am dat seama, după soiul literelor și 
după felul de prelucrare a lutului, că era de dată mai proaspătă 
și că, fără nici o îndoială, nu provenea din ţinutul Rama. 
Ţadoc a părut să observe îndoielile mele și a amintit că 
tăblițele din Rama cuprind în esenţă aceeași relatare, pe care 
a dat-o şi Samuel în cartea sa. Firește, anumiți oameni 
pretind că ungerea tinărului David de către profetul Samuel 
n-ar fi decît o legendă, răspindită pentru a întări pretenția lui 
David la tronul lui Saul; asemenea oameni sunt, in mod 
vădit, dușmanii regelui Solomon, ai adevăratei credinţe și ai 
oricărei stăpîniri legiuite; dar rostul meu, ca redactor al relatării 
despre regele David, este să prelucrez materialul în asemenca 
fel, incit să nu mai ofere nici un fel de părţi vulnerabile. 

"Dacă stăpinii mei ar ingădui slujitorului lor cîteva observaţii 
cu privire la acest punct, am răspuns eu. Am cercetat 
temeinic cartea iui Samuel şi cunosc şi ce s-a povestit din 
gură-n pură. De-aceea cred că îmi pot înpădui să spun, cum 
că aici avem înaintea noastră una dintre cele mai încîntătoare 

şi poetice istorisiri din tinereţea unui bărbat menit a ajunge 
mare. Să ni-l închipuim, numai, pe bătrinul prooroc, cum 
ajunge la Betleem cu sufletul plin de cuvîntul DOmnului 
DUmnezeu: Vreau să te trimit la lesei, cel din Betleem, căci 
am ales de împărat pe unul dintre feciorii săi. lată aievea 
păstorii de oi ce împresoară pe Samuel, fetele tinere, muierile 
bătrîne şi ştirbe; se roagă cu toții să le dea binecuvintarea lui 
sau o mică proorocire la un preț mai la-ndemînă; dar Sa- 
muel, deșirat, costeliv și întunecat la chip, îndeamnă la drum 
mai departe, spre coliba lui lesei. Sătenii din locul acela 
întind gîturile: ce caută oare marele profet sub copenșul acela 
umil? lar marele profet pune în coliba lui lesei să-i treacă pe 
dinainte toţi feciorii acestuia, șase neghiobi neciopliți, în timp 
ce Iahve îi şoptește: nu te uita la înfăţişarea lor și nici la 
statura uriașă; căci treaba nu merge după cum vede omul; 
omul se uită la ceea ce bate la ochi, dar DOmnul se uită la 
inimă. Şi Samuel i-a zis lui Lesei: 

"Aștia sunt toți feciorii tăi?" 

Atunci este adus de la staulul oilor și tînărul David; își 
croiește drum prin mijlocul mulțimii ce cască gura și păşește 
înaintea feței lui Samuel; pîrlit de soare, cu ochi frumoși și 
bine croit la făptură — descrierea aceasta presupun că e 
cunoscută stăpînilor mei. Și, în cele din urmă, DOmnul 
DUmnezeu care îi poruncește lui Samuel: 

"Scoală-te şi unge-l, căci el este!" 

Benaia ben Iehoiada bătea darabana cu degetele pe ge- 
nunchiul său, iar Iosafat ben Ahilud înghițea de parcă îi 
rămăsese în gîtlej ceva cleios; doar Ţadoc, preotul, radia de 
mulțumire cu tot chipul său unsuros. 

"Ei", a întrebat profetul Natan oarecum nesigur, "are 
vreun cusur relatarea asta?" 

Nădăjduiam că altul va da la iveală părțile ce nu se 
potriveau. Într-un tîrziu mi-am luat inima în dinți şi am 
vorbit: 

"Să zicem că Samuel a venit cu adevărat la Betleem și că 
s-a purtat așa cum se povestește; — dar oare n-ar fi ajuns 
atunci David flăcăul cel mai vestit din satul său şi n-ar fi 
vorbit oamenii din Betleem luni în șir despre asta și oare cei 
șase frați mai virstnici ai săi n-ar fi mers degrabă la toți 
unchii și verii și cumnaţii lor, ce locuiau într-alte părți, 
pentru a-i încunoștința de noua lor mărire? Întreg neamul lui 

luda ar fi aflat în cel mai scurt timp despre treaba asta și 
s-ar fi fudulit că unul dintre flăcăii săi plini de nădejdi va 
ajunge în curînd rege al lui Israel! Trebuie să ne punem 
întrebarea: oare cît ar fi trecut pînă ce ar fi aflat despre asta 
și regele Saul și pînă cînd ar fi pus să-l ridice pe tînărul 
David de-acasă şi să-l tragă în fața judecății pentru însușire 
nedreaptă a unei demnități sau chiar pentru uneltire? Și, 
totuși, cînd David se înfăţişează pentru prima oară la curte, 
ridică vreunul glasul să spună: Uite colo, regele și stăpînul 
meu, oare tînărul chipeș cu lăuta și cu stihurile nu e același 
David ben lesei, care a fost uns de curînd, de către Samuel, 
să fie rege în locul tău? — Nici unul măcar!" 

Țadoc m-a măsurat cu o privire furioasă. 

"Mă bucur că Etan ben Hosaia a ridicat chestiunea asta”, 
a spus el răgusșit, "căci este o chestiune de principiu, pe care 
o putem rezolva tot atît de bine și acum. Există, după cît se 
pare, două feluri de adevăr: unul pe care prietenul nostru 
Etan dorește să-l afle, și altul care se întemeiază pe cuvîntul 
DOmnului Iahve, așa cum a fost mijlocit de către profeții săi 
şi de către preoții săi". | 

“Întru slava învățăturii”, a spus Benaia și a virit în gură o 
bucată de gumă de mestecat. 

"Întru slava învățăturii, da, firește!" s-au umflat obrajii 
bucălați ai lui Țadoc. "Și, unde cele două feluri de adevăr nu 
se potrivesc între ele, eu trebuie să cer să urmăm învățătura. 
Căci unde am ajunge, dacă fiecare s-ar îndoi de orice și ar 
porni, el însuși, în căutarea adevărului? Marele și strălucitorul 
templu pe care îl înălțăm, s-ar prăbuşi mai înainte ca zidirea 
lui să se fi încheiat; tronul pe care l-a făurit regele David și 
pe care $ade feciorul său Solomon s-ar nărui!'. 

losafat ben Ahilud a ridicat, împăciuitor, mîinile. 

"Domnul meu Ţadoc este întru totul îndreptăţit în cerera 
sa de-a fi luate în seamă tradiţiile care au fost consfinţite 
de-a lungul anilor și care au devenit o parte din moștenirea 
transmisă nouă, chiar și dacă ele par să contrazică realitatea. 
Pe de altă parte, Etan ben Hosaia trebuie să ne dea de veste 
despre orice capcane ce s-ar afla ascunse în materialul nostru: 
asta face parte din îndatoririle sale. Dar contrazicerile, Etan, 
există pentru a fi aplanate, nu pentru a fi scoase în evidenţă. 
Contrazicerile zăpăcesc și amărăsc sufletul; dar cel mai înțelept 
dintre regi, Solomon, dorește ca noi toţi, și mai ales autorii, 

să apăsăm pe aspectele mai înălțătoare ale vieții. Rostul 
nostru este de-a oglindi măreţia vremurilor noastre, alegînd o 
cale de mijloc fericită între ceea ce este și ceea ce trebuie să 
creadă oamenii". 

Elihoref ben Șisa, unul dintre grămătici, a cerut atunci ca 
istoria ungerii să fie cuprinsă în Relatarea despre uimitoarea 
înălțare şi aşa mai departe, iar frate-său Ahia a sprijinit 
propunerea. Propunerea a fost încuviințată în unanimitate, 
dar cu condiţia suplimentară ca eu să redactez corespunzător 
hrisovul templului în părțile care nu ar suna destul de 
convingător. După care losafat ben Ahilud a propus o între- 
rupere pentru a putea gusta un prinzișor ca vai de el şi 
anume: bucățele de carne de miel la frigare, ceea ce moabiţii 
și copiii lui Edom numesc șășlic. lar după prînzişor, la care 
mi-a fost îngăduit să iau parte și eu, profetul Natan i-a 
îmbiat pe ceilalți cu un răgaz de odihnă sub pomii umbroși ai 
palatului regesc, pînă ce va fi trecut arşița amiezii și simțămîntul 
de preasătul care îi apăsa pe toți. 


Și, după ce au picotit o ţîră de vreme s-au preumblat prin 
grădini, membrii s-au adunat din nou în sala de ședințe şi 
losafat ben. Ahilud, marele-grămătic, a arătat că punctul al 
doilea al ordinii de zi era povestea cu Goliat şi, cum aceasta 
este în primul rînd o treabă războinică, ar fi de dorit ca 
Benaia, feciorul lui Iehoiada, să înfăţișeze felul său de-a 
vedea lucrurile. 

Benaia a ridicat privirea. Istoria cu Goliat, a spus el, deși 
e fără îndoială o chestiune a armatei, totuși nu cade întru 
totul în acest domeniu; alte elemente, în parte de natură 
personală, în parte de natură dinastică, sunt împletite în 
această tărăşenic şi nu pot fi privite separat de aspectele lor 
militare — precum sunt folosirea armelor ușoare împotriva 
trupelor împlătoșate sau efectul vorbelor de batjocură și de 
ameninţare de dinaintea bătăliei asupra moralului trupelor. La 
solicitarea prietenului său Iosafat ben Ahilud, a pus să se facă 
unele cercetări în însemnările și depozitele de tăblițe ale lui 
Abner ben Ner, care era mai mare peste oaste pe vremea 
regelui Saul și care a avut conducerea tactică la Efes-damin 
împotriva filistenilor; dar, oricît de temeinică a fost căutarea, 
oricît n-au lăsat necercetată nici o tăbliță de lut și nici un sul 
de piele, nu s-a putut afla nici o vorbă despre faptul că David 

ar fi ucis un uriaş pre nume Goliat înainte de bătălie, în 
timpul ei sau după ea. Aceasta nu înseamnă, firește, că la 
Efes-damin n-a fost ucis un uriaş cu acest nume sau că David 
nu l-ar fi putut răpune; o bătălie e alcătuită din mii de 
amănunte și nu s-ar putea da cîte un scrib fiecărui soldat care 
a zdrobit țeasta dușmanului său. Totuși pare ciudat că o vulpe 
atît de șireată, cum era Abner — care, pe deasupra, mai era 
silit să fie și prevăzător din pricina drăgostelii lui cu Riţpa, 
țiitoarea căpeteniei sale supreme în război, -regele Saul, — să 
fi scăpat prilejul de-a face o însemnare cu privire la o luptă 
în doi care, după cîte s-ar părea, a hotărît soarta companiei. 

Profetul Natan a vrut să ştie dacă nu se găseşte nici 
altundeva ceva scris, precum în Analele regelui Saul. 

Grămăticul Elihoref ben Șișa a clătinat din cap, iar 
fratele său Ahia a întărit că nu se afla nimic asemenea în 
Analele regelui Saul. 

"Dar existau, sper, urieși printre Filisteni!", a strigat preotul 
Țadoc. 

Benaia părea plictisit. 

"Mai multe cete." 

"Si cîţiva dintre urieși au fost răpuși de copiii lui Israel?" 

"Stim că la Ghezer, un uriaș pre nume Sipai a fost ucis 
de Sibehai, husatitul”, a spus Benaia, "iar într-o altă încăierare 
Elhanan ben lair l-a răpus pe uriașul Lahmi; și, la Gat, un 
uriaș, al cărui nume n-a putut fi stabilit, dar care avea 
douăzeci și patru de degete la miîini și picioare, cîte șase la 
fiecare mînă și la fiecare picior, a fost omorît de Simeon ben 
Simea; și, dacă mi-e îngăduit să amintesc, eu însumi am 
doborit oameni ca niște lei din Moab și un egiptean 
înspăimîntător, care avea o suliță în mînă; dar eu m-am 
năpustit asupra lui cu un par şi i-am smuls egipteanului sulița 
din mînă și l-am prăvălit cu propria lui suliță.” | 

"Atunci de ce David să nu-l fi putut ucide pe Goliat cu 
o piatră din rîu?" a spus Ţadoc. "Sau dorești, domnia-ta, să 
tăgăduieșşti această ispravă?" 

"Cetele de oaste", a întors vorba Benaia, "și mai cu seamă 
cheretienii și peletienii, au cel mai mare interes ca toți copiii 
lui Israel să fie pătrunși de duhul care l-a însufleţit pe tînărul 
David la fapta sa vitejească şi să arate că părintele regelui 
Solomon nu era doar un mare poet și muzicant, filozof și 
teolog, administrator şi organizator, strateg și diplomat, ci că 

nici nu s-a dat îndărăt să se bată el însuși chiar cînd adver- 
sarul era de două sau trei ori mai mare decit el, ori, dacă 
vreți, de patru ori. Dar oștirea nu poate oferi documentația 
pentru asta. N-o avem și nici nu putem face rost de atestări. 
Asupra acestui fapt am vrut să atrag atenția". 

Şi-a împreunat mîinile uriașe. Cu toată lăudăroșenia și 
ingîmfarea sa, Benaia era totuşi cel mai deștept dintre toți: 
dacă, într-o zi, cineva avea să dovedească lumii că povestea 
cu Goliat n-a putut avea loc aievea și că regeasca comisiune, 
DUmnezeu s-o binecuvinteze, s-a lăsat păcălită de un basm 
frumos și, astfel, avea să zdruncine credința în Relatarea 
despre regele David — el n-ar fi avut nici o vină în această 
privinţă. 

La aceasta, losafat ben Ahilud, marele-grămătic, a declarat 
că, ținînd seama de lipsa de date scrise, comisiunea avea să se 
bizuie pe tradiția orală. A trimis slujitorul și slujitorul a adus 
inaintea comisiunii pe lorai, pe lahan și pe Meșulam, poves- 
titori de legende şi istorii încuviințați de dregătorie; s-au 
aruncat în praf și au lovit cu fruntea în podele și s-au rugat 
de îndurare în numele DOmnului. Iosafat le-a poruncit să se 
ridice și le-a deslușit că trebuie să povestească puternicilor 
domni aici de faţă istoria despre David și Goliat, fiecare cu 
cuvintele sale și așa cum a aflat-o de la învățătorul său. 
Atunci lorai, lahan și Meşulam au făgăduit s-o facă cu toată 
credinţa și clipeau din pleoapele înroșite și își mîngîiau bărbile 
látoase și trăgeau cu ochiul, pofticioși, la coşul cu poame și 
la ulciorul cu apă bine-mirositoare și la talerul plin de gumă 
aromatica de mestecat, care este făcută din felurite rășini; dar 
asemenea desfătări nu erau pentru alde ei și mi-am adus 
aminte de zicala că pasărea flămindă ciripește cel mai frumos. 

Dintre cei trei barzi a fost ales să înceapă lorai. Și lorai 
a prins sa ciupească strunele harfei sale, care arăta destul de 
Zpiriata şi burdușită, de parcă ar fi luat parte la mai multe 
ciomágeli pe uliţă, și a început să cînte din ea și și-a înălțat 
glasul. 

Eu, insa, am scris punctele cele mai de seamă ale po- 
vestirii sale și le-am numerotat în ordinea lor. 

MAREA LUPTĂ A LUI DAVID ÎMPOTRIVA LUI 
GOLIAT, DUPA RELATAREA LUI IORAI, PO- 
VESTITOR DE ISTORII ȘI LEGENDE 
ÎNCUVIINȚAT DE DREGĂTORIE, ÎN REZUMAT 


1) 


2) 


3) 


4) 


5) 


6) 


7) 


Rînduiala oștilor lui Israel şi a Filistenilor la Efes- 
damin. Filistenii pe un deal dincolo, Israel pe deal 
dincoace de valea Elah; valea dintre ei cu rîul din 
ea este țara nimănui. 

Goliat, un luptător înaintaş al Filistenilor. Înălțimea 
(şase coți şi un lat de palmă); armura: coif de 
bronz, cămaşe de solzi (cinci mii de sicli greutate), 
pulpare pornind de la şold, pavăză de bronz pe 
umeri; arme: sabie (lungimea necunoscută), suliță 
(ca un sul de urzeală de la războiul de ţesut) cu 
vîrf de fier (greutate șase sute de sicli), scut (cărat 
de purtătorul de scut). 

Goliat cheamă israelitenii la luptă din țara nimănui; 
vorbele lui de ocară și ameninţare ca îndeobşte 
înaintea bătăliei, de două ori pe zi, în mai multe 
zile la rînd. 

David vine în tabăra lui Israel, pentru a aduce 
celor trei frați mai mari ai săi, care slujesc în 
oaste, pîine și dulciuri, precum și zece caşcavaluri 
pentru căpetenia cetei lor de-o mie, pentru ca să 
le fie binevoitor. 

David aude zarva făcută de Goliat; observă lipsa de 
voluntari pentru lupta împotriva uriașului. Pune întrebări, 
află de încurcătura conducătorilor oastei, de răsplata 
pe care o făgăduiește Saul învingătorului lui Goliat: 
bogății, fiica regelui, casă scutită de biruri. 

Fratele mai mare Eliab se mînie pe David pentru 
cutezanţa și răutatea inimii lui (Nb.: Eliab pare să 
fi uitat respectul pe care îl datorează, conform 
tăblițelor de lut din Rama, mezinului ca unui uns 
al DOmnului). 

Saul află despre tînărul din tabără, care e gata să se 
măsoare cu Goliat, şi poruncește să vină David. Saul 
se îndoiește că flăcăiandrul prizărit poate da piept cu 
uriașul; David îl asigură că a ucis cu propria mînă un 
leu și un urs și să n-aibă grijă, căci, la nevoie, mai e 


mai e încă și DOmnul DUmnezeu pe-aproape. 
(Nb.: Nici înaintea convorbirii, nici în timpul ei, 
Saul nu cere să afle numele tînărului sau numele 
părintelui său; şi David uită să-și spună numele). 

8) Saul se simte îndemnat să-i împrumute lui David spada 
și platoșa sa; David, nefiind în stare să se miște cu 
atita fier pe trup, dă armura îndărăt, mulțumindu-i. 

9) Armele lui David: toiag de păstor, cinci pietre 
lucioase din rîu, o praștie. 

10) În ţara nimănui: Goliat observă pe David care se 
apropie, îl disprețuiește și jură să arunce carnea fragedă 
a lui David păsărilor cerului și fiarelor de cîmp. 

11) David se dovedește egalul lui Goliat în rostirea 
ocărilor și amenințărilor; se juruie să-l doboare pe 
Goliat și să-i taie capul, căci hotărîrea luptei vine 
de la DOmnul. (Nb.: Asta e întru totul în felul 
de-a fi al lui David; căci îi place să se fudulească 
cu legătura sa personală cu lahve). 

12) Goliat se apropie cu pas îndesat; David se fereşte 
cu îndemînare de el, aruncă o piatră, nimerește în 
frunt ea filisteanului, piatra străpunge osul. 

13) Uriaşul cade la pămînt cu faţa în jos; David îi 
sare în spinare, apucă sabia lui Goliat și îi retează 
capul. După înfrângerea luptătorului lor înaintaș, fuga 
filistenilor și urmărirea de către oastea lui Israel. 

14) Cu capul lui Goliat sub braț, David se întoarce 
din lupta în doi. Abner îl întîlneşte din întîmplare 
și îl duce pe David la Saul, împreună cu capul 
tăiat. Abia acum, în sfîrșit, Saul cere să afle: al 
cui fecior ești tinere? La care David: Sunt feciorul 
slupii voastre lesei din Betleem. 

15) Saul hotărăște să-l păstreze la curte pe tînărul 
plin de merite. 


lorai a făcut o temenea și si-a pus harfa în traistă; iar 
lahan a ieșit în față cu lăuta, care arăta la fel de rău ca și 
harfa lui lorai, pentru a povesti acum, la rîndul său, istoria 
despre marea luptă a lui David împotriva lui Goliat; și după 
el a venit Meșulam, care avea două tobe mici, pe care bătea 
darabana cu degetele, uneori încetișor, iar uneori mai tare, și 
furioso în clipa cînd Goliat cade în nas. Și, după ce au 

terminat toți trei, iar relatările lor au fost comparate, iata ca 
se potriveau întru totul, de la primul pină la ultimul cuvint, 
cu toate că lorai își povestise relatarea sa cu multa pasiune, 
gesticulind cu brațele în jur și schimonosindu-se, în timp ce 
lahan grăise cu glas măsurat, asemenea unuia care descintă sa 
cheme duhurile, iar Meșulam urlase și dăduse ochii peste cap 
ca un preot al lui Baal, idolul canaaniţilor. $i, atunci, profe- 
tul Natan nu mai contenea să se mire de minunea relatărilor 
ce sunau la fel; uita, însă, că ascultătorii din piețe si de la 
porţile oraselor ai acestor povestitori de istorii sunt asemenca 
copiilor care pretind ca poveştile lor să fie spuse totdeauna cu 
aceleași cuvinte. Într-adevăr, a spus Natan, DOmnul DUmnezeu 
a vorbit prin gura acestor oameni, iar asta atirna mai greu 
decit incă o dată pe-atitea tablițe de lut. Si era limpede, cit 
de ușurați se simțeau membrii comisiunii, căci în privinţa 
minunilor nu se pot purta discuţii contradictorii. 

"Cind să se fi petrecut toate astea?” m-am interesat cu cu 
umilință. "Înainte ca David sa fi fost chemat pentru a îmblinzi 
cu muzica sa duhul cel rău, care il muncea pe regele Saul, 
sau dupa aceea?” 

Mutrele domnilor s-au lungit: in bucuria lor asupra minu- 
nii intreitei versiuni asemănătoare a luptei cu Goliat, membrii 
comisiunii uitaseră de cealaltă relatare, după care tinărul David 
a fost chemat la curtea lui Saul din pricina duhului rau. Dar, 
în amîndouă relatările, David și Saul se intilnesc pentru prima 
oară; deci David răpunatorul uriașului și David terapeutul muzical 
se excludeau reciproc; asta era marea dificultate. 

“Înainte! După!” Țadoc, preotul, era minios. "Care e 
deosebirea? lahve avea de gind ca David și Saul să se întilneasca 
și, pentru mai multă siguranţă, a făcut să se intimple asta de 
două ori. 

"Frumos", a spus losafat ben Ahilud, marele-pramatic. 
"Iahve este atotputernic, dar chiar și lahve face lucrurile in 
ordine: la început a făcut cerul și pămintul, apoi a desparțit 
lumina de întuneric, după accea apele de sub firmament de 
cele de deasupra, și aşa mai departe, o săptămină în șir, pină 
ce a creat, în cele din urmă, bărbatul și femeia după chipul 
si asemănarea sa". 

"De ce nu-l lăsăm pe prietenul nostra Etan să hoturască 
ordinea?” a propus Benaia ben lehoiada. "El e specialistul. 

"Să bincvoiască stăpinul meu Benaia să-l ierte pe sluji- 

torul său”, am răspuns eu mieros, "în calitatea mea de redac- 
tor, pot ajusta niţel istoria oamenilor, înfrumusețind-o pe ici 
sau pe colo, dar împuternicirea mea nu e îndestulătoare 
pentru a o schimba'. 

Atunci grămăticul Elihoret ben Șişa s-a scărpinat în cap 
şi a zis: 

"Să presupunem că David l-a omorît pe Goliat înainte de 
a fi apărut la curte pentru a cînta în fața lui Saul. Ar fi asta 
o ieșire?" 

"Una nu prea fericită”, am răspuns eu. "De ce să mai 
caute în tot Israelul un muzicant cu însușirile necesare, de ce 
să mine soli la bătrinul lesei din Betleem, pentru ca să 
trimită la curte pe feciorul său, David, de la oi, dacă vestitul 
biruitor al lui Goliat şade încă de pe acum la masa regească? 
Sau, privind lucrurile din perspectiva lui David — oare nu 
s-ar fi ridicat acesta îndată, după ce a aflat de tratamentul 
necesar împotriva duhului rău, şi n-ar fi spus: nu mai cheltuiţi 
bani cu solii; sunt aici și sunt gata să slujesc; de-ndată ce 
domnul și regele meu va fi terminat de ospătat, începem cu 
muzica mea. Ori credeţi că nu?" 

Atunci s-a lăsat tăcere printre membrii comisiunii. Într- 
un tîrziu, celălalt grămătic, Ahia ben Șișa, intreabă cu glas 
nesigur: 

"Si dacă presupunem că David vine mai întîi la curte, 
pentru a cînta înaintea lui Saul, și că abia după aceea pornește 
ca să-l omoare pe Goliat? Asta ne-ar ajuta?" 

"Mai deloc”, am întors eu vorba. "Dacă David se află 
deja la curte și cîntă înaintea regelui Saul pentru a izgoni 
duhul rău, cum îl ducem îndărăt la Betleem, unde trebuie să 
ajungă, pentru a lua pîinea și dulciurile pentru fraţii săi ce 
slujeau la oaste, precum și cele zece cașcavaluri pentru căpetenia 
lor? lar regele Saul, cînd îl cheamă la el pe viteazul care-l 
înfruntase și chemase la luptă pe Goliat, n-ar băga de seamă 
că acesta este totuna cu tînărul bărbat care cînta atît de 
frumos şi se însoţeşte singur din lăută? Știm de la lorai, lahan 
și Meșulam câ Saul i-a pus lui David propria sa platoșă și 
i-a împrumutat spada sa — prilej îndestulător, așadar, ca să- 
l poată recunoaște. lar după bătălie, cînd David mai vine o 
dată la Saul cu capul lui Goliat și cînd, la întrebarea regelui, 
spune numele părintelui său, oare regele nu bagă în sfîrșit 
nimic de seamă? Nicidecum. Mai curînd îl pofteşte cu însufleţire 

pe David să trăiască la curte, unde proaspătul erou se bucura 
încă de mult, ca vraci-cîntăreţ al regelui, de adăpost și de 
ospătare pe seama craiului. E drept că regele Saul era muncit 
de duhul cel rău trimis de DOmnul, dar nu stă nicăieri scris 
că era sărac cu duhul. 

După aceasta s-a așternut din nou tăcere, mai lungă 
decît cea dinainte. lar la urmă Elihoref și Ahia au ridicat, 
amîndoi, braţele şi au spus: 

"După cum se pare, trebuie să lăsăm la o parte una din 
Istorii”. 

"Dar care?” am întrebat cu. 

Atunci s-a pornit în comisiune un adevărat turn al lui 
Babel de voci, unul din membri spunea una, altul âlta, şi nu 
se mai înțelegeau între ei, de parcă DOmnul DUmnezeu le 
încurcase limbile. În cele din urmă marele-grămătic Iosafat a 
bătut din palme și a grăit: 

"Dar nu putem lăsa nici una deoparte”. Și, întrebat cum așa, 
el a deslușit: "Căci una din istorii e adevărată; și mai trăiesc încă 
oameni, care l-au cunoscut pe tînărul David la curtea lui Saul. 
lar cealaltă este o legendă; dar o legendă în care poporul crede, 
prețuieşte tot atît cît și adevărul, de fapt chiar mai mult, căci 
oamenii cred mai curînd o legendă decît faptele reale". 

"Dacă stăpînii mei vor să-l ierte pe slujitorul lor...” am 
început eu. 

Dar Benaia ben Iehoiada s-a încruntat, s-a sculat și a 
grăit: 

"DUmnezeu să-mi facă cutare și cutare, dacă voi mai 
îngădui ca buchereala prea-învăţată a bărbatului acesta Etan 
să-mi încîlcească mai departe o treabă întru totul limpede. 
Trebuie să preluăm amîndouă istoriile în relatarea noastră? 
Așadar să le preluăm. Trebuie să-l ducem pe David de la 
curtea lui Saul îndărăt la Betleem? Așadar să-l ducem îndărăt. 
O să scriem — lăsați-mă să mă gîndesc — o să scrie: Dar 
David a plecat iarăşi de la Saul, ca să păzească oile părintelui 
său la Betleem. Și, dacă sunt aici unii, cărora vorbele astea le 
par neîndestulătoare şi care despică firul de păr în patru și vor 
să pună la îndoială lucrarea unei comisiuni rînduite de cel 
mai înţelept dintre regi, de Solomon, și ăștia vor sta de vorbă 
cum se cuvine". 

Și astfel stă scris în relatarea desre regele David și amîndouă 
istoriile sunt cuprinse în ea. 

Acasă, Estera mi-a pus dinainte pîine și brînză și o 
bucată de carne de berbec rece. Și am întrebat-o dacă a avut 
o zi bună și dacă n-o chinuiseră durerile în piept și răsuflarea 
scurtă. A zîmbit şi mi-a răspuns că asta n-are nici o însemnătate; 
dar oare pe mine nu mă apasă nimic pe suflet și n-aş dori 
să-mi descarc inima? | 

Acu , eu nu arătasem nici cu vorba, nici cu fapta că într- 
adevăr mi-era sufletul greu: Estera, însă, avea însuşirea de-a 
citi pe chipul meu, de parcă ar fi fost o tăbliță de lut. Așa că 
am spus: 

"Să ne ducă perine în grădină și o învelitoare călduroasă, 
de asemenea și o feștilă, căci aş vrea să sed cu Estera sub 
măslin". 

Și amîndoi am purces într-acolo și am culcat-o pe Estera 
pe perne şi am învelit-o și ne tineam de mînă unul pe altul. 

După o vreme am vorbit: 

"Oraşul acesta, Ierusalim, e ca un blestem. E clădit pe 
stîncă, aşa se spune, dar pămîntul lui se clatină şi e alunecos. 
lar fiece om e un lup pentru celălalt". 

"Mi-e grijă de vremea cînd n-am să mai fiu aici", a spus 
Estera. 

"Estera, draga mea," am încercat eu a ride, "tu ai să 
trăieşti mai mult decît noi toți". 

M-a bătut ușor pe dosul miîinii, de parcă aș fi fost un 
copil. Dunga albicioasă ce-i tivea irisurile m-a surprins; era 
ceva nou, neliniștitor. Cît de tăcută sta culcată! În cele din 
urmă a spus: 

"Nu e dorinţa mea să plec, Etan. Ca oricine, mă tem și 
eu de Șeol. Am să-mi silesc inima să bată cît va putea..." 

Frunzele măslinului foșneau, feștila pîlpîia. M-am aplecat 
peste Estera și am sărutat-o. 

"Nu orașul e ceea ce te muncește, Etan, bărbatul meu", 
a continuat ea. "Un oraș e din piatră și nu e nici bun, nici 
rău”. 

l-am istorisit atunci despre diferitele feluri de adevăr și 
despre părerile membrilor comisiunii şi despre hotăririle ce 
fuseseră luate. 

“Sunt acolo tabere, și tabere înlăuntrul taberelor, și comi- 

siunea însăşi e împarțita, astfel încît un autor e ca o pasăre 
în timpul potopului celui mare, cînd nu stie unde să se lase 
jos din zbor." 

Estera a cătat la mine. 

"Ani mulți de-a rindul, a spus ea, DOmnul [ahve ne-a 
hărăzit pace și un venit mijlociu, în veșnică creștere, de pe 
urma frumoaselor succese literare și a unor proprietăți stator- 
nice; cu toate astea, am urmat totdeauna legile DOmnului; 
DOmnul DUmnezeu, însă, e un DUmnezeu drept și nu va 
alunpa de la el pe cei ce-au mers pe calea lui. 

"DOmnul DUmnezeu”, am răpuns, "l-a îndemnat pe Benaia 
ben Iehoiada să mă oprească după ședință. Benaia m-a cu- 
prins cu brațul pe după umeri, de parcă as fi fost cel mai bun 
prieten al lui, și mi-a împărtășit că este în posesia unor 
însemnări ale lui Abner ben Ner, care era mai mare peste 
oaste în vremea regelui Saul; au fost date la iveală cînd a pus 
să fie cercetate arhivele cetelor de oaste pentru a afla dovezi 
despre marea luptă a lui David împotriva lui Goliat; o sá mi 
le trimită, iar eu sa-i dau de veste ce părere am despre 
însemnări.” 

"N-o fi oare pentru că Benaia prețuiește cunoștințele tale 
și părerea ta de om învăţat?” a întrebat Estera. 

Benaia preţuia cunoștințele și părerile savante cel mult ìn 
măsura în care erau prielnice ţelurilor lui; dar, mai înainte de 
a-i fi putut răspunde asta s-a iscat zarvă mare la ușă. M-am 
sculat pentru a mă duce acolo; dar Sem și Selef se grăbiseră 
să ajungă înaintea mea și se întorceau cu o căpetenie a 
cheretienilor și cu nişte soldați, care aduceau în casă o traistă 
plină cu tăblițe de lut. 


ACEASTA ESTE ÎNSĂ CEEA CE STĂ SCRIS PE 
TABLIŢELE DE LUT, PE CARE MI LE TRIMISE- 
SE BENAIA BEN IEHOIADA 


Catre regele Saul, căpetenia în batălice, unsul lui 
DUmnezeu, de la Abner ben Ner. 

lahve hărăzcască-i stăpinului meu să trăiască această 
vreme a anului în deplină sănătate. În privinţa lui 
David ben lesei din Betleem am procedat precum ai 
poruncit. Am pus să se facă o cercetare și l-am numit 
pe Doeg, edomitul, conducător al ei, mai departe, am 

pus la treabă doi dintre cei mai buni oameni ai mei, 
adică pe Șuppim și Huppim, amindoi leviţi, care sunt 
în legături de prietenie cu preoţii atit din templul lui 
Samuel de la Rama cît şi din templul de la Nob. Doeg 
a făcut drumul pînă la Betleem, pentru a face cercetări 
în norod, și îmi dă de veste că David ben lesei a fost 
la oi pînă la vîrsta de unsprezece ani; apoi, însă, n-a 
mai fost văzut în sat pînă ce s-a întors, acasă, în al 
șaisprezecelea an de viaţă, și a păzit din nou oile 
tatălui său. Unii din Betleem afirmă că niște călători 
străini l-ar fi cărat cu ei în Egipet, cum s-a întîmplat 
cu Iosif, căruia părintele său Iacob i-a dat strai bălțat; 
dar alții sunt de părere că David a stat la preoții din 
Nob. Pe David însuși nu l-a auzit nimeni vorbind 
despre lucrurile astea; cîntă din lăuta sa și dă glas din 
gură cîntecelor sale; iar cînd vreun miel se depărtează 
de turmă și se rătăcește, se duce după el și îl aduce 
îndărăt și îl slujeşte pe părintele său lesei, betleemitul, 
și își așteaptă vremea. 


Către regele Saul, mîndria lui Israel, stăpînitor 
ales peste douăsprezece scminţii, de la Abner ben Ner. 

lahve să îndepărteze duhul cel rău pentru tot- 
deauna și pentru vecii vecilor de la stăpiîrul meu. Am 
primit veste de la Suprim, levitul, care s-a dus la 
Rama cu o gloată de oameni, pentru a aduce jertfă 
acolo şi a trage cu urechea la Samuel, cum ţine 
judecată, căci acum Saul nu mai colindă prin ţară, ci 
se ocupă doar de pricinile ce sunt aduse înaintea lui și 
rostește hotărîri în schimbul unei mici răsplăți. Sup- 
pim a vorbit cu preoţii din tagma de jos și cu novicii 
și cu unii oameni din norodul adunat; şi aceia spuneau 
că Samuel e plin de ură împotriva regelui și stăpînului 
meu, pentru că regele și stăpînul meu s-a împotrivit să 
asculte de porunca lui Samuel. De asemenea, Șuppim 
a dus un miel gras lui Samuel şi i-a spus că aceasta 
este ultima ardere de tot ce-o poate aduce DOmnului, 
căci regele Saul se face stăpîn pe toate. Atunci s-a 
sculat Samuel și a întins braţele spre cer și i-a grăit lui 
Suppim in fața întregului norod: așa cum vezi pierind 
norul de colo de sus, tot așa va pieri și Saul; eu l-am 


31 


52 


făcut şi eu îl voi sufla de pe fața pămîntului, așa 
grăiește DOmnul. Căci Saul n-a ținut porunca DOm- 
nului DUmnezeului nostru, iar acum împărăţia lui nu 
va dăinui; DOmnul și-a căutat un om după placul 
inimii sale. În felul acesta sapă Samuel pămîntul de 
sub picioarele regelui și stăpînului meu. 

Către regele Saul, marele eliberator, pavăza poporu- 
lui, de la Abner ben Ner. 

Iahve să-i dăruiască stăpînului meu pace și bogății 
și sănătate. Azi am aflat veste de la Huppim, levit- 
ul, care a fost trimis la templul din Nob. Huppim, 
însă, s-a împrietenit cu Ahimelec, marele preot din 
Nob, și i-a spus că dorește să aibă un învățăcel al 
templului, pentru ca să-i învețe pe copiii săi cuvîntul 
DOmnului DUmnezeu și Alefbet-ghimel-ul; şi i s-a 
îngăduit să cerceteze lista învățăceilor templului. 
Și, ce să vezi, a găsit acolo, pe listă, un David ben 
lesei din Betleem, și sta scris despre el că e plin de 
grație și nespus de dornic de învățătură și plin de 
haruri, precum și cu minte ascuţită și cu o fire 
plăcută, atrăgătoare. Și Huppim i-a spus lui Ahimelec: 
poţi să mi-l dai pe tînărul acesta David? Dar Ahimelec 
s-a veselit foarte pentru asta şi a zis: doar nu-ți 
închipui că irosim atît timp și strădanie cu un 
copil, ca să ajungă apoi dascăl în casa lui Huppim? 
Nu, tînărul acesta a fost ales și școlit pentru un ţel 
deosebit şi se află acum la regele Saul și cîntă 
înaintea lui, însoţindu-se din lăută, și, cu toate că 
nu sunt un profet ca Samuel, cred că o să mai 
auzim de el. 


Către regele Saul, cel puternic între oameni, sabia 
lui Veniamin, de la Abner ben Ner. _ 

Să dea Iahve ca stăpînul meu să simtă bucurie cu 
privire la izbîndirea cercetării noastre: Huppim și Şup- 
pim mi-au dat veste că dialogul cîntat Saul a bătut 
mii, dar David zeci de mii a fost scris și i s-a făcut 
muzica la Nob și că preoţii au fost cei care au 
răspîndit cuvintele lui de la Dan pînă către Beerṣeba, 
pentru ca să fie cîntate de femei oriunde s-o arăta 
stăpînul meu regele Saul. 


Către regele Saul, biruitorul in războaie, spaima 
netăiaților împrejur, de la Abner ben Ner. 

Să dea Iahve linişte sufletului stăpînului meu. 
L-am trimis pe Doeg, edomiteanul, la Ahimelec, marele- 
preot din Nob. Doeg i-a spus lui Ahimelec că legaturile 
lui cu profetul Samuel ne sunt cunoscute, așijderea și 
planurile lui în legătură cu David, feciorul lui Lesei, și 
că îi vom reteza capul lui Ahimelec, iar trupul îl vom 
țintui de zidurile propriului său templu, dacă nu vrea 
să mărturisească tot, dar dacă va mărturisi, îi vom 
arăta îndurare și vom îndrepta mînia noastră împotriva 
adevăraţilor vinovaţi. 

Ahimelec, însă, s-a înfricosat foarte și a recun- 
oscut, că planul vine de la Samuel; că DOmnul lahve 
i-a grăit lui Samuel, cînd acesta l-a hăcuit bucăți pe 
regele Agag, și i-a spus: așa să tai bucăţi sufletul lui 
Saul; şi că Samuel a chemat din adincuri duhul cel 
rău, care îl muncește pe stăpinul meu Saul; și că, 
pentru a veghea la venirea și plecarea duhului, l-au 
adus încoace pe flăcăul David, ca să cînte din glas și 
din harfă înaintea regelui; că, oricum, Iahve a fost 
prielnic planului lor, astfel încit David s-a ridicat pînă 
la a fi ginerele stăpînului și regelui său. Și. povaţa mea 
este să trimitem zbiri la casa lui David să pună mina 
pe el încă înainte de ziua de miine. 


De la regele Saul în persoană, către Abner ben 
Ner. 
Fà cum crezi de cuviință. 


Către regele Saul, stăpînul cetelor de oști, pâstrătorul 
dreptăţii, de la Abner ben Ner. 

Să dea lahve ca stăpînului meu să-i ajungă vești 
bune. Am trimis zbiri la casa lui David, după porunca 
ta. Aceștia au fost primiți de Micol, fiica ta, și Micol 
i-a rugat să păşească uşor, căci bărbatul ei David zace 
bolnav în pat și doarme. Întrucit mai-marele zbirilor a 
zis că treaba nu suferă amînare, Micol a dat perdeaua 
la o parte. Și iată că David zăcea in pat, sub o 
velinţă, și nu se clintea. Așa că mai-marele zbirilor a 
lăsat acolo patru din oamenii săi, doi în faţa casei şi 

doi îndărătul ei, și a venit la mine ca sa-i spun mai 
departe ce să facă. l-am poruncit să-l aducă pe David 
de sirp la mine, dacă e nevoie, cărindu-l cu patul lui 
cu tot. Dar mai-marele zbirilor s-a întors iarăși făra 
David și a spus: am intrat în casă deodată prin față și 
prin spate și am impins-o de-o parte pe Micol, fiica 
regelui, și am dat perdeaua în lături și am gasit în 
patul lui David o păpuşă acoperită cu straie, un chip 
cioplit din lemn cu blană de capră la cap. Și atunci 
am cercetat casa pe de-a rindul, pină sub acoperiș, și 
în curtea din fund și primprejurul zidului, dar David 
ben lesei scăpase cu fuga. Am dat poruncă îndată ca 
mai-marele zbirilor sa capete cincizeci de bice, şi 
fiecare din oamenii sai cite douazeci şi cinci. 


"Etan!" 

Glasul Esterei care ma readucea in prezent. 

"Etan, arăţi de parca ti-ar fi aparut un duh ráu trimis de 
DOmnul.” 

Am dat din cap: 

"Seol s-a deschis şi din haul lui au ieșit la iveală stafiile 
trecutului.” 

"Doar ce meseria ta să ai a face cu stafiile.” 

Atunci am inteles ca nu duhul lui David era cel care ma 
chinuia, nici cel al lui Samuel sau al lui Saul ori vreun altul, 
ci Benaia ben Iehoiada, care era întru totul viu și care, dupa 
cum îmi spusese singur, ştia sa citeasca și de-aceca trebuia sa 
aiba știre despre relatarile lui Abner catre stapinul sau regele 
Saul. Cum se explica atunci faptul ca Benaia ascultase poveștile, 
indrugate `azi ìn timpul ședinței, şi intreaga discuție, fara 
mâcar să fi pomenit de faptele sale? Și ca apoi mi-a trimis 
mie tablitele de lut? 

"Stie, doara, că nu pot folosi nimic din ele", am zis dupa 
ce i-am vorbit Esterci pe scurt despre cuprinsul tabliţelor și 
despre gindurile mele in legatură cu ele. "Cel puțin cita 
vreme preotul Țadoc și profetul Natan sunt in comisiune.” 

"Benaia știe ca tu ai o slabiciune pentru adevar, a zis 
Estera. | 

"Și pesemne ca nu i-a scapat neluat in seama cum mi-am 
dat drumul la gura", am marturisit cu. "Poate își zice ca am 
S-0 fac iar." 

54 


"Nădăjduiesc că te vei stăpîni." 

"Nu sunt din cei ce-și iau singuri viața. Sau crezi cumva 
că regele Solomon s-ar bucura, dacă 1 s-ar înfățișa dovada 
scrisă, că părintele său a fost în slujba preoților ca tîrfă 
bărbătească?" 

"Asta nu prea e de crezut”, a spus Estera. 

"Pe de altă parte”, am tors eu firul gîndului mai departe, 
"regele ar putea privi lucrurile şi altcum. Care e punctul de 
căpătii în relatările lui Abner câtre stăpînul său regele Saul?" 

Estera a prins a zîmbi: 

"Asta îi fi ştiind-o tu." 

"Punctul de căpătii'”, am zis eu, “este, pare-se, unirea 
unui profet şi a unui preot în urzeala împotriva unui rege. ȘI 
asta, oare, så nu-l pună pe gînduri și pe Solomon, despre care 
se zice că e Chiar mai înțelept decît însuși Etan din Ezrah?" 

"De bună seamă", a vorbit Estera. 

Dar eu am început să chibzuiesc asupra posibilităţilor 
mele. Existau fapte care nu puteau fi răsturnate, care erau 
cunoscute public și care se potriveau cu tăblițele de lut ale lui 
Abner. După ce David fugise din casa lui, se dusese la 
Samuel în Rama, și de-acolo la preoţii din Nob. Dacă înce- 
peam de-aici, ca un ţesător care vîră un fir nou în țesătură, 
nu puteam împleti în relatarea despre regele David una sau 
alta din cele scrise de Abner? 

"Oare n-aş putea..." 

"N-ai să faci nimic!" Gîndurile Esterei o luaseră înaintea 
alor mele. "Dacă s-ar ști sigur cum o să privească regele 
cuprinsul tăblițelor, Benaia i le-ar fi trimis totuși lui. Pentru 
Benaia, tu ești precum credinciosul regelui; numai că vinul 
ăsta s-ar putea să fie otrăvit. Și, acum, sunt obosită, Etan, și 
mă doare inima. Mai pune-mi, te rog, o pernă sub cap și 
stinge lumina." 

Am făcut cum mă rugase și am veghcat lîngă ea pînă ce 
a adormit. Apoi m-am îndepărtat în vîrful picioarelor, m-am 
dus în cămara mea de lucru si i-am scris lui Benaia ben 
Iehoiada precum urmează: 

Copleşească-l Iahve pe stăpînul meu Benaia cu bine. 
Sluga voastră a luat cunoștință de relatările lui Abner 
ben Ner către regele Saul în privința profetului Sa- 
muel și a lui Ahimelec, marele preot din Nob, și a lui 
David, părintele regelui Solomon. Sluga voastră pro- 

pune, cu tot respectul, ca regele să fie informat de 
stăpînul meu despre cuprinsul tăblițelor; apoi să hotă- 
rască regele dacă trebuie să intre ceva, şi cît, din ele 
în Relatarea despre regele David. Odată cu trimiterea 
îndărăt a tăblițelor, sluga voastră făgăduiește să păs- 
treze taina cu privire la cuprinsul lor pînă cînd rege- 
le sau stăpînul meu va da încuviințarea cu însăși mîna 
sa, pentru publicare. 


Și de-atunci s-a aşternut tăcere în jurul trebii acesteia și 
nici Benaia ben lehoiada, nici altcineva n-a mai pomenit de 
ele. Eu știam, însă, de-acum a cui creatură era tînărul David, 
care venea de la ţarcul oilor; iar Benaia știa că o știam. 

În ziua aceea, cînd m-am întors din tîrg cu o spată de 
miel și cu flori pentru nevasta mea, ce să vezi: în faţa casei 
mele adăsta o lectică verde cu stinghii de aur și cu un coperiș 
roşu cu ciucuri, ai cărui purtători leneveau la umbra intrării 
casei. O mulțime de norod se adunase și căsca gura, printre ei 
și milogi și furi, iar ștrengarii de pe uliţă alergau în jurul ei, 
astfel încît cu greu am putut ajunge pînă la propria mea uşă. 

În casă, însă, plutea o mirosnă dulceagă, iar din încăperea 
din mijloc răzbătea zvon de voci. $em și Șelef, feciorii mei, 
mi-au ieșit degrabă înainte și mi-au dat bineţe, chicotind și 
sărind în sus, cu care prilej Șem își legăna șoldurile, iar Selef 
își răsucea mîinile; și mi-au spus că Amenhotef, marele eunuc 
al regelui, mă așteaptă înăuntru. La care i-am luat de urechi, 
pentru obrăznicia lor de-a maimuţări înalții slujbași, și le-am 
dat ciosvîrta de miel ca s-o ducă la bucătărie. 

Amenhotef şedea pe pernele mele, avea sprîncenele încon- 
deiate cu tuş, unghiile boite cu vopsea și bea din vinul meu 
și mînca plăcinte cu brînză. Între timp le povestea femeilor 
mele despre splendonile Egipetului: despre puterea zeilor lui, 
despre grația bărbaților, despre viața minunată a nobilelor lui 
doamne. lar Estera îl asigura de compătimirea ei pentru faptul 
că fusese aruncat în mijlocul unui popor atît de necioplit, 
cum erau copiii lui Israel; iar el răspundea că e răsplătit din 
plin de slujba la niște femei atît de graţioase, cum erau 
nevestele și țiitoarele celui mai înțelept dintre regi. Eu, însă, 
am văzut cum o dezbrăca din ochi pe Lilit și inima mi-a fost 
cuprinsă de presimţiri rele. 

Dar eunucul își lăsă mîna sărutată pe rînd de Estera, de 
Hulda și de Lilit; și privi în urma lor, cînd plecară, și vorbi: 

"Cred că mai cunosc ogorul, chiar dacă nu-l mai ar eu 
însumi. Rareori găsești o femeie care să aibă în măsură 
satisfăcătoare cele trei virtuţi de seamă ale sexului. De-aceea 
ai fost înțelept să-ţi alegi o nevastă după sufletul tàu, una 
pentru sămînța ta şi una pentru plăcerea coapselor tale. Mă 
rog ca DUmnezeul tău Iahve să-ți păstreze pînă la sfîrșitul 
zilelor toate cele cu care ai fost binecuvîntat.” 

Își însoțea sunetele rostite din gît cu aceleaşi răsuciri ale 
mîinii, pe care fiul meu Selef le imitase cu atîta îndemînare. 

Pentru mine, însă, nu era nimic plăcut în asta; eleganța 
egipteană a gesturilor făcea ca prietenoasele lui cuvinte sa 
pară mai curînd a ameninţare. 

Așa că am spus: 

"Cu siguranță că stâpinul meu nu și-a dat osteneala să 
cerceteze casa slugii sale de pe o uliţă urit-mirositoare din 
mahalaua cea mai urît-mirositoare a lerusalimului pentru a 
mă lăuda cu privire la alegerea tovarășelor mele de viață?" 

La aceasta Amenhotef a scos dintr-o cută a veşmintului 
său o sticluţă. 

"O mică încercare?” m-a îmbiat el. "O primesc de-a 
dreptul de la cel care o face, de la o casă foarte bună din 
orașul Zeului Soarelui Ra din Egipet." 

L-am lăsat să-mi stropească dosul mîinii cu un pic din 
licoare. Nasul mi s-a umplut de mireasmă de levănţică și de 
esență de trandafir. M-am gîndit la cele zece plăgi cu care 
DOmnul Iahve i-a bătut pe egipteni şi i-am dorit vizitatorului 
meu măcar una sau două din ele. Dar el urma să grăiască 
fără grijă și vorbea în chipul cel mai distractiv despre arta 
pregătirii sosurilor pentru salată, ca și despre intrecerile de 
bărci de pe riul Nil, despre cele nouăzeci și nouă de poziţii 
ale actului împerecherii și despre tine va fi fost mai din vechi, 
DOmnul lahve sau zeul soarelui Ra. 

Deodată a întrebat, cu o răsucire foarte neobișnuită a 
miinilor: | 

"Etan, cum se face că prințesa Micol dorește să te mai 
vadă o dată?" 

"Oo, doreşte ea asta?” 

"Sunt aici ca să te poftesc înaintea el... 

"Nu pot decit să-mi dau cu presupusul”, am zis și m-am 
întrebat pentru cine altul oare mai lucra marele-cunuc regesc 
în afară de regele Solomon. Dar eu sunt istoric. Mă îndelet- 
nicesc cu fapte, nu cu presupuneri.” 

"Ai vorbit aproape o noapte întreagă cu prinţesa, Etan. Ai 
mai mult decît presupuneri pentru a-ţi forma o părere." 

"A fost o noapte de basm, stăpîne. O dată pe an avem în 
Israel o asemenea noapte, cînd aerul e îmbălsămat de aroma 
vinului. Sa zicem că prințesa a visat, iar mie mi-a fost hărăzit 
să trag cu urechea la visele ei." 

Eunucul mi-a oferit o privelişte a profilului său: frunte 
teșită, nas mare. 

"Noi doi, Etan, suntem venetici în orașul ăsta. Ceea ce 
vrea să spună că amîndoi suntem vulnerabili și avem nevoie 
de un ajutor prietenesc. Totuși, întrucît ești în stare să iubesti 
și să fii iubit, ești mai vulnerabil decît mine." 

Aici era ameninţarea: Lilit. 

"Am să-ţi deslușesc gîndurile mele, Etan. Se spune că 
DUmnezeul tău Iahve a creat omul după chipul și asemănarea 
sa. Dar s-a ferit cu grijă să-l facă întru totul aidama: omul e 
muritor. Totuși este undeva în om imboldul de-a fi egal cu 
zeii, de-a trăi veșnic, fapt pentru care regii țării mele pun să 
fie îmbălsămați și să fie zidiți în cămările cele mai dinlăuntrul 
piramidelor, înconjurați de slujitori și cu tot ce e de trebuință 
pentru viaţa de veci. Însă tu, Etan, și toţi cei ce se îndelet- 
nicesc cu meșteșugul tău înălțați omul pînă la nemurire prin 
cuvintele voastre, astfel încît, peste mii de ani, norodul încă 
să mai cunoască numele celor despre care aţi scris. În asta stă 
puterea voastră. De aceea oamenii își deșartă inimile față de 
voi. De aceea vrea femeia asta bătrină să-i asculți basmele. 
Eu însă..." 

N-a dus vorba pînă la capăt. S-a sculat și a rămas în 
picioare înaintea mea, zvelt, îngrijit, elegant pînă în virful 
sandalelor. 

"De cînd mi-au fost nimicite podoabele bărbăției”, a 
încheiat el discuţia, "nu mai cred în nici un zeu, numească- 
sc el Iahve sau Ra." 

Și a plecat. 


Haremul regesc era rinduit în cercuri, în jurul unei încăperi 
rotunde, în mijlocul căreia clipocea uşor un havuz cu izbuc. 
Clădirea era plănuită, pare-se, pentru ca să poată fi mărită 
mai tirziu: cercuri noi, cu încăperile trebuincioase, puteau să 
fie adaugate, în măsura în care regele Solomon sporea numărul 
concubinelor sale. Fireşte că atunci și aerul abia de ar fi mai 
îngăduit să-ți tragi răsuflarea; încă în starea de acum, se 
așternea în gitlej și în plămîni un amestec acrișor de tot felul 
de izuri de trupuri și de mirozne aromate scumpe. 

Amenhotef se dusese să mă vestească principesei Micol, 
dar părea să nu se grăbească. Mă simțeam de parcă duzini 
intregi: de ochi mustrători m-ar fi iscodit prin golurile orna- 
mentelor sculptate ale pereţilor. M-am făcut că sunt adîncit 
in contemplarea mozaicurilor colorate: mai mult flori stilizate, 

care păreau prea puţin voluptoase în sine. Deodată am auzit 
un lipăit mărunt și un foșnet și înaintea mea a apărut o 
fecioară cu sîni la fel de bine făcuți ca ai lui Lilit, dar mai 
lini, și cu bucile tari și miezoase ca pepenii din valea Israel. 
ii umezea senzualele buze roșii cu cel mai încîntător virf de 
limbă, ochii ei rotunzi vorbeau mai elocvent decît vorbitorii 
tocmiţi în fața regelui Solomon în ziua de judecată, și mi-a 
făcut semn cu degetul ei trandafiriu. 

Dar cu i-am şoptit: îți atragi numai neplăceri, micuță 
frumoasă; în afară de asta, sunt un învăţat în scripturi și un 
părinte de familie. 

Dar tocmai atunci s-a întors şi Amenhotef. 

"Sterge-o!” a țipat el cîrîit. 

Și fecioara s-a înspăimîntat și a început să tremure și 
s-a făcut nevăzută la fel de neașteptat precum venise. 

"Ce-a spus?" a întrebat Amenhotef degrabă. 

"Nimic", i-am răspuns. "Mi-a făcut doar semn cu degetul 
ei trandafiriu”. 

Eunucul a răsuflat ușurat. M-a întrebat dacă știam cine 
era domnişoara. Și, cum nu știam, mi-a deslușit: "Asta, Etan, 
e de bună seamă muierea cea mai neroadă din Israel: Abișag 
Sunamiteanca, care a fost aleasă să se culce lîngă regele 
David, pentru ca să-l încălzească, atunci cînd era înaintat în 
vîrstă şi ajuns la adinci bătriînețe. Acu’ nu e nici o taină că 
n-a putut să treacă nimic din fierbinţeala ei și asupra lui, și 
i-a rămas întreaga văpaie și arde în măruntaiele ei. Dar 
nu-i e îngăduit nimănui să-i stingă focul, căci a stat culcată 
alături de regele David și oricine ar pătrunde în ea ar ridica, 
prin asta, pretenţii la regatul lui David și la tronul pe care îl 
stăpîneşte acum fiul său Solomon. Numai că domnișoara nu 
vrea să înţeleapa situaţia și şi-a pogorit ochii asupra principe- 
lui Adonia, fratele mai mare al lui Solomon, care, și fără 
asta, e virit în destule buclucun. Adonia s-a lăsat ispitit de 
farmecele ei; iar ea îi trimite necontenit vești, prin meșterii 
care-i fac sandalele sau prin cei ce coc prăjituri, prin cel ce 
spală pe jos sau curăță oalele de noapte, prin cei ce-o 
masează sau îi taie unghiile, nu alege, îi e totuna; eu, însă, 
trebuie să prind toate misivele, iar ea ştie că eu le prind și că 
treaba asta o să sfirşească urit; atunci de ce tot încearcă 
mereu?" 

l-am spus că sufletul femeiesc nu poate fi cercetat în 

adîncul lui; și el mi-a dat dreptate, amărit, şi m-a condus 
într-un iatac mic, împodobit din belșug cu perne și măsuţe 
scunde și cu covoare, și m-a îndemnat să aştept. 


AL DOILEA RÎND DE RĂSPUNSURI ALE PRIN- 
CIPESEI MICOL LA ÎNTREBARILE LUI ETAN 
BEN HOSAIA, ÎNTR-UN IATAC AL HAREMU- 
LUI REGESC DIN IERUSALIM. 


Întrebare: ...și a fost ideea voastră, stăpînă, să puneţi 
chipul de lemn în patul soțului vostru? 

Răspuns: Da. De fapt David nu se aştepta ca părintele 
meu, regele Saul, să acționeze.David avea încredere în 
DOmnul lahve, cum că va netezi căile alesului său, 
ca totdeauna; acum, însă, întrucît Ionatan îi trimi- 
sese veste despre intenţiile lui Abner... 

Întrebare: Ascult. 

Răspuns: Omul, care a omorit filistenii cu sutele și care 
mi-a adus prepuțurile lor ca dar în dimineaţa nunții, 
a părut deodată neajutorat. L-am luat în braţe, ca pe 
un copil şi i-am zis: trebuie să pleci, bărbatul meu, 
dragul meu; dacă nu-ți scapi viața la noapte, miine te 
vor ucide. 

Întrebare: El, personal, nu făcuse nici un fel de pregătiri 
pentru fugă? 

Răspuns: Catîrul lui se afla în grajdurile călăreţilor rege- 
lui; spada era la făurar și nu aveam nici pîine în casă. 
Întrucît zbirii regelui pîndeau deja lîngă poartă, i-am 
dat drumul pe fereastră și am pus chipul cioplit în pat 
și l-am învelit. 

Întrebare: Nu v-aţi temut că v-ar fi putut omori în locul 
lui David? 

Răspuns: Dimineaţa, cînd zbirii lui Abner m-au tîrit 
înaintea părintelui meu, regele Saul, am crezut că a 
sosit clipa. Acolo, lonatan sta în fața părintelui meu, 
iar acesta striga: De ce i-ai trimis veste lui David, ca 
să-l previi? lonatan a răspuns: Au de ce să moară? ce- 
a făcut? Atunci părintele meu s-a aprins de furie 
împotriva lui lonatan și i-a zis: Fecior de tîrfă și 
iubitor de bărbaţi, oare nu știu cu că ţi l-ai ales pe 
David întru rătăcirea ta și spre ocara mumei tale? 

Căci, cită vreme va umbla pe pămint feciorul lui 
lesei, nu vei dăinui nici tu, nici regatul tău. Si părintele 
meu a aruncat cu sulița in Ionatan, dar a dat gres, iar 
Ionatan a plecat plin de ură ascunsă și de amărăciune. 
După aceea s-a întors părintele meu către mine și a 
grăit: De ce m-ai amăgit și ai lăsat pe dușmanul meu 
să fugă, astfel incit a putut scăpa? l-am răspuns ca 
David m-ar fi ameninţat cu moartea, dacă nu-i dam 
ajutor. Dar părintele meu a strigat: Priviţi la rusinarea 
regelui! Să vă legaţi voi cu toţii impotriva mea si sa 
nu fie nici unul care să dezvâluie urechilor mele ca 
însuși fiul meu a făcut legămînt cu trădătorul și să nu 
fie nici unul printre voi pe care să-l doară sufletul de 
mine! Îmi simţeam gura plină de amărăciune din pri- 
cina privirii chinuite a părintelui meu, regele Saul. $i 
părintele meu își clătina capul într-o parte și într-alta, 
ca un urs căruia i s-a înfipt o săgeată în grumaz, și 
privirea lui s-a oprit asupra unui fecior de casă, care 
sta înfricoșat la intrarea sălii și i-a făcut semn să sc 
apropie și l-a întrebat: Al cui fecior ești tu? lar acela 
a “răspuns: Sunt Paltiel, feciorul lui Lais, din Galin, și 
sluga voastră. Dar un ochi al lui Paltiel era piezis, 
flăcăul avea dinţii strimbi, iar un umăr era mai sus 
decît celălalt. Atunci părintele meu i-a zis: Cu aceasta 
ţi-o dau de nevastă pe această femeie, Micol, fiica 
mea, ca să-ți slujească. 

Și Paltiel s-a aruncat în genunchi înaintea 
mca și mi-a sărutat picioarele. Îmi amintesc de ating- 
erea buzelor sale: erau fierbinți și tremurau. 


Aici trebuie să adaog ciudata relatare cu privire la Saul 
cînd a mers la profeţi, macar in măsura în care am izbutit sa 
dau de firul lucrurilor. 

Sigur este faptul, și mi-a fost confirmat și de către prin- 
cipesa Micol, că David, in timpul fugii de Saul, s-a oprit la 
Samuel, in templul din Rama. Dar nu există nici o certitu- 
dine cu privire la ceea ce s-a petrecut în templu și nici asupra 
faptului, daca nu s-a dus acolo și regele Saul și dacă nu s-a 
poporit acolo duhul lui DUmnezeu asupra lui, astfel incit 
să-și fi lepadat veșmintele și sa fi prorocit inaintea lui Samuel 
și să fi șezut toata ziua și toata noaptea despuiat în pulbere. 

În speranța că Țadoc, preotul, va fi avînd în stăpînirea sa 
cîteva dovezi valabile, am mers la el. Dar Țadoc m-a întrebat, 
de unde vine interesul meu neobișnuit, că doar scriem istoria 
lui David și nu cea a lui Saul? 

l-am întors vorba, că întreaga dihonie cu Saul face parte 
din istoria lui David. Că de trei ori a trimis Saul zbirii săi la 
Rama, ca să pună mîna pe David; că de trei ori i-a întîmpinat 
pe aceştia o ceată de profeţi care proroceau şi Samuel era în 
fruntea lor; și de trei ori a pogorit duhul lui DUmnezeu 
asupra zbirilor, astfel încît au căzut în extaz și au prorocit și 
ei. În cele din urmă, așa se spunea, s-a dus Saul însuși la 
Rama și a fost cuprins deopotrivă de delir; de unde vine și 
zicala: S-a dus și Saul printre profeţi? 

Ţadoc a zîmbit a ride și a grăit: 

"De vreme ce știi atîtea, Etan, de ce mă mai întrebi pe 
mine?” 

Eu, însă, i-am răspuns: 

"Cu siguranță că stăpînul meu nu vrea să afirme că o 
hoardă de vizionari, care-și rostogolesc ochii în cap şi își 
scălimbăie braţele și fac spume la gură, a putut să-l înrîurească 
cu gîngăvelile lor în asemenea măsură pe regele Israelului? Ar 
fi o nebunie curată". 

"Dar dacă însuşi regele începe, însă, să înnebunească?" 
Din nou a zîmbit Ţadoc. 

"Au nu era nebunie, oare, să arunce cu sulița în însuși feciorul 
său? Nu era nebunie să-l alunge de la el pe David, singurul care se 
pricepea să izeonească duhul cel rău de la Domnul?" 

M-am gîndit la relatările lui Abner către stăpînul său, 
regele Saul. Cît știa Țadoc despre participarea lui David la 
jocul cu suferințele regelui? Dar chipul lui Țadoc rămase de 
nepătruns. 

"Și un om ca Samuel, am spus, “un profet ce poate fi 
luat în serios și un preot vestit pretutindeni, cîndva judecătorul 
cel mare al Ierusalimului și sfătuitorul norodului, să se fi pus 
el în fruntea unei gloate de posedaţi?” 

Ţadoc și-a împreunat mîinile puhave peste burtă. 

"N-a fost și Samuel posedat de DOmnul, cînd l-a hăcuit 
in bucăți pe Agag?” 

Dar eu am văzut că nebunia îi stăpînea pe amândoi, pe 
Saul ca și pe Samuel, și m-am cutremurat din pricina forțelor 
întunecate care îl mînă pe om. 

AL DOILEA RÎND DE RĂSPUNSURI ALE 
PRINCIPESEI MICOL, CONTINUARE 


Întrebare: ...aţi spus, stăpînă, că ați fost dată lui Paltiel, 
feciorul lui Laiș. 

Răspuns: Aa, da, Paltiel! Paltiel avea grijă de mine, mă 
spăla cînd îmi era prea cald, mă încălzea cînd tre- 
muram de frig, iar în pat se culca la picioarele mele. 
Stîngaci, cum era, m-a ajutat totuși să rămîn în 
legătură cu David: eu eram sub supraveghere; dar el 
era atît de nearătos. 

Întrebare: Așadar, aţi auzit de David? 

Răspuns: Numai că era în viaţă și că se ținea ascuns. 

Întrebare: Unde? 

Răspuns: Mai întîi la preoții din Rama, apoi la cei din 
Nobe. De-acolo a fugit în pustiul din Iuda de miazăzi, 
în peșteri. 

Întrebare: S-a întîmplat ca, în timpul urmăririi lui David, 
părintele vostru, regele Saul, să vină la Rama? 

Răspuns: Nu. 

Întrebare: E sigur asta? 

Răspuns: Rama înseamnă Samuel; părintele meu nu s-ar 
fi dus niciodată acolo. Dar s-a folosit de dreptul lui 
regesc pentru a-i chema în fața sa pe preoții din 
Nobe; şi aceștia au venit. 

Întrebare: Aţi fost de față la înfățișare? 

Răspuns: Părintele meu ţinea județ înaintea întregului 
norod. Îmi amintesc șirurile de călugări în straiele lor 
de piînză cenușie; în fruntea lor, în alb, marele-preot 
Ahimelec. $i părintele meu, regele Saul, a grăit către 
oamenii din alaiul său, care stăteau în picioare lîngă 
el: Ascultaţi, oare David ben lesei vă va da ogoare și 
Vii și vă va face căpetenii peste cete de-o mie și 
de-o sută? Nu e nimeni aici printre voi care vrea să 
iasă în față și să dea mărturie împotriva trădătorului? 

Întrebare: Și a ieșit cineva în față? 

Răspuns: Un om mărunt, care părea blajin ca o doică. A 
spus că era Doeg, edomitul, şi conducătorul cercetării 
în pricina lui David ben lesei. A mai spus că a făcut 
drumul pînă la Nobe și că a văzut cum David a venit 
la marele preot Ahimelec. Ahimelec, a spus el, a 


întrebat oracolul în privința lui David și i-a dat me- 
rinde şi, de asemenea, o sabie. 

Întrebare: Nici un fel de alți martori? 

Răspuns: Spusele lui Doeg i-au fost de-ajuns părintelui 
meu. S-a întors către Ahimelec și i-a grăit: Ascultă, 
de ce te-ai legat în uneltire împotriva mea, dînd fe- 
ciorului lui [esei pîine și sabie și întrebînd oracolul cu 
privire la el, astfel încît să se sumețească împotriva 
mea şi să-mi caute moartea așa cum e limpede ca 
lumina zilei? Dar Arhimelec a ridicat mîna pentru 
jurământ și a tăgăduit vina sa. A spus că David i-ar fi 
dezvăluit cum că regele l-a trimis cu solie de taină și 
că treaba fusese atît de grabnică, încît nu putuse să-și 
ia la el nici sabia sa, nici alte arme; după aceea i-ar 
fi cerut cinci pîini și o suliță și o spadă. Eu însă mi- 
am zis, așa a grăit Ahimelec mai departe, cine dintre 
slujitorii regelui e tot atît de credincios ca ginerele 
regelui şi merge la drum din porunca regelui; de aceea 
am făcut așa cum a cerut David. Dar departe de mine 
gîndul de-a întreba oracolul cu privire la David; asta 
să n-o pună regele pe seama mea. Și toți preoții au 
ridicat mîna şi au întărit cu jurămînt nevinovăția lor, 
în așa fel, încît larma s-a auzit pînă departe la zidurile 
orașului. lar eu îmi ziceam: slavă DOmnului că Da- 
vid, bărbatul meu, n-a fost respins; dar îndată mi-am 
simţit inima apăsată din pricina părintelui meu, regele. 

Întrebare: Și după aceea a urmat omorirea lor? 

Răspuns: Părintele meu s-a ridicat, sprijinindu-se în suliță, 
şi a declarat: Ahimelec, trebuie să mori, tu și toată 
casa tatălui tău. Și a poruncit paznicilor care stăteau 
în preajma lui: Mergeţi și omorîți-i pe netrebnicii de 
preoți căci şi mîna lor e cu David; și, cînd au știut că 
e fugar, nu mi-au descoperit-o. Dar nici unul n-a voit 
să ridice mîna ca să-i ucidă pe preoți. Și părintele 
meu, regele, a grăit: De ce vă temeți? Aceștia nu sunt 
sfinţi, nici nu sunt de folos cuiva. Sunt ca viermii din 
hoit şi se îngrașă din ceea ce aduce prinos norodul lui 
Iahve. Și s-au pornit toți să şoptească în jur și fiecare 
aştepta ca duhul cel rău de la DOmnul să se abată 
asupra părintelui meu, regele, și să-l sugrume sau 
să-i sucească fața la spate; dar părintele meu stă 

liniștit locului și i-a făcut un semn lui Doeg, edomitul. 
Și i-a zis lui Doeg: Mergi tu și lovește-i tu pe preoți. 
Atunci s-a ridicat Doeg, edomitul, și a ucis în ziua 
aceea optzeci și cinci de bărbați care purtau efod de 
in, și noi am fost de faţă. 


Tăbliţele de lut, pe care îmi făcusem însemnările, erau 
acoperite toate de scris. Aerul din rotondă părea să se fi făcut 
și mai apăsător. Dar principesa nu-mi da drumul să plec. 
Sedea pe perna ei, foarte dreaptă, cu mîinile scheletice întinse 
pe genunchi și privea țintă înaintea ei. 

Deodată, ca prin vis, a grăit: 

"Tu cum îl vezi, de fapt, pe David?" 

Ciudată întrebare adresată redactorului care scrie una si 
singura relatare adevărată şi hotăritoare, istoriceşte exactă şi 
recunoscută oficial, privitoare la uimitoarea înălțare și aşa mai 
departe. Am aruncat o privire spre ornamentele cu găuri ale 
tavanului sculptat și m-a prins bănuiala că, îndărătul lui, 
trebuie să fie deschideri ce duc la urechea lui Amenhotef. 

"Stăpînă”, am spus, "este părintele regelui Solomon." 

A zîmbit cu dispreţ. 

"Iar regele Solomon va hotărî cum îl vezi tu pe omul 
care mi-a fost de două ori soţ și care era ibovnica fratelui 
meu lonatan și tîrfa părintelui meu, regele Saul?" 

Am plecat capul. 

Dar ea a trecut, cu un gest din mînă, peste regretul meu 
și a zis: 

"Avea atît de multe chipuri. Admit că asta îngreunează 
încercarea de a-l înțelege. Fratele meu Ionatan și cu mine am 
vorbit deseori despre asta. Ne-am apropiat foarte mult unul de 
altul în zilele acelea. Adesea porneam călare de la casa regelui 
din Ghibea, mergeam pînă la stîncile roșii și ne urcam pe ele, 
pentru a iscodi largul zănilor, de parcă ne-ar fi putut ajunge 
vreun semn de la el, vreun semn de fum pe deasupra munților. 
Dar nu era nimic acolo, doar vulturii zburînd în cercuri. Și 
Ionatan îmi vorbea de legămîntul pe care îl făcuse cu David, 
întrucît îl iubea ca pe însuși sufletul său; și spunea că David 
era alesul DOmnului; și că David îi jurase să fie oricînd 
ocrotitorul și păzitorul copiilor lui, de dragul marii lor prietenii 
și a legămîntului lor. Dar cum stau lucrurile cu regatul, am 
întrebat eu; oare n-o să fii tu rege, frate Ionatan?" 

Principesa s-a sculat și s-a pornit să umble de colo pină 
colo. Picioarele ei, în sandalele deschise, erau de o frumuseţe 
remarcabilă. 

"Și Ionatan mi-a spus: Pentru a domni, trebuie să vezi 
doar un ţel — puterea. N-ai voie să iubeşti decît doar un 
singur om — pe tine însuţi. Pînă și Dumnezeul tău trebuie să 
fie exclusiv DUmnezeul tău, care să justifice fiecare din 
fărădelegile tale și să le acopere cu numele lui sfint." 

Principesa s-a oprit locului și a cătat spre mine. 

"Tine seama, Etan: toate astea le știa Ionatan și, totuși, 
l-a iubit pe David. Vulturii pluteau în înalt. Apoi unul a 
tîşnit săgeată în jos. Am întrebat: Știi pe unde își face 
veacul David? Și lonatan mi-a dat răspuns: E în peștera 
Adulam și au venit la el acolo fraţii lui și toate rubedeniile 
lui și tot felul de oameni, care sunt la ananghie și care 
sunt înglodațţi în datorii, și mulți nemulțumiți, laolaltă cam 
vreo patru sute de oameni, iar el e căpetenia lor. Și parcă 
l-am văzut pe David, bărbatul meu, cum ieșea la lumină 
din peştera Adulam în fruntea bandei sale, i-am văzut 
chipul pîrlit de soare și trupul mlădios, și am zis către 
fratele meu Ionatan: chiar de-ar fi fur de cai sau tîlhar de 
drumul mare, simt o dorință în mine şi vreau să merg la 
el. Dar lonatan a întors vorba: mai așteaptă; iscoadele 
regelui se ațin prin preajma ta, oameni de-ai lui Abner ben 
Ner; ar pune mîna pe tine și te-ar ucide. Și am așteptat, și 
au venit ploile, şi apoi primăvara, iar Paltiel, feciorul lui 
Laiş, îmi ținea mîinile; şi n-a mai venit nici o vorbă de la 
David, nici prin Paltiel, nici prin fratele meu lonatan. 
Dar, cînd s-au întors ploile din nou, am auzit spunîndu-se 
că David a luat-o de femeie pe Abigail, văduva unui oare- 
care Nabal, pe care îl lovise damblaua. Atunci am urlat și 
am fost deznădăjduită și mi-am rupt hainele de pe mine și 
n-am pus nimic în gură, pînă cînd a venit Paltiel și mi-a 
adus vin, să beau, și oloi, ca să mă ung cu el, și și-a dat 
silința să fie drăguţ și l-am lăsat să facă ce vrea, dar n-am 
simțit nimic cu acel prilej." 

M-am ferit să privesc spre ea. 

A ris, de rîndul ăsta încetișor, și a spus cu glas schimbat: 

"E atît de mult de-atunci." 

Și din nou s-a ivit Amenhotef, marele-eunuc regesc, şi a 
făcut o plecăciune: 

"Cina a fost pusă pe masă. Stăpîna e așteptată în sala de 
mîncare.” l 

A plecat cu pasul ei uşor țeapăn, dar cu o ținută minu- 
nată, cînd te gîndeai la vîrsta ei. În pragul ușii s-a mai întors 
o dată și a dat din cap spre mine, de parcă am fi fost uniţi 
prin jurămînt la vreo uneltire, şi a grăit: 

"Cu vremea o să-l vezi cum trebuie, așa cred." 


Láudat fie numele DOmnului DUmnezeului nostru, care 
își dezvăluie adevărul în visele vizionarilor şi poeţilor, dar 
care de la alţii cere atita cercetare grijulie și atîtea trudnice 
investigații. 

Căpetenia efemeră a unei bande de hoţi și tilhari mai 
curînd își va pierde urma, decît să lase în urmă tăblițe de lut 
cu înșşirarea faptelor sale de vitejie şi cu listele prăzilor luate: 
Se va feri de ciocniri cu apărătorii legii; de aceea relatările 
despre el, din această sursă, vor fi pe sponci şi de puţină 
încredere. O baladă, cîteva cîntece, care proslăvesc faptele 
lui, pot să ne dea unele indicii; sau poate că mai e în viață 
vreun martor care a văzut cu ochii săi expedițiile lui tilhărești, 
vreun mădular al bandei sale sau vreuna din victimele ei. 

Abigail a murit. Întrebările, pe care tare aș fi vrut să i le 
pun, rămîn fără răspuns. A murit la Hebron, cînd regele 
David era plecat din Iuda, după ce îi născuse un fiu, Chileab, 
un biet copil sărac cu duhul, cu ţeasta deformată de la 
naștere. Din tot ce știm; despre ea, era o femeie remarcabilă; 
trebuie să fi avut mare înrîurire asupra lui David în vremea 
cînd era căpetenie de tilhari, surghiunit şi mic rege local în 
Hebron. 

Am avut o convorbire despre ea cu o anume Debora. 
Această bătrînă vioaie ţine în gazdă meşteri străini din Sidon 
și Tir, care au fost tocmiţi pentru zidirea templului. Debora 
fusese una din cele cinci fecioare slujitoare de iatac, pe care 
le adusese Abigail cu ea în căsătoria cu David. În această 
slujbă a văzut şi a auzit, firește, cîte ceva din cele petrecute 
între stăpîna ei și David. Apoi mi-a fost adus de către slujile 
lui Benaia ben Iehoiada un anume Mibsam ben Mișma, un 
milog bătrîn, cu un picior, de la poarta orașului; piciorul 
lipsă, a afirmat el, i-ar fi fost tăiat pe cînd se afla cu David 
în pustiu. După mărturia proprie, Mibsam se afla în fruntea 
celor zece flăcăi pe care David i-a trimis la Nabal, primul soț 
al lui Abigal, pentru a-l îmbia cu pace şi a cere de la el o 
ofrandă plină de mărinimie. 

Au mai fost și alții cu care am stat de vorbă, apoi cîteva 
documente; astfel mi-a fost cu putință să alcătuiesc, din 
diferitele pietricele, un mozaic, chiar şi neîmplinit. 

De la Madmana ben lerahmeel, patriarhul ales al tribului 


Kaleb: 


Prețuirea lui Nabal, 
mădular al tribului nostru, locuind la 


Maon, 


dar pașunile lui sunt in Carmel, 


oi — trei mii la număr, 
capre — o mie la numar. 


Mibsam ben Mişma mi-a istorisit precum urmeazà: 

David hoţ de vite? Niciodată. Pentru asta era 
mult prea şiret. Oameni buni, ne-a zis el adesea, dacă 
prind pe vreunul că ia cu el fie și numai o singură 
coadă de miel, cutare și cutare, să-mi facă mie DOm- 
nul dacà nu pun să-l bată cu gîrbaciul pînă i-o cădea 
pielea de pe trup. Căci ce ne aduce furtul de oi pînă 
la urmà? Încà după primele jafuri, păstorii vor fugi 
din calea noastră și își vor ascunde turmele; sau s-ar 
putea să se adune laolaltă și să ne ţină piept cu 
praștiile lor, şi un păstor bun cu o praștie bună poate 
veni de hac oricărui luptător, căci vreau să cred că ați 
auzit de povestea mea cu Goliat; sau ar putea să-i 
trimită veste regelui Saul, iar regele ar trimite vreo 
citeva mii de oameni din cetele lui de oaste împotriva 
noastră, și atunci ce-am făcut? Nu, oameni buni, 
ne-a spus David adesea, nu asta e calea de-a ieși la 
liman in pustie. Dar bunul DOmn lahve mi s-a ivit 
în vis și a grăit: David, dacă vei urma legea pe care 
am dat-o străbunilor tăi, vreau să-ţi arăt calea cea 
bună, pentru ca să vă meargă bine și ţie și alor tăi; și 
calea asta se cheamă calea înduplecării prietenești. 
Nu furați de la păstori și nici nu-i atacați; ci încheiaţi 
prietenie cu ei, a zis DOmnul, și apăraţi-i de furi și 
de nomazi şi de cei care le iau vitele. lar cînd va sosi 
vremea ca turmele să fie mînate la stăpînul lor pentru 
tunsul oilor, cu care prilej se ține sărbătoare și se bea 
și au loc tot felul de petreceri, atunci să vă înființați 
ȘI voi pentru a vă cere partea voastră din darurile lui 
DUmnezeu, drept răsplată pentru apărarea păstorilor 
și a oilor. Astfel mi-a grăit DOmnul în vis și, în felul 
sta, avem asigurate veniturile noastre în bani sunători 


și în bunuri, precum carne, grăunțe prăjite și vin și 
toate cele ce sunt bune și scumpe; și întreg Israelul ne 
va prețui şi ne va fi prieten. lar dacă vreun stăpîn de 
Oi se va codi și va spune: cum așa, cu nu vă cunosc 
şi nu v-am rugat să-mi apăraţi ce-i al meu! atunci o 
să-i spunem: Ascultă, fecior al lui Belial, cutare și 
cutare să ne facă nouă DOmnul, dacă David ben lesei 
va mai lăsa în viață dintre ai tăi vreunul care se pișe 
pe zid. 


Mibsam ben Mişma și-a frecat ciotul piciorului, care era 
roșu și inflamat și îl mînca, iar în ochii lui urduroși mijea ca 
o răsfrîngere a strălucirii, care fusese David. Și a urmat vorba 
astfel: | 


Acest Nabal, vezi bine, avea mii de oi, toate grase, 
și cu lîna cea mai aleasă, și capre de soiul cel mai bun, 
tot cu miile; astfel că ne lăsa gura apă cînd ne gîndeam 
la vremea tunsului oilor lui. Și David mi-a grăit așa: 
Mibsam, știu că ai un cap de ispravă pe umeri și o 
limbă meșteră. Aşa că alege-ți nouă flăcăi, toți voinici 
la trup ca tine, și mergi călare la Nabal și poftește-i 
bună pace și adu-i aminte că el trăiește în îndestulare, 
în timp ce noi ne aflăm în șa prin pustiu, și apărăm 
ceea ce e al lui, și că am venit pentu o zi bună și că 
ne aşteptăm să aflăm îndurare în ochii lui și că-l rugăm 
să-ți dea ce are la îndemînă pentru prietenul lui David 
ben lesei. Dar Nabal era gras la trup, osînza îi atîrna 
pînă la genunchi, și sub bărbie avea o gușă puhavă; și 
s-a aprins de mînie și a cîrîit: Cine-i David ben lesei? 
Prea s-au înmulțit slugile care fug de la stăpînii lor; și, 
pentru asta, eu să iau pîinea mea și vinul meu și carnea 
mea, ce le-am pregătit pentru tunzătorii mei, și siclii 
mei buni și tari și să dau toate astea la niște oameni pe 
care nu-i cunosc şi nu-i știu de unde sunt? Și m-am 
temut să nu-l lovească pe Nabal damblaua, așa se 
schimbase la față și se făcuse purpuriu ca pruna; dar 
mi-am adus aminte că David spusese: să te păstrezi 
întruna cuviincios, Mibsam; și așa am grăit liniștit către 
Nabal: Nu te miînia, tu culme a dămiciei, o să mai 
auzi tu de feciorul lui Lesei. 

Mibsam ben Mișma s-a scărpinat la subsuoară și a prins 
ceea ce viînase şi l-a muşcat între dinţi și l-a scuipat cît-colo. 
Apoi a continuat precum urmează: 

Dar tot timpul a cătat la noi femeia aceea. Era trupeșă 
şi plăcută la privire și avea straie alese și inele pe 
degete şi brățări la glezne. Am băgat de seamă că îşi 
pironise privirea asupra mea, căci eram lat în umeri și 
strîmt la mijloc și stam mîndru în şa; și, cînd toc- 
mai dam să plec călare de-acolo, după vorbele schim- 
bate cu Nabal, mi-a ieşit înainte şi a zis: David ben 
lesei ăsta, căpetenia ta, îţi seamănă? lar eu i-am 
răspuns: Frumoasă femeie, dacă e adevărat că eu am 
aflat îndurare în ochii tăi, atunci pentru David o să ţi 
se aprindă inima în sîn ca focul în codru, căci el e de 
zece ori mai bărbat decît sunt eu; dar tu au cine ești? 
La care ea mi-a zis: Sunt Abigail, nevasta lui Nabal; 
și, după sunetul glasului ei, mi-am dat seama că îi era 
drag bărbatul cum ţi-e drag un buboi în fund. Și un 
duh de la DOmnul mi-a şoptit: o s-o mai revedem pe 
nevasta lui Nabal şi i-am tras catîrului un pumn între 
urechi, de-a zburat din loc ca un vulture. Cînd am 
ajuns la locul de întîlnire pe care ni-l numise, David 
ne şi aștepta cu toţi oamenii lui; și i-am dat seama 
despre vorbele lui Nabal. Atunci David a grăit: Fiecare 
să-şi încingă spada la brîu. David şi-a încins şi el 
spada şi a făcut jurămînt ca, în zori, să nu mai 
rămînă nimic din Nabal și din toți ai lui care se pișe 
pe zid; iar mie mi-a zis: Mibsam, tu şi cu două sute 
de oameni rămîneţi la boclucuri și la căruţe și le 
privegheaţi, căci am de gînd să călăresc de sîrg. Și au 
pornit după el ca vreo patru sute de oameni; şi mai 
mult nu ştiu ce s-a mai întîmplat, afară doar că în 
zori a adus îndărăt o groază de lucruri și părea mulțumit 
de sine, precum un brotac care a înghițit musca. 


Printre lucrurile pe care Abigail, nevasta lui David și văduva 
lui Nabal, le-a lăsat la moartea ei şi care au fost puse la păstrare 
într-o magazie a haremului regesc, se aflau mai multe cioburi de 
lut; acestea mi-au fost aduse de un slujitor al lui Amenhotef, 
marele-cunuc al regelui. Pe unul din cioburi era o listă, scrisă de 
mînă nedeprinsă şi cu multe greşeli. lată lista: 

P 
2 
2 
5 
5 
l 
2 
8 


entru David fecior al lui leseiu 


suce puini rutunde 

purdufe di vin din şel mai bun 
oaie gada fripde 

mesure grounțe prejite 

suce legature de strafide 

suce legature de şmochini 
azini puntru carat 


Debora, slujnica lui Abigail, mi-a grăit precum urmează: 


Gustă din vinul ăsta, stăpîne. Cutare şi cutare 
să-mi facă mie DUmnezeu, dacă e din amestecătura 
pe care o pun dinainte celor ce iau masa zilnic la 
mine, căci ăia nu știu să deosebească între oțet şi 
pişatul unei capre. E mai bun chiar decît vinul ce vine 
din viile -regeşti, de la Baal-hamon şi a adăstat toți 
anii lui în vasul ăsta. Este din cel mai bun al lui 
Nabal, primul bărbat al stăpînei mele, pe care l-a 
trăsnit damblaua. Stăpîna mea, îndura-s-ar DUmnezeu 
de sufletul ei, mi l-a dăruit şi a zis: Debora, pune-l 
bine şi păstrează-l pentru ziua cînd va veni bărbatul 
care te va înflăcăra cum m-a înflăcărat David pe 
mine; atunci deschide vasul și bea cu bărbatul acela 
ceea ce afli în el. Dar a venit un bărbat, stăpîne, şi 
apoi altul, şi niciodată n-am știut întocmai dacă m-a 
înflăcărat oare așa cum a înflăcărat-o David ben Lesei 
pe stăpîna mea; şi vasul a rămas pecetluit. Și bărbaţii 
au tot venit şi s-au tot dus și am ajuns bătrînă și 
încrețită la față şi uneori îmi spuneam: Debora, poate 
că vasul ăsta cu -pecete e ca viaţa ta — vinul cel mai 
dulce negustat. 

Aşa că îl deschid acum, stăpîne, cu gîndul la 
Abigail, stăpîna mea. Să nu crezi că se deschidea aşa 
repede şi cu bunăvoință oricărui bărbat. Nu mai era o 
miluşea, cînd l-a întîlnit pe feciorul lui lesei; avea 
vreo şase sau vreo opt ani mai mult ca el; dar carnea 
îi era încă tare şi sînii împingeau înainte ca berbecii 
de bătut ziduri. Ea ducea casa şi poruncea slujilor şi 
făcea socotelile, în timp ce Nabal, bărbatul ei, înfu- 
leca și se beţivea de nu mai putea, pînă ce a ajuns ca 

un crimpei de mat îndopat și la fel de atrăgător, 
pentru o femeie, ca şi acesta. Se vorbea că stăpina 
mea a luat la ea un măgărar și un olar călător și un 
argat de la grajd și un: povestitor de istorii și legende, 
și un ridicător de biruri; dar ea era o femeie plină de 
virtuți și voia mai curînd tovărășia celor cinci fecioare 
ce-o: slujeau, printre care eram și eu; și trebuia s-o 
alintâm şi s-o dezmierdăm, s-o sărutăm și s-o giugiulim, 
s-o mingpiiem și s-o strîngem pînă cînd suspina, ușurată 
de plăcerea simţurilor ei, și da ochii peste cap. 

DOmnul Iahve să binecuvînteze acest piculeţ de 
raza-soarelui curgătoare. Acu”, cînd Abigail, stăpîna 
mea, i-a vazut pe flăcăii ce-i trmisese David la Nabal, 
bărbatul ei, și cînd a auzit cum acesta i-a făcut de 
ocară, mi-a spus: Debora, draga mea, dacă acest Da- 
vid ben lesei seamănă cu flăcăii lui, ne putem aștepta 
la multe. De-aceea ia ciobul ăsta și strînge laolaltă ce- 
am înșirat pe el și pune să încarce lucrurile pe asini; 
şi grăbeşte, şi mergi înainte cu cei ce mînă asinii; 
vezi că o sâă-vin după tine. Dar nu vorbi de asta cu 
Nabal, bărbatul meu, a mai adăugat ea, căci știi ce 
fecior al lui Belial e, o să mă înţeleagă anapoda. Cînd 
ne-a prins apoi din urmă, călărind pe măgarul ei, avea 
ochii încondeiați și obrajii sulimeniţi cu roșu; iar 
buzele parcă erau carnea rodiilor și mirosea îmbătător 
ca o întreâpă grădină cu flori. Și, cînd am ajuns 
devale, în umbra muntelui, s-a iscat o zarvă mare și 
David cu oamenii lui veneau către noi; dar Abigail, 
stăpîna mea, a mers călare înaintea noastră și întru 
întîmpinarea lor. 

Vinul e într-adevăr bun; încă un păhărel, stăpîne! 
Dacă vrei să scrii despre stăpina mea, așa cum mi-ai 
spus, ascultă bine, căci acum vine întîlnirea cu David. 
Era acolo, drept în şa, cu păr roșu deasupra unui chip 
pîrlit de soare, iar în ochii lui era o lumină; dar 
Abigail, stăpina mea, a lunecat jos de pe asin și s-a 
prosternat, cu faţa în tărînă, înaintea lui David. David 
a întrebat: Cine-i femeiea din praful dinaintea mea? 
Așa că am socotit nimerit să-l deslușesc şi am zis: 
Stăpine,- este stăpîna mea, Abigail, nevasta lui Nabal 
din Maon, care își are proprietățile în Carmel. Și 


David a descălecat și a grăit așa ca să audă toți: Îmi 
pare rău, femeie frumoasă, dar eu am apărat tot ce a 
avut Nabal la pășune, iar el îmi plătește binele cu 
răul. Însă Abigail, stăpîna mea, și-a ridicat chipul spre 
David, astfel încît el a putut vedea cum îi stăteau sînii 
ca berbecii de bătut zidurile. Și ea a grăit: Mic, 
stăpîne, mie să-mi pui în seamă păcatul. Să nu întoarcă 
stăpînul meu luarea aminte asupra lui Nabal; căci 
nebunia se ține de el. Mai curînd priveşte cu milos- 
tivire. la slujitoarea ta, căci inima slujitoarei tale bate 
mai tare înaintea feţei tale, pentru că tu, stăpîne, lupţi 
pentru cauza lui lahve şi pentru că nu s-a putut afla 
nici un rău pe seama ta în toată viaţa ta. $i acum, 
aceste binecuvințări pe care ţi le-a adus slujitoarea ta, 
adică două sute de piîini rotunde și două burdufe de 
vin ȘI Cinci oi fripte şi cinci măsuri de grăunţe prăjite 
și o sutá de legături de stafide și două sute de legături 
de smochine, pune să le împartă între flăcăii tăi. Și, 
cînd DOmnul se va fi milostivit de stăpînul meu, 
atunci adu-ţi aminte de slujitoarea ta. 

Vinul ásta, stăpîne, are șartul lui. Aduce din nou 
la iveală amintiri vechi, despre Abigail, stăpîna mea, și. 
despre David ben lesei. Să fi văzut cum a ridicat-o de 
la pămînt și cum a sprijinit-o cu gingășie. Binecuvîntat 
fie DOmnul DUmnezeul Israelului, i-a spus el, care 
mi te-a trimis azi înainte. Și binecuvîntată fii și tu, 
care m-ai împiedicat azi să fac vărsare de sînge. Căci, 
pe cît e de adevărat că DOmnul DUmnezeul Israelu- 
lui este viu, dacă nu te-ai fi grăbit și nu m-ai fi 
intîmpinat, nu i-ar mai fi rămas lui Nabal, pînă la 
ivirea zorilor, nici o făptură care se pişe pe zid. $i 
David s-a închinat înaintea ei și cei doi au mers o 
bucata de drum în pustiu și, cînd s-au înturnat, stăpîna 
mea îşi ținea capul de părea cu zece ani mai tînără. 
lar David i-a spus: Mergi în pace acasă; căci ţi-am 
ascultat vorbele și am avut grijă de tine. 

N-ai golit paharul, stâpîne. N-avea nici o grijă 
în privința mea, te rog mult; pe gitlejul ăsta bătriîn a 
curs mai mult vin decît ar putea cuprinde o mie de 
burdufe de capră. Astfel s-a întors Abigail, stăpîna mea, 
la Nabal, barbatul ei; și el era beat și zăcea în borătura 

lui proprie, întrucît petrecuse în tot acest răstimp, din 
care pricină ea nici nu i-a spus nimic, pînă ce nu s-a 
luminat de ziuă. Dar, cînd el s-a trezit gemînd și 
puţind ca o cocină de porci și cînd nu mai știa un- 
de-i era capul şi unde coatele, ea s-a dus înaintea lui, 
proaspătă ca roua de pe trandafir, şi i-a grăit: Of, sac 
de osînză, bețivanule, munte de  impotenţă, ţi-am 
scăpat viața grăbindu-mă să-i ies înainte lui David ben 
lesei şi ducîndu-i, din bogăţiile tale, pîine și vin și 
carne fnptă şi grăunțe prăjite şi stafide și smochine, 
căci altfel la vremea asta David n-ar mai fi lăsat în 
viață pe nimeni dintre ai tăi care se pișe pe zid. Nabal 
a sărit în sus mai iute decît un purice și şi-a ridicat 
mîinile spre cer și a strigat către lahve: Ai auzit, 
DUmnezeule, ce-a vorbit drăcoaica asta, tîrfa lui Be- 
lial? Ea e -pieirea mea, o să mă ducă de rîpă! Oi și 
grăunțe prăjite şi smochine! Usca-i-s-ar sînii şi veşteji- 
i-s-ar născătoarea, căci tu, DOamne DUmnezeule, ești 
un DUmnezeu drept, care-i pedepseşte pe cei răi. Și a 
strigat să vină vătaful şi argații și s-a mîniat şi a urlat ca 
turbat, pînă ce i s-au învineţit buzele şi apoi întreaga 
față şi a căzut pe spate şi a rămas acolo ca de piatră. 
Vătaful a spus că trebuie să-i lase sînge lui Nabaliar 
slujitorii au dat fuga să-l caute pe băieș, dar Abigail, 
stăpîna mea, a zis: Rugaţi-vă cît vreți lui Iahve, dar nu 
vă atingeți de sîngele stăpînului voștru, căci de la 
Dumnezeu s-a îngroșat şi s-a oprit să mai curgă şi facă- 
se voia lui DUmnezeu. Zece zile în șir s-au rugat 
argații şi a așteptat băieșul, iar stăpîna mea şedea lingă 
Nabal, bărbatul ei, care zăcea ca de piatră; dar a zecea 
zi DOmnul l-a lovit pe Nabal de-a murit. 

Abigail avea un suflet mare, stăpîne, să bem pentru 
el, oriunde s-o fi aflind acum. Să stai zece. zile acolo şi 
să priveşti cum îți moare bărbatul şi să te îngrijeşti să 
moară, asta vădeşte cu adevărat o fire tare. După ce l-au 
îngropat, stăpiîna mi-a spus: Debora, să-ți pună şaua pe 
un asin şi du-te la David şi dă-i veste: slăvit fie DOm- 
nul, care a răzbunat împotriva lui Nabal ruşinarea ta și 
te-a ferit de fapta cea rea; căci DOmnul i-a plătit lui 
Nabal răutatea cu însuşi capul lui. Și am întîlnit mai mulți 
flăcăi de-ai lui David, nu departe de pustiu, și ei m-au 


dus la feciorul lui lesei, iar eu i-am spus tot, așa cum îmi 
poruncise stăpîna mea. La care, David m-a răsplătit 
îmbelșugat cu o brățară de argint și cu zece palme din 
cea mai bună pînzătură de in, lată de trei palme, și a 
trimis cu mine cîțiva din slujitorii lui. Și, cînd am ajuns 
cu toții la stăpîna mea în Carmel, ei i-au grăit astfel: 

David ne trimite la tine, pentru ca să te ia de nevastă. În 
jurul buzelor stăpînei a mijit un surîs ca după o izbîndă; 
iar ea s-a plecat de sîre cu fața spre pămînt și a spus: 
Uite, aici e slujitoarea voastră, pentru ca să-i slujească pe 
arpații stăpînului meu și să le spele picioarele. Apoi s-a 
ridicat și a pornit degrabă călare pe asin, împreună cu 
noi, cele cinci slujitoare de iatac, drept alai; și am mers 
călare în urma solilor lui David și ea a ajuns nevasta lui. 


SHIGGAION AL LUI DAVID, PE CARE | L-A 
CÎNTAT DOMNULUI 


Sfirşească-se răutatea păcătoşilor şi întăreşte pe cel drept, 
Cel ce încerci inimile şi rărunchii, DUmnezeule drept; 

Scutul meu este la DUmnezeu, Cel ce mîntuieşte pe cei 
drepți la inimă. 

DUmnezeu este judecător drept, tare şi îndelung-răbdător; 
și în fiecare zi se mînie împotriva celor răi. 

Dacă vreunul nu se întoarce la calea cea dreaptă, el îşi 
ascute sabia, întinde arcul său şi ocheşte. 

Si în el a gătit unealta ucigaşă; săgețile le-a pregătit 
împotriva prigonitorilor. 

Iată, nelegiuitul a urzit răutatea, a zămislit silnicia şi a 
născut minciuna. 

A săpat o groapă şi a pregătit-o şi cade în groapa pe care 
a făcut-o. 

CUVINTELE LUI ETAN BEN HOSAIA, ADRESATE 
MEMBRILOR COMISIUNII REGALE PENTRU 
ÎNTOCMIREA UNEI ȘI SINGUREI RELATĂRI 
ADEVĂRATE ȘI HOTĂRITOARE, ISTORICEȘTE 
EXACTE ȘI RECUNOSCUIE OFICIAL, PRIVI- 
TOARE LA UIMITOAREA ÎNĂLȚARE, LA VIAŢA 
CU FRICA LUI DUMNEZEU, PRECUM ȘI LA 
ISPRAVILE DE VITEJIE ȘI LA MINUNATELE 
ÎNFĂPTUIRI ALE LUI DAVID BEN IESEI, REGE 
PESTE IUDA TIMP DE SAPTE ANI ȘI PESTE 
AMÎNDOUĂ SEMINȚIILE, IUDA ȘI ISRAEL, 
VREME DE TREIZECI ȘI TREI DE ANI, ALESUL 
LUI DUMNEZEU ȘI PARINTELE REGELUI SO- 
LOMON, PE SCURT RELATAREA DESPRE 
REGELE DAVID, LA ȘEDINŢA LOR CU PRIVIRE 
LA LATURA MILITARA A CONFLICTULUI DIN- 
TRE REGELE SAUL ȘI DAVID BEN IESEI. 


Stăpînilor! Vă cer iertăciune, dacă mă restrînge la campa- 
nia, sau campaniile, regelui Saul impotriva lui David ben 
lesei. Tema întreprinderilor războinice ale lui David în slujba 
filistenilor îi apare prea înciîlcită slujitorului vostru, pentru a 
putea fi tratată de un redactor. În rest, aş vrea să-i aduc 
mulțumirile mele adînc simţite stăpînului meu marele-grămatic 
losafat ben Ahilud pentru că mi-a dat pe seamă anumite 
însemnări despre vorbele schimbate cu regele David; stăpînului 
meu Benaia ben lehoiada, căpetenia în luptă a oastei, pentru 
că mi-a pus la îndemînă unele lucruri din depozitele lui 
Abner ben Ner; iar stăpînilor grămătici Elihoref și Ahia b'nai 
işa pentru căutările lor dezinteresate, dar din păcate fără 
izbîndă, în arhivele regesști. 

Documentele și dovezile ce stau în faţa noastra se bat 
cap în cap și de-aceea e greu să precizezi cîte campanii a 
purtat de fapt regele Saul împotriva lui Pavid. Aflam despre 
trei: una, în pustia din Zif și Macon, a trebuit- să fie curmată, 
pentru că filistenii au năvălit iarăși in ţinutul Israel; o a 
doua, în peșterile și văgăunile din locurile sălbatice de la 
Enghedi, precum și o a treia, din nou la Zif, s-au încheiat, 

amîndouă cu întîlnirea față în faţă, nespus de memorabilă, a 
lui Saul şi David. În amîndouă rîndurile David a izbutit să se 
furişeze pe nebăgate seama, cu cîţiva însoțitori, pînă lîngă 
regele Saul: la Enghedi lucrurile s-au petrecut într-o peșteră, 
unde regele Saul a intrat ca să-și deșerte matele, iar la Zif în 
timp ce sta culcat și dormea în mijlocul întăriturilor făcute 
din care. De fiecare dată, însoțitorii au stăruit pe lingă David 
să-l ucidă pe rege; o asemenea împrejurare prielnică nu tre- 
buia scăpată, i-au desluşit ei, căci au n-a spus DOmnul 
totdeauna: Uite, vreau să ţi-l dau în mîinile tale pe vrăjmașul 
tău? În amîndouă rîndurile, David s-a împotrivit pe temeiul 
că: oare cine poate ridica mîna asupra Domnului şi rămîne 
apoi nepedepsit? — o atitudine uşor de înțeles la un on, care 
se vede în chip de viitor rege. Dar, în timp ce în peştera din 
Enghedi David taie încetișor poala hainei de deasupra a lui 
Saul, care se ciucise liniștit, la Zif ia cu el sulița regelui și 
vasul cu apă. Atît la Enghedi, cît și în Zif, îl strigă pe Saul 
după ce ajunge departe, la loc sigur, și îi spune numele său și 
îi arată dovezile îndrăznelii sale; la care regele îi răspunde: 
Ulte, nebunește m-am purtat și am greșit foarte mult, nu-ți 
voi mai face rău, pentru că sufletul meu a fost acum scump 
în ochii tăi, și acum știu că ai să ajungi rege şi că regatul 
Israel va fi în mîna ta. 

Stăpînii mei! Acestea sunt vorbe profetice, pline de 
simțăminte nobile, și, venind de pe buzele lui Saul, sunt de o 
însemnătate deosebită, pentru că întemeiază încă o dată 
dreptul lui David la tronul Israelului. De asemenea, aici nu e 
vorba de poveşti pe care norodul le-a născocit și le-a împodobit 
în fel şi chip; nu, însuși regele David în persoană a istorisit 
amintitele întîmplări stăpînului meu Iosafat, iar acesta le-a 
însemnat pe tăblițe. Fireşte că este aici o nepotrivire; nici în 
arhivele regești, nici în depozitele lui Abner ben Ner, care era 
mai mare peste osti în vremea regelui Saul, nu se găsește nici 
cea mai neînsemnată vorbuliță cu privire la o campanie în 
locurile sălbatice de la Enghedi sau la o a doua campanie în 
pustiul Zif. 

Abner relatează doar despre o singură încercare: anume 
cea care a trebuit să fie curmată cînd a sosit veste despre 
încurcăturile cu filistenii. Aflăm de la Abner că David, după 
ce se limitase multă vreme la mici raite de jaf din ascunzătorile 
pustiului, s-a hotărît în cele din urmă să-și facă rost de un 

loc statornic în orașul Cheila. Cheila avea deseori de sufent 
din pricina năvălitorilor filistenilor; David a izgonit aceste 
bande socotind că, prin asta, își va asigura prietenia locuito- 
rilor orașului. Dar acum, după ce părăsise desişurile nepătrunse, 
nu-și mai putea tăinui venirile și plecările, și Saul a aflat 
unde își făcea David veacul. Saul jubila: DUmnezeu l-a dat 
în mîinile mele, căci s-a băgat singur în închisoarea zidurilor, 
de vreme ce s-a dus într-un oraș care are porți și zăvoare. 
Gîndul ăsta i-a venit și lui David și i-a pricinuit multe griji; 
de aceea, după ce a întrebat oracolul, s-a despărțit de Cheila 
și locuitorii săi, care erau prieteni nesiguri, şi s-a dus în 
pustiul Zif. Dar tocmai atunci venea Saul împotrivă-i cu o 
ceată de oaste de trei mii de oameni aleși. David a părăsit 
pustiul Zif și s-a retras în cel de la Maon, iar Saul l-a urmărit 
într-acolo. Saul mergînd pe una din laturile muntelui, David 
și cu ai săi pe latura cealaltă. Printr-o operație măiestnt 
înfăptuită, trupele lui Saul l-au încercuit pe David și e îndoielnic 
dacă David ar fi putut scăpa, de n-ar fi sosit în tabăra lui 
Saul o ștafetă cu solia: grăbeşte şi vino, căci filistenii au 
năvălit în țară. 

Stăpînii mei! Nu m-am ocupat pe larg de problemele 
astea pentru a arunca îndoiala asupra uneia sau alteia dintre 
ele; căci cine ar fi atît de proclet, încît să pună spusele lui 
Abner mai presus de cele ale regelui David. Am încercat doar 
să fac oarecare lumină într-o vreme tare nestrăvezie din viaţa 
feciorului lui lesei și să prefigurez greutățile de redactare ce 
decurg de-aici pentru noi. Ţin încă foarte bine minte înțeleptele 
zicale cu privire la valoarea comparabilă a adevărului şi legen- 
dei, pe care stăpînii mei le-au rostit în ultima reunire a 
comisiunii. În ciuda dovezilor ce se bat cap în cap, voi face 
tot ce pot pentru a îmbogăţi nobila imagine a alesului DOm- 
nului, pentru a pune temelie solidă pretențiilor sale la tron și 
a sprijini țelurile pentru care Solomon, cel mai înțelept dintre 
regi, a dat poruncă să se întocmească Relatarea despre regele 
David. 

În ceea ce priveşte, însă, trecerea lui David de partea 
dușmanilor Israelului, filistenii: aceasta este: precum am lăsat 
să se înțeleagă la început, o împrejurare prea anevoioasă 
pentru a rămîne în seama slujitorului vostru, şi aştept în 
legătură cu asta hotărîrea stăpînilor mei. 

„ DISCUȚIA MEMBRILOR COMISIUNII REGALE 
PENTRU ÎNTOCMIREA RELATĂRII PRIVITOARE 
LA UIMITOAREA ÎNĂLȚARE ȘI AȘA MAI DE- 
PARTE ÎN LEGĂTURĂ CU PROBLEMA INCLU- 
DERII DE FAPTE STÎNJENITOARE ÎN OPERA 
ISTORIEI ȘI CU CĂILE ÎNFĂȚIȘĂRII EI ÎN 
SCRIEREA LUI ETAN BEN HOSAIA. . 


Iosafat ben Ahilud, marele-prămătic: Domnilor, aţi as- 
cultat cuvintele lui Etan, redactorul nostru. Sunt un- 
ele obiecţii? completări? Domniile voastre sunteți așadar 
de acord ca diferitele istorisiri despre campaniile rege- 
lui Saul să fie incluse în relatarea despre regele 
David? 

Ahia ben Șișa, grămătic: De acord. 

Iosafat: În felul ăsta am ajunge la al doilea punct. 
Domnia-sa Ţadoc? 

Ţadoc, preotul: Cum e cu cina? 

Iosafat: Astă-seară are loc la palat o primire în cinstea 
soliei egiptene, cu băuturi și cu miel la fripare; au 
n-a fost poftit a fi de faţă și domnia sa Țadoc? 

Ţadoc: Tare mi-aş dori ca nevstă-mea să renunţe de-a 
mai face rînduială pe masa mea. 

Iosafat: De fapt primirea ne mai lasă doar puţin timp. 
Pot presupune, de bună seamă, că domniile voastre 
cunoaşteţi în linii mari împrejurarea. David s-a dus cu 
cei șase sute de bărbaţi ai săi la Achiș, regele Gatului, 
care era unul din cele cinci regate aflate în uniunea 
filistenilor. David și ceata sa, împreună cu ai lor, au 
adăstat o vreme în Gat, pînă ce Achiș i-a colonizat în 
oraşul său Ţiclag. Primind Țiclagul în stăpînire, David 
și-a luat asupră-și să dea ajutor în război filistenilor și 
a făcut învoială cu dușmanul ce era urit de întregul 
norod. 

Ţadoc: Ținînd seama de caracterul gingaș al acestui pas, 
tare mi-ar fi plăcut să aud ce-a avut de spus David în 
legătură cu asta. 

Benaia ben Iehoiada: Purtarea lui David era întru totul 
limpede: Într-o bună zi tot aș fi căzut în mîinile 
lui Saul, a spus el, de aceea'nimic nu-mi părea mai 
prielnic decît să scap fugind în țara filistenilor. 

Tadoc: Dar omul din piaţă și de la porțile oraşului va 
spune: Vezi, uite un flăcău acătării, o căpetenie în 
Israel, un uns al DOmnului și ce se-apucă sa faca? — 
se leagă la bine și la rău cu netăiații împrejur, impo- 
triva însuși norodului său. Și ce-am putea râspunde la 
asta?... Avem nevoie de o justificare, care să le inchidă 
gura celor cu gînduri rele. Nu i-ar fi putut porunci 
DOmnul lui David? N-a lăsat regele niciodata sa se 
înțeleagă asemenea lucru? 

Iosafat: Regele David nu vorbea decît rareori despre 
treaba asta; și, cînd o făcea, nu părea că asemenea 
făptuire îi apăsa prea tare inima. 

Natan, proorocul: Si de ce i-ar fi apăsat-o? Alesul DOm- 
nului avea indatorirea să scape cu viaţă; cum altfel 
s-ar fi împlinit voinţa lui lahve și ar fi ajuns David 
rege peste Israel și părinte al regelui Solomon? 

Tadoc: Tu știi asta și eu o știu, dar o știe și norodul?... 
N-ar fi mai deștept lucru să nu pomenim deloc 
întîmplarea asta? ...De fapt, cît a stat David la filis- 
teni? | 

Iosafat: Un an și patru luni. 

Țadoc: Și sunt nouă mii de ani de cînd Noe a rămas pe 
uscat cu corabia în virful muntelui. Ce înseamnă un 
an văzut din perspectiva istoriei? 

Natan: Eu nu mă hrănesc din jertfele cu ardere de tot ale 
norodului, ca prietenul meu [adoc. Am legatură ne- 
mijlocită cu DUmnezeu. De aceea eu zic să fim 
consecvenţi: dacă suntem înţeleși că David este unsul 
DOmnului, atunci toate făptuirile sale sunt în folosul 
și spre binele lui Israel.. Dar, cum cunoașterea faptelor 
îl poate uşor duce pe om la gînduri primejdioase, 
trebuie să relatăm lucrurile astfel, încît gîndirea lui să 
fie îndrumată pe calea cea adevărată. 

Ţadoc: Aşa s-a încercat de cînd DOmnul DUmnezeu 
i-a împărtășit lui Adam, în grădina Edenului, anumite 
fapte. Cele mai bine intenţionate cuvinte pot fi răs- 
tălmăcite de orice şarpe care trece pe drum. 

Benaia: Tare aş vrea să știu cum domnul meu Natan 
intoarce asta în folosul și spre binele lui Israel. Den- 
dată ce s-au stabilit în Ţiclag, David și ai sai nu 
mai aveau decît o singură cale pentru a face rost de 


merinde: jaful. Dar cei mai apropiaţi, de la care se 
putea jefui ceva, erau din însuși neamul lui David, 
din Iuda. Acta însemna să măcelărească pe toți din 
sat pînă la unul, bărbați, femei, copii, căci, de-ar fi 
rămas doar unul în viață, acesta ar fi strigat împo- 
triva lui David. Ceea ce se potrivea întru totul cu 
intențiile regelui Achiş din Gat. Achiș spunea: Aces 
ta a ajuns să fie urît de poporul său Israel și va fi 
pe veci sluga mea. 

Natan: Dacă n-aş fi recunoscut glasul domnului Benaia, 
aș fi crezut că aud pe unul dintre birfitorii lui David, 
părintele regelui Solomon. 

Benaia: Sunt doar consecvent, așa cum a cerut domnia- 
sa Natan.  Drăguţul de DUmnezeu va fi știut el ce 
face, cînd l-a ales pe David ben lesei să domnească 
preste Israel și să întocmească împărăţia. Și, dacă așa 
stau lucrurile, atunci tot voința lui DUmnezeu a fost 
ca regele ce domnea, Saul, și feciorul lui Saul, Iona- 
tan, să fie înlăturați. Atunci a fost drept și echitabil 
ca David să se vîndă lui Achiș, regele Gatului, și să 
pornească mai tîrziu spre miazănoapte, gata să-i spri- 
jine pe filisteni în bătălia de la Afec, în care oastea 
lui Israel a fost nimicită, iar Saul și Ionatan și-au 
aflat moartea. Dacă însă calea, pe care lahve l-a 
condus pe alesul său, pare prea întortocheată, pri- 
etenul nostru Etan n-are decît s-o mai îndrepteze 
pentru ţelurile relatării despre regele David. 

Ţadoc: Căile, pe care a mers David, vor fi fost încîlcite, 
dar nu erau căile nelegiuitului. 

Benaia: Căile nelegiuitului! Am luptat pentru David, cînd 
s-a ridicat împotriva-i însuși feciorul lui, și mai tîrziu 
de asemenea; şi l-am văzut pe David la treabă, cînd 
era vorba să ia hotăriri. David: știa ce înseamnă să 
cucerești puterea prin luptă și s-o păstrezi. $i cînd, cu 
prilejul ăsta, cuvîntul DOmnului nu voia să se pot- 
rivească cu ceea ce David socotea că e necesar, 
atunci David se îndrepta către DOmnul și vorbea cu 
el, și după aceea DUmnezeu își potrivea cuvîntul 
cu necesitățile. 

Iosafat: Bag seamă că domniile-voastre tăceți. Ei, atunci 
să ne relateze Etan, redactorul nostru, ce concluzii a 

tras din discuţiile noastre și cum plănuieşte să dez- 
volte acest capitol din relatarea despre regele David. 


Dar cind am vrut să încep a vorbi membrilor comisiunii, 
s-a iscat larmă și s-au deschis ușile și un slujitor a vestit 
apropierea regelui Solomon. Și marele-prămătic losafat ben 
Ahilud a făcut o plecăciune adîncă și toţi s-au aruncat pe jos, 
în timp ce regele intra purtat pe un tron, unde ședea între o 
pereche de heruvimi lucraţi foarte măiestrit. 

Regele ne-a spus să ne ridicăm. Părea mai gras decit 
ultima oară; era într-o dispoziţie excelentă și a grăit: 

"Azi e o zi cu adevărat mare pentru Israel, deoarece vă 
aflu străduindu-vă întru munca DOmnului și, în afară de 
asta, a sosit o solie egipteană să mă îmbie a lua pe fiica 
faraonului de nevastă, și o să fie băuturi și miel la frigare.. 

După aceasta a urmat una din liniștile care se lasă atunci 
cînd cineva din cei mai mari a rostit un gînd mare. Apoi a 
întrebat Iosafat, dacă regele dorește să afle despre consfătuirile 
comisiunii; și regele a răspuns că aceasta eră într-adevăr 
dorința lui; iar [Iosafat i-a înfățișat o scurtă recapitulare şi a 
terminat cu constatarea: 

"Si acum, o, tu cel mai înțelept dintre regi, tocmai eram 
gata să-l ascultăm pe Etan ben Hosaia, redactorul nostru”. 

Atunci regele a bătut din palme și a zis: 

"Aa, da, Etan, despre care s spune că din Dan şi pînă în 
Bersabee că ar fi unul dintre cei mai. înţelepţi oameni din 
Israel”. 

Am plecat capul: 

"După cum prea bine știe regele meu, biata mea 
înțelepciune, pusă alături de a lui, este ca șoarecele pe lingă 
elefantul ce trăiește în regatul Saba”. 

Regele a mîngîiat nestematele fără preț de pe aripile 
heruvimilor și-a răspuns: 

"Să auzim, Etan, ce ai de spus cu privire la includerea 
unor fapte stînjenitoare în scrierile istoriei și despre căile 
înfățișării ei". 

Am început, arătînd că sunt chiar recunoscător puternicilor 
stăpîni ce fac parte din comisiune, pentru că au desprins atît 
de frumos miezul de coajă și au vorbit cu atîta ascuțime a 
duhului despre asta. În temeiul discuţiei lor, am zis eu, am 
alcătuit o listă a diferitelor posibilităţi de a proceda cu faptele 

incomode: a) să relatez totul, b) să relatez cu discreție, c) să 
nu relatez nimic. A relata totul (posibilitatea a) este pare-se 
ncințelept; norodul ar trage foarte repede concluzii greșite și 
și-ar forma tot atit de repede păreri greşite cu privire la 
persoana cărora li se cuvine o inaltă prețuire. A nu relata 
nimic (posibilitatea c) ar fi deopotrivă de neînțelept lucru; tot 
s-ar vorbi despre lucrurile acelea, iar oamenii ar afla totdeau- 
na ceea ce n-ar trebui de fapt să afle. Astfel nu ne-ar rămine 
decît posibilitatea b: să relatăm cu discreție. De fapt discreția, 
am spus eu, nu poate fi pusă cîtuși de puţin pe aceeași treaptă 
cu minciuna; cel mai înțelept dintre regi, Solomon, cu sigu- 
ranță că n-ar îngădui folosirea unor minciuni în istoria părintelui 
său, regele David. Discreţia, am mai adăugat, este adevărul 
strunit de înțelepciune. 

"Dacă regele și stăpînii 'mei îngăduie”, am grâit eu, "aş 
incerca să înfățişez, cum se poate proceda cu discreţie în 
zugrăvirea căilor destul de încilcite, pe care a umblat alesul 
DOmnului. 

S-a pus aici o întrebare în sînul comisiunii în legătură cu 
raitele de jaf pe care le-a făcut David din Țiclag. Acu, cînd 
regele Achiș a vrut să știe de la el pe unde jefuise azi, David 
a recunoscut singur: în partea de miazăzi din luda. Dar ce 
dovedesc vorbele astea rostite. de un bărbat aflat într-o situație 
ca aceea a lui David? Au nu putea să fie răspunsul lui un 
şiretlic? Dar oricum, fie că i-a spus adevărul lui Achiș, fie că 
nu, și într-un fel şi în celălalt nu există martori, căci în 
locurile pe care le-a jefuit, David a poruncit să-i omoare pe 
toţi. Și, atunci, n-am fi oare îndreptățiți să lăsăm să se 
înțeleagă din textul nostru, cum că David și-a îndreptat 
raitele de jaf mai curînd asupra seminţiilor dușmane din 
Gheșur sau din Ghezer sau din Amalec decît asupra propriului 
său norod luda? 

Mai departe este problema rolului avut de David în bătaia 
contra lui Saul și a norodului Israel, care a avut loc la Afec. 
David a fost de faţă la Afec, împlinind datoria sa de ascultare 
față de regele Achiș din Gat. Dar a luat el oare parte la 
bătălie? Nu putem presupune mai curînd că s-a iscat vrajbă 
între principii filistenilor, cu care prilej aceștia i-ar fi spus 
regelui Achis: au nu e ăsta același David desre care se cîntă 
pe drumurile Israelului Saul a bătut mii, dar David zeci de 
mii? Pune-l să facă degrabă cale întoarsă și să rămînă în 

locul pe care i l-ai hotant, pentru ca sa nu se intoarca 
impotriva noastra in batalie; caci sinpele trage la singe si, 
daca ar vrea sa se împace cu stapinul sau, regele Saul, cum 
ar putea-o tace mai potrivit decit în temeiul capetelor taiate 
ale razboinicilor nostri?... Un lucru este, insa, sigur: în ul- 
timele ceasuri ale bataliei, cind oastea Israelului a fost impraștiată 
prin munţii Ghilboa și cind trupurile lui Saul şi Ionatan au 
fost ţintuite la zidurile orașului Bet-san, David și ai sai au 
pornit, în marșuri forțate, indarat spre Ţiclag, unde navalisera 
bande din Amalec. l-au prins din urma pe tilhari și i-au 
nimicit și si-au scapat astfel femeile, printre ele și pe Abigail, 
şi-a luat pradă atit de bogata, incit David a putut trimite din 
ca daruri bătrinilor din luda. lata, le-a trimis el vorba, vă 
trimit dar din prazile pe care le-am luat de la vrajmașii 
DOmnului". 

Regele Solomon a câtat la ui 'ne cu privirea lui sfredeli- 
toare, a ris fara bucurie și a grait. | 

"Stii să minuiesti vorba cu sireteni.. Etan, și sa îndrumi 
gindurile oamenilor, astfel incit mi se pare ca am ales înțelept 
“şi că am pus omul potrivit ca redactor al relatării despre 
parintele meu, regele David". 

Dar cu mi-am zis: daca părintele sau, regele David, a 
fost un mare ucigaș, asta e un mic tilhar. Și am răspuns: 

"Ce este slujitorul vostru în faţa chipului celui mai înțelept 
dintre regi altceva decit un cacat de musca, un fir de pleavă, 
o umflatură fara insemnatate”. 

La care regele a ridicat degetul scurt și gras și a zis: 

"Fiecare dupa meritul său. M-as bucura să te vad astă- 
seară la primire". 

Și, milostiv, a făcut semn oamenilor ce-l purtau și a fost 
dus afara. 

Eu, însa, m-am îndreptat spre casa din Uliţa Reginei din 
Saba nr. 54 și am pus-o pe Lilit sâ-mi spele picioarele și pe 
Hulda să-mi curețe barba și i-am povestit Esterei despre 
cinstea ce mi sc facuse. 

"Păzeste-ți pașii, Etan," a spus ea și, cind mi-am pus 
vesmintul cel nou cu virci verzi și m-am prepâtiti sá plec, a 
ridicat mina, de parcă ar fi vrut sa mă binecuvinteze. 

Primirea a fost infrumuseţată prin nenumărați muzicanți 
cu timbale și laute, cu psalterioane și tamburine și harfe; prin 
dansatori, care saltau prin aer și se răsuceau și se aplecau 

îndemiînatec în toate părțile, și prin cîntăreți, mai mult sau 
mai puţin dăruiți cu har, care cîntau viersuri întru slava 
DOmnului, pentru slăvirea lui Solomon, cel mai înțelept 
dintre regi, și în cinstea faraonului, din ale cărui coapse 
fusese zămislită frumoasa principesă Hel-ankamen, cu ochii 
ca niște nestemate întunecoase și cu șolduri precum coloanele 
templului Amon-Ra. Chipul lui Amenhotef strălucea de 
mulţumire de sine și, întrucît băuse un strop din viile regești 
de la Baal-Amon, mi-a spus: 

"Bun, nu-i așa? Si prințesa va fi a lui Solomon, dacă 
bineînțeles îngăduie trecerea liberă prin Israel pentru bunurile 
egiptenilor”: 

Atunci am băut întru mulţi ani pentru Amenhotef și i-am 
ZIS: 

"Mă întreb, stăpîne, dacă esti mai curînd un mijlocitor 
de căsătorii sau un om priceput în negoțul dintre noroade'. 

"Ei, Etan," a răspuns el, "pentru mulți sunt un toate- 
celea, dar ţie îți sunt prieten, pentru că ești un venetic aici, 
ca și mine, și fiindcă ai o minte deşteaptă". $i, ghiontindu-mă 
cu cotul în coaste: “Ştii cine-i omul de colo, care rumegă 
bucata de coadă grasă?" 

Acela era însă întunecat la chip, cu părul tepos uşor 
încărunțit, și ar fi putut trece drept un bărbat frumos, dacă 
nu ar fi avut bărbia căzînd pieziș în jos. 

"Era cît pe-aci să ajungă rege", a spus Amenhotef, "prin- 
cipele nostru Adonia. De la vîrful nasului în sus, aşa se 
vorbeşte în șoaptă, el este leit părintele său, regele David, dar 
gura și bărbia vin de la o căpetenie de arcași, după care se 
aprinsese Haghita, muma lui." 

Principele Adonia, cu halca de carne într-o mînă și cu 
vin în cealaltă, l-a zărit pe Amenhotef și a venit în grabă la 
el. 

"Ce face cea mai încîntătoare dintre făpturi, a întrebat 
el, "doamana Abișag din Sunam? Nu ţi-a dat nici un răvaș 
pentu mine?" 

Amenhotef a făcut o plecăciune: 

"Doamana Abișag este bine, ca şi celelalte doamne din 
haremul regesc”. 

"Asigur-o de adoraţia mea", a mai spus principele. 
"Spune-i că robul ei așteaptă cu dor cuvintele ei sau 
vreun gaj al simțămintelor ei, o șuviță din cosița ei, 

poate şi legăturica cu smirnă ce-o poartă între încîntătorii 
ei sîni." 

Și Lilit — mi-a trecut prin minte — poartă o legăturică 
cu smirnă între încîntătorii ei sîni, de cînd ne-am strămutat 
la Ierusalim. Totuşi, am băgat de seamă cum Adonia a de- 
venit mai reținut. Amenhotef, însă, s-a aplecat pînă la șold și 
un murmur şi o șopoteală s-a pornit în jur, căci regele 
Solomon se îndrepta spre noi cu întreg alaiul său, printre care 
marele-grămătic Iosafat ben Ahilud și Natan, profetul, și 
Ţadoc, preotul, şi Benaia ben Iehoiada, căpetenia în luptă a 
oastei. 

Regele arăta minunat, în aur și argint. Pe degete îi 
scînteiau inele, și i-a grăit lui Adonia, fratele său: 

"După cum văd, domnia-ta stai de vorbă cu Etan ben 
Hosaia, a cărui înțelepciune nu e întrecută decît de a mea, și 
care este redactorul Relatării privitoare la uimitoarea înălțare 
și aşa mai departe a părintelui nostru, regele David". 

Pînă atunci Adonia nici nu mă băgase în seamă; acum, 
însă, m-a iscodit cu privirea, din ochii săi mari și cenușii 
revărsîndu-se raze, așa cum spune că era și felul părintelui 
său David. Apoi şi-a şters buzele unsuroase pe mîneca 
veşmîntului său și a spus: 

"Sunt curios cum va trata chestiunea succesiunii la tron". 

La care regele Solomon a tresărit mînios; eu, însă, mi- 
am plecat capul și i-am spus lui Adonia: 

“Slujitorul vostru este în măsură să vă asigure, stăpîne, că 
fratele vostru Solomon, cel mai înțelept dintre regi, nu dorește 
să afle în cartea asta decît adevărul lui DUmnezeu'. 

"Atunci Relatarea privitoare la uimitoarea înălțare va de- 
veni, fără doar și poate, una din cele mai neobișnuite cărți ale 
lumii”,. a întros vorba Adonia. 

"Asta, fireşte!” a grăit regele. Și, întors către mine: "Aflu 
de la prietenul tău Amenhotef că Lilit, ţiitoarea ta, este 
frumoasă la chip și încîntătoare și înțeleaptă întru căile dra- 
gostei. Vreau să cred că zugrăvirea lui se potrivește?" 

Am simțit spaimă în măruntaie şi am răspuns: 

"Sluga voastră e ca un vierme în fața voastră, iar înaintea 
strălucirii voastre tot ce-i al meu este ca un grăunte de nisip, 
nu mentă atenția stăpînului meu". 

"Un om umil este plăcut în ochii DOmnului”, a grăit 
regele Solomon. "Eu doresc, totuși, să-ţi arăt preţuire pentru 


gîndurile adinci pe care le-ai închinat istoriei lui David, 
părintele meu, şi mă gîndesc dacă n-ar fi potrivit, în chip de 
prețuire, s-o aduc pe Lilit a ta ca soață de joacă a principesei 
Hel-ankamen, fiica faraonului, pe care o iau de nevastă, 
bineînțeles dacă voi îngădui trecerea liberă prin Israel a bu- 
nurilor egiptene”. 

Am aruncat o privire către eunuc, care își răsucea mîinile 
în elegantul lui fel egiptean și m-am gîndit că, dacă boașele 
nu i-ar fi fost deja zdrumicate, mi-ar fi făcut plăcere să i le 
zdrumic eu; și am făcut o plecăciune înaintea regelui şi i-am 
spus, că această nouă cinstire e mult prea mult pentru mine, 
că îmi ajunge din plin cinstirea dinainte, cu care m-a copleșit, 
făcîndu-mă redactorul Relatării privitoare la uimitoarea înălțare 
şi așa mai departe. Dar regele a ridicat mîna sa ciotoroasă și 
a grăit: 

"O să vedem” şi s-a întors de la mine și a plecat cu alaiul 
său. 

Principele Adonia, fratele regelui, m-a îmbiat binevoitor 
cu o parte din bucata sa de miel de soi; dar eu am refuzat, 
mulțămindu-i totuși. 

Într-o noapte, cind dormeam alături de Lilit, mi-a apărut 
in vis un înger al DOmnului, care avea două capete, una din 
fețe era plină de bunătate, cealalta era însă groaznică la 
vedere și pe fruntea ei se încolăceau vipere. Cele două capete 
au inceput să se sfădeasca. Cel prietenos a spus: lasă-l în 
pace, că doar l-ai chinuit destul. Celălalt, insă, a răspuns: nu, 
doar l-am pișcat putintel și trebuie să pun mina pe bici, 
pentru ca să scormone și mai adînc și să răzbată pînă la 
rădăcinile lucrurilor. Atunci primul cap a zîmbit a ride și a 
zis: Dar poate oare omul să răzbată pină la rădăcinile lucru- 
rilor? Desigur că nu, a răspuns capul care era groaznic la 
vedere, și a mai adăugat: cu toate astea trebuie să încerce. 
După care amîndouă capetele s-au topit unul într-altul și au 
devenit unul, a cărui față era plină de acea mare indiferenţă, 
pe care o pot vădi doar chipurile îngerilor. Și acest cap mi-a 
grăit: du-te la En-Dor, Etan ben Hosaia, și caută muierea 
care are duh de prezicătoare și întreab-o despre sfîrșitul rege- 
lui Saul. 

M-am trezit scâldat în sudoare. Lilit s-a mișcat și a spus 
adormită: 

"Te-am auzit vorbind, Etan, prietene, dar nu ţi-am înțeles 
vorbele”. 

"Nu sunt sigur că erau vorbele mele", am răspuns. 

S-a ridicat în capul oaselor și a căutat lung la mine. 

Am ogoit-o: 

"Vor fi fost totuși vorbele mele. Căci ce altceva sunt 
visele decît noi înșine în căutarea unui drum?" 

Lilit mi-a zvîntat fruntea. 

"Maică-mea, odihni-i-ar DUmnezeu sufletul în pace, 
mi-a povestit că în visele noastre trăiesc zeii care nu mai sunt 
in ființă, pentru că DOmnul Iahve i-a surghiunit în Seol și i- 
a cetluit cu lanțuri grele: zeul tunetului și zeul pădurilor, zeul 
marii furioase și zeul vintului din pustiu care îi vatămă 
omului bojocii; şi zeița rodniciei, cu borțul la gură, zeița 
izvorului care ţîsnește din stîncă murmurînd; și toate ielele și 
duhurile pădurii și stafiile care umblă prin noapte; și Belial 
însuși, feciorul de tîrfa al focului și al întunericului din adînc 
- pe toți ăștia i-a surghiunit DOmnul Iahve, dar ei se reîntorc 

și trăiesc în visele noastre”. Atunci m-am dus cu gîndul la 
îngerul DOmnului cel cu două capete și la muierea din En- 
Dor, despre care norodul vorbea înfiorindu-se, “și la regele 
Saul, care i-a poruncit femeii să cheme din străfunduri duhul 
lui Samuel, profetul; și din frica dinlăuntrul măruntaielor 
mele s-a iscat setea de viaţă și pofta cărnii, astfel încît 
mădularul mi-a crescut mare întru dragoste și am pătruns în 
țiitoarea mea Lilit. 

Dar, printre membrii comisiunii regești pentru întocmirea 
Unei și singurei relatări adevărate şi hotăritoare, istoricește 
exacte și recunoscute oficial, privitoare la uimitoare înălțare și 
așa mai departe, s-au iscat multă nedumerire și clătinări din 
cap, din pricina dorinței mele de-a mă călători la En-Dor și 
de-a cerceta mai departe împrejurările sfirșitului regelui Saul. 
Preotul Ţadoc a mîrîit că nu va ieși cine știe ce lucru deștept 
din asta; Natan, profetul, a deslușit că într-adevăr înţelept 
este cel ce lasă cîinii adormiţi să doarmă mai departe; marele 
grămătic Iosafat ben Ahilud a spus că nu are bani la indemînă 
pentru vrăjitori și pentru chemarea duhurilor din adîncuri și 
că trebuie, deci, să scadă cheltuielile de drum din leafa mea; 
Benaia ben Iehoiada, însă, mi-a oferit o ceată de călărime 
ușoară ca să mă însoţească. l-am mulțumit foarte și i-am dat 
a înțelege că oștenii se prea poate să înfricoşeze norodul și 
că un om învăluit de frică e prea puţin potrivit pentru 
îmbogățirea cunoștințelor noastre. Benaia, gînditor, și-a mușcat 
îndelung buza de jos și mi-a zis: "În acest regat, Etan, ochiul 
legii adastă asupra ta, oricum ai călători”. Și astfel, în faptul 
zilei, Sem și Șelef m-au ajutat să pun şaua pe asinul sur, pe 
care îl închiriasem; și, după ce au fost rostite rugăciunile și 
după ce le-am sărutat pe Estera și pe Hulda și pe Lilit, am 
purces la drum pe poarta de miază-noapte înspre Șila, care se 
află în Efraim. Nimic nu e atît de liniștitor pentru suflet ca 
mersul agale pe asin, pe drumurile Israelului. În urma ta 
rămîne zarva şi frămîntarea din Ierusalim. Pe lîngă tine trec, 
într-o procesiune lentă, colinele acoperite de primăvară cu 
crini și toporași pestriți;, micii privesc de sub țițele mamelor 
lor; femeile de prin sate, cu un coş sau un ulcior cu ulei pe 
cap, păşesc cu gingășie în drumul lor. [Ici negustorii aduc 
mărfuri, înjură pe cei ce mînă asinii și îi îndeamnă la grabă; 
sau o ceată de-o sută din oştire vine în lungul drumului, 
suduită de căpetenia călare pe un cal bălțat. Pe marginea 

drumului stau ciuciți milogii, întind mîinile și își tinguie 
nevoia; povestitorii de istorii strigă să adune ascultătorii; 
țăranii vind drumețului ostenit grăunţe prăjite și lapte acru de 
capră. Ah, şi hamurile, înţesate de oameni care asudă și 
duhnesc, rigîind iz de usturoi şi brînză. O odaie? Un pat? Ce- 
ți închipui, omule, unde crezi că te afli: în palatul lui So- 
lomon, cel mai înțelept dintre regi, unde orice fluieră-vînt și 
fecior al lui Belial își are șirul lui de cămări cu scoarțe și cu 
perine şi cu un lux păgîn? Întră și te dumireşte, oamenii stau 
lungiîi pe jos ca peștii într-un coș, nu e nici o palmă de loc 
între ei. Cutare și cutare să-mi facă mie DOmnul lahve, dacă 
mai pot adăposti:măcar unul aici. Se lasă noaptea? Și drumul 
mai departe e cu primejdie? Drumul, scumpule, a fost cu 
primejdie încă pe cînd Avraam, străbunul nostru, a mers pe el 
din Urul Caldeei, iar noaptea a urmat după zi de cînd 
DUmnezeu a despărţit lumina de întuneric, asta nu cred că e 
ceva nou pentru tine, că doar pari un om trecut prin multe. 
Cum? Oo, DOmnul Iahve să-și reverse binecuvîntarea asupra 
ta şi a femeilor tale şi a copiilor tăi, născuţi și încă nenăscuți, 
zilele tale să se înmulțească. De ce ai zăbovit să amintești de 
punga din briul tău? Păreai a fi unul din cei ce trebuie să 
trudească pentru pîinea lor de toate zilele şi care două zile 
din trei nici macăr nu apucă s-o aibă între dinți. A, să dau 
la o parte cîțiva dintre feciorii ăștia de tîrfe, aşa ca să-ți facă 
loc și ție; aici e un colțișor frumușel, plăcut; micile pete 
negre de pe perete nu înseamnă nimic, gîngăniile au capetele 
zdrobite şi nu mai muşcă. lar mai tîrziu, la noapte, se vor ivi 
aici în casă un număr de dănţuitoare moabite, cu niște sîni 
pe care nu-i poţi cuprinde cu amîndouă palmele, şi cu niște 
dosuri dolofane și îndesate; şi toate astea se cutremură în 
timpul danțului, de cad leşinați de plăcere pînă şi bărbaţii 
care doboară un bou cu o lovitură de pumn. După dănțuială, 
însă, fata ce ţi-e pe plac, ți se va alătura și va bea cu tine și 
îți va îngădui s-o pipăi, ca să te convingi singur că farmecele 
ei sunt aşa cum le-a făcut DOmnul Iahve, neted și vîrtoase. 
Du-ţi asinul sur în fund, în grajd. Prețul finului intră în 
socoteală; dar plătești acum numaideciît, stăpîne. 

Cu voia lui DUmnezeu am intrat călare în En-Dor în 
cea de-a cincea zi a călătoriei mele, după ce mi-am rostit 
rugăciunea la mormîntul lui Iosif de la Sichem din Manasse 
și după ce, apoi, am trecut prin En-Gannin din Isahar și am 

străbătut valea Izreel înspre soare-răsare, avînd mereu mun- 
tele Ghilboa în dreapta; ultima noapte o petrecusem în Su- 
nam, de unde era de fel Abisag, frumoasa domniţă care se 
străduise cu gingășie să-l încălzească pe regele David, întrucît 
era înaintat în vîrstă și ajuns la adinci bătriîneţe și nu se mai 
putea încălzi. Ziua era luminoasă, nici un. norisor. pe cer, 
ciocîrliile se ridicau în zbor de pe ogoare și porumbeii uguiau 
în crîng. Femeile din En-Dor stăteau la fintînă sporovăind; 
stropii de apă de pe găleata cu care scoteau apa scînteiau. 

Dar una dintre femei, una dolofană, cu gropițe s-a întors 
către mine și a grăit: 

"Ce te tot holbezi, străine? Eşti vreun neguţător care 
caută să vîndă mirosne plăcute sau zeamă de păduchi cu care 
se boiește pînza ca purpura? Ori ţi-e poftă și pîndești pînă ce 
ne-om apleca peste ghizdurile fîntînii, ca să-ți afli desfătare 
în asemenea priveliște?” 

"Nici una, nici alta, drăgălașo”, i-am răspuns eu. "Sunt 
un biet drumeț care caută sfat și luminare”. 

"Așa zic toţi”, a sărit cu vorba alta. "Dar după aia caută 
pe sub fustele muierilor'. | 

"Dacă mă uit la tine”, am întors eu vorba, "nu prea ştiu 
ce lucru aducător de lumină ar putea fi sub a ta. Mai curînd 
as pofti să aflu aici o femeie înțeleaptă, care să aibă duh de 
prezicătoare și care trebuie să fie foarte bătrînă, dacă mai e 
cumva în viaţă”. 

Atunci dolofana cu gropiţe a zis: 

"Eu sunt femeia înţeleaptă, care are duh de prezicătoare; 
am învățat meșteșugul de la maică-mea și de la muma maică- 
mi". : 

"Ca să spun drept, copilă frumoasă", am răspuns eu, "nu 
văd la tine pielea încrețită, dinții gălbejiți, părul lățos şi nici 
negii de pe nas și de pe pielea capului, care se potrivesc, 
toate, cu chipul unei vrăjitoare". 

"Dacă duhurilor nu le pasă de aceasta”, și-a dat ea capul 
cu trufie pe spate, "de ce te stînjenește pe tine?" 

După care a tras găleata fintînii spre ea, și-a umplut 
ulciorul de lut și a pornit în calea ei; femeile, însă, chicoteau 
și arătau spre mine, astfel încît m-am simţit tare nerod și 
m-am întrebat, dacă nu cumva îl înțelesesem greșit pe îngerul 
cu două capete al DOmnului și dacă drumeţția mea pînă la 
En-Dor nu se va dovedi o strădanie zadarnică. 

Dar, în timp ce adastam încă pe măgaruşul meu sur și nu 
știam incotro să-l min, iată ca a venit spre mine un om 
bâtrin care se sprijinea intr-o cîrjă. Mi-a spus cà ce Șufam ben 
Hufam și unul din bătrinii din En-Dor și m-a intrebat cine 
sunt și care este rostul venirii mele. l-am spus numele meu si 
numele părintelui meu' si i-am istorisit cà mi-a apărut în vis 
un înger al DOmnului și ca mi-a spus: Du-te la En-Dor şi 
caută muierea care are duh de prezicătoare si întreab-o. Dar 
nu i-am dezvăluit care era țelul întrebării mele și nici cà 
ingerul avea doua capete. Sufam ben Hufam a plescăit cu 
limba. În En-Dor, a spus el, n-a fost nici o asemenea muiere 
de cînd regele Saul oprise cu străsnicie orice vrăjitoare și le 
surghiunise pe toate cele care aveau duh de prezicătoare. La 
care i-am răspuns că stiam și eu de porunca regească, ca şi de 
alte porunci date de regele David; că era, însă, cale lungă de 
la sfatul regelui pină la colibele săracilor și că poruncile celor 
puternici sunt ìn gloata norodului ca un pumn de apă, pe 
care cineva o picura în nisipul pustiului; și l-am intrebat dacă 
n-a venit chiar regele Saul însuși la muierea cea înțeleaptă 
din En-Dor, ca s-o roage, să-i prezică cu duhul ei de 
prezicătoare, atunci cind DOmnul lahve a tăcut la întrebările 
lui și cînd nu i-a dat răspuns nici prin oracolul arșicilor, care 
se cheamă Urim si Tumim, si nici prin glasul profeților? 

Sufam ben Hufam a stat o vreme pe gînduri, apoi a clipit 
şiret şi a grăit: 

"Îmi dau seama din răspunsul tău, Etan ben Hosaia, că 
ești un om de o înţelepciune neobişnuită; cum se face atunci 
că nu vrei să vezi casele noastre dărăpănate, ogoarele noastre 
părăginite, coapsele slăbănoage ale vitelor noastre? Oare nu 
știi cá Solomon, cel mai înțelept dintre regi, a chemat toți 
bărbaţii tineri, în putere, să slujească în cetele lui de oaste și 
la meșterii lui ziditori şi că vătavii regelui ridică totuși zeciu- 
iala? De aceea bătrînii din En-Dor s-au adunat la sfat și au 
zis: DOmnul DUmnezeul nostru îi ajută pe cei care se ajută 
singuri; de ce, atunci, să nu facem ca străinii să vină la noi 
şi să-și lase siclii aici; şi au ce alta ar putea atrage mai tare 
străinii într-un loc, decît o muiere înțeleaptă care are duh de 
prezicătoare? Vremea ei de robotă să fie de la răsăritul lunii 
pînă la primul cîntat al cocosșilor, iar plata ei doi sicli de 
fiecare intrebare, și fară scăzămiînt'. | 

Astfel am ajuns oaspetele lui Sufam ben Hufam în casa 

lui și am mîncat din pîinea lui și am băut din vinul lui acru; 
dar, cînd a venii noaptea, și-a luat cîrja și a pornit înaintea 
mea șonticăind spre coliba de pămînt în care își împlinea 
vrăjitoarea din En-Dor meșteșugul. Și, în colibă, am dat cu 
ochii de prietena mea dolofană cu gropițe, iar ea mi-a suris, 
arătînd două șiraguni de dinți cum nu se află mai frumoși și 
a grăit: 

"Așadar tot ai venit; așază-te colo pe pernă, în curînd am 
să mă ocup de tine”. 

Șufam ben Hufam, însă, s-a sucit pe jos într-un ungher, 
și-a pus toiagul lîngă el și a tăcut. 

Femeia a mai aruncat balegă de oaie pe foc. Fumul a 
prins să se învălătucească și m-au usturat ochii; ea, însă, 
mesteca fiertura vîscoasă din cazan și a mai pus buruienuţe și 
prăfulețe, astfel încît au început să se ridice deasupra bășici 
care plesneau cu un pocnet ușor;între timp mormăia ceva, dar 
nu erau vorbe, ci formule magice, și a strigat de cîteva ori 
duhul. Mi-am zis: cutare și cutare să-mi facă mie DOmnul, 
dar asemenea nerozii pot prosti pe țărani, regele Saul, însă, 
avea totuşi prea multă minte pentru a lua în serios asemenea 
sminteală. Vrăjitoarea amesteca mai departe, iar eu i-am zîmbit, 
căci pentru o muiere mesșteră în vrăji și o fiică a lui Belial era 
nespus de nurlie. S-a întîmplat însă că flăcările aproape s-au 
stins și nu rămase decît o pîlpîială care arunca umbre uriașe. 
Atunci vrăjitoarea a vîrît o lingură în cazan și a pus puțină 
fiertură într-un blid și mi-a adus-o, zicîndu-mi: 

"Mestecă asta bine”. 

lar eu am întrebat: 

"Ce e asta?" 

"Este o fiertură”, a zis ea. "O fierbea maică-mea și înaintea 
ei muma maică-mi, și îi zice haşiş". 

"Și asta cheamă duhurile?” 

"Asta cheamă orice vrei”, a răspuns ea și s-a întors astfel, 
încît rotungimea șoldului ei s-a văzut limpede în lumina 
aruncată de restul de jăratec. 

"la-o și mestecă; nu mă face să aştept aici". 

Și am luat un pic de fiertură din blid și am gustat-o, avea 
un gust ciudat, oarecum cam ca miezul de nucă, dar și iute; 
Și mirosea a mirodenii. Și am început să mestec aluatul acela 
cleios și sucurile din el s-au revărsat cu îmbelșugare și erau 
îmbătătoare și le-am înghiţit. 

"Ia tot ce e în blid", a poruncit vrăjitoarea. 

Am ascultat-o şi am simțit cum povara lumii aluneca de 
pe umerii mei și am știut că puterea mea nu cunoștea limite 
și că puteam și eu să poruncesc duhurilor adîncului, care 
urcau la lumină venind din Șeol. Și i-am spus vrăjitoarei: 

"Tu ești îngerul visului meu; dar unde e cel de-al doilea 
cap al tău?" 

Cu toate că risul ei era risul unei fiice a lui Belial, 
mi-a sunat plăcut la ureche, și ea m-a privit batjocoritor și a 
întrebat: 

"Pe cine să chem să vină?" 

Am spus: 

"Adu-mi-l pe regele Saul”. 

Atunci ea a pălit și a zis: 

"Aş face-o fără plăcere; e prea de groază chiar și printre 
umbre". 

De rîndul ăsta am rîs eu de ea: 

"Aşadar ţi-e frică de chiar meşteşugul tău? Eu nu mă 
tem; dau zilnic la iveală prin descînt umbre din Șeol, doar în 
ziua de Sabat nu, și o fac fără hașișul tău". 

Îndată s-a întors către foc; și flăcările s-au învilvorat 
cînd a ridicat mîinile, iar straiele au căzut de pe ea, astfel 
încît sta despuiată în mijeala luminii gălbui; și a țipat cu glas 
puternic. 

lar eu am întrebat-o: 

"Ce vezi?” | 

"Văd zei ridicîndu-se din miezul pămîntului”, a zis ea și 
s-a zvîrcolit de durere. 

"Dar îl vezi pe regele Saul?” am întrebat. "Cum arată?" 

"E înalt de statură”, a gîjiit ea răgușit , "mai înalt decît 
orice alt om; are trupul însîngerat străbătut de cuie lungi și își 
ține capul sub braț". 
| Și mi s-a părut că văd ivindu-se printre umbre o făptură 
uriașă, regele ucis, al cărui cap retezat de filisteni a fost 
purtat petutindeni prin țara lor pentru a vesti fapta în casa 
idolilor lor, dar al cărui trup a fost țintuit de zidul cetății 
Betleem. M-am dus cu gîndul la rege, cum a intrat în coliba 
asta înaintea ultimei sale bătălii, dar îmbrăcat în alte straie. 
Adu-mi-l la iveală pe Samuel, îi spune el vrăjitoarei; şi duhul 
lui Samuel se înființează, ca un bătrîn costeliv, înfășurat în 
mantie, și îl întreabă pe Saul: de ce m-ai tulburat punînd să 

mă cheme din adîncuri; iar Saul grăiește: Sunt tare înspăimântat, 
căci filistenii se luptă împotriva-mi, iar DUmnezeu s-a depărtat 
de mine și nu-mi mai răspunde nici prin proroci, nici în vise; 
și glasul înfundat al lui Samuel a profețit: DOmnul va face 
ceea ce a grăit prin mine; va lua domnia din mîinile tale și o 
va da lui David, aproapele tău, iar mîine tu și fiii tăi veţi fi 
cu mine și tabăra lui Israel o va da DOmnul în mîinile 
filistenilor. 

Și atunci i-am strigat vrăjitoarei: 

"Adu-mi-l încoace pe Samuel". 

lar de undeva glasul lui Ș$ufam ben Hufam: 

"Asta îndoiește prețul". | 

Și din nou s-au înălțat flăcările învolburîndu-se și chipul 
vrăjitoarei s-a schimonosit a durere și trupul ei se încolăcea și 
se scutura înfiorat, iar- întunericul din partea. de dincolo de 
flăcări a părut că se desparte în două și un glas de moșneag 
a cîriit: "De ce m-ai tulburat punînd să mă cheme din 
adîncuri?” 

"Așadar tu esti duhul lui Samuel?" am întrebat eu și am 
cercat să deslușesc, printre umbrele șovăitoare, ivirea prooroc- 
ului. 

Dar se pare că anume ceva nu era cum trebuia să fie, 
căci chipul vrăjitoarei a vădit spaima înfricoșătoare, iar ea 
și-a cătat scăpare la mine, pitulindu-se în brațele mele. Și am 
mai simțit prezența : cuiva în încăpere și am știut că era 
David, feciorul lui lesei, ieșit la fața pămîntului de pe tărîmul 
morților, și duhul lui David i-a grăit duhului lui Samuel: 

"Te-am aflat, în sfirșit, prietene și părinte al meu. De ce 
fugi de mine? Căci te-am căutat în cele șapte hăuri ale 
Șeolului și am mers în cele de şapte ori șapte iaduri și în 
fiecare din ele mi-au spus că tocmai plecaseși de acolo”. 

Și duhul lui Samuel și-a acoperit ochii cu mîinile, de parcă 
ar fi vrut să alunge de la sine un chip al groazei, și a grăit: 

"O, fecior al lui lesei, îl vezi tu pe regele Saul? cu trupul 
străpuns de cuiele lungi cu care l-au țintuit, își poartă căpățina 
sub braț”. 

"Cum te văd şi mă vezi”, a răspuns duhul lui David, "tot 
asa îl văd și pe el". 

"Si n-a fost el, oare, unsul DOmnului?” a rostit duhul lui 
Samuel. "Cu toate astea ai trimis un tînăr din Amalec ca 
să-i ia viața". 

"Uiti, prietene și părinte al meu", i-a întors vorba duhul 
lui David, “că și eu am fost la muierea cea înțeleaptă din 
En-Dor înainte de luptă și i-am poruncit să te cheme din 
Šol; şi ai venit și mi-ai răspuns întocmai precum îi răspunseseşi 
lui Saul. Eu doar m-am îngrijit, prietene și părinte al meu, ca 
profeția ta să se poată împlini. 

Atunci glasul duhului Samuel a exclamat: 

"Au cuvîntul DOmnului nu era în destul pentru tine, de 
te-ai dus acolo și ai tocmit un ucigaș ticălos și ai adus sîngele 
unsului DOmnului asupra capului meu și asupra celui al tău?" 

"Ai şi nas să predici despre virtuți, prietene, și părinte al 
meu”, a zis duhul lui David, "Dacă a fost voia DOmnului ca 
impărâția să fie luată din mîna lui Saul și să-mi fie dată mie, 
atunci ucigașul ticălos, pe care l-am tocmit eu, a fost unealta 
DOmnului, iar faptul că l-am tocmit s-a întîmplat întru 
plinirea voinței dumnezeești. Dar, în ceea ce privește sfîrșitul 
regelui Saul, n-ai decît să-l întrebi singur, căci e aici de față; 
cu trupul străpuns de cuiele lungi cu care l-au țintuit, își 
poartă căpăţina sub braț". 

Dar duhul regelui Saul a arătat, muţește, spre locul 
neobișnuit, unde se află capul, de parcă ar fi vrut să dovedească 
oarecum că o căpățină desprinsă de trup nu prea mai poate 
să grăiască. Si duhul lui Samuel și-a coperit chipul și a oftat 
de să-ți rupă inima, în timp ce duhul lui David a rîs fără să 
se audă, de parcă toate astea n-ar fi fost decît o glumă 
înfricoșătoare, pe înțelesul doar al lui; iar femeia din brațele 
mele tremura și se cutremura; și apoi a cîntat cocoșul. 

M-am trezit. O lumină veștedă cădea prin ferestruica 
strimtă și prin găurile din acoperișul de paie. Vrăjitoarea din 
En-Dor stă goală în brațele mele, lipită de mine; Șufam ben 
Hufam, însă, s-a sculat anevoie în picioare din ungherul lui, 
a venit spre mine șonticăind, mi-a întins palma deschisă și a 
ZIS: 

“Împreună cu slujitul prin făptura ei, face treizeci și patru 
de sicli". 

Totuşi, taina cu privire la sfîrşitul regelui Saul și la partea 
pe care o avea David mă muncea tot mai mult. 

Estera mi-a spus: 

"Ce te neliniştește, Etan? De la întoarcerea ta din En- 
Dor vorbești cu mine ca un om care e cu gîndul aiurea; cu 
Hulda n-ai pic de răbdare; iar Lilit se furișează prin casă cu 
ochii plînşi". 

Am șovăit. Dar mi se învălmășeau nestăpinit prin cap 
mai multe gînduri, decît puteau fi cuprinse mai îndelung de o 
țeastă de om, astfel încît i-am povestit Esterei pînă la urmă, 
ce-mi dezvăluise femeia care avea duh de prezicătoare. Și am 
spus: 

"După cît se pare, n-am să-mi mai aflu linişte pînă ce nu 
voi avea răspuns la întrebările ce mă bîntuie: au este adevărat 
că David l-a trimis pe tînărul din Amalec, pentru a-l ucide pe 
regele Saul și, tot astfel, pe Ionatan, cu care încheiase un 
legămînt? Și este, oare, adevărat că ucigașul a făcut ceea ce 
i-a poruncit David? Și trebuie ca, la tot celălalt sînge din 
încălțările lui David, să mai punem la socoteală și sîngele lui 
Saul și sîngele lui lonatan, la a cărui moarte David a scris: 


Jale grea este în mine, frate lonatane! 
Căci mult mi-ai fost de drag. 

Mai de preț mi-era iubirea ta 

Decit dragostea femeilor. 


"Și la ce ţi-ar ajuta dacă ai avea răspunsurile?” a întrebat 
Estera. "Ai putea să le scrii în Relatarea despre regele David 
sau în vreo altă carte?" 

"Nu prea. Dar trebuie s-o știu eu însumi. Trebuie să știu 
cine era omul David. Era o fiară de pradă, care dă iama? Sau 
avea înaintea lui un ţel, către care gonea cu orice preț? Sau 
orice strădanie e deșartă, și chiar cei mai mari dintre noi sunt 
grăunţe de nisip, pe care vintul timpului le spulberă?” 

"Biet om”, a zis Estera. 

"David?" am întrebat. 

"Nu, tu”. 

Și m-a sărutat pe ochi. 

Dar cu m-am dus la casa marelui-grămătic Iosafat ben 
Ahilud, care se afla în oraşul de sus, aproape de locul unde se 
zidea templul, și am cerut să fiu ascultat. 

Un slujitor m-a condus înaintea lui Iosafat; acesta a spus 
că se bucură să vadă cît arăt de bine și m-a întrebat dacă 
drumul meu la En-Dor a fost cu folos? 

"Stăpîne”, am răspuns, "cu cercetarea istoriei, lucrurile 
stau la fel ca și cu marele drum al copiilor lui Israel prin 
pustiu; urci o colină de nisip doar pentru a o vedea înaintea 
ta pe următoarea." 

"Dar drumul şi-a aflat un sfârșit și, de pe piscul muntelui 
Nebo, Moise, conducătorul nostru, a văzut înaintea lui Țara 
Făgăduinții, cu rîurile și ogoarele și viile şi satele ei." 

"Cuvintele stăpînului meu sunt pentru slujitorul vostru ca 
balsamul. Așadar mi se pare adesea că ne rotim în cerc.” 

Trăsăturile lui Iosafat s-au umbrit: ` 

"Poate că tu te rotești în cerc, Etan, fiindcă rătăcești 
prin prea multe părți." 

"Dacă rătăcesc prin prea multe părți, stăpîne, o fac 
pentru că buzele, care m-ar putea sfătui, rămîn pecetluite. 
Dealtfel, regele David era și un om cu complicată alcătuire 
lăuntrică, ceea ce impune cercetări în multe direcții." 

"Regele n-avea- decît un singur lucru în cuget", mi-a 
deslușit Iosafat. "În toți anii, cît l-am cunoscut, nu urmărea 
decît să fie pe placul DOmnului, clădindu-i împărăția." 

Am făcut o plecăciune și am spus, că întocmai asta 
trebuie spus mai răspicat în Relatarea despre regele David; 
totuși mai dăinuiau anumite îndoieli și încîlceli, care ar putea 
umbri măreața imagine și care ar trebui lămurite, pentru a 
ocoli răstălmăcirnile ce ar putea urma. 

"Îndoieli și încîlceli?" Iosafat a cătat spre mine cu ochii 
abia mijiți. "În legătură cu ce?" 

"İn legătură cu sfirşitul regelui Saul ȘI cu rolul pe care 
l-a jucat David cu acel prilej." 

Mi-au venit în minte oameni care, pentru vorbe mai 
neînsemnate, sfirșiseră prin a fi descăpăţînaţi și a li se țintui 
trupul la zidul orașului; și m-am gîndit la cei dragi mic, care 
ar fi putut pierde pe cel ce-i hrănea. 

Josafat a prins a ride: 

"Și ce e cu bănuială în legătură cu sfirșitul regelui Saul?” 

"Pentru domnia ta,: stăpîne, se prea poate că nimic. 

Stăpinul meu a văzut cu chiar ochii lui și a auzit cu înseși 
urechile lui și nu atîrnă de vorbele altora." 

"Uiţi, Etan, că am ajuns sfetnic regesc abia după ani și 
ani de la moartea lui Saul." 

"Si nu mai trăiesc oare martori”, am întrebat eu, "care să 
fie chemaţi înaintea comisiunii regești pentru întocmirea unei. 
și singurei relatări adevărate și hotăritoare, istoricește exacte și 
recunoscute oficial, privitoare la uimitoarea înălțare și aşa mai 
departe, așa precum au primit poruncă să vină lorai, [ahan și 
Meșulam, povestitorii de istorii și legende îngăduiţi de dregători?" 

"Ar fi unul, de bună seamă”, a încuviinţat Iosafat. "Ioab, 
fiul Țeruiei, sora lui David, care a fost căpetenie de oaste în 
lupte; dar mă tem că n-am afla decît puţine lucruri de la el, 
căci o spaimă de moarte îl scutură în fiece zi și a făcut din 
el un moșneag care bîiguie.” 

"Si dacă m-aș duce eu la el și aș încerca să vorbesc cu el 
în liniștea dintre cei patru pereţi ai săi?" 

"Socotesc că nu e un lucru recomandabil”, Iosafat a 
întins mîinile în lături. "Sau ai vrea să o faci în pofida lui 
Benaia ben lehoiada, care are un ochi de veghe asupra lui 
Ioab? Poate că e mai înţelept să cauţi lămurire in depozitele 
lui Seraia, grămăticul regelui David, care sunt rînduite în 
arhivele regești."” 

Atunci i-am mulţumit marelui-grămătic losafat pentru 
sfatul său bun și pentru îngăduinţa avută. Nu sunt decit un 
cîine nevrednic, am mai adăopat, care s-a însorit la mila 
stăpînului său şi acum se furişează de-acolo. d 

Dis-de-dimineață am purces spre arhivele regesști, care 
erau aşezate într-un grajd, ce fusese zidit pentru caii regelui 
Solomon. Acolo i-am găsit pe grămăticii Elihoref și Ahia, 
care ședeau la o masă și jucau în zaruri. Ahia avea înaintea 
lui o grămadă de sicli și mai multe inele și o podoabă pentru 
braţ și o pereche de sandale elegante din piele de Egipet și un 
vesmînt din pînză de Byssus; Elihoref, însă, şedea doar în 
cămaşă la masă. 

Și Elihoref a grăit către zaruri: 

"Ah, voi veri de prima mînă cu Urim și Tumim, oracolul, 
voi oscioare ale fericirii, de ce mă lăsați la ananghie? Uitaţi- 
vă la Ahia ăsta, voi îngerașilor, uitați-vă la avuţiile pe care 
le-a adunat grămadă omul ăsta, care e un buboi pe chipul 
omenirii, un puturos ce lenevește pe socoteala regelui! De ce 

nu vreţi să cădeţi cum ar fi pe placul lui Iahve; de ce urmaţi 
porunca lui Belial, stăpînul tuturor relelor? Veniţi, dragele 
mele zaruri, mu vă întoarceţi față de la mine. O sinpură 
aruncătură cu priință numai! Nu mă omoriți cum l-a ucis 
Cain pe Abel, ci vădiți adevărata voastră fire nobilă de ajutatori 
al sărmanilor și de sprijin al celor obidiți. Am sà va dovedesc 
încrederea mea, dulcile mele zaruri: pun la bătaie pe voi 
cămașa mea, ultimul lucru ce-l mai am. Nu mă lăsaţi sa 
umblu despuiat și gol pe ulițele Ierusalimului, intru batjocura 
fecioarelor lui Israel și întru revolta muierilor bătrine. Revărsaţi 
norocul vostru asupra mea; hărăziţi-mi un trei, sau un sapte, 
sau un doisprezece!" 

Și Elihoref ben Șișa a luat zarurile între palmele facute 
căuș și le-a scuturat, în timp ce și-a înălțat privirea spre cer, 
la DOmnul lahve, creatorul lumii și a tot ce se află in ea. 
Apoi a lăsat zarurile să se rostogolească: aruncase un doi și 
un patru. S-a bătut cu pumnii în cap. A blestemat soarele 
care îl lumina și pe părintele său care îl zămislise și berbecele 
rîios din ale cărui coarne erau cioplite zarurile; fartele său 
Ahia, însă, care nici nu clipise între timp, a intins mina și a 
Zis: 

"Cămaşa ta!" 

La care m-a cuprins mila de Elihoref. -l-am împărtășit lui 
Ahia că venisem la îndemnul marelui-grămătic Iosafat, pentru 
a afla anumite depozite și însemnări; pentru asta aş avea 
nevoie de ajutorul lui și al fratelui său, care nu va putea 
merge să caute fără cămașă pe el. 

Ahia i-a aruncat fratelui său cămașa și sandalele. Apoi a 
clătinat din cap și a spus că nu poate decît să se minuneze cu 
privire la losafat. Au nu știe marcle-prămătic că în arhive 
domneşte o harababură deplină, astfel încit nu se poate păsi 
chiar nimic? Și a arătat cu mîna spre unele despărțituri pentru 
cai, unde erau stivuite mormane de tăblițe de lut, și spre 
altele, unde zăceau într-o neorînduială groaznică suluri de 
piele scrise. 

"$i asta încă nu e nimic", a adăopat el, "sa fi vazut 
arhivele regești cînd erau grămădite intr-un hambar, unde 
vintul sufla nisipul peste hrisoave, iar ploaia șiroia pe ele.” 

M-a pălit bănuiala, că poate Iosafat ma trimisese incoace, 
pentru a scăpa de mine în chip elegant, și i-am întrebat pe 
Elihoref și Ahia, dacă nu știu cumva de niște depozite oare- 

care ale lui Seraia, grămăticul regelui David, și unde ar putea 
să se afle, dacă există cu adevărat. 

Amîndoi au răspuns că auziseră deja de asemenea de- 
pozite; Elihoref și-a dat cu presupusul că s-ar afla în despărțitura 
a treia din rîndul întîi, pe partea stingă a grajdului; dar Ahia 
a fost de părere că ele ar fi în despășrțitura a șaisprezecea din 
șirul al treilea, în partea dreaptă a grajdului; după care s-au 
luat amîndoi la harţă. 

Am întrebat: 

"Dar nu se află nici o listă a cărților și depozitelor din 
arhive?" 

Amîndoi socoteau că o asemenea listă ar fi tare de dorit; 
și Ahia a spus că aflase cum că o asemenea listă urma șă 
fie întocmită de-ndată ce arhivele își vor fi aflat locul lor 
statornic în  catul de sus al marelui templu pe care a pus 
să-l zidească Solomon, cel mai înțelept dintre regi; dar Eli- 
horef a lămurit că omul gîndeşte și DUmnezeu cîrmuiește și 
stai numai să sosească noul schimb de cai din Egipet pentru 
rege și să fie adus aici în grajduri; după care au pornit din 
nou să se certe. 

Eu însă i-am îndemnat să pornim în căutarea depozitelor 
lui Seraia, grămăticul regelui David; și Elihoref și Ahia s-au 
sculat și m-au urmat, cu care prilej Elihoref a ales primul rînd 
de despărțituri din stînga grajdului și Ahia al treilea rînd pe 
partea dreaptă, iar eu șirul al doilea care se afla la mijloc. Și 
am răscolit prin tăbliţele de lut și prin sulurile de piele cu 
scris pe ele; și unde s-a stîrnit o trîimbă de nisip asemenea 
trimbei de nori ce mergea înaintea copiilor lui Israel, în 
lungul lor drum din Egipet și prin pustiu. Dar, în timp ce 
copiii lui Israel au ajuns, după oarecare rătăcire, în ţara pe 
care le-o făgăduise DOmnul, nici Elihoref, nici Ahia și nici 
cu n-am izbutit să găsim depozitele lui Seraia. Și, întrucît ne 
tremurau genunchii și ne dureau braţele și eram plini de 
sudoare și de praf și de pînze de păianjeni, am curmat căutarea, 
lar Elihoref s-a pornit să tușească de spaimă și a zis: 

"Cutare și cutare să-mi facă mie DUmnezeu, dacă m-oi 
mai atinge vreodată de o singură tăbliță de lut din arhivele 
astea”; iar Ahia a întregit plin de evlavie: 

"Amin!" 

"Dacă domniile-voastre vor să ierte cuvîntul împotrivă al 
slujitorului vostru", am răspuns eu, "şi eu sunt tot atît de 

obosit şi de mînjit ca voi amîndoi și mai am două femei 
acasă, de care trebuie să mă îngrijesc și o ţiitoare pe care 
trebuie s-o mulţumesc. Cu toate astea eu nu cunosc nici 
istoveală, nici şovăială în slujba lui Solomon, cel mai înțelept 
dintre regi, şi a scrierii istoriei; și, cu binevoitoarea îngăduință 
a domniilor-voastre, mă voi reîntoarce aici într-altă zi, și 
anume însoțit de doi sclavi, care se pricep la folosirea Alef- 
Beth-Chimmel-ului și la desluşirea diferitelor feluri de scris." 

Ahia, însă, a grăit: 

"Cui îi dă dracu  mîncărime se scarpină de-și smulge 
pielea de pe el". | 

lar Elihoref a mai adăogat: 

"Nu amîna prea mult căutarea, Etan, altfel s-ar putea să 
ne găseşti sub cerul liber, cu arhivele pradă păsărilor cerului 
şi şoarecilor și furnicilor roșii celor rele." 

Dar eu m-am întors îndărăt în casa din Ulița Regina din 
Saba nr. 54, ca s-o pun pe Lilit să mă îmbăieze și să mă 
maseze și să mînînc apoi, în tovărășia Esterei, o bucată de 
pîine cu măsline și cu ceapă. 

"Ai de gînd să mai pleci o dată la drum?” a întrebat ea. 

"Din păcate trebuie să-l caut pe Ioab, feciorul Ţeruiei, 
care poruncea peste oaste în vremea lui David, și să-l întreb 
în legătură cu sfîrşitul regelui Saul și dacă David a pus să-l 
ucidă şi pe Ionatan, cu care încheiase un legămînt.” 

Estera şi-a apăsat cu mîna pe inimă: 

"Este o ispitire pe care o vei urma veșnic - numele ei este 
adevărul, vlăstarul soartei." 

"Te doare tare rău în piept”, am întrebat-o îngrijorat, “și 
nu pot face oare chiar nimic, ca să te ajut?” 

A clătinat din cap. 

Și am pornit la drum și am ieșit pe poarta de miazăzi a 
orașului și am mers prin grădinile de dincolo de poartă, pînă 
ce am ajuns la o casă ce era zidită din cărămizi de diferite 
culori. Și unul dintre peletieni sta de pază în fața ușii și a 
aplecat sulița și a grăit: 

"Coropcar din cei ce te îmbie cu marfa lor nu ești, căci 
n-ai coropcă pe burtă; dar nu eşti nici ţăran din cei ce aduc 
zarzavat ori ouă ori struguri dulci. Aşa că lămurește cine ești, 
astfel încît să poţi fi crezut, căci Benaia ben Iehoiada, căpetenia 
în luptă, are un ochi de veghe asupra acestei case." 

"DUmnezeu să te binecuvînteze, flăcăule”, i-am răspuns, 

"căci agerimea minţii tale și-a dat seama, că nu sunt nici 
coropcar care te îmbie cu mărfurile lui, nici vreun țăran care 
aduce produsele lui; cu toate astea, pun la bătaie cinci sicli 
împotriva unuia al tău și mă prind că nu ghicesști cine sunt?" 

“Ţin prinsoarea”, a zis peletianul și mi-a rînjit în față. 
"Eşti Etan ben Hosaia, redactor - ce-o fi și asta - al unei și 
singurei relatări adevărate, istoricește exacte și recunoscute 
oficial, privitoare la uimitoarea înălțare și așa mai departe; și 
stăpînu-meu Benaia a poruncit că, dacă ţii cu tot dinadinsul, 
să te las să intri înăuntru, dar să nu te mai las să ieși iar 
afară.” l-am plătit peletianului cei cinci silci ai mei şi m-aș fi 
răsucit pe călcîie și aș fi făcut calea-ntoarsă, dacă n-ar fi fost 
glasul din mine care zicea: Ţi-ai virit gîtul în laț, Etan; acu' 
poți să te lași spînzurat pentru adevărul întreg. Din care 
pricină am intrat în casă și am dat peste un moșneag căru- 
ia-i curgeau ochii, care sta ciucit într-un ungher aproape 
întunecos, cu mîini tremurînde, cu barba încîlcită, cu pe- 
cingine pe cap. 

"Au tu ești oare Ioab", am strigat, "cel care au fost pus 
preste oaste?" 

Omul aproape nici nu s-a clintit și a zis: 

"Eu sunt acela". Am cătat uimit. la el, căci nu mi se 
părea de crezut ca acesta să fie viteazul, care a cucerit în 
iureș Ierusalimul ce nu putea fi luat, astfel încît îl puteau 
ține chiar şi ologii și orbii; viteazul care a înfrînt Siria și 
Moabul și Ammonul şi Amalecul şi regii filiștenilor și pe 
Hadadezer, regele din Saba; cel care l-a omorît pe Abner, cel 
care poruncea peste oaste sub regele Saul, și pe Absalom, 
feciorul lui David. 

loab a zis: 

"Ai venit din partea lui Benaia ca să mă chinuiești mai 
departe?" 

Și s-a închis iar în sine, și scîncea ca un copil bolnav. 

"Eu sunt Etan ben Hosaia”, i-am răspuns, autor și istoric; 
și am venit de capul meu pentru a te întreba în legătură cu 
unele puncte care nu-mi sunt limpezi.” 

"Cum pot eu să ştiu", a zis Ioab, "dacă nu vii totuşi din 
partea lui Benaia și dacă vorbele mele nu vor fi întoarse 
împotriva mea, așa încît să-mi înfigă capul într-o prăjină și 
să-mi ţintuiască trupul la zidurile Ierusalimului pe care l-am 
cucerit de la lebusiţi și i l-am dat în mînă regelui David?" 

"Tu însuţi te-ai numărat odinioara printre puternicii din 
regat", i-am întors vorba, "şi printre cei care hotărau, dacă 
unul e dus cu anașina la moarte sau dacă îi e îngăduit să-și 
încheie zilele în pace. Eu, însă, hotărărsc cum va continua 
omul să trăiască după moartea sa, în ochii neamurilor vii- 
toare, și dacă peste o mie de ani el va trece drept un moșneag 
ajuns în mintea copiilor, căruia îi curg balele pe barbă și 
pisatul în nădragi, sau ca un ostaș care-și privește soarta în 
fată cu demnitate și îndrăzneală." 

Miinile lui Ioab au contenit din tremurat. S-a sculat și a 
pășit spre mine, învăluit în duhoare, și a grăit: 

"Am fost întotdeauna ostaș și am făcut ce mi s-a porun- 
cit. Dar apoi am aflat că: regele David m-a afurisit pe patul 
său de moarte și că i-a spus lui Solomon: Să faci dar cu loab 
după înțelepciunea ta, ca să nu se pogoare cărunteţea lui cu 
pace în groapă. Închipuie-ți: omul mă blesteamă pentru uci- 
derea feciorului său Absalom și a lui Abner ben Ner și a 
unuia și a altuia pe care i-am omorît pentru el! Oo, n-a pus 
niciodată singur mîna pe vreun om; nici un strop de sînge pe 
briul ce-i încingea șalele, nici în încălțările ce le purta în 
picioare. I se părea mai potrivit să ucidă cu mîna altora. 

"Au a pus David să-l omoare și pe regele Saul", am 
întrebat, "și pe Ionatan cu care încheiase un legămînt?" 

Ioab şi-a scărpinat barba murdară. 

"Trage-ţi tu învățămintele tale. Eu nu pot decit să-ți 
istorisesc ce-am văzut şi auzit. Cam într-a treia zi după 
revenirea lui David la Țiclag, a sosit acolo și omul acela 
tînăr. Hainele îi erau rupte și îşi pusese țărină pe cap și se 
văicârea că oastea lui Israel fugise din bătălie și că mult 
norod căzuse și murise; și - mai spunea el - era mort și Saul 
și feciorul său Ionatan. David sta printre oamenii săi și a prăit 
către el: Ai văzut cu ochii tăi că Saul și lonatan au murit? 
lar omul cel tînăr a răspuns: Stăpînul meu știe, că sunt 
slujitorul lui credincios şi că îi sunt foarte îndatorat și spun 
adevărul. Din întimplare m-am dus pe muntele Ghelboa și 
lată Saul stătea sprijinit pe sulița sa; iar carele și călăreţii îl 
ajungeau. Atunci el s-a întors şi, văzîndu-mă pe mine, mi-a 
strigat: Cine eşti tu? Și eu i-am răspuns: Sunt un amalecit. 
Atunci el mi-a zis: Apropie-te de mine şi mă ucide, căci 
durerea morții m-a cuprins și sufletul meu e încă tot în mine. 
Așa că l-am ucis; și am luat cununa repească de pe capul lui 

și brățara ce era pe mîna lui și le-am adus pe-amîndouă aici, 
la stăpînul meu; și binevoiască stăpînul meu să mă răsplătească 
după meritul meu." 

"Și ce-a făcut David?” am întrebat eu. 

"A luat coroana și brăţara”, a spus Ioab, “și s-a tiînguit o 
vreme pentru Saul și Jonatan, apoi s-a întors spre tînărul din 
Amalec şi a zis: Cum nu te-ai temut tu să ridici mîna, ca să 
ucizi pe unsul DOmnului? Și, cum tînărul om a pălit'și a 
prins a îngăima vorbe fără șir, David i-a grăit: Sîngele tău să 
fie pe capul tău, căci buzele tale au mărturisit împotriva ta. 
Și a poruncit unuia dintre însoțitorii săi să-l ucidă pe tînărul 
din Amalec." 

lar eu m-am cutremurat, căci am văzut limpede că duhul 
prezicător al vrăjitoarei din En-Dor grăise adevărul cu privire 
la moartea regelui Saul și la participarea lui David la ea; şi 
i-am spus lui Ioab: 

"Așadar lucrurile par astfel, ca și cum sîngele regelui Saul 
ar fi mînjit încălțănle lui David?" 

Dar, mai înainte ca loab să-mi poată răspunde, s-au 
auzit glasuri și răsunetul unor pași grei. Ioab a zvicnit într-o 
tresărire; mîinile îi tremurau, balele îi curgeau din gură. Şi 
Benaia ben Iehoiada a intrat în încăpere şi i-a zis lui Ioab: 

"Iarăşi cu intrigile tale?" 

Și, întorcindu-se către mine: 

"Ţi-a povestit istoria tînărului din Amalec?" 

După ateea, loab s-a aruncat în țarină înaintea lui Bena- 
ia și i-a sărutat picioarele. Benaia i-a tras un picior în fund, 
astfel încît Ioab a zburat pînă-n ungherul lui și a rămas lat 
acolo. | 

"Uite", a zis Benaia, "ăsta a ţinut cîndva puterea regatului 
în mîinile sale. Și tu, Etan, cu capul tău înţelept şi cu vorbele 
tale pline de înţelepciune, care au mai mult de-un tiîlc, ce ai 
vrut să afli de la această prămăjoară de putregai?" 

Am plecat capul și am tăcut. 

"Nu fi încăpăţinat”, a spus Benaia, "sau vrei să-mi aflu 
raspunsul de la Ioab?" | 

"L-am întrebat in legătură cu sfirșitul regelui Saul, am 
zis eu, "și al lui Ionatan, cu care David încheiase un legămînt'. 

"Ioab", a dat glas Benaia, 'vino-ncoace!" 

loab s-a apropiat tiriș. 

"Povestește-ne despre sfirșitul regelui Saul”, a zis Benaia, 

"despre cine l-a ucis pe el și pe Ionatan." 

"Filistenii izau ucis pe [Ionatan şi pe Adinadab şi pe 
Melchișua, feciorii lui Saul, iar lupta împotriva lui Saul ajunsese 
cumplită şi arcaşii l-au lovit cu arcurile pe acesta, care a fost 
greu rănit. Atunci Saul a grăit către purtătorul său de arme: 
Trage-ţi sabia și mă străpunge cu ea, ca să nu vină acești 
netăiați-împrejur și să mă ucidă și să-și bată joc de mine. 
Purtătorul de arme, însă, n-a voit, căci se temea cumplit: 
atunci Saul și-a luat sabia și s-a aruncat în ea. Văzînd 
purtătorul de arme că Saul a murit, s-a aruncat și el în sabia 
sa şi a murit dimpreună cu el.” 

"Și de unde ştii tu că așa stau lucrurile?” a întrebat 
Benaia. 

"O căpetenie a arcașilor filisteni", a zis Ioab, "pe care 
l-am luat prins și l-am întrebat mai tîrziu, s-a jurat pe toți 
Zeii lui, că a văzut cu chiar ochii săi, și că a văzut și un 
tînăr, care a sărit dintr-un tufiș și a jefuit cununa regească și 
brățara și a luat-o la sănătoasa, mai înainte ca arcașii filisteni 
să fi apucat să descalece lîngă regele mort." 

"Aşa încît se pare că încălțările lui David nu sunt mînjite 
nici de sîngele regelui Saul, nici de cel al lui Ionatan", a mai 
zis Benaia. 

"Si nu-i asta o glumă?” a apucat să zică Ioab. 

Atunci Benaia a ridicat pumnul și l-a lovit pe Ioab în 
față, de l-a podidit Sîngele pe gură şi a căzut la pămînt. Eu, 
însă, am făcut o plecăciune și.i-am mulțumit lui Benaia 
pentru marele ajutor pe care mi-l dăduse la căutarea adevărului 
cu privire la sfîrșitul regelui Saul şi al lui lonatan, cu care 
David încheiase un legămînt. Benaia a cătat la mine cu niște 
ochi, care parcă erau de plumb, iar eu m-am rugat lui 
DUmnezeu să lase să treacă de la mine clipa aceea. Și 
DOmnul m-a ascultat, căci Benaia a prins să se hlizească și 
mi-a tras un cot în coaste, de mi-a tăiat răsuflarea, și a zis: 

"Dacă știi atît de mult, Etan, precît cred eu că știi, 
atunci cred că știi prea multe.” 

Slăvit fie numele DOmnului DUmnezeului nostru, care 
îi binecuvîntează aici pe cei ce caută adevărul lui și care 
hărăzește uneori cîte-o grăuncioară și găinii oarbe. 

S-a întîmplat, însă, în ziua a şasea a căutării noastre în 
grajdurile regelui, unde se aflau arhivele regești, ca cei doi 
sclavi, care se pricepeau la folosirea Alef-Beth-Ghimel-ului și 
la deslușirea diferitelor feluri de-a scrie, să izbucnească în 
strigăte de bucurie. Și, cînd m-am dus de sîrg la ei, am zărit 
sub un morman de gunoi un vas de lut, care fusese spart; în 
jurul lui zăceau o grămadă de cioburi și tăblițe de lut, acestea 
din urmă în parte vătămate. Scrisul de pe cele mai multe din 
tăblițe se potrivea cu felul scribilor casei luda din vremea 
cînd regele David domnea în Hebron; cioburile de lut, însă, 
și cîteva tăblițe erau scrise de-o mînă diferită: unele în felul 
scribilor din Efraim, iar altele, iarăși în al celor din Veniamin. 

La început n-am îndrăznit a crede, că puteam avea aici, 
înaintea mea, depozitele lui Seraia,grămăticul regelui David 
în timpul celor șapte ani din Hebron și a celor douăzeci și 
trei din Ierusalim. De aceea am strigat cît m-au ținut puterile 
după Elihoref și după fratele său Ahia, și ei au venit acolo, 
iar eu i-am întrebat de unde era vasul cel vechi. 

Elihoref a ridicat de jos un ciob de lut și l-a privit 
îndelung, și Ahia a zis că nu dăduse încă niciodată cu ochii 
de un asemenea vas și că, pesemne, ajunsese acolo prin 
vrăjitorie. La care Elihoref a dat drumul ciobului de lut din 
mînă, de parcă și-ar fi fript degetele, și a strigat: 

"Cutare și cutare să-mi facă mie DUmnezeu, dacă voi 
mai îngădui aici chiar numai o noapte vasul și tot ce ține de 
el.” 

Cum era ziua a șasea și ajunul Sabbatului se apropia, cei 
doi sclavi împreună cu mine am pus cioburile și tăblițele în 
mai multe traiste; pe acestea le-am cărat în ulița Reginei din 
Saba nr. 54, unde am sosit tocmai cînd soarele se pregătea să 
asfinţească după valul dinspre soare-apune al orașului. 

lar Estera a binecuvîntat lumina din lampă şi casa, în 
care se afla lampa, și pe toţi cei ce adăstau în casă; și mi-a 
părut tînără și minunat de frumoasă, întrucît o priveam cu 

inima plină de iubire; dar, dincolo de asta, eram cuprins de 
nerăbdarea de-a trece Sabbatul, pentru a putea desface traist- 
ele. și rîndui ceea ce găsisem. 


Eu, Etan ben Hosaia, am ales din depozitele lui Seraia 
acele documente. ce sunt de însemnătate pentru istoria şi 
duhul omului David. Acolo unde o tăbliţa sau un ciob erau 
vătămate şi ceea ce lipsea n-a putut fi pus la loc sau întregit, 
în ciuda celei mai harnice strădanii, am lăsat textul în forma 
lui întrunchiată. Toate glosele, întrebările și alte asemenea 
sunt de la mine. 

Depozitele, atitea cîte s-au găsit, cuprind vremea de la 
marșul lui David asupra Hebronului, unde trebuia să fie una 
ca rege în Iuda, pînă la inclusiv legămiîntul său cu Abner ben 
Ner şi cu alții întru dobîndirea lui Ișboset, singurul fecior in 
viață al lui Saul, care era rege peste Israel la Mahanaim. 
Întîmplările de mai tîrziu au fost insemnate, fără îndoială, cu 
aceeași grijă de către Seraia şi adunate împreună cu toate 
scrisorile ce țineau de ele; dar, fie că vasele, ce le cuprind, 
zac în altă parte și așteaptă acolo șă vină descoperitorul lor, 
fie că, ferească DUmnezeu,s-au pierdut. 


DAVID VORBEŞTE LUI SERAIA 


David ben lesei a grăit către mine: 

"Seraia, uite, oamenii ăștia, care au venit la Ţiclag fără un 
țel vădit și care iscodesc în jur ce-o fi făcînd fiecare dintre noi, 
dacă se ascute vreo suliță sau se făurește vreo sabie. Cu siguranță 
că sunt iscoadele lui Achiș, regele din Gat, stăpînul meu, sau ale 
celorlalți regi ai filistenilor, care n-au încredere în mine. Și asta 
nu fără  îndreptățire, căci printre copiii lui Israel lucrurile sunt 
încîlcite și pline de cele mai felurite posibilități. De-o parte este 
Abner ben Ner cu rămășițele oștii care a fugit din muntele 
Ghelboa: Abner i-a adunat pe risipiţi în apropiere de. Mahanaim 
la soare-răsare de rîul Iordanului, în ţinutul neamului Gat, și l- 
a făcut rege acolo pe Ișboset, singurul fecior în viață al lui Saul. 
lar de cealaltă parte stâu în Ticlag eu, David, feciorul lui lesei, 
cu aproape o mie de oameni înarmaţi. Între mine și Abner, insă, 
în toți munţii de la apus de Iordan, pînă către Dan, nu gasesti 
nici o putere sau căpetenie; cel care va da iureș, primul, in acest 
ținut, poate să-și aponisească un regat." 

"Dacă o vrea DUmnezeu'”, am zis eu, "și dacă toate merg 
cu priință.” 

După aceasta a grăit David: 

"Du-te și pune să- mi aducă de la oi parte bărbătească, 
dar să fie fără nici un cusur, și cheamă-l pe Abiatar, preotul, 
și spune-i să-și spele mîinile murdare, căci vreau ca el să 
aducă o jertfă DOmnului.” 

Am făcut cum mi-a poruncit și m-am întors după aceea 
la David, care tocmai se spăla și își ungea trupul cu ulei și 
îmbrăca veșmînt curat. Și l-a urmat pe Abiatar, preotul, în 
tabernacol, și Abiatar a spintecat beregata berbecului. Cînd, 
însă, abureala sîngelui s-a înălțat spre lahve, David i-a grăit 
ui DUmnezeu și a zis: "O, DOamne, tu ai..." 

(Aici se întrerupe tăblița. Astfel nu ne este cu putință să 
aflăm de la Seraia cum s-a desfășurat vorbirea în doi dintre 
David și DOmnul. Dar David a pornit spre Hebron și, acolo, 
bătrînii lui [Iuda l-au mirit rege. 

= De ce, însă, principii biruitori ai filistenilor nu l-au 
împiedicat pe David să-și întemeieze stăpînirea sa în Hebron? 
Răspuns la asta e, fără doar și poate, că, prin ruperea lui Iuda 
de Israel, David le făcea jocul. Și, cînd Iuda și Israel au mai 
şi început să se războiască întreolaltă, filistenii au putut sta 
liniștiți deoparte. 

Plină de tîlc pentru asprimea, cu care a dus David acest 
război, este sfada lui Ioab, pe care a însemnat-o Seraia. Sfada 
cade în vreme de după cunoscutul măcel de la iazul din 
Ghibeon, unde s-au întîlnit slugile înarmate ale lui Ișboșet, 
conduse de Abner ben Ner, şi ceata de oaste a lui David, 
condusă de Ioab, şi au numit fiecare cîte doisprezece luptători, 
care s-au apucat unii pe alții de chică și și-au împlîntat în 
același timp unii altora sabia în coastă și au căzut împreună; 
apoi s-a dat în ziua aceea bătălia cea mai crîncenă şi oamenii 
lui Ișboșet au fost bătuți de oamenii lui David și au dat bir cu 
fugiţii, iar Abner, care fugea, l-a nimerit cu coada suliței pe. 
urmăritorul său Asael, fratele lui Ioab, sub coasta a cincea, 
astfel încît sulița a trecut printr-însul şi el a căzut chiar acolo 
și a murit pe loc; apoi a sunat Ioab, în cele din urmă, din 
trimbiță și mai mult n-au urmărit pe israeliți, întrucît Abner 
i-a strigat vorbe de îmbunare.) 

DESPRE UNIRE ȘI DEZBINARE 


. astfel ai încheiat un armistițiu cu Abner. Cu ce drept? 
cine ţi-a dat împuternicire? au a fost acolo un înger al 
DOmnului care te-a sfătuit s-o faci? Aveai acolo pe Abner în 
mîna ta; și nu mai trebuia decît să închizi cercul în jurul lui 
și ar fi însemnat șfirșitul lui și al lui Isşboșet, feciorul lui Saul; 
dar a trebuit să te duci tu acolo și să suni din trîmbița ta 
blestemată. 

Să nu-i fie cu supărare stăpînului meu și fratelui mamei 
mele, Teruia; cînd i-am văzut stînd pe dealul Amma, am 
auzit un glas care îmi striga: Uite, loab, carne din carnea ta 
și sînge din sîngele tău; au nu sunt acești copii ai lui Israel 
asemenea ţie și alor tăi? 

A fost asta înainte de-a te fi strigat Abner sau după 
aceea? 

Înainte, stăpîne, înainte. 

Atunci a fost cu sigur glasul lui Belial, pe care fireşte că 
nu l-ai recunoscut, deoarece creierul tău nu e mai mare decît 
cel al unei păsărele. 

Dar nu sunt oare copiii lui Israel din aceeași sămînță? au 
nu este unirea mai bună decît dezbinarea, nu e pomul mai 
mare decît crengile lui? 

Gîndești ca un om de ieri, Ioab. Mai înainte de-a putea 
fi unire trebuie să fie dezbinare; înainte de-a putea crește 
pomul cel nou, trebuie doborit cel vechi și rădăcinile lui 
trebuiesc desțelenite. Au nu m-a miruit pe mine Samuel, 
proorocul? Au nu m-a ales Iahve rege peste Israel, peste 
întregul Israel? 

Stăpînul şi regele meu are dreptate. Și am să răzbun 
sîngele fratelui meu Asael, pe care Abner l-a ucis cu coada 
suliței. 

lar privesti lucrurile dinspre partea simțămintelor, Ioab. 
De aceea nu-ţi dai seama că vremea noastră este o vreme a 
marilor schimbări, în care tot ce se află acum este întors cu 
susul în jos și se nasc mari regate, astfel încît oamenii nu vor 
mai trăi mult așa cum le place și nu vor mai merge unde îi 
ispitesc toanele lor, ci vor munci sub o stăpînire tare şi sub o 
lege nouă. Tu, însă, ori vei înțelege şi vei gîndi în felul ăsta, 
Ioab, şi te vei purta cum trebuie, ori vei fi aruncat pe 
grămada de gunoi a istoriei... 

Asa cum DUmnezeu e viu și sufletul meu e viu, nu vreau 
să fii aruncat pe grămada de gunoi a istoriei. Sunt oștean și ... 

(Toată căutarea după bucăţica din tăblița de lut, ce 
cuprindea sfîrșitul sfadei dintre regele David al lui Iuda și 
căpetenia sa în luptă Ioab, s-a vădit a fi zadarnică. Totuși mă 
îndoiesc, că loab înţelegea deplin felul de-a gîndi al fratelui 
mai mic al mamei sale.) 


RELATARE AFLATĂ ÎNTRE TIMP 


„Și a fost dușmănie lungă între casa lui Saul și casa 
lui David. David însă se întărea mereu, iar casa lui 
Saul slăbea din ce în ce mai mult... 


CUM CISTIGI PRIETENII ȘI ÎNTRUNEȘTI 
OAMENII 


„au venit la Hebron doi venetici, chipuri întun- 
ecate, ale căror treburi nu erau limpezi, și au fost luaţi 
prinși de zbirii lui Ioab și duși înaintea regelui David. 
Și David a zis: Cine sunteţi voi? Ei au răspuns: Suntem 
Baana și Rechab, feciorii lui Rimon Beeroteanul și 
căpetenii de oştire în slujba lui Ișboset, feciorul lui 
Saul, din Mahanaim. Și David a zis: De ce ați venit 

“aici la Hebron, dacă nu cu gînd rău? Dar Baana și 
Rechab s-au aruncat la picioarele lui David și au 
strigat: Cutare sau cutare să facă DUmnezeu cu noi și 
încă mai mult să facă, dacă n-am venit din cele mai 
nobile cauze și cu țeluri ce sunt plăcute în fața ochilor 
DOmnului, și anume să închinăm viaţa noastră și 
puterile noastre și sabia noastră lui David benlesei, 
care a fost miruit să fie rege peste Israel. După care 
David le-a poruncit lui Baana și Rechab să se ridice și 
i-a întrebat: Cum vă gîndiți să folosiți viaţa voastră, 
puterile voastre și sabia voastră în slujba mea? ȘI 
Baana a zis că n-ar fi nimic pe care să nu-l facă, iar 
Rechab a adăogat: pentru un preț corespunzător. ȘI 
David l-a întrebat dacă regele Ișboșet nu-i plătește 
corespunzător. Atunci Baana a scuipatjos și a spus: 
Se poate stoarce ulei din piatră sau se poate scoate 
mirodenii din căcăreze de oaie? lar Rechab a adăogat: 

Ah, stăpîne, acest fecior al lui Saul aproape că nu mai 
are nimic, pentru a-si acoperi starea jalnică a goliciu- 
nii lui; și-a amanetat sufletul cămătarilor și toată 
averea lui ar avea loc pe spinarea unui asin. Dar 
David a grăit: Duceţi-vă îndărăt la Mahanaim și 
rămîneți acolo cu războinicii voştri și urmaţi, deo- 
camdată, poruncile lui Ișboșet și pe cele ale lui Abner 
ben Ner; dar dați-mi veste despre tot ce trebuie să știu 
și despre tot ce o priveşte pe Micol, nevasta mea, care 


a fost dată de regele Saul lui Paltiel, feciorul lui Laiș. 


Și veţi fi răsplătiți după meritele voastre. Și David a 
poruncit să-i aducă pe Baana și Rechab b'nai Rim- 
mon dincolo de porţile Hebronului și să le dea drumul 
să plece... 

(Din cele ce urmează, unele au fost scrise cu 
pensula și cu tus pe cioburi de lut. Din pricina păstrării 
nepotrivite a prețioaselor documente, scrisul a fost pe- 
alocuri vătămat și în parte e chiar neciteț.) 


SCANDAL LA MAHANAIM 


Către _David ben lesei, unsul DOmnului, leul lui 
Iuda, de la Baana și Rechab bnai Rimmon. 

Dar-ar Iahve ca sămînţa să strălucească la fel de 
numeroasă ca stelele deasupra Hebronului. Aici sunt 
ultimele noutăți și anume din izvor de obicei sigur... 
„„Abner s-a trudit cu tărie pentru casa lui Saul... 
„„.doarme cu Riţpa, care a fost ţiitoarea lui Saul 

şi i-a născut doi feciori. Ișboșet este însă cît se poate 
de nemulțumit, căci cine intră într-una din femeile 
regelui ridică pretenții la tronul regelui. Ișboșet a băut 
din vinul dulce care e amestecat cu scorţişoară și a 
mestecat din buruiana ce-i zice haşiş, astfel încît i 
s-a umplut capul de îndrăzneală; și i-a zis lui Abner: 
la ce dormi tu la țiitoarea părintelui meu? au nu sunt 
destule muieri pentru tine printre fiicele lui Efraim 
sau Manase sau Veniamin? sau este ăsta, oare, felul 
în care te pregătești să ajungi rege în Israel? 
„„Abner a fost tare mînios din pricina acestor vorbe 
ale lui Işșboșet și a zis: Au doar sunt eu un cîine plin 
de purici, ca să-mi găsești azi o vină pentru o muiere? 


Aș fi putut să te dau în mîinile lui David; dar ţi-am 
dovedit îndurare pînă în ziua de azi... - 

„l-am făcut pe unul rege și pot să fac și doi... 
„cutare și cutare să-mi facă mie DUmnezeu și încă 
și mai mult să-mi facă, dacă n-am să lucrez precum 
i-a jurat DOmnul lui David și dacă n-am să iau 
domnia de la casa lui și n-am să-l ridic pe David în 
tron peste întreg Israelul și luda, de la Dan pînă către 
Beer-$eba... 

„ȘI n-a putut Işboşet să-i răspundă lui Abner nimic, 
căci era, ca un burduf de capră, golit de vinul din el, 
și fleșcăit și fără cutez, și se temea de Abner... 


COPIE 


De la Seraia, grămaticul regelui David, către Baana și 
Rechab b'nai Rimmon, slujitorii credincioși ai regelui Ișboşet. 

lahve să vă hărăzească putere pentru lucrarea cea bună. 

Regele meu a primit vestea voastră și dorește să lucraţi și 
mai departe astfel cu folos. Dar n-aveţi nici o veste despre 
Micol, fiica lui Saul, care a fost dată de nevastă stăpînului și 
regelui meu în schimbul a o sută de prepuțuri de filisteni? 
De asemenea vi s-a trecut pe numele vostru la vistieria din 
Hebron, pe numele fiecăruia, cîte o sută de vite: douăzeci de 
vaci cu lapte și patruzeci de oi și capre în număr de patruze- 
ci. Pentru asta veți... 

(Restul scrisului de pe ciobul acesta este șters. Putem să 
presupunem, totuși, că David n-ar fi plătit două sute capete 
de vită pentru servicii fără însemnătate.) 


ÎNCHEIEREA UNUI LEGĂMÎNT 


Către regele David, omoritorul lui Goliat și iubitul DOm- 
nului, de la Abner ben Ner, căpetenie de luptă a oastei. 

lahve să înmulțească sămînța coapselor tale, fie zilele 
tale pline de izbîndă și nopțile tale izvor de bucurie. Aici, 
așadar, e propunerea mea. 

„Căci au nu e unirea mai bună decît dezbinarea și pomul 
mai tare decît crengile lui? Și nu te-a făcut DOmnul să fii 
mai puternic și nu m-a întărit și pe mine, pentru ca să se 
împlinească cuvîntul lui? Ar trebui să fie un rege peste Israel 


115 


și luda și o căpetenie în luptă peste cetele lor de oaste 
reunite... 

.... Încheie legămîntul tău cu mine și eu voi lua domnia 
de la casa lui Saul și ţi-o voi da ţie... 

„cu încuviințarea ta, stăpîne, voi veni călare la Hebron 
cu douăzeci oameni călări înarmaţi și voi suna din trîmbiță în 
fața porții tale în semn de pace, de trei ori, și, de-ndată ce 
trîmbița va da glas de răspuns, iarăşi de trei ori... 


MICOL SE TOPEŞTE DE DOR: 


Către David ben lesei, rege în Iuda, cel mai înţelept 
dintre oameni, cel mai vrednic de iubire dintre stăpînitori, cel 
mai darnic dintre principi, de la Baana și Rechab b'nai Rim- 
mon. 

Facă Iahve să piară rîndurile dușmanilor tăi și să.se 
înmulțească cetele prietenilor tăi mai tare decît peștii din 
mare. Micol plinge cu lacrimi de la răsăritul soarelui şi pînă 
la apusul soarelui și se topește de dor după tine. Paltiel, însă, 
țopăie în jur ca un țap tînăr și o mîngîie și o drăgălește și o 
giugiulește, încît biata de ea nu mai știe. încotro să se îndrepte 
și se dă învinsă cu chiu și vai, cu multe oftaturi şi văicăreli. 
Dealtfel i-a luat la ea și pe cei cinci feciori ai surorii ei 
Merab, care trec drept fiii lui Saul, din spita următoare; căci 
Merab a murit, iar copiii sunt orfani de mamă. 

Acum, în ce privește bunurile pe care stăpînul nostru 
le-a orînduit pentru noi cu atîta milostivire la vistieria din 
Hebron: cine nu s-ar osteni cu plăcere şi de bună voie în 
scopul ca să se împlinească cuvîntul lui Iahve? Dar noi n- 
avem avuții şi trebuie să ne hrănim și să ne îmbrăcăm singuri 
războinicii și să-i ținem bine înarmaţi, astfel încît două sute 
de capete de vite, sau preţul lor în sicli de argint, sunt pentru 
noi ca o gură plină de nisip pentru însetat. Dar regele David 
s-a întărit și chiar și o mie de capete de vită sau două mii 
înseamnă pentru el mai nimica... 


N 


COPIE 


De la regele David către Abner ben Ner,căpetenie în 
luptă. 
Am să fac un legămînt cu tine: dar cer un lucru de la 

tine si anume: să nu dai ochii cu mine, cînd vei veni să mă 
vezi la față, dacă nu mi-ai adus-o mai înainte pe Micol, fiica 
lui Saul. 


COPIE 


Către lIșboşet, regele lui Israel la Mahaiam, iubitul meu 
cumnat, de la David ben lesel 

Reverse lahve binecuvîntarea lui asupra ta și hărăzească- 
ți sănătate și avuţii și urmaşi din coapsele tale. Dă-mi pe 
femeia mea, Micol, pe care am luat-o pentru o sută de 
prepuțuri filistene, pe care Saul, părintele tău, a dat-o însă... 

(E vrednic de luat în seamă faptul că David se şi socotea 
în vremea aceasta destul de puternic, pentru a da porunci 
cumnatului său regele Işboşet. $i, într-adevăr, acesta se găsea 
într-o situație disperată, fie că o știa, fie că nu: fără venituri 
proprii, cu fidelitatea semințiilor îndoielnică, cu casa plină de 
iscoade, chiar căpetenia în luptă a lui în uneltiri ascunse cu 
David, astfel se afla în faţa unui potrivnic hotărît la orice 
care, părea vădit ajutat de mîna DOmnului.) 


AFACERILE LUI ABNER BEN NER 


Către regele David ben lesei, steaua lui luda care se 
înalță spre culmea cerului, alesul lui lavhve, de la Baana și 
Rechiab b'nai Rimmon. | 

Dar-ar Iahve să izbutească toate planurile tale. Işboşet a 
trimis stafete și a luat-o pe sora sa Micol de la Paltiel. Iar 
Abner a avut vorbă de taină cu bătrînii din Israel și a grăit și 
în urechile neamului Veniamin și a zis: Voi și ieri și alaltăieri 
aţi dorit ca David să fie rege peste voi; acum faceţi aceasta, 
căci DOmnul a zis despre David: prin mîna robului meu 
David voi izbăvi poporul meu Israel din mîna filistenilor și 
din mîna tuturor vrăjmașilor lui... 

(Aici se întrerupe textul de pe tăbliță. Pe o altă tăbliță de 
lut, dar cu același scris, se găsesc alte părți din vestea trimisă 
de Banna și Rechab bnai Rimmon.) 

„„„Abner însă a mers la regele Ișboset şi a grăit către el: 
lată, lucrurile stau rău în ce ne privește și oamenii noştri 
flămînzesc și colindă ţara jefuind; și mulți au fugit la colibele 
lor şi la familiile lor. De aceea trebuie să încheiem un 

armistițiu și un legămint cu David, regele din Hebron, pentru 
ca într-o altă zi să putem lupta iar împotriva lui. Vreau să 
merg la el cu douăzeci de oameni înarmați càlàri și cu o 
trîmbiță care va suna de trei ori... 

„și să ne învoim cu David... 

.. dar Ișboset ne-a chemat să venim în casa lui, unde 
şade intre doi heruvimi de lemn, care sunt vopsiți galben, că 
nu mai are aur defel. Ișboşet a grăit către noi: Știu ca voi și 
războinicii vostri sunteţi slugi credincioase ale casei părintelui 
meu Saul și că veți face ceea ce a plăcut în ochii DOmnului. 
Acu 'Abner va merge la Hebron cu douăzeci de oameni călari 
inarmați și cu sora mea Micol, pe care am luat-o de la 
Paltiel; urmează să încheie acolo un armistițiu și un legămint 
cu David, pentru ca într-o zi să putem lupta iar împotriva lui. 
Dar cutare și cutare să-mi facă mie DUmnezeu și incă și mai 
mult să-mi facă, dacă Abner nu plănuiește să mă vindă 
feciorului lui Iesel; căci am avut schimb de vorbe grele unul 
cu altul din pricina dragostei lui Rițpa, țiitoarea părintelui 
meu, și a ameninţat să ridice tronul lui David peste întreg 
Israel și Iuda, de la Dan pînă către Beer-Seba; el crede că eu 
am uitat asta; dar eu ţin minte tot ce s-a vorbit, căci atit de 
înțelept ca Abner sunt și eu în fiece zi a săptâminii. 

De aceea Baana și Rechab, vă poruncesc acum să porniţi 
călare pe urma lui Abner, cu războinicii voştri, și să cădeți 
asupra lui și să-l loviți sub coasta a cincea și să-mi aduceți 
capul lui; după care vă voi numi căpetenii în luptă şi voi 
scrie pe seama voastră zeciuiala neamului Efraim; dar pe sora 
mea Micol să mi-o aduceți nevătămată indărăt 

(În depozitele lui Seraia s-a mai aflat un ciob de lut, care 
e de mare însemnătate pentru noi. Scrisul și cuprinsul lasă sa 
se ințeleapă câ este de la Baana și Rechab.) 

„în privința înscrisului către vistieria repească din Heb- 
ron pentru cite trei sute cincizeci de capete de vită: nouăzeci 
de vaci cu lapte, zece boi, o sută douăzeci și cinci oi și o 
sută douăzeci şi cinci capre, sau prețul lor în sicli, declaram 
ca ne învoim; ȘI inimile noastre sîngcreaza gindindu-ne la 
starea de retriște a feciorului lui lesei, care îl împiedică să ne 
răsplatească după toate meritele noastre. - 

Nu mi se cade mie să apreţuiesc. Eu adun, rinduicsc, 
ìmpàrțesc în părţi, un slujitor umil in casa științei; tălmácesc 
şi incerc să înfăţișez starea lucrurilor și sa insemnez mersul 

lor. Totuşi vorba îşi are viaţa ei proprie: nu poate fi apucată, 
ținută, strunită, este cu două înţelesuri, ascunde şi dezvăluie, 
amîndouă deopotrivă; și îndărătul fiecărui rînd te paște primejdie. 
DOamne, DUmnezeul nostru, de ce m-ai ales pe mine 
dintre toți fiii tăi, ca să trebuiască să-l reînviez pe regele 
mort, din mormîntul lui! Cu cît aflu mai multe despre el, cu 
atît mai mult se face una cu mine; îmi este ca un buboi pe 
trup, ca o ghindură rea; aş vrea sa-l ard și totuși nu pot. 

loab ar trebui să ştie de ce s-a întîmplat cînd a venit 
Abner ben Ner să vadă faţa lui David. Dar buzele lui Ioab nu 
se vor mai deschide a doua oară pentru mine; dealtfel nici nu 
cutez să merg la el fără încuviințarea lui Benaia, iar acesta 
are bănuială asupra mea. 

Astfel rămîne iarăşi numai principesea Micol. Micol a 
călătorit împreună cu Abner de la Mahanaim la Hebron; te 
poţi aştepta ca să-și amintească de cele ce s-au petrecut acolo 
mai departe. Totuşi Micol nu m-a mai chemat la ea și cine 
sunt eu, ca să pot cere să mă înfățișez înaintea unei fiice de 
rege, care a fost de două ori soţia unui rege? 

cele din urmă am trimis un slujitor la Amenhotef, 
l-am pus să-i ureze viață lungă şi bogății și l-am rugat să-mi 
îngăduie un pic din timpul lui prețios. Și Amenhotef mi-a 
trimis vorbă că peste trei zile, la ceasul prînzului, are de gînd 
să împartă cu mine un dumicat de pîine și o înghițitură de 
vin, şi anume în ospătănia pe care dregătoria regească a 
caselor pentru oaspeţi a rînduit-o pentru fiii lui Israel ce 
trudesc pe ogorul artelor: cîntăreți și povestitori de istorii și 
legende, cîntăreți din psalterion și din corn, ziditori de taber- 
nacole și alcătuitori de mozaicuri şi scriitori de scrieri învăţate 
cu privire la felul cum terbuie să cînte şi să povestească istorii 
și legende și să cînte la psalterion și să zidească tabernacole 
şi să alcătuiască mozaicuri. 

Cînd m-am întîlnit acolo în a treia zi, către ceasul 
prînzului, am fost condus într-o sală încăpătoare; înăuntru 
era o învălmășeală de oameni, ce se îmbulzeau spre frigarea 
în care un bucătar slinos învîrtea un berbec de vîrstă vener- 
abilă; cine izbutea, însă, să rupă o bucată de carne din hoit 
era asaltat de cei care rămăseseră cu buzele umflate; și răsunau 
blesteme şi strigăte de durere. Unde era îmbulzeala și zarva 
mai mare, i-am zărit pe lorai, lahan și Meșulam, povestitorii 
istoriei despre marea luptă alui David împotriva lui Geliat. 
Fiecare din ei rotea cîte un ciolan mare cu cîteva tendoane 
pe el și loveau fără deosebire în toate țestele care le erau la 
îndemînă; cînd au dat cu ochii de mine, au venit în goană și 
au strigat: "Rogu-te, stăpîne, dă mărturie pentru noi înaintea 

nemîncațţilor ăstora de fii ai lui Belial, că am fost chemaţi ca 
specialiști înaintea comisiunii regești pentru întocmirea unei și 
singurei relatări adevărate şi hotăritoare, istoriceşte exacte și 
recunoscute oficial, privitoare la uimitoarea înălțare și așa mai 
departe, şi că de aceea suntem îndreptățiți să ne împărtășim 
din darul DOmnului, care este învirtit colo în frigare; căci 
anumite persoane de-aici, care sunt de fapt mari la duh, dar 
mărunte și pizmăreţe la fire, ne refuză recunoașterea artistică, 
astfel încît n-am căpătat decît ciolanele astea bătrîne, care 
sunt rămășițe de ieri". 

Am întărit că lorai, lahan și Meșulam cu adevărat fuses- 
eră chemați înaintea comisiunii regești și înfățișaseră acolo 
istoria despre marea luptă a lui David împotriva lui Goliat, cu 
care prilej textele lor au fost atît de asemănăroare, încît 
Natan, profetul, a privit asta ca o minune. 

La care lorai, Iahan și Meşulam au declarat: 

"Da, da, voi, bărbați învățați, cu glasurile voastre gingase 
şi cu purtarea aleasă, care le pismuiți simplilor cîntăreți de 
povestiri populare pînă și înghițitura din darul DOmnului, 
uite, noi suntem făcători de minuni! Dar va veni vremea, 
cînd lahve vă va izgoni de la oalele cu carne și cînd siclii 
regilor vor curge în pungile noastre; căci toate întortocherile 
vorbelor voastre cioplite frumos, limba voastră înflorată, măiestria 
voastră desăvîrsită ca formă folosesc prea puțin, dacă nu vă 
potriviți textele voastre și să plăceți unor bărbați puternici ca 
Natan, profetul". 

Atunci mulțimea s-a tras îndărăt cu venerație, iar lorai, 
lahan și Meşulam s-au îndreptat spre frigare. Au smuls coada 
cea grasă a berbecului şi un hartan mare de la șold și s-au 
întors la mine cu prada lor, s-au ciucit la picioarele mele și 
s-au pornit să mestece, să plescăie din gură, să înfulece. 

Dar s-a făcut că au venit doi alergători-înainte, care au 
strigat: 

"La o parte din drum, bastarzilor! Faceţi loc, scursură a 
omenirii, care spuneţi doar 'da' și vă lingusșiţi, faceţi loc 
pentru puternicul și nobilul Amenhotef, marele-ecunuc regesc, 
care e pus peste femeile regelui și peste ţiitoarele lui și peste 
văduvele părintelui regelui"! 

Și toți s-au plecat pînă la pămînt, iar unii s-au aruncat 
pe jos în ţărînă, printre ciolane și gunoaie. Amenhotef a 
intrat în toată splendoarea. l-a dat bineţe chiar marelui-vătaf 

al birtului; și, cînd a mers curmeziș prin incăpere și a trecut 
pe lingă frigare, și-a ridicat poala brodată a vesmîntului său 
pestrit și a clătinat cu dezgust capul, cu părul încrețit şi 
țeapăn, scuturîndu-se din pricina obiceiurilor vulgare ale copiilor 
lui Israel și din pricina duhoarei ce se înălța din hoitul 
ciopirțit al berbecului; mie, totuși, mi-a făcut un semn 
îmeăduitor din cap şi m-a poftit să-l urmez. Aşa s-a făcut că 
am găsit loc într-o încăpere deosebită, cu privelişte spre o 
grădiniță umbroasă, avînd în fața noastră o masă încărcată cu 
talere, pe care adăstau cele mai minunate mîncăruri, și anume: 
cepe tinere murate şi usturoi proaspăt și sardele gingașe și, în 
sfîrșit, mîndria bucătarului: ochi de miel ce cătau spre oaspete 
dintr-un fel de masă piftioasă abia străvezie, căreia egiptenii 
îi zic aspic. La o bătaie din palme a marelui-vătaf al sălii de 
mese au venit îndată slujitoare tinere. Acestea erau goale pînă 
la şolduri, iar sînii lor își legănau tare gingaș vîrfurile, cînd 
s-au apropiat de noi și cînd ne-au pus dinainte o supă de 
broască țestoasă și un minunat vin alb din viile regești de la 
Baal-hamon, și porumbei tineri fierţi în ulei și copti în frunze 
de viță, și pepeni răciţi în adîncul fintînii, și mere cu brînză, 
și un pocal cu vin dulce cafeniu, care se face din struguri 
uscați. 

Amenhotef și-a șters buzele cu un petec de pînzătură de 
Byssus și a grăit către mine: 

"Asta încă a fost o mîncare acătării, nu-i așa, Etan?" 

l-am dat dreptate și am spus, că mîncasem cu multă 
plăcere și că niciodată nu m-aș fi așteptat să găsesc asemenea 
servire bună şi o atît de minunantă bucătărie într-o ospătărie 
care era sub privegherea dregătoriei regesti pentru birturi. 

Dar Amenhotef mi-a răspuns filozofic: 

"Asta dovedește doar, Etan, că nu tot ce e făcut de 
slugile ocîrmuirii trebuie să fie jalnic şi mai puţin bun și fără 
cap. Dacă îl cunoști pe marele-vătaf al întreprinderii și dacă 
îi ungi mîna cu numărul cuvenit de sicli ca s-o faci catifelată, 
o să te împărtășești din tot ce-i mai bun și o să fii primit așa 
cum e plăcut înaintea ochilor lui Iahve. DUmnezeul tău. Dar 
dacă te lași pe seama iubirii norodului faţă de rege sau pe 
seama sîrguinţei lor întru cauza cea bună, o să fii slujit tîrziu, 
dacă oricum vei fi totuși slujit, și o să afli nisip în supă și fire 
de păr în cîrnaţi. 

"Vorbele domniei-tale mă umplu de miîhnire', am spus eu 

și am băut din vinul dulce cafeniu, "căci oare nu sunt aici 
legea și cuvîntul DOmnului și învățăturile înţelepţilor și ale 
judecătorilor și profeților, cele pe care ar trebui să le urmeze 
norodul'? 

Amenhotef m-a privit pe sub pleoapele sulemenite și a 
ZIS: 

"Zău, Etan, mă uimești. Au tu, care cercetezi de-a rîndul 
înțîmplările istoriei mai proaspete sau mai vechi, n-ai băgat 
seama că gîndirea oamenilor e ciudat de împărțită în două, 
precum le este și limba? Că doar parcă am trăi în două lumi: 
într-una care e zugrăvită în învățăturile învățaților şi judecătorilor 
și profeților și într-una, care e prea puţin pomenită, dar care 
nu e pentru asta mai puţin adevărată; într-una care e îngrădită 
prin lege și prin cuvîntul DUmnezeului tău Iahve, și într-o 
alta ale cărei legi nu sunt scrise nicăieri, dar sunt urmate 
pretudindeni. Și slăvită fie această împărțire în două a duhu- 
lui, căci prin ea omul poate face ceea ce pretind legile lumii 
adevărate de la el, fără a trebui să renunțe, din pricina asta, 
la frumoasa credinţă în învățăturile înțelepţilor și judecătorilor 
și profeților: și nu sfirșesc prin a ajunge la disperare decît cei 
care; cunoscînd marea împăfțire în două, se încumetă să 
potrivească realitatea cu învățăturile. Căci nu se află cale de 
întors îndărăt la grădina Edenului, despre care am citit în 
cărțile voastre, și nimeni nu poate face nefăptuit păcatul 
“strămoșului vostru, care a mîncat fructul din pomul cunoaşterii 
binelui și răului; oamenii au învăţat să trăiască totuşi cunoscînd 
asta”. 

"Sluga domniei-tale e copleșită de ascuțimea gîndului 
domniei-tale", am zis eu. "În afară de asta, ai atins miezul 
lucrurilor în legătură cu munca mea la relatările despre regele 
David: și gîndirea mea e veșnic” despicată în două,.de vreme 
ce stiu una și spun sau încerc să spun ceea ce știu, ori spun 
ceea ce nu gîndesc, sau gîndesc ceea ce nu spun, sau aș vrea 
să spun ceea ce nu trebuie să gîndesc, sau aș vrea să știu ceea 
ce n-am voie să spun, și mă învîrtesc astfel în cerc, precum 
un Cîine ce vrea să prindă puricii care-l muşcă de coadă”. 

Recunoscusem mai mult decît era bine și am simțit 
deodată teamă. Dar el mi-a zis părintește: | 

"Poate că ar fi nimerit, Etan, să-ți 'faci hadîmbă 
gîndirea. Făcutul hadimb te doare doar o dată; după 
aceea te simţi cu atît mai bine: liniștit, aproape fericit. Și 

nu uita marele număr de oameni care n-au avut niciodată 
un gînd bărbat". 

Am rîs nesigur și, întrucît mă temeam sá nu mă încurc 
şi mai mult, i-am adus la cunoștință rugămintea mea, fără 
alte ocolișuri: trebuia să mai vorbesc o dată cu principesa 
Micol, pentru a o întreba despre anumite fapte și întîmplări; 
și, cum el era pus peste femeile regelui și peste ţiitoarele lui 
și peste văduvele părintelui regelui, nădăjduim că mă puteam 
bizui pe ajutorul lui. 

Ochii săi sulemeniţi s-au mijit. 

"Stii, Etan, că sunt prietenul tău. Dar a stîrnit nedumer- 
ire faptul că principesa Micol a şi vorbit pînă acum de două 
ori cu tine, și încă fără martori. Solomon, cel mai înțelept 
dintre regi, m-a întrebat cum se face, că încă nu i-ai dat 
seama despre ce s-a vorbit între tine și principesă. l-am 
răspuns că, desigur, tot ce s-a vorbit între tine și principesă 
va sta scris în relatarea despre regele David; dar el a zis, că 
acela ce se încredințează măgarului călăreşte prost şi că 
principesa Micol i-a mai pricinuit necazuri și părintelui lui, 
înaintea lui". 

Am privit țintă în pocalul meu gol şi m-am întrebat, ce 
-vor fi grăit cu adevărat regele și eunucul. 

Amenhotef a făcut semn uneia din slujitoare să-mi umple 
pocalul din nou. Și am băut mai departe din vinul dulce 
cafeniu şi am ascultat sunetele din gîtlej ale egipteanului. 

"Ei, Etan", a început acesta, "alungă umbrele din sufletul 
tău, căci un înger al lui Iahve, DUmnezeul tău, ar mai putea 
să schimbe gîndul lui Solomon, cel mai înţelept dintre regi, 
sau principesa Micol ar putea simţi dorinţa să-și împărtășească 
și alte amintiri. Dar, între timp, am pentru tine o despăgubire, 
o surpriză, un fel delicios, cu care gazda îl îmbie pe scum— 
pu-i oaspete: după un ospăț bun". 

Amenhotef şi-a răsucit mîinile cît a putut mai grațios, a 
zîmbit a taină şi a adăugat: 

"Te-ai îndeletnicit totdeauna cu istoria, Etan, ai suflat 
colbul de pe bătrînele tăblițe de lut și ai adunat urmele anilor 
dispăruți. Eu, însă, vreau să te duc într-un loc, unde poți 
vedea istoria -în desfășurarea evenimentelor". 

„0 fi vinul basmului florilor arșşiţa sau aromele acestui 
hadîmb fiu al unei tîrfe egiptene am amețit de tot uimitoare 
puterea degetelor zvelte îmi zdrobeşte mîna istoria în desfăşurarea 

evenimentelor istoria privită printr-o gaură din frunzișul gar- 
dului viu o perechiușă puțin înainte de împreunare cîți încă 
aș vrea să ştiu pîndesc asta cu încordare și asudînd de plăcere 
bărbatul DUmnezeule este doar Adonia de la vîrful nasului în 
sus chip-leit al părintelui său David dar gura și bărbia de la 
o căpetenie a arcașilor pentru care muma lui Haghita se 
înflăcărase geme Abișag A-bi-șag întinde braţele plin de dor 
după ea de parcă ar fi un înger al DOmnului dar este întru 
totul din carne pîrguită mustind de sevă şi atît de neroadă 
ochii nerozi gura neroadă cea mai neroadă muiere din Israel 
să vină aici și să se întîlnească cu fratele regelui Solomon dar 
și Adonia e la fel de nerod ce mai rege ar fi devenit și ăsta 
cu nimic altceva în cap decît fecioara din Sunam asta n-o are 
de la taică-său David nu era tot unul subjugat pe pofta 
coapselor sale David putea ucide din pricina unei femei dar 
să-și primejduiască pentru ea propriul cap ca idiotul său de 
fecior niciodată ăla geme iar Abișag A-bi-șag smulge văl după 
văl de pe ea începe să-și rotească ușor șoldurile respingătorul 
de eunuc îmi zdrobeșrte mîna ce poate simți el voluptatea e 
doar spirituală la el o plăcere perversă că doar nu știe ce 
înseamnă efectele strădaniilor acestui ibovnic deja cam virstnic 
să scape de straiele de pe el o DOamne DUmnezeul nostru 
au ăsta e chipul și asemănarea ta arătăm cu toții atît de 
absurd un fiu al lui Israel cu pieptul turtit cu burta țuguiată 
cu picioare ca de paing geme A-bi-sag o fi oare vinul balsam- 
ul florilor arșița mi-e rău de-mi vine să vărs istorie în 
desfășurarea evenimentelor nu mai bine ţin în mine supa de 
broască ţestoasă porumbeii fierți în ulei si copți în frunze de 
viță pepenele mărul cu brînză slavă DOmnului mîna mi-e 
liberă uite cîinele puturos al cărui strămoș puturos a rămas în 
viaţă printr-o regretabilă întîmplare cînd Iahve a lovit toți 
întiîi-născuții din Egipt uite ride fără zgomot de Abişag piele 
trandafirie ca scoica mării sîni plini aleasă dintre toate fecioa- 
rele lui Israel să-l îngrijească și să-l slujească pe regele David 
cînd era deja în vîrstă și ajuns la adînci bătrîneţe şi nu putea 
să se încălzească Abişag care îngenunchează și se îngrijește 
și-l slujește pe Adonia dar el întoarce ochii către DOmnul și 
geme și se roagă spune o rugăciune de mulțumită și făgăduiește 
jurîndu-se să jertfească DOmnului doi iezi de capră în plus 
un tăuraș și geme și cade la pămînt și intră în ea un fiu al lui 
Israel cu pieptul cu burta țuguiată cu picioare ca de paing 

care face unei femei ceea ce i se cade dar ea se încolăâceste şi 
se încovoaie în sus și se zgîrie cu unghiile și scînceşte cutare 
și să-mi facă mie DUmnezeu și chiar mai mult dintr-una și 
mai mult. din cealaltă și încă mai mult și înca și încă și 
încă... 

După ce însă Adonia, feciorul lui David, se despărțește 
cu lacrimi de Abișag, frumoasa domniţă sunamiteancă, și 
fiecare pornise în calea lui, Amenhotef, marele-eunuc regesc, 
s-a întors spre mine și a zis: 

"Aș vrea să îndrept ceva, Etan. Ţi-am spus odată ca 
femeia asta e muierea cea mai proastă din Israel; dar nici o 
femeie nu e pe deplin proastă, căci cînd creierul ei nu mai 
poate gîndi, tot gîndeşte încă poala ei". 

Am răspuns: 

"E așa cum spune stăpînul meu; dar mă tem de urmarile 
gîndurilor care vin de aici". 

Atunci Amenhotef și-a răsucit mîinile, de parcă ar fi vrut 
să spună că asta deja nu mai ține de domeniul sâu. 

"Stăpînă”, am zis eu, "urmînd chemarea voastră, sluga 
voastră a venit la voi în goană, ca pe aripile heruvimului, 
ochii mei cată la voi cu recunoștință, iar inima îmi zboară ca 
un miel tînăr". 

Principesa și-a strîns buzele într-o schimă de dispreț. 

"Propun sa-ţi îndrepți recunoştinţa către prietenul tău egip- 
tean, la rugămintea căruia ţi s-a îngăduit să vii înaintea feței 
mele; în schimb el a fost însărcinat să asculte cu grijă vorbele 
mele și să relateze tot ce se cade a fi relatat din spusele mele". 

Amenhotef s-a înclinat politicos. 

"Sunt sigur că stăpîna mea nu va vorbi decît ceea ce sună 
plăcut la urechile regelui". 

Am observat supărarea clocotitoare a principesei și m-am 
grăbit să deslușesc, că vorbirea între doamna Micol şi mine va 
privi doar vremuri trecute de mult și nu vor putea cu nici un 
preț să stîrnească nici chiar cele mai sensibile simțăminte ale 
celor în viață azi. 

"Vremuri trecute de mult”, a repetat eununcul. "Și tu ești 
convins că anumite persoane din vremea noastră nu se vor 
vedea batjocurite sub masca celor vechi și nu vor putea 
izbucni în mînie din pricina asta? Nu e oare o zicală la 
norodul Israel: Cine se teme de oglindă, se sperie de orice 
băltoacă?” 

Principesa și-a îngăduit o mișcare nerăbdătoare din mînă: 

"Sunt o femeie bătrînă, pe care. moartea a cruțat- o din 
pricini ce nu pot fi înțelese". 

"De voi, stăpînă, nu se poate atinge nimeni, și cine din 
Israel va cuteza să vă- asuprească". Amenhotef și-a răsucit 
mîinile. "Dar de pritenul meu Etan?" 


AL TREILEA RÎND DE RĂSPUNSURI ALE PRIN- 
CIPESEI MICOL LA ÎNTREBĂRILE LUI ETAN 
BEN HOSAIA ÎN CĂMĂRILE LUI AMENHOTEF, 
MARE-EUNUC REGESC, ȘI DE FAŢA CU EL. 


Întrebare: Pentru a nu face risipă de timp, stăpînă, aș vrea să 
reamintesc pe scurt ceea ce cunoastem din alte iz- 
voare. Vă rog. să binevoiți a îndrepta greşelile mele. 

Răspuns: Ascult. 

Întrebare: În timp ce soțul vostru David era urmărit de 
regele Saul și în timp ce îşi făcea veacul la Ţiglad, 
împreună cu oamenii săi, și slujea filistenilor, ați 
rămas în casa părinetlui vostru în tovărășia tînărului 
Paltiel, căruia i-aţi fost dată. 

Răspuns: E așa precum spui. 

Întrebare: $i după moartea părintelui vostru și a fratelui 
vostru lonatan ați urmat rămășițele oastei peste Ior- 
dan și v-aţi alăturat fratelui vostru Işboşet la Maha- 
naim, aţi stat acolo cu Paltiel și aţi luat la voi pe cei 
cinci feciori ai surorii voastre Merab, care murise. 

Răspuns: E aşa precum spui. 

Întrebare: Și în tot timpul, cînd David a sporit în putere 
și a ajuns rege în luda, n-a trimis niciodată după voi 
și nici n-a dat vreun semn de viaţă? 

Răspuns: Niciodată. 

Întrebare: Nici nu i-aţi trimis vreo veste? 

Răspuns: Nu. 

Întrebare: Nu mai simțeaţi nimic pentru el? 

Răspuns: Simțămintele unei femei au puţină însemnătate. 

Întrebare: Totusi aţi fost fericită, cînd fratele vostru Isboșet 
v-a dat de știre că David a trimis soli la el cu cererea: 
Dă-mi pe femeia mea, Micol, pe care am luat-o de 
nevastă pentru o sută de prepuțuri de filisteni. 

Răspuns: Mai mult decît fericită... Dar și amărită. Și 
plină de teamă. Și mai era și bietul Paltiel. 

Întrebare: Fratele vostru Ișboşet s-a supus fără împotrivire 
dorinței soțului vostru? 

Răspuns: Fratele meu Ișboşet se gîndea, de bună seamă, 
că va dobîndi o amînare de cîteva luni, dacă mă va 
da pe mine lui David. | 

Întrebare: V-a spus David cîndva ce motive l-au împins 
să pună să vă aducă de la Mahanaim? | 

Răspuns: Nu. 

Întrebăre: Care erau motivele, după părerea voastră? 

Răspuns: N-aș putea rosti decît bănuieli. 

Întrebare: Dar întrucît voi, stăpînă, sunteţi unul dintre 
puţinii oameni, care l-au cunoscut pînă-n fundul su- 
fletului pe David în vremea aceea, bănuielile voastre 
sunt de mare însemnătate. 


Răspuns: În călătoria de la Mahanaim am avut răgaz 
destul să fac presupuneri. Mergeam pe asinul meu 
prin arșşița dogoritoare; înaintea mea, unde călărea 
Abner cu oamenii lui, ușor zăngănit de arme, în'urma 
mea însă Palteil gîfiind, care se ţinea de coada asinu- 
lui meu. Mă gîndeam la David și la cele o sută, nu, 
două sute de prepuțuri pe care le dase ca plată; și mă 
gîndeam că, acum, vrea să capete îndărăt ceea ce 
plătise și că ajunsese destul de puternic ca să și-l ia. 
Și apoi m-am gîndit: poate că mă vrea totuși pe 
mine, vrea femeia care eram cînd a venit la mine și 
m-a luat. Dar atunci de ce tăcerea lui îndelunpă? 
Din pricina lui Abigail sau a alteia dintre femeile sale, 
sau din pricina bărbaţilor tinen, pe care îi prefera 
cînd avea poftă de așa ceva? Și mi-a venit în gînd 
ceea ce-i stăpînea gîndurile în tot timpul: că era 
alesul DOmnului. Asta era pricina pentru care voia să 
mă aibă după toți anii scurși. Avea nevoie de mine 
pentru planurile lui: prin fiica lui Saul dobindea un 
drept legiuit la tronul lui Saul. 

(Aici a întrerupt-o Amenhotef și a zis: "Îngăduiţi slugii 
voastre, stăpînă, să vă atragă luarea-aminte, că vorbiţi despre 
părintele lui Solomon, cel mai înţelept dintre regi, şi despre 
tronul pe care șede el”. La care principesa Micol a răspuns: 
"Vorbesc despre bărbatul meu'.) 

Întrebare: Poate ne întoarcem îndărăt la întîmplările din 
călătorie. Aţi povestit despre Paltiel, care alerga după 
voi ţinîndu-se de coada asinului. 

Răspuns: Bietul Paltiel. Dar era o mîngîiere să știu că 
acolo, la coada asinului meu, alerga după mine singu- 
rul om care mă îndrăgea. De fiecare dată, cînd priveam 
îndărăt, vedeam cum cată cu nespusă iubire la mine. 
Nopțile, după ce mi se înălța cortul, se furișa tîrîș la 
mine și își culca pe umărul meu capul și i se rostogo- 
leau lacrimi pe față, în barba rară. Abner și oamenii 
săi păreau să nu-l bage de seamă pe Paltiel şi nici 
nu-i dădeau nimic din merindele luate cu ei; el mînca 
ce-i lăsam eu. Dar, cînd am ajuns la Bahurim, unde 
ținutul seminţției Veniamin se mărginește cu luda, 
Abner s-a întros pe cal către Paltiel și i-a zis: Vino 
încoace. Și Paltiel s-a apropiat de el și a stat acolo, 

cu un umăr, cá totdeauna, mai ridicat decit celalalt, 
și a zis: Aici sunt, stăpine. Și Ahner a gràit către el: 
Este vremea să te întorci. Si Paltiel s-a intors și nu 
l-am mai văzut niciodată. 


(Principesa a băut din apa amestecată cu mirodenii, care 


era lingă ea pe tavă, s-a lăsat pe spate, rezemindu-se, și și-a 
închis pleoapele albicioase). 


Întrebare: Să continui, stăpînă? 
Răspuns: Te roe. 
Întrebare: Cei cinci feciori ai surorii voastre Merab, ocrotiți 


de voi, au rămas la Mahanaim? 


Răspuns: Fratele meu Ișboset și cu mine am fost, amîndoi, 


de părere câ urmașii bărbătești ai părintelui meu Saul 
sunt cel mai bine feriți cît mai departe de David. 


(La aceasta Amenhotef și-a răsucit mîinile nespus de 


înspăimîntător, astfel încît m-am văzut nevoit să schimb 


tema). 
Întrebare: $i ce s-a întimplat, stăpînă, cînd ati ajuns la 

Hebron? 


Răspuns: Cînd am păşit în regatul soțului meu David, mà 


așteptasem să mi se ureze bun-sosit, cum i se cuvine 
soției regelui, cu un alai de alergători care să alerge 
înaintea mea şi cu o lectică. împreună cu purtatorii 
cuveniți, și cu daruri. Totuși, deși începînd de la 
Bahurim, unde am trecut granița dinspre luda, am 
fost ținuți tot timpul sub supraveghere, a trebuit să 
călătoresc pînă la Hebron, pe asinul meu istovit și cu 
rosături de la sea. Cînd s-a zărit Hebronul, însă 
Abner ben Ner a pus să sune din trimbiță, de trei ori, 
și dinspre poartă a răsunat răspuns, tot de trei ori, și 
o căpetenie călare de douăzeci de călăreți au ieșit în 
galop pe poartă. Au mers pînă la Abner; căpetenia 
călare şi Abner și-au dat binețe unul altuia, dupa care 
au intrat împreună, la trap, în oras pe mine si asinul 
meu, însa, ne-au lăsat să adastam în plin cimp, 
printre milogii care se adunaseră acolo. Și aceștia au 
întins miinile și mi-au pipăit veșminetele și sandalele 
și inelele de pe degete și au zis: Cine ești tu, stapină, 
de te-au lăsat singură în urmă pe cîmp, printre milo- 
gi? Și eu am spus: Sunt Micol, fiica regelui Saul. 
Ei, însă, au început a ride și s-au pornit să ţopaie si 


să sară în sus și să facă tumbe, iar ce. care erau 
schiloziși aveau bubuoaie în cap mergeau sșchiopis pe 
lîngă mine, cînd mi-am îndreptat asinul spre poarta 
orașuluiși strigau: Uitaţi-o pe fiica regilor printre milogi; 
ce vremuri mari au venit în Iuda, dacă un fur și tîlhar 
de drumul mare se sumeţește a fi alesul DOmnului, 
iar o tîrfă se dă drept fiica regelui. 

(La aceasta, Amenhotef a bătut necăjit din palme și a 
spus pe tonul său cel mai din gît: "Șterge asta din însemnările 
tale, Etan”). 

Întrebare: Fără îndoială, stăpînă, că pînă la urmă v-a 
ieșit înainte vreun slujitor de-al regelui David și ați 
fost dusă înaintea feței soțului vostru? 

Răspuns: O, da. Mi s-a explicat că se făcuse o greșeală și 
că regele își cere iertăciune. Și m-au dus în casa lui 
David, și am fost îmbăiată și unsă cu alifii și stropită 
cu esență de trandafiri și de mirt și am căpătat 
veșminte frumoase. Simţeam cum îmi revine viaţa în 
mădulare şi bucuria în inimă și am stat culcată și 1l- 
am așteptat pe David, dragul meu, care mă luase de 
femeie pentru două sute de prepuțuri de filisteni. Cînd 
s-a lăsat noaptea, apoi a venit și el. A intrat în cercul 
de lumină al lămpii. Era el: cu ochii lui cenușii care 
străluceau atît de ciudat, cu buzele ce-mi rămăseseră 
de neuitat; și, totuși, era pentru mine un străin. S-a 
aşezat lîngă mine pe pat și m-a cercetat cu privirea și 
a zis: fiica lui Saul, nu încape îndoială. Eu am spus: 
Părintele meu Sâul este mort. El a zis: Ai să fii 
nevasta regelui lui Israel. Am spus: Ișboșet, fratele 
meu, este rege al lui Israel. David a făcut o mișcare 
din mînă, de parcă ar fi vrut să înlăture un păianjen 
de pe veşmînt şi a grăit... 

(Atunci s-a ridicat Amenhotef și a. zis: "Stăpînă, trebuie 
să încerci din rodiile astea. Le capăt de la neguțătorul meu 
personal, care cercetează, din porunca mea, grădinile din 
jurul Ierusalimului și cultivatorii de pomi roditori". A desfăcut 
o rodie și principesa a luat din carnea ei dulce și a mîncat). 

Întrebare: Și ce a răspuns David, soțul vostru? 

Răspuns: A zis: Am scris în ultima vreme unele stihuri 
destul de interesante. Poate că ai vrea să le auzi 
odată. Eu, însumi, abia dacă mai cînt; am un meșter 

în coruri și cîntăreți cu voci felurite, înalte precum 
Și joase, care cîntă însoțindu-se din psalterion sau din 
harfă sau din lăută; o să trimit cu plăcere cîţiva la 
tine. Aşa că i-am mulțumit și i-am spus, că îmbierea 
lui e cît se poate de milostivă și că el este poetul meu 
cel mai îndrăgit. 

Întrebare: $i apoi? | 
Răspuns: Apoi mi-a pus patru degete pe frunte şi a grăit: 
DOmnul Iahve să-ți binecuvinteze sosirea în casa 

asta; noapte bună. Și a plecat. 


ÎNSEMNĂRI ALE LUI ETAN BEN HOSAIA 
SCRISE ÎN GRABĂ 

ÎN TIMPUL CELEILALTE PĂRȚI A 
RĂSPUNSURILOR PRINCIPESEI MICOL 


două fapte sîngeroase, repede unul după altul, prin care 
Abner şi Işboşer sunt înlăturați, amîndoi fiind singurii care 
mai stînjeneau luarea puterii de către David peste întregul 
Israel. 

întrebare: mîna lui Dumnezeu sau mîna lui David 

laturi comune 

în ambele cazuri faptă cu folos pentru David, care plinge 
în gura mare pe cei uciși (ceea ce a fost primit cu admiraţie 
de norod) | 

în ambele cazuri, făptașii cu credința că le este asigurată 
marea milostivire a lui David dar acesta îi blesteamă cu 
cuvinte aspre în parte 

poetice 

deosebiri 

uciderea lui Abner de către loab posibil și răzbunare a 
sîngelui pentru Asael fratele lui Ioab pe care Abner l-a omorît 
cu coada suliței (vezi măcelul de la iazul Ghibeon) 

fapta ucigaşă a lui Baana şi Rechab b'nai Rimmon dim- 
potrivă de dorinţa din cîştig și spre folosul şi binele presu- 
pusului care le-a cerut-o și purtarea lui David diferită faţă de 
făptași Baana și Rechab petrecuţi în moarte pe loc (vezi și 
tînărul flăcău din Amalec care a mărturisit omorirea lui Saul) 

cu prilejul aducerii capului însîngerat a lui Ișboşet de 
către Baana şi Rechab: dacă pe cel ce mi-a adus vestea şi a zis 
Tată a murit Saul şi Ionatan, şi se socotea pe sine vestitor de 

bucurie, eu, în loc să-l răsplătesc, l-am prins şi l-am ucis în 
Ticlag, apoi, cum, cînd nişte oameni netrebnici au ucis un om 
nevinovat în casa lui şi în patul lui, oare nu voi cere sîngele lui 
din mîinile voastre şi nu vă voi stîrpi de pe pămînt? 

în schimb loan este blestemat doar în treacăt 

David: niciodată să nu lipsească din casa lui loab cei ce 
pătimesc de scurgere, cei leproşi, cei ce mere în cîrji, cei omoriți 
de sabie şi cei lipsiți de piine 

blestem fără de urmare asupra lui loab în cariera lui 
următoare (Ioab rămîne căpetenia oastei în toate războaiele 
următoare în afară de unul abia pe patul de moarte (vezi 
spusele lui Penuel ben Muşi și ale altora) David către So- 
lomon: să faci dar cu loab după înțelepciunea ta ca să nu se 
pogoare căruntețea lui cu pace în iad 

la sosirea lui Abner în Hebron loab absent din pricina 
unei mici raite de jaf 

totuşi rămas-bun cordial al lui Abner de la David la 
poartă îmbrățişări, sărutări deci mai curînd încheierea 
mulțumitoare a tratativelor 

Ioab întors cu pradă bogată află de vizita lui Abner 

mare enervare 

Ioab către David: Ce ai făcut? lată a venit la tine Abner; 
de ce i-ai dat drumul să plece? Tu ştii pe Abner, fiul lui Ner; 
el a venit să te înșele și să afle pe unde intri și pe unde ieși 
și să cunoască tot ceea ce faci tu. 

neprobabil ca David să creadă asemenea vorbe, dar foarte 
posibilă schimbare de părere după plecarea lui Abner în sen- 
sul că tronul Israelului poate fi cumpărat mai ieftin prin 
înlăturarea lui Abner 

loab purcede la fapte 

Întrebare: cu sau fără știrea lui David 

David despre asta: Nevinovat sunt eu și regatul în veac 
înaintea DOmnului de sîngele lui Abner; fiul lui Ner; cadă el 
pe capul lui Ioab. După litera legii David fără vină întrucît 
fapta e doar a lui loab 

loab trimite gonaci după Abner și l-au întors aceştia de la 
fintina Sira și i-au cerut să vină îndărăt la Hebron 

loab l-a întîlnit pe Abner în Hebron la poartă și l-a dus 
deoparte ca și cum ar fi vrut să vorbească cu el în taină și 
i-a înfipt jungherul sub coasta a cincea care era ţinta preferată 
a lui loab ca și a lui Abner dar Ioab mai iute de mînă 

David poruncește ca totdeauna îneropăciune cu fala doliu 
oficial pentru Abner toţi oamenii mari din Israel își rup 
hainele și se încinge cu saci 

David merge după sicriu la mormintul cel mai ales din 
Hebron așezat pe deal cu priveliște şi cu chiparoși 


CÎNTEC DE JALE AL LUI DAVID, ALCĂTUIT 
LA PRETIMPURIA SĂVIRȘIRE DIN VIAŢA A LUI 
ABNER BEN NER 


Murit-a Abner, cum moare omul unul fără minte? 

Miîinile nu ti-au fost legate, nici picioarele nu-ti erau 
încdtuțale 

Ci ai căzut ca cei doboritți de tilhari. 


În timpul ultimei părţi al celui de-al treilea rind de 
răspunsuri, principesa Micol era deja destul de stirnită. 

"Ai băgat de fapt de seamă”, m-a întrebat ea şi a arătat 
spre marele-ecunuc regesc, “cît de mult seamăna cu unul 
dintre zeii lui cu cap de pasăre?" 

Am tăcut discret. 

"Și, tu, Etan, îmi ești deopotrivă cauză de supărare cu 
veșnicele tale însemnări! Ceea ce poftește să afle Solomon, 
cel mai înțelept dintre regi, i-o pot spune în față." 

Am pus tăblița mea cerată de-o parte; iar Amenhotef a 
făcut o plecăciune și a întrebat: 

"Dacă socotiți mai nimerit să ne indepărtăm, stăpină...” 

"Rămîneţți”, a grăit ea înțepat, "vreau să v-o povestesc 
pînă la capăt. 

S-a ridicat, foarte costelivă în veşmintul ei negru. 

"Capul lui mi-e de neuitat. Doar capul; cum arăta în 
rest, cum își ținea mîinile, cum se mișca și vorbea, aproape cå 
nici nu mai știu. În ziua aceea, la Hebron, David a trimis în 
casa femeilor şi a pus să-mi spună: Regele doreşte să te 
înfăţișezi înaintea feţei lui. Am fost uluita; dar l-am urmat pe 
slujitor. Și, în sala tronului, David. şedea între heruvimi, iar 
Ioab sta acolo dimpreună cu mulți dintre cei puternici; și 
m-am plecat înaintea lui David și am zis: Slujitoarea ta a 
venit la tine după dorința ta, stăpîne. El a ridicat mina și a 
arătat spre un lucru ce se afla pe o masă mică, înfășurat in- 
tr-o pînză întunecată, și a grăit: Uite, fratele tău, Isboset. Un 

slujitor a dat pînza la o parte și am văzut capul: părul înnodat 
ca un laț pentru a putea fi apucat cu mîna, ochii ca două 
petricele cenușii, barba și gîtlejul o masă plină de sînge 
închegat." 

Principesa a băut o înghițitură din apa amestecată cu 
mirozne plăcute. Apoi s-a îndreptat spre Amenhotef, cu pasul 
țeapăn ce-i era caracteristic, l-a lovit cu evantaiul ei peste 
încheietura miinii şi a zis: 

"Dacă este prea mult pentru gingașii tăi nervi egipteni, 
n-ai decît să pleci." 

"Stăpînă”, a întors el vorba, "nu prin nervi gingași i-am 
convins noi pe strămoşii voştri să îmbine la locul lor grelele 
blocuri ale celor mai frumoase dintre piramidele noastre." 

"Dar noi am supravieţuit”, a zis principesa. "Suntem o 
rasă care dăinuie". 

Apoi a tăcut, m-a privit încruntînd fruntea: 

"Unde rămăsesem? Aa, da — soțul meu, regele David, 
s-a întors apoi spre doi oameni, ce stau înaintea lui, și a 
grăit: Ei, Baana și Rechab b'nai Rimmon, aveţi bunătatea să 
repetați povestea voastră în fața soției mele Micol, fiica lui 
Saul şi sora lui Işboşet. Și Baana și Rechab au pălit și au 
pierdut ceva din stăpînirea lor de sine și au spus: Dacă nu vă 
e cu bănat, stăpînă, am mers la casa lui Işboșet cînd era ziua 
mai cu arşiță, şi am intrat de-a dreptul înlăuntru, fiindcă 
Ișboşet ne dăduse anumite însărcinări în legătură cu Abner 
ben Ner, iar slujitorii lui Işboşet știau că ne așteaptă. Ne-am 
dus în mijlocul casei, în camera de culcare a lui Ișboșet, care 
era lungit pe pat și își făcea somnul de prînz sforăind, în timp 
ce muştele îl biziiau pe față. Atunci l-am înjunghiat și i-am 
tăiat capul şi am purces la drum pe calea pustiei şi am mers 
toată noaptea. Și am adus capul lui Işboşet către Hebron, la 
soțul vostru David şi i-am grăit regelui: lată, aici e capul lui 
Ișboşet, feciorul vrăjmașului tău, care a căutat sufletul tău; 
acum DOmnul a răzbunat pe domnul meu regele împotriva 
lui Saul, vrăjmașul șău, şi împotriva urmașilor lui". 

Principesa s-a aşezat jos pe perna ei şi și-a cuprins ge- 
nunchii cu mîinile. Am văzut expresia din jurul gurii ei și 
cutele de pe chipul ei şi m-am dus cu gîndul la David și la 
nemaipomenitul lui simţ pentru spectacular. 

"Dar David s-a ridicat în picioare între heruvimi, a 
cuntinuat principesa, "şi a grăit: Ascultaţi, feciori ai lui Rim- 

mon, și tu de asemenea, Micol, fiica lui Saul. Și a vorbit 
despre tînărul amalecit, care îi adusese coroana lui Saul şi 
brățara de pe brațul lui Saul, şi care crezuse că va dobîndi 
răsplată pentru vestea lui, şi pe care a pus să-l sugrume la 
Țiclag. Apoi, cu glas ridicat, a grăit către Baana şi Rechab și 
către mine și către toţi cei care erau în jurul lui: Viu este 
DOmnul care a izbăvit sufletul meu din tot necazul; apoi 
cum, cînd niște oameni netrebnici au ucis un om nevinovat 
în casa lui şi în patul lui, oare nu voi cere sîngele lui din 
mîinile voastre şi nu vă voi stîrpi de pe pămînt? Şi, cum 
Baana şi Rechab au strigat către el și s-a pornit o hărmălaie, 
David a dat poruncă oștenilor lui şi i-au omorît pe amîndoi 
ucigașii şi le-au tăiat mîinile și picioarele şi le-au spînzurat 
deasupra iazului din Hebron." 

Principesa și-a pus mîinile, cu palmele întinse, în poală. 

"Nu știu ce gînd morbid l-a împins pe David să îngroape 
capul lui Ișboșet în mormîntul lui Abner la Hebron. Au nu 
fusese Ișboşet în aceeaşi măsură jertfa lui Abner, cît și a 
ucigaşilor săi Baana și Rechab”? Sau era această apropiere în 
moarte gîndită ca un simbol cu tîlc, ca o pildă tainică 
înțeleasă doar de David şi de DUmnezeu. 

LUCRURI SCRISE, ÎNSEMNĂRI ȘI CONSIDERAȚII 
ALE LUI ETAN BEN HOSAIA CU PRIVIRE LA 
RĂZBOAIELE EXTERNE ALE LUI DAVID, CA 
ȘI LA DIFERITE ALTE ÎNTÎMPLĂRI DIN 
TIMPUL DOMNIEI LUI DAVID, CARE AU FOST 
DISCUTATE, LA NOUA LOR ȘEDINȚĂ, DE 
CĂTRE MEMBRII COMISIUNII REGEȘTI 
PENTRU ALCĂTUIREA UNEI ȘI SINGUREI 
RELATĂRI ADEVĂRATE ȘI HOTĂRITOARE, 
ISTORICEȘTE EXACTE ȘI RECUNOSCUTE 
OFICIAL PRIVITOARE LA UIMITOAREA 
ÎNĂLȚARE ȘI AȘA MAI DEPARTE 


Totul îi revine celui pe care l-a ales DOmnul; dar cei, 
cărora le e menit să se prăbușească, sunt făcuţi una cu 
pămîntul. 

Așa cum beth urmează după alef, tot aşa a trebuit să 
urmeze ungerea lui David după uciderea lui Ișboşet. Bătrînii 
Israelului au venit la David și au grăit: lată, noi suntem 
oasele tale și carnea ta; încă de ieri și de alaltăieri, cînd Saul 
domnea preste noi, tu ai condus în luptă pre Israel şi ai adus 
pradă bogată şi așa să fii tu conducător preste Israel. Și regele 
David a încheiat cu ei legămînt la Hebron înaintea DOmnu- 
lui; și au miruit pe David rege peste tot Israelul. 

După toate pasiunile şi pătimirile, vicleniile și crimele, 
mișcările şi contramișcările, încheierea aceasta trebuie să fi 
fost totuşi oarecum nesatisfăcătoare pentu David. 


CUVINTAREA REGELUI DAVID CĂTRE OAS- 
TEA SA ADUNATĂ PENTRU PREGĂTIREA 
IUREȘULUI ASUPRA CETĂŢII SION; CUM A 
FOST SUPUSĂ ADUNĂRII DE CĂTRE BENAIA 
BEN IEHOIADA ȘI CUM A FOST ÎNFĂȚIȘATĂ 
DE EL MEMBRILOR COMISIUNII 


"Așadar, copii ai lui Israel și Iuda, ascultați-l pe alesul 
DOmnului. Preoţii noştri au tăiat berbeci și au întrebat și 
oracolul Urim și Tummim; ei îmi jură că încă n-a fost vreo 

zi mai prielnică pentru a porni iureșul împotriva lerusalimu- 
lui, orașul iebuseilor, şi a-l smulge păgânilor. În afară de asta, 
am visat și un vis, în care lahve, DOmnul cetelor de oaste, 
mi s-a arătat și a grăit către mine: lată, am scos pe Israel din 
Egipet și am mers înaintea lor ziua ca un stîlp de nori, iar 
noaptea ca un stîlp de foc; așa vreau să mere și înaintea ta și 
a norodului tău, cînd vor porni asupra meterezelor lerusalim- 
ului." 

(Strigăte de ura.) 

"Ah, vitejii mei, a căror sabie bagă spaima în inimile 
dușmanului; voiesc să vă aruncaţi în ţărînă înaintea DOmnu- 
lui și să-i mulțumiți pentru că v-a ales să trăiţi ziua aceasta. 
Căci veţi fi pizmuiţi în vecii vecilor, pentru că ați fost aleşi 
dintre toți bărbaţii lui Israel, să năvăliți asupra cetății Sion- 
ului şi s-o luaţi pentru DOmnul DUmnezeul cetelor de oaste 
și pentru regele vostru David și să vă nemuriți prin asta 
numele şi să agonisiți pe lîngă asta pradă mare, fiecare dintre 
voi." 

(Strigăte puternice de ura.) 

"Acu, au fost şi unele glasuri, și eu am auz foarte bun 
pentru glasuri, care au pus întrebarea: Au de ce vrea David, 
de fapt, acest Jerusalim ca oraş al său? Nu e decît o grămadă 
de pietroaie, dogorît vara, friguros iarna și la urma urmei 
neplăcut. Dar, în visul pe care am avut prilejul să vi-l amintesc, 
Iahve mi-a grăit mai departe și a zis: David, tu eşti rege peste 
toți copiii lui Israel; de aceea oraşul tău să nu fie nici în Iuda 
și nici în Veniamin şi nici în Manase, și în nici unul din 
triburi, ci să fie orașul tău propriu, orașul lui David; și asezat 
la mijloc; iar eu, DOmnul DUmnezeul tău, voi veni însumi 
și voi locui în Ierusalim, spre marele folos al locuitorilor lui 
şi al întregului norod Israel. De unde vedeţi, luptătorii mei cu 
inimi de leu, că Iahve, DOmnul cetelor de oaste, are gînduri 
mari cu rolul Ierusalimului în istorie; nouă nu ne revine decit 
să cucerim oraşul.” 

(Strigăte de ura.) 

"De asemenea s-a spus, şi eu am auz foarte bun pentru 
tot ce se spune, că cetatea Sionului și zidurile Ierusalimului 
sunt atît de neluat, încît le-ar putea apăra chiar și numai 
ologi și orbi. Dar ăsta nu e decît un zvon răspîndit de 
vrăjmașii lui David. Căci, în visul la care m-am referit de 
repetate ori, Iahve mi-a grăit mai departe și a zis: David, este 

acolo o trecere prin stîncă, care duce de la un izvor de-afară, 
din fața orașului, la o cisternă dinăuntrul meterezelor, şi cine 
urcă prin ea va ajunge în spatele apărătorilor şi va împlini 
astfel, ceea ce este plăcut în ochii DOmnului.” 

(Uimire, strigăte de ura.) 

"De aceea, nebiruiţii mei, vă spun: cutare și cutare să-mi 
facă mie DUmnezeu și încă şi mai mult să-mi facă, dacă 
orașul Ierusalim nu va fi al nostru la lăsatul nopții. Și cine va 
urca cel dintii prin trecere și va ajunge în cisternă şi îi va bate 
pe iebusei împreună cu ologii și orbii, acela va fi cel mai 
mare şi căpetenia mea în luptă. Irîmbiţaș, sună iureşul." 

(Vralele nu mai voiau să contenească. Trimbița sună iureşul.) 

Benaia ben Iehoiada sfirșise. Membrii comisiunii simțeau 
în mod vădit oarecare stînjeneală; şedeau acolo, unii privin- 
du-și unghiile, alții scărpinîndu-se la nas. Pricina stînjenelii 
era limpede: căci loab fusese cel care urcase primul prin 
trecere şi ajunsese primul la cisternă şi îi lovise pe iebusei; în 
privința lui loab, însă, după cum se spunea, regele David îl 
însărcinase pe feciorul său Solompn: Să faci dară cu el după 
înțelepciunea ta, ca să nu se pogoare căruntețea lui cu pace 
în iad. l 

Dar losafat ben Ahilud, marele-grămătic, și-a lipit palmele 
apăsîndu-le una peste alta și a zis: 

"Cum de mai sunt îndoieli în inimile domniilor-voastre 
cu privire la felul cum e tratat Ioab în relatarea noastră? Au 
nu scrie în Cartea Facerii întru totul pe față despre șarpe şi 
nu se relatează i ca despre Cain, ucigașul fratelui său Abel? În 
cărțile ce apar în anumite ţări străine, cel care nu e binevăzut 
de regele său este amintit adeseori doar pe scurt sau chiar 
deloc, încît un om tratat astfel devine o ne-persoană, iar 
feciorii lui sunt deodată feciorii nimănui. Dar astea sunt căile 
celor netăiați împrejur şi, pe deasupra, sunt și înțelepte, căci 
întoarcerea întru totul pe dos a faptelor prostește doar 
pe proști și face întreaga carte să fie de necrezut; și, de-ndată 
ce se suie un nou rege pe tron, el poruncește să se scrie totul 
altfel, cu care prilej ne-persoana regelui trecut este dezgropată 
din nou, iar favoriţii lui sunt daţi, firește, la o parte, astfel 
încît istoria unui norod atîrnă pînă la urmă de ce ediție 
a ei o citeşti. Dar Solomon, cel mai înţelept dintre regi, 
ar fi mai bucuros dacă comisiunea noastră l-ar pune cu 
îndemînare în lumina potrivită pe cel ce trebuie să fie însem- 

nat și dacă, acolo unde adevărul urmează să fie răstălmăcit, 
îl va răstălmăci doar în măsură neînsemnată și dacă, în 
general, va proceda într-un fel mai subtil, pentru ca norodul 
să şi creadă ceea ce stă scris; căci regele nădăjduieşte foarte, 
că Una și singura relatare adevărată şi hotăritoare, istoricește 
exactă și recunoscută oficial, privitoare la uimitoarea înălțare 
şi așa mai departe va dăinui mai mult decît toate cărțile 
celelalte de acest fel. | 

Am observat sprînceana încruntată a lui Benaia ben Ie- 
hoiada. El a pufnit mînios și a zis: 

"Ajunge! Cutare şi curate să-mi facă mie DUmnezeu şi 
încă și mai mult să-mi facă, dacă nu l-oi chema la judecată 
înaintea norodului. Am destule dovezi împotriva lui și destule 
mărturii iscălite în regulă, pentru a-l spînzura de două şi de 
trei ori, pentru a-i reteza capul și a pune să-i țintuiască 
trupul la primul zid; şi, la judecata lui, va spune adevărul 
înaintea întregului norod și cu toate amărăciunile, încît să nu 
mai rămînă nimic de răstălmăcit, nici lucru fără însemnătate, 
nici altceva." 

La aceasta marele-erămătic Iosafat ben Ahilud a prins a 
zîmbi politicos. Începerea unei proceduri de judecată intră 
întru totul în sarcinile slujbei domnului Benaia, bineînţeles 
presupunînd încuviințarea regelui Solomon; dar una este să 
spînzuri un om şi alta să scrii despre el. 

lată-l pe regele David în toată splendoarea lui. 

Părui i s-a făcut roşu-ruginiu, în barbă s-a ivit prima 
cărunțeală. Constriîngerea de-a se păzi mereu i-a săpat cute în 
jurul ochilor, iar privirea a pierdut ceva din strălucirea de 
odinioară. 

(Stăpînul meu losafat: Să fie amintit aici faptul că DOmnul 
l-a pus pe David rege preste Israel de dragul norodului său 
Israel.) 

David locuieşte în cetatea Sion și îi dă numele de orașul 
lui David. Întărește zidurile de apărare. Se învoieşte cu Hiram, 
regele din Tir, care îi trimite cedri și tîmplari şi cioplitori de 
piatră pentru zidirea palatului său. 

Din rîndurile fiicelor Ierusalimului şi-a mai luat alte 
femei si ţiitoare. Are nevoie de femei noi, are nevoie de 
feciori mai mulți și trage nădejde că sporirea familiei prin 
frumuseți din partea locului o să-l facă iubit de norod. 

(Stăpînul meu Elihoref: În locul ăsta să se adauge nu- 

mele feciorilor lui David, care i s-au născut la Ierusalim.) 

Este, vădit, alesul DOmnului. Astfel decît casa lui Saul, 
care s-a nărmuit după moartea întemeietorului ei, casa lui 
David va dăinui multe generaţii după el. În miinile lui, 
puterea e sfințită de țeluri mai înalte. Poezia lui se ocupă pe 
larg de gîndul acesta; odată cu textele, mai-marele muzicanțţilor 
regești primește și indicații precise cum să le prezinte. Dar el 
caută o dovadă durabilă a misiunii sale dumnezeieşti. 

Și își aduce aminte de chivotul legii. 

(Stăpînul meu Natan: Aici e nimerit un scurt capitol 
despre aducerea chivotului DOmnului la Ierusalim). 

Chivotul legii, asupra căruia tronează nevăzut Iahve între 
heruvimi: să fie adus la Ierusalim și va fi adus împreună cu el 
și lahve, DUmnezeul insezisabil și nestatornic al triburilor; iar 
DUmnezeu într-un anumit loc înseamnă și puterea într-un 
anumit loc. 

Dar unde se află chivotul? Întrebînd de sîrg pretutindeni, 
află că ultima oară a fost cinstit înaintea norodului în timpul 
cînd era judecător Samuel, profetul, și anume după ce regii 
filisteni îl luaseră pradă în război, dar îl trimiseseră îndărăt 
lui Israel, fiindcă fuseseră bătuţi de către Iahve cu buboaie pe 
mădular și cu trînji. De atunci şedea, acoperit de colb, în şura 
unui anume Aminadab din Chiriat-learim, lîngă Ghibca. 

(Stăpînul meu, Ţadoc: orice deslușiri, ce pot trezi îndoială 
cu privire la obiectele de cult, trebuiesc lăsate de-o parte.) 

Acu”, în timp ce chivotul e curăţat de pînzele de păianjen 
și îl vopsesc din nou, regele David se apropie cu un alai de 
treizeci de mii de credincioși ca să ia chivotul legii din casa 
lui Abihadab. Chivotul e pus într-un car nou și Uza și Ahio, 
feciorii lui Abinadab, sunt sortiți să ducă ei carul cel nou. 

David ştie ce-i datorează DOmnului: aceasta avea să fie 
cea mai mare procesiune din istoria lui Israel, cu nenumărați 
muzicanți care cîntă inaintea DOmnului din harfe, din psal- 
terioane, din timpane, din fluiere, din chimvale, destul ca să 
înspăimînte şi boul cel mai puternic. ȘI, cînd procesiunea 
ajunge la aria Nachon, iată că boii se sperie şi căruța pornește 
să se povirnească, iar Uza și-a întins mîinile sale spre chivot- 
ul DOmnului ca să-l sprijine. DOmnul însă s-a mîniat foarte 
pe Uza și l-a lovit DUmnezeu chiar acolo pentru îndrăzneala 
lui și a murit Uza acolo lingă chivotul DOmnului. 

(Stăpînul mei Țadoc: Asta trebuie rostit cu grijă, ca să nu 


141 


se nască vreo îndoială cu privire la dreptatea veșnică a DOm- 
nului.) 

David se sperie: dacă Uza a trebuit să moara numai 
pentru că a sprijinit chivotul DOmnului, au ce-l paste pe cel 
care se gîndeşte să-l folosească pentru propriul său interes? 

Așadar, David umblă să se cotorosească de aceasta mo- 
bilă primejdioasă. Leşul lui Uza este lăsat în locul acela. 
Chivotul DOmnului e întors în Casa. din apropriere a lui 
Obed-Edom Gateanul, cu scopul de-a fi privegheat mai de- 
parte: dacă mînia DOmnului se vădește a dăinui mai mult, 
atunci va fi lovit pe fată și Obed-Edom. 

(Stăpînul meu Ahia: Alegerea unui străin ca obiect de 
încercare trebuie subliniată cum se cuvine, intrucit ea vădește 
marea dragoste a lui David pentru norodul său Israel.) 

După trei luni încheiate, toate vestile sună la fel: nu 
numai că Obed-Edom n-a fost bătut cu dropică, cu buboaie 
deschise și cu scurgere de puroi, dar DOmnul a binecuvîntat 
vădit casa lui Obed-Edom şi tot ce era al lui. 

Acum David se hotărăște să mai încerce o dată. Pentru 
a merge mai la sigur, pune să jertfească boi și oi grase, de- 
ndată ce acei ce duceau chivotul făceau șase pasi. Apoi se 
încinge cu efodul de in al preoților și joacă în extaz înaintea 
DOmnului, întru marea bucurie a norodului, care admiră 
bine-dezvoltatele lui podoabe dezgolite, și spre neplăcerea lui 
Micol, care privește de la fereastră săriturile lui în timp ce 
însoțește chivotul pînă la cortul legii. 

(Stăpînul meu Elihoref: Pentru a scoate în relief mărinimia 
lui David, aici ar trebui intercalat faptul că David a pus în 
ziua asta să se împartă la toată mulţimea lui Israel, atit 
bărbaților, cît și femeilor, așadar fiecăruia, cîte o turtă și cite 
o 'bucată bună de carne friptă și cîte o oca de vin.) 


LISTA BIRUINȚELOR LUI DAVID .ASUPRA 
DIFERIȚILOR DUȘMANI DIN AFARĂ, 
ALCĂTUITĂ DE BENAIA BEN IEHOIADA 
ȘI PREZENTATĂ DE EL CU SCOPUL DE-A 
FI INCLUSĂ ÎN RELATAREA DESPRE 
REGELE DAVID 


PRIMUL RĂZBOI ÎMPOTRIVA FILISTENILOR: 
Filistenii năvălesc în ţară prin valea Refaim. Urmînd 


142 


sfatul DOmnului, David îi bate la Baal-Perațim printr-un atac 
frontal. Filistenii bătuți lasă acolo idolii lor și David poruncește 
să-l ardă cu foc. 


AL DOILEA RĂZBOI ÎMPOTRIVA FILISTENILOR: 


Filistenii se reîntorc, din nou prin valea Refaim. DOmnul 
recomandă o manevră de învăluire, urmată de un iureș asupra 
spatelui dușmanului; DOmnul va da semnul pent iureș printr- 
un foșnet, ca și cum ar veni pe vîrful anumitor aguzi din 
dumbrăvi. David face precum i-a poruncit DOmnul și îi bate 
pe filisteni de la Ghibeon pînă la Ghezer. 


URMĂRIREA CELOR BĂTUȚI: 


Împotrivirea trupelor risipite ale filistenilor este înfrîntă; 
oraşele filistenilor sunt ocupate; cele cinci regate încetează să 
mai ființeze. 


SUPUNEREA MOABULUI: 


__Moabiţii sunt atacați de către David și bătuți. Din trei 
bărbați în stare să poarte armele, pune să ucidă doi, restul au 
fost făcuţi birnici. 


MARELE RĂZBOI DIN MIAZĂNOAPTE-RĂSĂ RIT: 


Hadad-Ezer, regele din Ţoba, ameninţă să-și întindă puterea 
peste apa Eufratului. David pornește la luptă împotriva lui, îl 
bate, ia prinşi douăzeci de mii de pedestrași și șapte sute de 
călăreți și face pradă o mie de care de luptă. Scuturile de aur 
ale ofiţerilor lui Hadad-Ezer, ca și mari cantităţi de aramă 
din Tebah şi Berotai, orașele lui Hadad-Ezer, sunt aduse la 
Ierusalim. 


OCUPAREA DAMASCULUI: 


Sirienii din Damasc vin în ajutorul lui Hadad-Ezer, regele 
din Ţoba. David omoară douăzeci și două de mii de oameni 
dintre ei, pune oști de pază în Siria Damascului, iar sirienii 
ajung robi şi birnici lui David. 

SUPUNEREA IDUMEEI: 


La retragerea din Siria, în Valea Sărată,David bate o 
oaste din ajutor din Idumea, optsprezece mii de oameni. Apoi 
pun oștiri de pază în ldumea și face întreg norodul birnic 


MARELE RĂZBOI TRANSIORDANIAN: 


Cuprins de mînie împotriva regelui Anon din Amon, care 
răsese pe jumătate bărbiile solilor lui Israel și îi silise să se 
întoarcă cu șezutul gol, David trimite pe Ioab cu toată oștirea 
de viteji. Într-o bătălie îndoiată, în fața porţilor oraşului 
Rabat-Amon, oștile siriene de ajutor și amoniţii sunt biruiți 
pe rînd. Sirienii se adună iarăși și sunt întăriți cu trupele 
regelui Hadad-Ezer. David strînge întreaga oaste a lui Israel, 
trece peste lordan și înfrînge la Helam oastea siriană unită 
sub Sovac, căpetenia de oaste în război a lui Hadad-Ezer. 
Luptătorii lui David nimicesc patruzeci de mii de călăreţi și 
oștenii din șapte sute de care de luptă; Sovac este rănit în 
luptă şi moare. Diferitele regate siriene se trag îndărăt din 
luptă. Amon este pustiit de către Ioab; iar capitala Rabat- 
Amon e asediată și dărîmată. Norodul din ea a fost robit cu 
sila, coroana regească a Amonului, în greutate de un talant de 
aur şi împodobită cu nestemate, şi-a pus-o David pe cap. 


CONSTATARE GENERALĂ: 


În toate bătăliile și războaiele acestea, DOmnul l-a ocrotit 
pe David, oriunde mergea. 

"Și acum, domnii mei”, a grăit Iosafat ben Ahilud, marele- 
grămătic, "ultimul nostru punct de azi: De ce, cu toate că 
regele David a adus chivotul DOmnului la Ierusalim, n-a 
zidit el însuşi templul în care să-și afle locul acesta, ci a lăsat 
asemenea lucrare evlavioasă în seama feciorului și urmașului 
său Solomon?” 

M-am temut că losafat îmi va trece mie întrebarea. 
Templul, ale cărui cheltuieli deveneau fără margini, era o 
pricină veșnică de nemulțumire publică; și mulți din norod îl 
slăveau pe David mai presus de Solomon, pentru că bătrînul 
rege se ferise cu înțelepciune să pună să se înceapă sfinta 
clădire uriașă. 

losafat s-a hlizit către mine: 

"Etan?” 

Eu ştiam, însă, și Iosafat ştia și el, că membrii comisiunii 
cunoşteau prea bine pricina atitudinii lui David. Nu fusese 
zgîrcenie. Pentru zidirea propriului său palat, David a cheltuit 
bani; în general, nu avea mîna strînsă la sicli cînd voia să-și 
arate strălucirera domniei sale. Neplăcut era faptul că se 
temea de zavistiile cu preoțimea. Chivotul legii în tabernaco- 
lul său din lerusalim produsese destulă îndiînjire, întrucît asta 
micşorase veniturile templelor din Silo și Şechem, cum şi cele 
a sute de sanctuare mai mici, care erau risipite prin întreaga 
țară și care își hrăneau, fiecare, preoții lor; David era îngrijo- 
rat că un templu regesc, bogat în podoabe din lemn de cedru 
și din marmură și din aramă și din nestemate de preț, ar fi 
putut preschimba nemulțumirea acestor preoţi în dușmănie 
activă și înmulţi greutăţile, care îl chinuiau în ciuda biruinţelor 
oștilor sale. 

De aceea am spus că li se cade oamenilor lui DUmnezeu 
să-și spună părerea cu privire la templul DOmnului și la tot 
ce e în legătură cu el; că eu nu sunt decît un umil vas, care 
adastă în așteptare, pentru a fi umplut de cuvintele înțelepciunii 
rostite de ei. La care preotul Țadoc şi profetul Natan au prins 
a se îmbia unul pe altul să ia cuvîntul, pînă ce Benaia ben 
Iehoiada a vroit să ştie, dacă nu cumva comisiunea trebuie să 
șadă acolo toată noaptea. 

În cele din urmă a început Țadoc și a zis: 

"Să nu le fie cu bănat străpînilor mei, dar David a 
pregătit înainte zidirea templului și a adunat mult fier și 
piroane pentru porți și balamale, și aramă și lemn de cedru. 
Apoi l-a chemat la el pe Solomon, pe-atunci încă băiat la 
vîrstă fragedă, și a prăit către el: Fiul meu, în ce mă privește, 
am avut la inimă să-i zidesc o casă DOmnului DUmnezeului 
lui Israel, care să fie plină de măreție neasemuită și vestită în 
toate țările lumii. Dar a fost către mine cuvintul DOmnului 
care a zis: tu ai vărsat sînge din belșug și ai purtat războaie 
mari; de-aceea nu tu ai să-mi zidești mie casă numelui meu. 
Dar uite, ți se va naște un fiu și el va fi un om pașnic; și lui 
vreau să-i dau liniște din partea tuturor dușmanilor săi dim- 
prejur, căci numele lui va fi Solomon pașnicul. Acesta va zidi 
casă numelui meu și el îmi va fi fiu, iar eu îi voi fi tată, și 
voi întări tronul domniei lui preste Israel în veci." 

Atunci au bătut toţi tare din palme și Iosafat a deslușit câ 
istoria este foarte plină de tîlc și de adîncă însemnătate, mai 
ales cu privire la Solomon, cel mai înțelept dintre regi. Dar 
Natan, profetul, a încruntat din sprîncene și a pus întrebarea 
dacă membrii comisiunii socotesc că e înțelept să indrepte 
luarea-aminte a norodului asupra multului sînge de pe mîinile 
lui David. 

La aceasta a răspuns Iosafat. 

"Poate că domnul meu Natan are în stăpînirea sa alte 
cunoștințe și binevoiește să ni le împărtășească și nouă. 

Cu plăcere, a spus Natan; dealtfel ceea ce știe nu poate 
fi răsturnat, căci a aflat-o din gura DOmnului. În cartea 
amintirilor sale, la care lucrează ăst-timp și pe care se gîndeşte 
s-o numească Cartea lui Natan, a scris totul: va fi bucuros să 
le citească membrilor comisiunii din capitolul despre care e 
vorba. 

Atunci losafat i-a mulțumit lui Natan și a fost de părere 
că vorbește desigur în numele tuturor membrilor comisiunii, 
dacă primește cu bucurie prietenoasa ofertă; Natan, însa, a 
plesnit din degete, la care doi slujitori au adus înăuntru un 
coș cu tăblițe de lut; și el a băgat mîna în coș și a început să 
citească din capitolul ce se numea: Visul lui Natan. 

Era un vis frumos și foarte plin de învățăminte. Bineînţeles 
că DOmnul apărea în el și grăia îndelung către Natan: despre 
ieșirea din Egipet a copiilor lui Israel, despre așezarea semințiilor, 
despre vremea judecătorilor. În toţi acești ani, continua DOmnul, 
el a locuit în corturi și în tabernacole, astfel că încă vreo 
cîțiva ani de locuit incomod nu înseamnă mâi nimic. 

Și Natan a ridicat glasul puternic, cînd a repetat cuvintele 
DOmnului, care îi porunceau:: 

"Mergi și spune robului meu David: cînd se vor plini 
zilele tale şi vei răposa cu părinții tăi, atunci vor ridica dupa 
tine pe urmașul tău, care va răsări din coapsele tale, și voi 
întări stăpînirea sa. Acela va zidi casă numelui meu; eu voi fi 
aceluia tată, iar el îmi va fi fiu; casa ta va fi neclintită, 
regatul tău va rămîne vesnic." 

Natan a tăcut scurt. 

Apoi a încheiat: 

"Toate cuvintele acestea şi toată vedenia asta le-am is- 
torisit lui David întocmai." 

Atunci s-au pornit iar să bată tare din palme și Iosafat a 

arătat, că visul este cu totul neobișnuit și de adîncă însemnătate, 
mai ales în ce privește sămînța din trupul lui David. Dar 
preotul Ţadoc a ridicat din umeri și și-a spus părerea cu 
privire la minune: anume că, în istorisirea pe care a înfățișa- 
t-o comisiunii, DOmnul a rostit aproape aceleași cuvinte ca și 
în visul pe care l-a citit Natan înaintea lor din cartea amintirilor 
sale. 

losafat ben Ahilud a înghițit. Apoi s-a întors către mine 
și a zis: l 

"Ca un conducător al lucrurilor, Etan, ce anume ai 
prelua în relatarea despre regele David, povestirea lui Țadoc 
sau visul lui Natan?” 

"Identitatea cuvintelor DOmnului din amîndouă", am spus 
eu după oarecare codeală, “dovedeşte origina dumnezeiască a 
amîndurora. Așa că doar DUmnezeu poate judeca. Slujitorul 
vostru e de părere, că va trebui să trageți la sorți sau să 
votaţi.” 

"Să votăm", a zis Benaia, "pentru ca să terminăm odată." 

S-a întîmplat, însă, că au fost trei glasuri împotriva altora 
trei, întrucît Benaia ben Iehoiada și grămăticul Ahia și Ţadoc 
ben Ahilud și Elihoref, celălalt grămătic, precum și Natan au 
fost pentru visul lui Natan. De aceea chestiunea a fost supusă 
hotărîrii celui mai înțelept dintre regi, Solomon.’ 


! Judecată solomonică, rostită după mai multe luni: Să se preia 
amindouă textele. 

ÎNSEMNAREA REGELUI DAVID CU PRIVIRE LA 
CEARTA, PE CARE A AVUT-O CU MICOL, SOŢIA 
SA, LA ÎNTOARCEREA DIN MAREA PROCESI- 

UNE ÎNTRU SLAVIREA ADUCERII CHIVOTU- 

LUI DOMNULUI LA IERUSALIM 


Mersul a fost lung și prin arșiță, și drumul prăfos; iar 
jocul meu înaintea DOmnului era anevoios. Au nu se poate 
aștepta un bărbat, după asta, să fie primit în propria lui casă 
cu vorbe îmbunate și cu o băutură rece și cu un lighean cu 
apă pentru picioare? 

Dar Micol, fiica lui Saul, stă în pragul ușii și îmi dă 
binețe cu expresia ei batjocoritoare, care e atît de nesuferită, 
și cînd vreu să aflu unde sunt ceilalți, ea îmi răspunde: 
Stăpînul meu îi va afla, de bună seamă, în oraș sau la porțile 
orașului în preajma povestitorilor de istorii și a cîntăreţilor din 
ulițe și a scamatorilor și a înghiţitorilor de săbii; că doar nu 
se întîmplă în fiece zi ca regele să pregătească o serbare a 
norodului și asemenea priveliște. Atunci de ce ai stat acasă, 
am întrebat eu. 

Eu sunt fiica unui rege, a zis ea, nu mă amestec cu 
gloata; dealtfel am şi văzut destul de la fereastra mea. 

Aa, Zău, zic eu, și a fost o priveliște frumoasă? 

Atunci cată spre mine. Si văd cum răsuflă adînc și cum 
i se ridică piepții, încă mai are piepţii aceia frumoși și vîrtoși, 
și mă ocărăște: cîtă cinste şi-a agonisit azi regele lui Israel, 
dezgolindu-se înaintea privirii roabelor nerozilor săi de curte- 
ni, nerușinat ca un om desfrînat. 

DOamne DUmnezeule! Mînia mi se învolbură din 
măruntaie pînă-n țeastă și mă duc cu gîndul la cele două sute 
de prepuţuri filistine, pe care m-a pus părinte-său să le 
plătesc, şi la privirea cu care a căutat la darul meu de nuntă, 
și zic: Înaintea DOmnului m-am arătat, pricepi, înaintea 
DOmnului, cel care m-a ales pe mine în locul părintelui tău, 
ca să stăpiînesc peste Israel: de aceea cînt și joc înaintea 
DOmnului. Și încă şi mai mult decît atît, mă voi smeri și voi 
fi încă și mai mic în ochii lui; iar înăintea roabelor de care 
al vorbit nu mi-e rușine de ce-or să vadă; dar tu să rămii în 

afară de rînd și să n-ai copii pînă-n ziua morţii tale. 

Ca şi cum te-ai fi apropiat măcar o dată cu dragoste de 
mine, a zis ea răgușit, de cînd m-ai luat de la Paltiel și 
m-ai ținut în casa ta din Hebron și, acum , din lerusalim. 

La care eu: Și au de ce să înmulțesc cu sămînța mea 
sîngele lui Saul, care e dușmanul meu? 

Oo, David! strigă ea din rărunchi. Și apoi: DOmnul 
DUmnezeu știe că inima ta e un slot de gheață, care face să 
îngheţe iubirea celor ce-ţi sunt aproape și care e aducătoare 
de moarte pentru sufletul tău; va veni ziua cînd vei simți cum 
se lățeşte răceala în tine și strădaniile gingaşe ale oricîtor fete 
din Israel nu vor mai fi în stare să-ţi dăruie căldura... - 

Dănțuitorii şi judecătorii de la porțile orașelor joacă o 
piesă care vorbește despre spînzurarea la Ghibeon a celor 
şapte feciori ai lui Saul şi despre cum Rițpa, țiitoarea lui Saul, 
mama lor, a adăstat cu răbdare sub furci, alungînd păsările 
ziua şi fiarele noaptea, de la începutul secerișului orzului pînă 
ce au venit ploile în sfîrșit, și biruindu-l astfel pe regele 
David. 

Acu', cinci din cei șapte nu fuseseră de fapt feciorii lui 
Saul şi ai Riţpăi, ci erau nepoții regelui Saul, născuţi de fiica 
sa Merab, care a murit de tînără, astfel încît băieţii au fost 
crescuți de principesa Micol, soră cu Merab, și ea le-a fost ca 
o a doua mumă. Și din nou s-a făcut ca mîna lui Micol să 
țină lumina care putea lumina bezna; dar calea mea către ea 
era închisă. 

Și din nou m-am sfătuit cu nevastă-mea Estera și am 
hotărît să mă feresc de-a ajunge să atîrn și mai mult de 
Amenhotef și să-i cer mai curînd lui Iosafat, marele-grămătic, 
să-mi îngăduie a mă înfățișa înaintea principesei. Dar acesta 
m-a chemat la el după cîteva zile şi a spus: 

"Etan, doamna Micol nu se simte bine; cel mai înţelept 
dintre regi ne sfătuiește să-mi înfățișezi mie întrebările tale." 

Am înghețat pe dată pînă-n rărunchi, căci mi-am dat 
seama că regele n-avea încredere în mine, iar sfetnicii lui se 
îndoiau de mine, din catre pricină nu-mi îngăduiau să merg la 
Micol; dar am fost destul de cu cap, ca să-mi exprim ingri- 
jorarea cu privire la starea sănătăţii principesei; duţă care 
losafat a vrut să şite ce gîndeam s-o intreb. 

"Stăpîne”, am zis eu, "cu întrebările e la fel ca și cu 
unele plante: cresc una dintr-alta." 

"Mi se pare”, a răspuns el "că-ţi prețuieşti prea sus rolul, 
Etan. Scribul să scrie, nu să gîndească; iar cel care e învăţat 
și are cunoștințe, să se restrineă la învățătura sa." 

"Sluga voastră nu cercetează de dragul cercetării sau din 
indiscreţie”, i-am întors eu vorba. "Au nu m-a numit So- 
lomon, cel mai înțelept dintre regi, și nu mi-a făgăduit ajutor, 
dacă m-aș clătina sau m-aș afla în nesștiință, unde e greşeala 
și unde e adevărul? Atunci de ce nu mă ajută nimeni să merg 
mai departe? De ce mi se învăluie și mi se ascunde ceea ce 
trebuie să știu ca să scriu? Zău, mai bine m-aș întoarce la 
Ezrah și aș trăi în pace, decît să-mi chinui sufletul cu da și 
nu şi cu poate și însă." 

"Atunci întreabă”, a icnit el încruntînd fruntea. 

“În legătură cu danţul regelui David și cu extazul lui 
înaintea chivotului DOmnului, prin care s-a iscat neplăcerea 
lui Micol, care a văzut totul de la fereastră..." 

"Stiu", a zis Iosafat, "a fost vorba despre asta la ultima 
ședință a comisiunii. Crezi cu adevărat că o sfadă între soți 
este vrednică să fie pomenită într-o scriere istorică serioasă?” 

"Danţul regelui înaintea chivotului DOmnului este o acțiune 
sfîntă, de bună seamă vrednică să fie pomenită într-o scriere 
istorică serioasă; şi, dacă femeia regelui se sfădește cu el din 
pricina asta, este spre ruşinea ei." 

Atunci losafat a oftat șia spus că văzuse venind întrebarea 
mea și că e pregătit pentru ea; după care a împins spre mine 
cîteva tăblițe de lut. Acestea semănau a însemnări personale, 
făcute de mîna pricepută întru ale scrisului, cu literele bine 
rotunjite și cu multe prescurtări. 

Mie, însă, mi s-a părut că parcă aripa sorții îmi atinge 
ușor fruntea, și am întrebat, cu toate că știam răspunsul 
dinainte: 

"Asta e scrisul regelui David?" 

losafat a aprobat din cap: 

"Din depozitele>-mele." 

Mi-a lăsat timp să citesc. Mai tirziu mi-a fost îngăduit să 
copiez tăblițţele și ceea ce sta scris pe ele am arătat mai sus. 
Cind am terminat de citit, m-a întrebat: ` 

"Ce zici despre ele?" 

"DUmnezeu singur ştie", am zis eu, "ce se petrece în 
inima unui bărbat și a unei femei, care au fost atît de legați 
unul de altul, ca David și Micol.” 

"Asta e tot ce vezi tu în cuvintele lui David?" 

Am tăcut. 

"Nu simţi frica ascunsă în ele și stafiile ce se ivesc din 
ea? Și stafiile au toate același chip: al regelui Saul." 

M-am întrebat de unde venea aşa deodată încrederea lui. 
Au se și hotărîse poate că nu aveam să trăiesc atîta, încît să 
mă folosesc rău de ea? 

"Să mă ierte stăpînul meu", am spus eu, "dar mie mi se 
pare că David nu era omul care să se ocupe de stafii, mai 
curînd era în legătură cu îngerii și cu DOmnul Iahve în 
persoană." 

losafat a prins să zîmbească: 

"Atunci privește asta la lumina soarelui. Întrucît el însuși 
pusese mîna silnic pe putere, David bănuia că și alții plănuiau 
acelaşi lucru împotriva lui. Statul pe care îl întemeia era 
trebuitor şi de aceea plăcut în ochii DOmnului; dar îndiîrea 
pe bătrînii triburilor, a căror putere o micșora. Războaiele 
lui erau costisitoare, dregătoriile lui sugeau din avutul no- 
rodului; în curînd copiilor lui Israel a început să le fie dor 
de zilele lui Saul, cînd regele încă umbla pe brazdă în urma 
plugului și cînd țăranul păstra pentru sine cea mai mare 
parte din roadele muncii lui. Ce putea fi mai firesc, decît ca 
dezamăgiţii şi nemulțumiţii, cei în suferință şi cei sărăciţi 
să-și pună nădejdea în duhul lui Saul și în ultimii urmași 
încă în viaţă ai lui Saul?" 

Și cîtă vreme mai trebuie apoi, am gîndit eu pînă la capăt 
gîndul lui Iosafat, cîtă vreme pentru ca chiar și un cap potolit 
și rece să vadă în fiece reunire întîmplătoare o ceată, în 
fiecare vorbă şoptită, o uneltire? Cîtă vreme pînă cînd statul 
întemeiat în numele DOmnului să se prefacă într-un moloh 
hrănit cu carnea nevinovaţilor? 

"Stăpînul meu doar nu vrea să lase a se înțelege”, am zis 
cu îngrijorat. de propria mea îndrăzneală, "că David ar fi pus 
la cale spînzurarea celor cinci feciori ai fiicei lui Saul. Merab, 
și a celor doi feciori ai Rițpăi, ţiitoarea sa?" 

"Treaba asta te neliniștește?" 

M-am grăbit să-l asigur, că ştiu bine cum că cei șapte 
tineri n-au fost uciși de David, ci de către locuitorii oraşului 
Ghibeon, care nici măcar nu făceau parte din Israel, întrucît 
erau locuitorii străvechi ai țării, rămășițe ale poporului amoreilor; 
că, totuși, mi se pare greu de închipuit ca un oarecine din 

Israel să fi putut fi spînzurat de o haită de băștinași sărăntoci, 
afară doar cu încuviințarea regelui David. | 

"Și acum îți dai cu presupusul','a zis Iosafat, "că sfada lui 
David cu Micol și tot ce se leagă de ea trebuie privit dimpre- 
ună cu spînzurarea din Ghibeon." 

Pălisem, căci mă iscodea tare ciudat cu privirea. 

"Stăpîne", am zis eu, "oamenii cu cuget rău și din cei 
ce-i vor răul lui Solomon, cel mai înțelept dintre regi, pot 
răstălmăci asemenea lucruri înlăuntrul întîmplărilor; totuși nu 
ştiu cum am putea ocoli o relatare a spînzurării, de vreme ce 
chiar şi dănțuitorii și jucătorii de la porțile orașelor se hrănesc 
din istoria asta." 

"Vai, Etan", a grăit el, "cu toată truda ta, îl cunoşti prost 
pe David ben lesei, alesul DOmnului; că doar David însuși a 
dat răspuns tuturor celor ce voiau să-l ponegrească." 

Uimirea mea a părut să-l înveselească și el a continuat: 

"A fost atunci foametea aceea din zilele lui David, îți 
aminteşti. N-a fost o foamete deosebit de grea; a ținut abia 
trei ani. Dar a fost totuşi așa, că s-au ridicat murmure de 
cîrteală în norod și s-a zis că DUmnezeu pedepseşte pe Israel 
din pricina sîngelui de pe mîinile lui David. Și vorba asta a 
ajuns la urechile lui David, căci avea urechile lui pînă și în 
cel mai mic sat, și atunci el a grăit către mine: Iosafat, 
sîngele care e pe mîinile mele a fost vărsat în numele DOm- 
nului și cu un scop bun; de aceea DOmnul nu va fi pedepsind 
nodorul Israel din pricina mea. Dar dacă ti-ar trece prin 
minte vreo fărădelege cu vărsare de sînge care încă nu e 
răscumpărată și pe care am putea-o răscumpăra, am putea 
izbuti să punem capăt în acelaşi timp foametei și zvonurilor 
urîte."” 

Iosafat şi-a turnat vin în pocal. 

"Atunci mi-am adus aminte”, a continuat el, "că regele 
“Saul, cînd era încă nou în slujbă, pornise o raită și, în zelul 
său, ucisese un mare număr de locuitori din Ghibeon și, 
anume, călcînd legămîntul de pace pe care copiii lui Israel îl 
făcuseră cîndva, sub jurămînt, cu ghibeoniţii. l-am amintit lui 
David de acea întîmplare și el a închis ochii și și-a plecat 
capul, de parcă ar fi auzit glasuri; însă, cînd și-a venit iar în 
ori din visarea sa, mi-a spus că tocmai i-a grăit DOmnul; că 
recunoaște glasul DOmnului din o mie de glasuri; şi că 
DOmnul i-a vestit, în legătură cu foametea, că aceasta s-a 

abătut din pricina lui Saul și a casei lui mînjite de sînge, 
pentru că Saul i-a ucis pe ghibeoniţi.” 

Iosafat şi-a privit pocalul, de parcă se temea că vinul din 
el se înăcrise, și a vorbit mai departe: 

"Regele mi-a poruncit apoi să chem la Ierusalim pe 
bătrînii ghibeoniţilor rămași în viață și să le dau a înţelege că 
regele are de gînd să dea ispașă pentru răutatea lui Saul. 
Astfel au venit ghibeoniţii înaintea lui David și el i-a întrebat: 
Ce să fac pentru voi? și cu ce să ispășesc? lar ghibeoniții au 
grăit către el: Nu poftim la aur sau argint; omul care ne-a 
șters de pe faţa pămîntului, acum vrem să-l şteregem noi de pe 
fața pămîntului; poruncește să ne dea în mînă șapte din 
urmaşii lui bărbați; iar noi vrem să-i ridicăm în furci înaintea 
DOmnului.” 

Iosafat a bătut și a plescăit din buze. Apoi a zis: 

"Au fost unii în Israel care au făcut constatare că ghibeoniţii 
i-au cerut lui David viața a sapte urmași bărbaţi ai lui Saul 
pentru că s-a nimerit ca, în afară de Mefiboset, fiul lui 
lonatan, care era schilod și deci nu putea deveni rege, mai 
erau în viață tocmai şapte dintre ei. Dar cei ce grăiau astfel 
erau guri spurcate și gloata norodului a ținut-o una și bună, 
că David trebuia să le împlinească cererea și anume cît mai 
curînd, din pricina foametei.” 

"Dar cum s-a purtat principesa Micol față de acest even- 
iment dureros pentru ea?" am întrebat eu. 

"A îndurat cu demnitate”, mi-a deslușit Iosafat, "cum 
îndura toate. Cealaltă, acea Riţpa, ne-a făcut greutăţi." 

"Sub furci?” am zis eu. 

"Au fost dați morţii în zilele culesului grînelor', a vorbit 
Iosafat după oarecare gîndire, "în primele zile, la începutul 
strinsului orzului. Și Rițpa a luat pînza de sac și a întins-o 
pentru ea pe stînca de sub spînzurați și a rămas lîngă cei doi 
feciori ai ei și lîngă cei cinci feciori ai lui Merab de la 
începutul strînsului pînă ce a venit în sfîrșit ploaia, și a 
alungat ziua păsările cerului, iar noaptea fiarele sălbatice ale 
cîmpului..." 

Glasul i s-a stins. Abia după o vreme a început iar, de 
rîndul ăsta supărat: 

"Ah, Rițpa era o vicleană, ţiitoarea lui Saul. Cunoștea 
norodul și cunoștea inima slabă a lui David, care avea să se 
milostivească de-ndată ce avea să înceapă să se șoptească în 

norod despre această mamă din Israel, care şedea acolo și 
alunga vulturii hoitari și șacalii de la trupurile copiilor ei. $i 
David se temea că, din oasele neîngropate ale feciorilor lui 
Saul, putea să reînvie încă duhul regelui mort. Dar el mai ştia 
că copiii lui Israel, în afară de o procesiune zgomotoasă și o 
îndestulare cu hrană a gloatei, nu preţuiesc nimic mai mult 
decît o înmormântare cu fală, aşa cum rînduise el pentru 
Abner ben Ner şi pentru capul însîngerat al lui Işboșet. De 
aceea David a poruncit să se adune oasele lui Saul și ale 
feciorului său lonatan, care fuseseră luate de la filisteni și 
care zăceau acum astrucate la labeș-Galaad; in plus și oasele 
celor spînzuraţi; și toate osemintele acestea au fost duse în 
țara tribului Veniamin, la Ţela, și au fost puse să odihnească 
în mormîntul din strămoși ai familiei, în groapa lui Chiş, tatăl 
lui Saul. Și regele David însuși a ales muzica pentru 
înmormîntare şi mi-a poruncit să stau în fruntea celor întristați; 
cuviîntarea la mormînt, însă, a tinut-o Țadoc, preotul. lar 
norodul striga tare și jelea și plîngea, dar toţi, pînă la unul, au 
fost de părere că David se purtase cît se poate de mărinimos. 
"Ca întotdeauna”, am întărit eu “ca întotdeauna." 


DINTR-O POEZIE A LUI DAVID CU TITLUL 


Cîntare de slavă a lui David pentru izbăvirea de toti 
vrăjmaşii lui 


Domnul îmi răsplăteşte după dreptatea mea, 

după curătenia mîinilor mele îmi plăteşte. 

Căci urmez căile DOmnului 

şi nu mă abat întru rău de la DUmnezeul meu. 

Toată pravila lui stă sub ochii mei 

şi de la poruncile lui nu mă abat. 

Fără prihană şi cu cinste stau înaintea lui 

şi mă feresc de păcat şi nedreptate. 

Întru aceea Domnul îmi întoarce după dreptatea mea, 

după curătenia miîinilor mele, aşa cum se arată ea înaintea 
ochilor lui. 


"Parcă nu ţi-e bine, Etan, soțul meu”, a observat Estera 
cînd m-am întors în casa nr. 54 din uliţa Reginei din Saba. 
"Convorbirea ta cu marele-grămătic n-a fost îmbucurătoare?" 

"Am vorbit despre spinzurare."” 

Mi-a cuprins mîna în mîinile ei: 

"Au cine e David ben lesei, ca să te scarpini cind nu te 
mănîncă? DUmnezeu îi face deopotrivă pe regi și pe milogi, 
le rostuiește sorocul lor sub bolta cerului şi îi face så cada 
precum iarba înaintea coasei. Ce-ar fi, Etan, daca ne-am 
duce îndărăt la Ezrah, în liniște?" 

"Ah, Estera”, am zis eu, "suntem ca oaia ın țarc; ori- 
încotro s-ar îndrepta, tot rămîne prinsă." 

Atunci n-a mai spus nimic. 

Giîndul că va trebui să mă ocup de povestea cu Batşeba, 
mă apăsa încă de multă vreme. 

Căci aceasta era și mai greu de tratat decît spînzurarea 
celor șapte fii și nepoți ai regelui Saul rămași în viață, că doar 
îl privea de-a dreptul pe Solomon, cel mai înțelept dintre 
regi; în afară de asta, regina-mamă Batşeba este încă foarte în 
viață. 

Întregul Israel știe că Urie, heteul, bărbatul Batşebei, a 
murit tocmai la timpul potrivit, pentru a-i îngâdui lui David 
sá se însoare cu văduva și să-i înalțe pe cei dintii nou-născuţi 
ai ei printre principii de sînge. Se vorbise despre întîmplarea 
asta în toată ţara, mai cu seamă că părtașii la ea se purtau cu 
o ciudată lipsă de reținere; și, totuşi, faptele adevărate sunt 
greu de despărțit de scorneli. 

Natan, profetul, descrie întimplarea în amintirile lui, și 
sunt aplecat să-l cred în multe privinţe; el a fost martor al 
primejdioasei legături şi a încercat, în felul lui, să dobîndească 
înriurire asupra ei. Cu toată neîncrederea care mă bîntuie ca 
istoric, sunt totuși de părere că ne putem socoti norocoși de 
a-l avea pe Natan și cartea lui de amintiri; poate fi folosită în 
cea mai mare măsură, dacă nu uităm ce fel de om este: plin 
de îngîmfare și socotindu-se buricul pămîntului. Astfel am 
plecat de-acasă și m-am dus la Natan, profetul, și l-am găsit 
acasă, unde nu făcea nimic. 

"Aa, Etan ben Hosaia! tocmai mă gîndeam la tine și iată- 
te în fața mea." 

"Darul clarviziunii stăpînului meu este o minune a vremii 
noastre. Nu oricui îi dă DUmnezeu vedenii și vise pline de 
adînc tîlc, ceea ce trebuie să fie, de fapt, de mare ajutor la 
scrierea cărţilor.” 

"Adevărat. Alți autori trebuie să se gîndească încordat și 
să folosească alte compendii și să se lupte cu logica; eu aştept 
pur şi simplu iluminarea de la DOmnul." 

"Dar amintirile au nu se întemeiază pe fapte?" 

"Ce-ar fi faptele fără vedenii și parabole? Dar să 
nu confunzi astea cu toate îngăimările și bîlbiielile ce 
se găsesc în operele anumitor contemporani, căci 
asemenea lucruri nu vin de la DUmnezeu, ci din sim- 

pla neputinţă de-a aşterne în scris un gînd cu cap și 
coadă." 

"Presupun că amintirile voastre, ce poartă deocamdată 
titlu de Cartea lui Natan, relatați și despre dragostea gingașă, 
care unge la inimă, a regelui David pentru doamna Batseba, 
despre acea lepătură dulce și binecuvțntată a două suflete la 
unison, din care a tăsărit, după multă strădanie, persoana 
stăpînitorului de azi al tronului." 

"Am avut grijă să povestesc această istorie cu toate 
amănuntele ei minunate.” 

"Poate nădăjdui slujitorul vostru că îi veți pune la îndemînă, 
pentru relatarea despre regele David, faptele așa cum le-aţi 
adunat și îmbinat? De bună seamă că veţi fi pomenit aşa cum 
se cuvine. 

"Nu am decît un singur rînd de tăblițe de lut. Ai să 
înţelegi că nu le pot da din mînă." 

"Aș putea, oare, să le citesc aici, la voi?" ` | 

"Cînd cuvintele DOmnului se abat asupra mea, le pot 
înregistra doar folosind semne și prescurtări, pe care nu le-ai 
putea desluși. Dar pot să ţi le citesc și să răspund la întrebările 
tale.” 


CITIREA LUI NATAN, PROFETUL, DIN CARTEA 
AMINTIRILOR SALE, CU ÎNTREBĂRILE LUI 
ETAN BEN HOSAIA ŞI CU RĂSPUNSURILE LUI 
NATAN. PUSE ÎN PARANTEZE 


Pentru seara aceasta regele David ne-a poftit pe mine și 
pe cîțiva prieteni mai apropiaţi ca să discutăm treburi de stat, 
cu care prilej eu urma să prorocesc în caz de nevoie. Împo- 
triva deprinderii sale, regele a întîrziat la cină și părea împrăștiat, 
astfel încît m-am simţit îndemnat să întreb dacă nu cumva în 
timpul puișorului de somn de după-masă a avut vreun vis care 
să aibă nevoie de tălmăcire. 

Regele a cătat la mine de parcă i-as fi vorbit de pe altă 
lume și a grăit: Un vis? Nu, Natan, o vedenie în toată regula! 

Abiatar, preotul, și Seraia, grămăticul, și alţii au vrut să 
afle mai multe: dacă regele a avut vedenia în somn și dacă 
semăna mai curînd cu un înger sau cu un om și tot întrebări 
de-acestea, multe, astfel încît s-a iscat o adevărată hara- 
babură. Regele David, însă, şi-a mîngîiat barba și a spus că ar 

fi crezut că i-a apărut un înger, dacă persoana nu s-ar fi- 
spalat dupa cum spune legea, cind a zărit-o de pe acoperişul 
casei domnești, în lumina soarelui ce da sa apună, tocmai 
cind el se sculase din crivat. La care Seraia, prămăticul, a 
deslusit îndată, ca trebuie să fie vorba de Batseba, fiica lui 
Eliam, soața lui Urie heteul, care era căpetenie peste o roată 
de-o mic de oameni şi. care lupta pentru conducerea lui loab 
la încercuirea orașului Rabat-amon, căci ea şi bărbatul ci se 
mutasera de curind în casele pentru ofițeri dinspre soare- 
apune de palat. Dacă regele pofteşte, a mai adăugat Seraia, se 
va duce la femeie și o va vesti că a aflat prețuire in ochii 
regelui; tot restul e treabă simplă. 

Nu chiar atit de simplă, a zis regele. 

Dar Seraia a intrebat: au nu-i aparțin regelui toate fiicele 
lui Israel, dimpreună și cu acelea care erau căsătorite cu 
straini ca alde Urie heteul? 

Toate, a intors vorba regele, în afară de femeile oștenilor 
ce se afla la luptă. Acestea nu e îngăduit să fie atinse nici de 
batrinii triburilor, nici chiar de rege însuși, căci cum să-l 
convingi pe un om să pornească de-acasă și să se bată pentru 
DOmnul, dacă nu e sigur că femeia și casa lui sunt ocrotite? 

Și Abiatar, preotul, a hotărît acest lucru şi a spus că e 
vorba de o lege a DOmnului, care îi privea ca tabu pe cei 
netaiaţi imprejur și că regele David este neobișnuit de înțelept 
și de drept. 

Atunci regele a bătut cu pumnul în masă și a strigat: 
Atunci eu trebuie să mă las ca focul ăsta să-mi mistuie 
măruntaiele să să nu-l sting? 

Abiatar s-a speriat atît de tare, încît bucătura din gură 
i-a alunecat pe stearpa și au trebuit să-i sară într-ajutor. De- 
ndata ce a putut să răsufle iar, a zis: Focul, care mistuie 
mâruntaiele regelui, trebuie să fie stins, căci sănătatea alesu- 
lui DOmnului este legea de căpetenie. Mai mult, au nu și-a 
vadit Iahve limpede vrerea, făcînd ca spălarea femeii și apusul 
soarelui și sosirea regelui pe acoperiș să se petreacă în același 
timp? 

lar gramăticul Seraia a arătat că tabu-ul nu-și află rostul 
de rindul acesta întrucît, dacă regele se culcă cu Batşeba, 
femeia lui Urie heteul, acesta nu-și pierde nevasta; dimpot- 
riva, urie va dobîndi slavă și avuţie prin această legătură. 

(Aici m-am gîndit că ar fi vremea să mă minunez și am 

spus că nicicînd în viaţa mea nu mi-a ajuns la ureche ceva 
care să fie scris atît de tulburător și atit de aidoma cu viaţa! 
Și, dat fiind că stăpînul meu Natan a fost și el oaspete la 
masă în scara aceea, n-a rostit nici o părere cu privire la 
problema tabu-ului? 

Natan s-a hlizit și a spus umil: 

"Eu am rareori o părere, dacă DOmnul lahve nu mă 
învaţă ce vorbe să rostesc." 

Și a citit mai departe.) 

Și David a trimis slugile acolo şi a pus s-o aducă pe 
Batseba. Si ea a venit la el și el a dormit cu ea, căci ea 
tocmai se curățase de necurăţia ei; apoi ea s-a întors la casa 
el. 

(Din nou l-am întrerupt și am zis: 

“Întrucît din unirea amintitei perechi s-a născut So- 
lomon, cel mai înțelept dintre regi, ar trebui totuși să ne 
ferim ca cititorul să-și închipuie că între cei doi n-a avut loc 
decît cea mai primitivă împerechere. Au n-a vorbit niciodată, 
Chiar şi pe departe, regele David despre giugiuleală gingașă, 
despre cuvinte de alintare, pe care le-ar fi schimbat între ei, 
el și doamna Batşeba, în prima lor noapte de dragoste?" 

"Regele David mi-a spus odată, că încă nu întîlnise în 
viața lui un om, fie el parte bărbătească sau femeiască, care 
să fi fost mai dăruit în această privință decît Batşeba, fiica lui 
Eliam. Dar, în ce privește cuvintele pe care le-au schimbat 
amîndoi în noaptea aceea, mă tem că va trebui s-o întrebi 
chiar pe regina-mamă însăşi." 

"Stăpînul meu o cunoaște bine?" am iscodit eu cu am- 
abilitate. 

"Dacă n-aş fi fost eu, cu sfatul meu”, Natan a tăcut 
semnificativ, "şi Benaia cu cheretienii şi peletienii lui, n-ar sta 
azi feciorul ei între heruvimi, ci într-o temniță întunecată și 
înfiorătoare." 

"Așadar, stăpînul meu o poate ruga, fără nici o greutate, 
pe regina-mamă să-mi acorde o scurtă convorbire și să-mi 
îngăduie cîteva întrebări?" 

Natan a ridicat sprinceana gălbui-vineţie: 

"Ai s-o afli prea puțin vorbăreaţă.” 

Și a citit mai departe.) 

Dar femeia a rămas grea și a trimis şi a vestit pe David 
și i-a spus: Voi avea un copil. 

Și s-a întîmplat în ziua aceea să fiu la rege și să-i fac 
unele prorociri mai mărunte. Regele s-a întors către mine și 
a grăit: Cutare și cutare să-mi facă mie DUmnezeu și încă și 
mai rău să-mi facă, Natan, dar parcă îmi vine să cred, că ea 
își pusese asta în gînd. L-am întrebat ce-l face să aibă 
asemenea bănuială. $i el a răspuns: DOmnul știe, căci DOm- 
nul nu vede cum vede un om, DOmnul privește în inimă; dar 
cam aşa simt eu.. 

l-am spus regelui că încă un fiu ar fi oricînd o 
binecuvîntare, numai dacă fiul e din sămînţa lui. 

De asta e cam sigur, a răspuns el; la urma urmei a văzut 
chiar el cum se spăla după lege și la cîteva ceasuri după aceea 
a venit la el, spălată de sîngele ei și curățată, iar bărbatul ei 
Urie era la patru zile de călărit de sîrg, sub meterezele de la 
Rabat-amon. 

Atunci am spus: Aşadar se parte că DOmnul îi grăiește 
robului său David prin cuvinte, ca și prin binecuvîntări de 
fapt. | 

Dar regele și-a încruntat fruntea și a grăit: Și ce e cu 
legea DOmnului, care îi numește tabu pe cei netăiați împrejur? 
Un bărbat poate tăinui legătura lui cu o femeie, da un copil 
nu se poate tăinui; şi ceva ca o neprihănită concepţie se 
poate întîmpla într-o zi în familia noastră, dar pînă acum nu 
s-a întîmplat. 

Așa că i-am spus regelui: Au l-am înţeles bine pe stăpînul 
meu că sunt patru zile de călărit de sîrg pînă la Ierusalim de 
la meterezele orașului Rabat-amon, care e încercuit de Ioab, 
și că Urie heteul slujeste sub conducerea lui? 

Și regele a spus că aşa este. 

După care eu am zis: Aşadar sunt tot patru zile de călărit 
de sîrg de la Ierusalim pînă la meterezele orașului Rabat- 
amon? 

Regele a spus: Dar bineînțeles. 

Iar eu am zis: Atunci Urie ar putea ca în răstimp de opt 
zile să sosească la Ierusalim şi să se culce cu nevasta lui, 
Batşeba, şi să devină părintele copilului ei, căci cine poate 
spune la zi cît timp adastă un prunc în pîntecele mamei lui? 

Regele David, însă, m-a ghiontit cu cotul în coaste şi a 
grăit: Natan, prietene, dacă n-aş şti că ești un proroc, aş zice 
că eşti un ticălos. 

Mulțumită cuvîntului bun pus cu prietenie de stăpînul 

meu Benaia, mi-a fost îngăduit să văd mai multe scrisori, 
care au fost găsite în depozitele lui Joab, care comanda 
încercuirea Rabat-amonului. 

Prima din ele spune: 

Către Une, heteul, căpetenie peste o roată de o mie, 
acum sub meterezele de la Rabat-amon, de la iubitoarea lui 
nevastă Batșeba, fiica lui Eliam. 

Hărăzească Iahve bărbatului meu viață lungă şi pradă 
îmbelșugată. Nevasta ta iubitoare se topește de dor după 
îmbrățișările tale. Hai, vino! Atingerea coapselor tale e pentru 
mine paradisul, mă topesc sub tine ca zăpada sub soare. Hai, 
vino! 

Regele David a avut de numele tău și îţi este binevoitor; 
vei şedea la masa lui și vei ajunge puternic înaintea feţei lui; 
dar noaptea vei dormi cu turturica ta. Hai, vino! Dea Iahve 
ca suspinele mele să ajungă la urechea ta. 

Această scrisoare a fost, pare-se, alăturată unei scrisori pe 
care Urie i-a trimis-o lui Ioab, căpetenia sa, și care sună 
astfel: 

Către Ioab ben Ţeruia, de două”ori viteaz al lui Israel, 
căpetenie în luptă, de la robul său Urie heteul, căpetenie 
peste o roată de o mie. 

Hărăzească lahve stăpînului meu biruință în toate bătăliile 
sale. După cum se vede din alăturata, s-au iscat la mine 
acasă greutăți mari, care cer să fiu acolo eu însumi. Întrucît 
încercuirea merge înainte după cum a fost plănuită, slujba 
mea poate lipsi o vreme. Vă rog de aceea cu tot respectul să 
mă învoiţi pentru zece zile. La sosirea mea în Ierusalim mă 
voi înfățișa la cartierul general. 

Cererea lui Urie a fost în aceeași vreme cu o veste pe 
care loab a primit-o de la regele său și căpetenia sa cea mai 
înaltă: 

De la regele David, alesul DOmnului, iubitul lui Israel și 
leu lui Iuda, către Ioab, care este mai mare preste oaste. Să- 
ți dea Iahve tărie. Am auzit de un heteu pre numele lui Urie, 
un bărbat vrednic şi viteaz și un ofițer destoinic.  Ți-aș fi 
recunoscător, dacă l-ai trimite pentru cîteva zile la Ierusalim, 
deoarece aş pofii să-l cunosc. 

CONTINUAREA CITIRII LUI NATAN DIN. 
CARTEA AMINTIRILOR SALE, CU ÎNTREBĂRILE 
LUI ETAN BEN HOSAIA ȘI CU RASPUNSURILE 
LUI NATAN, PUSE ÎN PARANTEZE 


Dar cele mai cutezătoare planuri ale omului sunt ca 
pleava în vînt înaintea DOmnului. Și cine ar fi bănuit că Urie 
heteul avea să se dovedească un asemenea erou al virtuţii 
asemenea model de abstinență, un asemenea luptător pentru 
principii nobile? 

Urie a intrat călare în lerusalim și s-a înfățișat la palat; 
dar regele David a poruncit să-l cheme înaintea fetei lui și 
l-a întrebat ce face loab, cum se luptă oastea și cum merge 
războiul. Apoi a gràit David către Une: Du-te acasă și-ți 
spală picioarele. Și Urie a ieșit din casa regelui și după ela 
pornit un dar de carne de la masa regelui. 

Dar Urie s-a culcat la poarta palatului regesc, cu toate 
slugile stăpînului său, și nu s-a pogorit la casa sa. 

Eram la regele David, cînd a venit un slujitor de la 
Batșeba și i-a spus: Urie, heteul, a fost văzut cînd a intrat 
călare în Ierusalim și stăpiîna mea a pregătit apă caldă pentru 
picioarele lui şi a fript carnea, pe care a trimis-o regele, şi a 
pregătit de asemenea crivatul pentru Urie, ca să doarmă cu 
ea; dar el nu s-a pogorit în casa lui. 

Și regele a trimis slugi și a aflat că Urie doarme la poarta 
palatului; și a poruncit să vină înaintea lui. Și regele a grăit 
către Urie: Au n-a fost o călărie istovitoare ceea ce-ai făcut- 
o de la meterezele Rabat-amonului pînă la Ierusalim în patru 
zile întregi? Atunci de ce nu te-ai pogorit la casa ta? 

Dar Urie a plecat capul și a zis: Dacă îngăduie stăpînul 
meu, oi fi eu heteu, dar am luat credința cea adevărată, așa 
că pun principiile mai presus de plăcere. Cînd chivotul și 
Israel și Iuda locuiesc în corturi și stăpînul meu loab și 
ofițerii stau tăbăriți in cîmp deschis, cum o să mă duc eu la 
mine acasă, să mănînc, să beau și să mă culc cu nevasta 
mea? Mă jur pe viața ta și pe viaţa sufletului tău, că nu voi 
face aceasta. 

_Regele David mi-a aruncat o privire întunecată; dar lui 
Urie i-a zis: Minunat ai grăit, Urie; n-am să uit să i-o spun 
lui Ioab, mai-marele tău. Dar mai adastă aici o zi sau două, 
căci vreau să te poftesc la masa mea și vei sta de-a dreapta 

mea, lingă Natan, profetul, care e un bărbat cu mare ascuţime 
a minţii. 

(Natan și-a întrerupt citirea și a cătat spre mine. 

Am spus că zugrăvirea clipei cînd regele şi Urie stau față 
în față este măiastră și de mare preț pentru relatarea despre 
regele David, iar amintirea îndeosebi a ascuțimii propriei sale 
minți este o trăsătură îndeosebi de fină. 

Natan a întărit din cap: 

"O să mai urmeze şi alte surprize!" 

Și a citit mai departe.) 

Și astfel a rămas Urie la Ierusalim și în ziua aceea și în cea 
următoare. Dar regele David a grăit către mine: Natan, trebuie 
să-l îmbătăm pe omul ăsta; el e singura noastră nădejde; căci 
DOmnul a creat vinul ca un leac împotriva principiilor. 

Și, cînd David a poruncit să-l cheme, Urie a mîncat și a 
băut, şi ne-am ţinut de capul lui, unul din dreapta, celălalt 
din stînga; și regele a slăvit-o pe Batşeba, și l-a îndemnat pe 
Urie să folosească prilejul, căci dacă ajungem înaintați în ani 
și bătrîni, și nu ne mai putem încălzi, o să fie prea tîrziu. Și 
cu am stăruit pe lingă Urie și l-am îndemnat să bea cu 
mine, pînă cînd mi-am zis că acum trebuie să cadă lat. 

Dar n-a făcut-o. S-a sculat în picioare, cît era de lung, 
și ne-a vestit, cu limba ușor îngreunată, că ar fi trebuit să fie 
de mult în crivat, căci în zori trebuie să se aburce pe cal și 
are înaintea lui patru zile de călărit de sîrg pînă la meterezele 
de: la Rabat-amon. După care a ieșit împleticindu-se, fără a 
spune măcar bună seara. 

Regele David a trimis un slujitor după Urie, heteul, 
pentru ca acesta să-l călăuzească sigur pînă la Batșeba. 
Slujitorul s-a înturnat curînd și s-a aruncat pe jos înaintea 
regelui și a spus că Urie, heteul, nu s-a pogorit în casa sa, ci 
s-a culcat la străjile de la poarta palatului. 

Regele i-a azviîrlit pocalul în cap; apoi a țipat să vină 
Seraia, grămăticul, pentru a-i dicta. Eu, însă, şi ceilalți ne- 
am împrăștiat încotro am văzut cu ochii. 

Poate că la punctul acesta ar fi nimerit să citez încă 
vreo cîteva documente din depozitele lui Ioab, pe care am 
putut să le parcurg mulțumită cuvîntului bun al stăpînului 
meu Benaia. 

Primul dintre ele e o scrisoare, pe care trebuie s-o 
înmîneze Urie. 

De la regele David, favoritul DOmnului, hrănitorul lui 
Israel şi apărătorul lui luda, către loab, care e mai mare 
preste oaste; prin Urie heteul. 

_ Răsplătească-ți lahve credința prin mereu alte biruințe 

Du pe Urie unde va fi lupta mai crîncenă, apoi trăgeţi- 
vă inapoi din spatele lui, ca să fie lovit și ucis. 

Al doilea este o însemnare din raportul de zi al lui loab. 

Și i-am poruncit lui Urie să conducă o ceată de iscoadă 
către poarta a cincea, cu sarcina să ispitească dușmanul a ieși 
afară la harță, astfel încît să prindem cîțiva și să aflăm de la 
ei, cum stau lucrurile în Rabat-amon. 

Al treilea document, o însemnare de mai tirziu a lui Ioab 
în raportul său de zi, cuprinde partea principală din porunca 
dată unei ștafete pe care a mînat-o la regele David. 

După ce vei povesti regelui tot mersul luptei și vei vedea 
că regele se mînie și-ți zice: De ce v-aţi apropiat să vă luptaţi 
aşa aproape de cetate? Oare nu știaţi că de pe zidurile cetății 
pot să arunce în voi? Au nu o femeie a aruncat de pe zid o 
bucată de piatră de rîșniță asupra lui Abimelec, fiul lui lerubaal, 
și l-a lovit de-a murit în Tebeț? Atunci să-i zici: Și robul tău 
Urie, heteul, a murit. 

O ultimă însemnare scrisă de mîna lui Seraia, grămăticul 
lui David, pare să fie răspunsul regelui către aceeaşi ștafetă. 

Așa să-i spui lui Ioab: Nu-ţi fă inimă rea din pricina 
asta, fiindcă așa mănîncă sabia cînd pe unul, cînd pe altul. 
Întețeşte lupta împotriva cetăţii și cucerește-o. 


SFÎRȘITUL CITIRII LUI NATAN DIN CARTEA 
AMINTIRILOR SALE, CU ÎNTREBĂRILE LUI 
ETAN BEN HOSAIA ȘI RASPUNSURILE LUI 
NATAN, PUSE ÎN PARANTEZE 


Și, auzind femeia lui Urie că i-a murit bărbatul, a plins 
și l-a jelit. Și a venit Eliam, părintele ei, și mama ei de 
asemenea, şi a venit întreaga familie împreună cu verii și 
verișoarele, și au șezut în jale şi și-au rupt straiele și s-au 
tînguit și s-au. văicărit astfel încît a ajuns la urechile regelui. 

Regele a grăit către mine: Ei, și eu sunt pentru cinstirea 
morților, dar Batşeba parcă prea întrece măsura; și mă tem că 
gurile rele ar putea spune: Au să nu-l fi cinstit femeia lui 
Urie pe bărbatul ei în timpul vieţii, de se poartă acum astfel 

la moartea lui? au să fi avut vreun ibovnic? De aceea, Natan, 
mergi la văduvă şi ogoiește-o și spune-i să se scape de 
cimotiile cele numeroase, care îi fac casa nesigură. 

Am făcut cum mi-a poruncit regele David; și am aflat-o 
pe Batşeba cu straiele rupte, cu părul strîns într-un nod, dàr 
cu toate acestea arătînd încîntător. Și ea a zis: Da ce să nu 
pling și să nu mă tînguiesc și să nu-l jelesc pe Urie și să nu- 
mi las cimotiile să se văicărească? Au nu port eu copil în 
pîntec, care se va naște orfan, și care nu va avea niciodată 
nici părinte,nici moștenire, cu toate că e de sînge regesc? 
Una e să poruncești să vină la rege biata nevastă neajutorată 
a unui oștean şi s-o sileşti să se culce cu el şi să se străduie 
pentru el, deasupra ca și dedesubtul lui, dar cu totul alta e să 
stai alături de: ea la nenorocire și să-ți împlinești făgăduiala 
regească. Și şi-a acoperit fața cu mîinile și a țipat tare și a 
spus, ce îngrozitor lucru ar fi dacă părintele ei Eliam și muma 
ei şi toate cimotiile ar afla de starea ei nenorocită. 

Astfel am dus veste regelui despre cuvintele doamnei 
Batșeba şi l-am întrebat, ce făgăduială regească i-a făcut, 
dacă cumva i-a făcut vreuna. David a dat răspuns: Cum să- 
mi mai aduc aminte? Un bărbat spune cîte cele, cînd e culcat 
cu o femeie. 

Aveam presimţiri rele, căci DOmnul zice: Și cu femeia 
aproapelui tău să nu te culci, ca să-ți verși sămînța şi ca să 
te spurci cu ea. Dar regele a grăit: Du-te şi spune-i femeii: 
cînd se va isprăvi vremea plîngerii, poate să se mute la palat 
şi am s-o iau de nevastă, dar fără multă zarvă, căci și așa se 
face destulă vorbă printre norod din pricina asta. 

Și, după vremea plîngerii, Batṣeba a venit în casa regelui 
cu toate lăzile şi dulapurile ei, cu covoarele ei, cu oalele de 
pămînt, cu argintul și cu toate slugile ei; şi tot Ierusalimul 
a vorbit despre asta și despre sărbătorirea nunții, la care a 
ținut morțiș femeia, căci copilul din ea era acum mare, 
cînd a pășit alături de David, sub baldachin, și ea se legăna 
ca o rață. 

("Dar de ce s-a arătat regele atît de slab şi a făcut în 
toate pe voia doamnei Batșeba, așa cum a cerut?" am 
întrebat eu. 

Natan a ridicat din umeri și și-a dat cu părerea că 
regina-mamă îmi va părea și mie o fire tare, care ştie să se 
impună. 

“Înseamnă asta că stăpinul meu va incerca sa pună la 
cale o convorbire?" 

Natan a făcut, indispus, un semn din mina. 

"Ajungem acum la vestita mea parabolă”, a zis el, "şi la 
mustrările pe care i le-am făcut regelui și la prorocirea mea 
cu privire la viitor, şi anume nu o prorocire obișnuită, te rog, 
cum poți dobîndi pe mai nimic de la prorocii mărunți din 
poarta orașului, ci una care se potrivește și este adevărată în 
Orice privinţă. 

Și a citit mai departe.) 

Curînd după nuntă, Batseba i-a născut regelui un fecior. 
Dar fapta, pe care a făcut-o David, nu i-a plăcut DPOmnului. 

Și DOmnul m-a trimis la David. Am mers la el și i-am 
zis: Erau într-o cetate doi oameni, unul bogat și altul sărac. 
Cel bogat avea foarte multe vite mari şi mărunte; iar cel sărac 
n-avea nimic decit numai o singură oiță, pe care el o cumpărase 
de mică și o hrănise şi ea crescuse cu copiii lui. Din piinea 
lui mincase şi ea şi se adăpase din năstrapa lui, la sînul lui 
dormise și era pentru el ca o fiică. 

Și a venit un drumeţ la omul cel bogat și lui i-a venit 
peste mînă să ia din turmele ori din cirezile sale, ca să 
gătească ospăț drumețului care venise la el; și atunci a luat 
oița omului celui sărac și a gătit-o pe aceea omului care 
venise la el. 

Și David s-a aprins atunci strașnic de miînie împotriva 
acelui om și a zis către mine: Pe DUmnezeul cel viu, vrednic 
de moarte este omul care a săvirșit aceasta. 

Atunci am grăit către David: Tu ești omul acela. 

Dar regele a zis: Mi-am zis eu, de bună seamă, că 
îndărătul povestirii tale trebuie să fie vreun pind ascuns; de 
aceea spune-mi, ţi-a apărut cu adevărat DOmnul sau ai 
ticluit-o tu? 

Îmi tremurau genunchii nevoie mare, dar duhul DOmnu- 
lui se pogorise asupra mea și am zis:. Asa gràieşte DOmnul 
DUmnezeul lui Israel, cu te-am uns pe tine rege al lui Israel 
și cu te-am izbăvit din mîna lui Saul, datu-ţi-am casa dom- 
nului tău și la sînul tău pe femeile stăpînului tau. Datu-ţi-am 
casa lui Israel și a lui Iuda și, dacă: aceasta ar fi fost prea 
puțin, aş mai fi adăugat atitea și atitea. Pentru ce ai nesocotit 
cuvîntul DOmnului și ai făcut ceea ce urgisesc ochii mei? Pe 
Urie heteul l-ai ucis cu sabia fiilor lui Amon, iar pe femeia 

lui ți-au luat-o ţie de femeie. 

Regele, însă, a zis: Ori vorbește cu adevărat DOmnul 
prin gura ta, ori eşti cel mai cutezător om din partea asta a 
Iordanului, căci au n-ai fost tu de la bun început părtaş la 
toate astea şi unde a fost atunci glasul tău blajin? 

Măruntaiele mi le cuprinsese frica, dar DOmnul a grăit 
mai departe prin gura mea și i-a zis lui David: De aceea sabia 
nu se va depărta niciodată de casa ta. lată, îți voi urzi 
prăpădul chiar din casa ta, căci voi lua sub ochii tăi pe 
femeile tale și le voi da aproapelui tău, care se va culca cu 
femeile tale în văzul soarelui acestuia. Căci tu ai săvîrșit fapta 
în ascuns, dar eu voi săvîrși-o la arătare înaintea a tot Israelul 
şi la lumina soarelui. 

Mi-am zis că acum cu siguranță mă va ciomăgi şi îmi 
voi pierde locul de la masa lui și veniturile mele şi titlul. Dar 
regele a plecat capul și a zis: Natan, păcătuit-am înaintea 
DOmnului. Dar este în cea mai mare parte vina Batșebăi, nu 
ştiu cum și nici de ce, sunt ca lutul în mîinile acestei femei. 

Atunci m-am rugat la DOmnul; și duhul DOmnului 
s-a mai pogorit o dată asupra-mi şi a grăit către David: Totuși 
DOmnul a iertat păcatul tău; nu vei muri, ci, pentru că prin 
fapta ta ai dat duşmanilor DOmnului de mai multe ori prilej 
să hulească, va trebui să moară pruncul ce ţi s-a născut. 

După care duhul DOmnului m-a părăsit. Dar, cum regele 
n-a mai spus nimic altceva și părea dus pe gînduri, m-am 
îndepărtat în tăcere şi mi-am văzut de drum. 

(Natan a oftat adînc și a pus deoparte ultima tăbliță. 
M-am ridicat și i-am cuprins mîna și i-am zis: 

"Minunat! Pur şi simplu măreț! Zguduitor!") 

Lăudat fie numele DOmnului DUmnezeului nostru, care 
l-a. făcut pe om după chipul şi asemănarea sa; dar chipul lui 
sticleşte în multe culori. 

Cînd am isprăvit de citit scrisorile din depozitele lui Ioab 
şi am venit să i le aduc îndărăt lui Benaia ben lohoiada, 
acesta a pus să mă cheme la el şi s-a interesat dacă sunt 
mulțumit cu cunoștințele pe care le dobîndisem. l-am spus că 
scrisorile și însemnările sunt de mare însemnătate pentru 
relatarea despre regele David și că întregesc în chip remarca- 
bil istoria despre iubirea gingașă, care unge la inimă, a 
regelui David şi a doamnei  Batşeba, aşa cum a scris-o 
stăpînul meu Natan în cartea sa de amintiri. 

"Da' ce-a scris acolo de fapt?" a vrut să ştie Benaia. 

l-am istorisit pe scurt. 

"Și tu crezi toate astea?" a rînjit Benaia, dezgolindu-și 
dinții. "Mai cu seamă partea ce priveşte moartea la timp a 
heteului Urie?" 

"În afară de faptul că prea se scoate pe sine în față", am 
ZIS eu, "mi se pare că stăpînul meu Natan a istorisit cam tot 
ce a văzut cu ochii lui şi a auzit cu urechile lui." 

"Ceea ce dovedeşte doar", a observat Benaia, "că pe lingă 
ochii şi urechile sale, omul mai trebuie să folosească şi picul 
de creier cu care l-a hărăzit DOmnul. Nu ţi-a bătut la ochi 
că Urie s-a purtat nespus de ciudat? lată, se întoarce unul 
din război. A stat în tabără pe cîmpul de luptă, a umblat” 
călare patru zile, este ostenit şi colbăit, dar plin de vlagă, și 
se codeşte să meargă la tînăra lui femeie, care i-a trimis o 
carte așa cum ai citit-o?" 

"Stăpînul meu să binevoiască a-l ierta pe slujitorul său: 
trebuie să fi fost mulți martori pentru faptul că Urie s-a 
culcat la poarta palatului, lîngă căpeteniile străjii, şi că nu 
s-a pogorit în casa lui." 

"Și felul cum a întemeiat cumpătarea sa?" 

"Era puțin cam îngîmfat." 

"Dar dacă Urie o fi fost la doamna Batseba?" 

"Cînd?" 

“Încă înainte de-a fi mers înaintea lui David, pentru a da 
glas simțămintelor lui alese?” 

"Stăpînul meu pare să uite, că femeia a mînat un slujitor 
la regele David pentru a întreba de Urie şi că a pus să-i 
spună regelui că a pregătit apă caldă pentru picioarele lui și 
aşa mai departe, dar că Urie nu s-a pogorit în casa sa." 

"Asta nu e o dovadă că n-a făcut-o totuși." 

Benaia avea dreptate. 

"Ia să zicem, Etan, că Urie a mers în casa lui și că 
a aflat de la Batşeba că e grea și de la cine: ce ar fi făcut 
atunci?” 

"Ar fi omorit-o." 

"Zău?” 

"Măcar ar fi alungat-o de la el." 

"Pune-te în situaţia lui." 

M-am dus cu gîndul la Lilit și la pierderea ce mă 
amenința, de vreme ce regele Solomon voia s-o aibă ca 
soaţă de joacă a viitoarei sale soţii egiptene. 

"Stăpînul meu vrea să lase a se înțelege că Urie a stat 
liniștit şi a îndurat totul?" 

"Să presupunem, Etan, că Batseba i-ar fi grăit bărbatului 
ei cam aşa: Urie, dragul meu, știi că nu-mi rămîne altceva de 
făcut, decît să mă culc cu regele. Acum, însă, uite că 
bătrînul iubăreţ vrea să se ferească a fi nevoit să-și împlin- 
cască făgăduiala și vrea ca pruncul, pe care îl port în pîntec, 
să-l facă să pară a fi copilul tău, pentru ca să nu putem veni 
cu pretenţii față de el. Dar, dacă te porţi cu înțelepciune, 
Urie, dragul meu, și nu te pogori astă seară în casa ta, 
pentru a te culca cu ` mine, n-o să se poată îndoi nimeni, că 
pruncul e de la David, iar tu te vei înălța în slujba regelui şi 
vei şedea la masa lui printre cei mari ai regatului; iar micul 
principe, care-l port în mine, o să fie rege preste Israel." 

Împotriva voinţei mele, a trebuit să-l admir pe Benaia, 
a cărui ureche ajungea pînă în ultimul ungher al țării și a 
cărui minte țesea o plasă înțeleaptă din cele mai felurite 
fire; și am zis: 

"Asta ar face să înțelegem vorbirea cu simțăminte înalte 
dinaintea regelui şi. de ce şi-a scos atît de tare la vedere 
devotamentul. Dar, au n-a prevăzut Batşeba că David, încolțit 
prea tare, ar putea să-l înlăture pe Urie?" 

"Și dacă ar fi prevăzut?” 

Limba mi se uscase în gură. 

Benaia rîdea. 

"Rămiîne întrebarea, de ce Urie a purtat cu el patru zile 
și patru nopți scrisoarea regelui, fără să o citească. Tu ai fi 
făcut asta, Etan?" 

Speram - am răspuns eu - că nu voi dezamăgi niciodată 
încrederea regelui şi atotputernicilor lui. 

"Dar, dacă Urie ar fi citit totuși scrisoarea?" a întrebat 
Benaia. 

"Ar fi nimicit-o." 

"Dar altă scrisoare cu același cuprins ar fi ajuns la loab 
printr-un alt sol.” 

"Atunci ar fi fugit, cît putea goni calul de iute, într-unul 
din regatele siriene sau în țara străbunilor săi. Oriunde." 

"Ar fi fugit de viitorul glorios pe care i-l zugrăvise ne- 
vastă-sa Batșeba şi care îl aştepta, dacă izbutea măcar să 
rămînă în viață pînă la nașterea copilului?" 

"Un mort n-are viitor.” 

"Văd că n-ai slujit nicicînd în război, Etan; altfel ai ști, 
ceea ce pentru Urie era un lucru de la sine înțeles: anume că 
nici loab și nici măcar regele însuși nu puteau să-l trimită în 
luptă, acolo unde era mai încinsă, afară dacă el însuși ar fi 
dorit să se ducă. Oștenii de rînd, ca Abimelec ben lerubaal, 
trebuiau să meargă în luptă unde era ea mai aprigă şi unde 
li s-a aruncat în cap o bucată de piatră de moară; dar 
căpetenia unei roate de-o mie putea să stea oricînd dincolo 
de bătăia aruncăturilor." 

"Cu toate astea Urie a căzut în ziua aceea dimpreună cu 
Abimelec." 

Benaia a bătut din palme şi un slujitor a venit și mi- 
a adus o cană de apă, amestecată cu arome plăcute, şi mai 
multe tăblițe de lut. 


MĂRTURISIREA LUI IOAB BEN ȚERUIA CU 
PRIVIRE LA MOARTEA LUI URIE HETEUL, ÎN 
DOPROSUL LUI BENAIA BEN IEHOIADA 


Întrebare: Și Urie heteul ţi-a înmînat cartea regelui David? 

Răspuns: Da. 

Întrebare: Ce-ai făcut atunci? 

Răspuns: Am urmat îndreptările cuprinse în ea. 

Întrebare: Nu ţi-a părut ciudat, că regele ţi-a poruncit să 
jertfești una din cele mai bune căpetenii ale tale? 


170 


Răspuns: Regele David era alesul DOmnului. 

Întrebare: Așadar l-ai vîrit pe Urie în luptă acolo unde 
cra mai încinsă? 

Răspuns: L-am trimis să conducă o raită la poarta 5, 
întrucît mă puteam aştepta ca dușmanul de-acolo să 
iasă în iureș afară și să pornească lupta. 

Întrebare: Asta a fost tot? Tot ai recunoscut atitea pînă 
acuma, ai putea face o mărturisire pînă la capăt. 

Răspuns: Am poruncit unei cete de arcași să fie gata să 

- tragă. 

Întrebare: Și Urie a murit cu o săgeată înfiptă în spate? 

Răspuns: Aşa s-a întîmplat. Regina-mamă Batșeba şedea 
tolănită leneș între pernele ei; doar ochii dintre văluri erau 
treji și ne iscodeau pe rînd pe Natan și pe mine. 

Avusesem de gînd s-o aduc pe nesimţite la punctul care 
avea însemnătate pentru mine: au nu fusese decît femeia fără 
apărare a unui oștean, pe care o siliseră să stingă poţarul din 
măruntaiele regești, sau era ea cauza şi puterea călăuzitoare a 
tuturor fărădelegilor care au urmat după primul păcat, și ea îl 
condusese pe rege, cu ajutorul trupului ei şi al rodului trupu- 
lui, pînă acolo, încît acum ședea pe tron feciorul ei - nu 
Ammon, nici Absalom, nici Adgnia și nici vreun altul din 
feciorii mai vîrstnici ai femeilor din căsătoriile mai vechi, ci 
Solomon al ei, tîrziu-născutul, feciorul unei femei de obiîrşie 
joasă. 

Am încercat în toate chipurile. Am vorbit despre suferința 
ce i-a pricinuit-o moartea timpurie a primului ei soţ; a 
răspuns, odinioară, că sabia mănîncă ba pe unul, ba pe altul. 
Am vorbit despre marea bunătate a DOmnului, care l-a îngăduit 
pe Urie să vină la Ierusalim, pentru ca ea să-l mai vadă o 
dată; a răspuns că necercetate sunt căile DOmnului. 

Totuşi, cînd am vorbit despre pruncul ce trebuia să moară, 
pentru că David dăduse, prin faptele sale, atîtea prilejuri 
vrăjmașşilor DOmnului să hulească, atunci pleoapele ei au 
început să tremure. 

"Era atît de micuţ”, a zis ea, "atît de neajutorat." 

"Regele David iubea pruncul?" 

"S-a rugat DOmnului pentru prunc şi a ținut post și a 
mas întreaga noapte lungit pe jos." 

"Regele David își iubea toţi copiii”, a amintit Natan. 

"Pruncul a murit pentru el şi în locul lui”, a zis Batşeba, 


171 


"de ce, aşadar, să nu-l fi iubit?" 

"David a chemat milostivirea DOmnului, să lase pruncul 
în viață”, a întregit Natan. "Șapte zile și șapte nopţi a stăruit 
în ruga sa, și bătrînii de la curtea lui au venit la el ca să-l 
scoale de jos; însă el n-a voit și nici n-a pus nimic în gură." 

"Copilul trăgea să moară”, a spus Batşeba. "Și David nu 
se putea hotărî: să-i mulțumească lui DUmnezeu pentru că 
primea viața copilului drept plată pentru a lui sau să se 
blesteme singur pentru acest tîrg încheiat cu DOmnul; și 
simțămîntul vinovăției a sporit peste măsură." 

"N-a fost nici un tîrg”, a contrazis-o Natan. "A fost 
menită. Căci David era alesul DOmnului.” 

"Si pentru asta a trebuit să fie pedepsit pruncul?” a 
întrebat Batşeba. 

"Dar DUmnezeu v-a binecuvîntat cu un alt fecior, stăpînă,” 
a dojenit-o Natan.” lar acesta a fost menit pentru ceva măreț, 
să fie stăpîn peste Israel." 

"David a venit la mine în noaptea aceea.” Expresia chipu- 
lui ei se înăsprise. "Îmbrăcase veşminte proaspete și se spălase 
și se unsese cu ulei şi părea împăcat cu sine însuși. 
l-am spus: cum poți sta aici și cum îți poți șterge seul de 
berbec de la gură, de parcă nu s-ar fi întîmplat nimic? David 
mi-a răspuns: Cînd pruncul mai era în viață, am postit şi am 
plins, căci mă gîndeam: Cine știe? Poate că DOmnul se va 
îndura de mine și va lăsa copilul în viață! lar acum, dacă a 
murit, de ce să mai postesc? Pot oare să-l mai aduc înapoi? 
Eu mă voi duce la el, dar el nu se va mai întoarce la mine." 

Batșeba a dat, ostenită, din cap. "Într-un anumit fel, 
David avea dreptate. Am contenit din plins și am grăit către 
el: O fi luat DOmnul păcatul de la tine, primind viața 
pruncului drept răscumpărare pentru cea a lui Urie. Dar cum 
rămîne cu făgăduiala pe care mi-ai făcut-o înaintea lui 
DUmnezeu, că feciorul tău şi al meu va sta pe tronul tău? 
S-a dus şi asta o dată cu moartea pruncului?" 

A cătat țintă la inelele de preț de pe degetele ei. “Și 
David a grăit către mine: Nu-ţi pierde cutezul și pregătește 
patul. Și a intrat în mine și s-a culcat cu mine; şi i-am născut 
al doilea fecior, căruia i-am pus numele Solomon, de dragul 
păcii pe care o încheiase DOmnul cu David și pentru 
ispășire; și DOmnul l-a iubit pe Solomon." 

Sfirșise de vorbit, în mod vădit. l-am mulțumit; dar ea a 

făcut o mutră posomorită și s-a dus în cămările ei. 

Natan a clătinat îndelung din cap. 

"O adevărată minune”, a exclamat el. "Încă n-am auzit- 
o niciodată pe regina-mamă Batşeba vorbind despre lucrurile 
astea, și chiar cu atîtea amănunte! Totuși va trebui să cernem 
temeinic istoria asta." 

Puţine zile mai tîrziu a venit în casă un slujitor regesc și 
mi-a înmînat o chemare să mă înfățișez a doua zi, după ora 
primirii norodului, înaintea celui mai înțelept dintre regi, și 
să aduc cu mine toate cele aflate în legătură cu iubirea 
gingașă, care unge la inimă, a regelui David și a doamnei 
Batşeba, pînă la - inclusiv - nașterea celui de-al doilea fecior, 
care a fost numit Solomon, de dragul păcii ce-o încheiase 
DOmnul cu David. Omul mi-a mai dat și o plăcuţă de 
aramă, în care era săpată pecetea regească; pe aceasta trebuia 
s-o dau în mîna străjii de pază de la intrarea către partea 
dinlăuntru a palatului. 

Sem și Selef, feciorii mei, s-au minunat foarte de plăcuță 
și mi-au povestit că acum se află cheretieni și peletieni în 
multe clădiri din oraș și că slujitori de-ai lui Benaia ben 
Iehoiada făcuseră o vizită și în școala lor și-i întrebaseră pe 
dascăli, ca și pe învățăcei, ce părere au, de pildă, despre 
Solomon, cel mai înţelept dintre regi, și despre preţul grînelor 
și despre templul pe care regele îl înălța Domnului. Și Şem și 
Selef voiau să afle de la mine, dacă e adevărat că regele 
Solomon este bolnav de frică, astfel încît tremură tot şi se 
clatină și doi slujitori trebuie să-l sprijine, unul de-a dreapta 
și altul de-a stînga; și dacă domnița Abișag sunamiteanca, 
aceea care odinioară se trudise gingaș pentru regele David, nu 
se culcă acum cu principele Adonia; și dacă ŢȚadoc, preotul, 
nu pune să vîndă în piață cea mai bună parte din carnea 
adusă jertfă pe altare; și dacă losafat ben Ahilud, marele- 
grămătic, nu este părtaş la cîștigurile dobîndite din folosirea 
muncii silnice întru zidirea templului; şi dacă nu cumva 
conmiisiunea regească pentru întocmirea relatării despre uimi- 
toarea înălțare și așa mai departe, pentru care lucrez eu, este 
de fapt o bandă de falsificatori și de răstălmăcitori de cuvinte; 
și dacă, pe scurt, regatul Israel nu e gata-gata să se ducă de 
rîpă. 

Atunci m-am aprins de mînie şi am ocărît ticăloşia fecio- 
rilor mei, care se ocupau de zvonuri și de gînduri nemernice, 

în loc să se dedea învățăturii legilor DOmnului, așa cum au 
fost păstrate ele de la Moise, învățătorul nostru. Dar, în 
adîncul sufletului, eram plin de neliniște; dacă asta e ceea ce 
se vorbește pe ulite, ceea ce își spun tinerii, atunci s-ar putea 
întimpla ca aceia care umblă pe căile DOmnului să sfirșească 
scurtaţi de cap; căci, dacă atotputernicii se simt ameninţaţi, 
îi lovesc pe cei drepți. 

În dimineața următoare, după ora primirii norodului, 
m-am dus la casa regească și am fost dus inaintea regelui și 
l-am găsit acolo pe losafat ben Ahilud, marele-grămătic, și pe 
toți membrii comisiunii, în afară de Benaia ben Iehoiada. Dar 
cînd m-am ridicat din țărînă, unde mă prosternasem înaintea 
regelui, nu m-am putut opri să nu arunc o privire pentu a 
constata, dacă tremura și se clătina, cum îmi zugrăviseră Sem 
și Selef. 

Însă regele doar bătea cu piciorul în estrada tronului și se 
juca alene cu sinii heruvimului din dreapta sa și m-a întrebat: 

"Ce mă priveşti de parcă aș fi bolnav? Au sunt ca Saul, 
care l-a chemat pe părintele meu David să-l tămăduiască?” 

Am făcut o plecăciune adîncă și am spus că privirea 
mi-e plină de admirație pentru strălucirea ce se află pe chipul 
regelui datorită duhului DOmnului. 

"Si eu, care credeam că astăzi arăt tare rău", a zis el 
mohorit, "că doar toată noaptea am stat treaz și m-am gîndit 
la planurile pentru împodobirea lăuntrică a templului. Am de 
gînd să îmbrac tot interiorul cu aur și să fac pe toți pereţii 
casei podoabe cioplite, chipuri de heruvimi săpate, frunze de 
palmier și flori, iar în Sfinta Sfintelor să așez doi heruvimi 
din lemn de măslin, înalt fiecare de zece coţi, așa ca aripa 
unuia să atingă peretele acesta, aripa celuilalt peretele celălalt, 
iar aripile lor să se atingă una pe alta în mijlocul încăperii.” 

A privit în jur, de parcă aștepta ceva, și m-am grăbit să- 
l] asigur că proiectele sale erau peste măsură de splendide și că 
vor deveni cu siguranță una din minunile lumii. 

"Etan", a grăit el, "tu ești pentru mine la fel de străveziu 
ca iazurile din Heșbon de la porţile Bat-rabimului, prin a 
căror apă vezi viermii ce se încolăcesc pe fund. De fapt tu 
gîndești: au nu zidește regele Solomon acest templu mai 
curînd pentru propria lui slavă, decît pentru aceea a lui 
DUmnezeu, și în așa fel încît oamenii să vină de pretutindeni 
și să zică, iată fala templului lui Solomon? Dar eu îţi zic ţie, 

că veşmîntul de preţ al regelui înseamnă pentru omul mărunt 
mai mult decît o pereche de nădragi, cu care și-ar putea 
acoperi goliciunea lui, iar un templu strălucind de aur este 
pentru el mai de preţ decît un bănuț de aramă în propria lui 
mînă; căci așa a zidit DOmnul lahve duhul omenesc." 

A contenit să se mai joace cu heruvimul și și-a adîncit 
unghiile degetelor în podul palmelor. l-am desluşit că înțelegerea 
lui pentru firea omenească este fără seamăn și rău sfat ar 
urma cel care ar încerca să-şi ascundă gîndul înaintea 
înțelepciunii regelui. 

"Mai departe te gîndeşti”, a continuat el, “de ce se ame- 
stecă regele Solomon în toate treburile, ca un nerod care își 
vîră nasul în toate oalele? Dar eu îţi zic ţie, că un conducător, 
care dorește să-şi păstreze capul pe umeri, n-are voie să se 
preocupe doar de război şi de pace şi de ascultarea cuvîntului 
DOmnului, ci trebuie să se sinchisească şi de ce floare va fi 
sculptată şi pe care perete, cum și de ce istorie urmează să fie 
povestită și în ce fel. Căci puterea nu poate fi împărțită: o 
piatră, care se dezghioacă din lăcaşul ei, poate face să se 
năruie totul." 

S-a ridicat şi a coborit de pe tron, de parcă ar fi căutat 
pe cineva; apoi și-a aţintit privirea asupra mea. L-am asigurat 
de sîrg că o zidire, care e sprijinită de DOmnul ar ține piept 
chiar și unui cutremur. 

"Cum se simte Lilit, țiitoarea ta?” a întrebat el. "După 
cum se pare, o voi lua de soţie pe fiica faraonului și va trebui 
să-i zidesc o casă și să-i dau slujitori, căci, de bună seamă, 
n-o pot adăposti alături de celelalte doamne regești." 

L-am încredinţat că întregul Israel se va bucura nespus 
de căsătoria cu Egipetul, dar că, desigur, între Dan și Beerṣeba 
se găsesc din belşug slujitoare ce pot fi alese, toate mai 
încîntătoare și mai gingașe și mai potrivite pentru slujba la 
fiica faraonului, decît ţiitoarea mea Lilit. 

Regele m-a împuns în piept cu degetul însint: 

"Dar eu vreau să te cinstesc pe tine, Etan. Marele- 
grămătic Iosafat și profetul Natan şi Benaia ben Iehoiada îți 
laudă toţi într-un glas siguranța; şi de-aceea..." 

Aproape de uşă s-a iscat larmă, glasul lui Benaia ben 
Iehoiada şi zăngănit de arme. Regele s-a întors de grabă într- 
acolo şi a mers zorit înaintea lui Benaia şi l-a întrebat: 

"S-a împlinit?” 

"S-a împlinit”, a zis Benaia. 

"Ai ridicat mîna asupra lui?" 

"Am ridicat mîna asupra lui." 

"Și e mort?" 

"Mort." 

"DOmnul fie lăudat!" 

"Amin!" a spus Benaia. 

Dar mie mi s-a umplut inima de spaimă, căci bănuiam 
care nume fusese şters de pe lista pe care regele David o 
înmînase fiului său pe patul de moarte; totuşi Solomon, cel 
mai înțelept dintre regi, părea să se simtă grozav de ușurat, 
cînd s-a reîntors la tronul său și s-a așezat, prevăzător, pe el. 

"Ei atunci”, a vestit el, "de vreme ce întreaga comisiune 
pentru întocmirea unei și singurei relatări adevărate și hotărîtoare, 
istoricește exacte şi recunoscute oficial, privitoare la uimitoar- 
ea înălțare și așa mai departe este adunată laolaltă, dimpreună 
cu Etan, redactorul nostru, atunci hai să purcedem la treabă.” 

După care Iosafat ben Ahilud m-a pus să-i înfăţișez 
regelui o scurtă schiță a istoriei despre dragostea gingașă, care 
unge la inimă, a părintelui David și a doamnei Batseba, aşa 
cum am aflat-o l-am urmat porunca, cu care prilej am lăsat 
de-o parte tot ceea ce era prea omenesc şi mi-am încheiat 
cuvîntarea cu cuvintele: 

"Si David a mîngîiat-o pe femeia sa Batşeba și a intrat în 
ca și s-a culcat cu ea, iar ea i-a născut un fecior, pe care 
l-au numit Solomon." 

Apoi am mai adăogat, pentru a da întreaga măsură: "Și 
DOmnul l-a iubit pe Solomon." 

Și regele a zîmbit. 

Și mi-a trecut prin minte gîndul, cum m-aș purta eu și 
ce-aș face, dacă mi-ar povesti un martor că părintele meu a 
pus să-l ucidă pe bărbatul mamei mele și că eu sunt rodul 
a ceva și mai rău decît preacurvia. 

Regele mai şedea tot acolo și zîmbea. 

În cele din urmă a ieșit în față Iosafat şi a grăit către 
rege: 

"Stăpînului meu îi e cunoscută atitudinea pe care o au 
membrii comisiunii în privința cuprinderii unor fapte inco- 
mode în opera istoriei și anume: să le relatăm și pe acestea, 
dar cu discreție, și să le înfățișăm astfel încît să fie plăcute 
înaintea ochilor DOmnului DUmnezeului nostru, de la care 

se trage toată înțelepciunea. Dar de rindul ăsta, părerea 
noastră a tuturor, în afară de Benaia ben Iehoiada, este că 
istoria, oricît de discret am povesti-o, ar putea să-l pună pe 
alesul DOmnului și pe regina-mamă Batșeba într-o lumină cît 
se poate de îndoielnică. Aceasta ne îngăduie prea puțin să 
alegem cu privire la un punct atît de însemnat, cum este 
nașterea și îndreptăţirea după lege a lui Solomon, cel mai 
înțelept dintre regi: ori nu atingem deloc chestiunea asta, și 
atunci la ce bun întreaga relatare despre regele David ori 
născocim o versiune nouă, epurată, a istoriei despre dragostea 
gingașă, care unge la inimă, așa încît să lăsăm să se înțeleagă 
că Une a murit din pricina stomacului stricat sau a înveninătii 
sîngelui și că David a văzut-o pe Batşeba, de pe acoperișul 
casei sale, după ce rămăsese văduvă. Din păcate, însă, aceste 
întîmplări nu s-au petrecut în timpuri străvechi; ele au avut 
loc mai degrabă într-o vreme de care își mai amintesc încă 
bine mii dintre cei în viață, astfel încît amîndouă, și tăcerea 
noastră, şi o născocire pe măsură potrivită, s-ar izbi de 
respingerea din partea unora din Israel. De aceea îl fugăm cu 
toată smerenia pe cel mai înțelept dintre regi să rostească o 
judecată tot atît de fără greș ca şi cea de odinioară în pricina 
celor două tîrfe pentru prunc." 

Regele s-a întors către Benaia. 

"Tu ai fost de altă părere?" 

"“Domniile-lor preţuiesc peste măsură însemnătatea vor- 
bei". 

Benaia şi-a dres glasul batjocoritor. 

"Dacă regele Solomon ar vrea să ridice pretenția că este 
feciorul - să zicem - al unei fecioare neprihănite și al unui 
porumbel, care a coborit în zbor din cer, aş trimite pretutin- 
deni șase sute din cheretienii și peletienii mei și mîine întreg 
Ierusalimul ar jura că aşa este." 

Regele a făcut ochi mari, mirat, și l-a asigurat pe Benaia 
de bunăvoința sa și m-a întrebat eu ce propun. 

Am spus că aș fi de părere că un bărbat, atît de înțelept 
ca regele Solomon și atît de înzestrat cu felurite daruri și atît 
de venerat de norodul lui Israel și un principe al păcii, este, 
cu înalta sa persoană, dovada vie pentru prețuirea și iubirea 
pe care DOmnul le-a arătat-o părinților lui. 

"Uimitor, Etan", a exclamat regele, "Asta este, de fapt, 
ceea ce a spus mama totdeauna. Solomon, fiul meu, spunea 

ea mereu, părintele tău a păcătuit în ochii DOmnului, cînd 
m-a luat pe mine, o biată nevastă fără apărare a unui oștean, 
și cînd s-a culcat cu mine și cînd a pus şi să-l ucidă pe 
bărbatul meu. Dar cine poate judeca asupra căilor DOmnului 
- zicea ea -, care a pus ispita înaintea părintelui tău, căci pe 
atunci nu eram atît de diformă și uriîtă ca azi, ci eram bine 
făcută și gingaşă și pielea mea era ca foile unei flori de 
trandafir din Saron; și el m-a zărit în lumina soarelui ce dă să 
apună, cînd îmi spălam trupul. Astfel DOmnul l-a pedepsit pe 
părintele tău, luîndu-i pe sărmanul băiețel, fratele tău mai 
mare, cu toate că abia împlinise șase săptămîni și era nevino- 
vat de orice rău. Dar tu, Solomon, fiul meu, ai fost zămislit 
după ce păcatul părintelui tău fusese ispășit și iertat, așa cum 
se spune, ochi pentru ochi, dinte pentru dinte, viaţă pentru 
viață; de aceea tu nu ești un copil menit morții, ci menit 
vieții; iar numele tău e pace și tu ești binecuviîntat și iubit de 
către DOmnul. 

Regele a înghițit: părea, în chip vădit, mișcat de vorbele 
mamei såle și de gîndul marelui său noroc, că era al doilea 
născut. 

După aceea a poruncit: 

"De ce să n-o scrieţi atunci după înţelepciunea mamei? 
Sau vreţi să spuneţi că sunteți mai deştepţi decît o bătrină 
din Israel, care a izbutit să devină mama unui rege?" 

Și astfel stă scris în relatarea despre regele David, iar 
Istoria despre David și Batşeba e cuprinsă în ea. 

După şedinţă, însă, regele s-a purat mai departe foarte 
prietenos și a întrebat membrii comisiunii, precum și pe mine, 
dacă nu vrem să rupem cu el o bucată de piine la masa lui. 
Atunci să fi văzut bucurie îngîmfată pentru asemenea poftire 
regească; doar. Benaia ben Iehoiada a cerut îngăduința să 
poată pleca, întrucît îndatoriri grabnice impuneau să fie de 
față la cheretieni și peletieni. 

După aceea ceilalți membri ai comisiunii au schimbat 
între ei priviri pline de tilc şi au mers în camera de mîncare 
a regelui, ai cărei pereți erau împistriți cu zugrăveli de stru- 
guri și de rodii şi de alte mîncări gustoase. Regele mi-a 
poruncit să șed lingă el și a rupt o bucată zemoasă dintr-o 
ciozvirtă de miel de soi şi mi-a îndopat-o milostiv în gură. 
Am mestecat și i-am mulțumit și am spus că furia regelui este 
ca răcnetul unui leu tînăr, dar milostivirea lui ca roua pe 
iarbă. | 

"Asta sună ca un proverb”, a zis Solomon bucuros. Și 
către Elihoref și Ahia, grămăticii: ” Scrieți-vi-l frumos și 
păstrați-l, căci plănuiesc o adunare a zicalelor celor mai 
vrednice de luat în seamă, dtept mărturie a înțelepciunii mele 
nemaipomenite."” | 

l-am spus că mă simt nespus de cinstit de dorința regelui 
şi, dacă mi-or mai trece prin minte și alte zicale cu tiîlc 
potrivit, i le voi pune de asemenea la dispoziție cu plăcere. 

Aceasta l-a mulțumit vădit, întrucît dobîndea ceva pe 
degeaba, și s-a interesat de mersul înainte al trudei mele şi cu 
ce anume aveam de gînd să ne îndeletnicim mai departe în 
relatarea despre regele David. 

"Cu răscoala lui Absalom", am zis eu. "Absalom..." 

Numele părea să aibă un răsunet neplăcut în urechea lui, 
precum tot ce era în legătură cu năruirea conducerii actuale. 

"Și de unde ai să începi?" 

Rădăcinile pomului sunt ascunse ochiului, m-am gîndit 
eu, dar ele ajung pînă la ape. Totuși trebuia să-i răspund lui 
Solomon, cel mai înţelept dintre regi, într-un chip care să fie 
pe înțelesul regilor; de-aceea am spus: 

"Cred că ar fi cel mai bine să începem cu istoria lui 
Tamar, sora lui Absalom." 

Regele a luat un ochi al mielului, l-a tăvălit prin piper, 
mi-a spus să deschid buzele și mi l-a virit în gură. 

Am înghițit și am mulțumit pentru nespus de marea lui 
bunătate. Apoi am zis: 

“Totuși Tamar pare a fi ca îngropată într-o groapă a 
tăcerii și slujitorul vostru nu știe unde să întrebe de ea, la 
marele-eunuc regesc sau la marele-gropar regesc." 

"Tamar", a spus regele, “a căzut în sminteală, iar familia 
a dus-o în templul de la Betșan, departe tare de Ierusalim, 
unde preoții templului o hrănesc și o spală și-i fac tot ce are 
nevoie. 

Se lăsase tăcere în încăpere. M-am dus cu gîndul la 
Tamar de odinioară, în veșmîntul ei pestriț, căci astea erau 
straiele pe care le purtau fiicele regelui, cît erau fecioare. 

"Ai să afli puține de la ea”, a grăit regele. "Oameni ai 
DOmnului și vrăjitori ce alungă duhurle și doftori s-au îngrijit 
de ea și au căutat să afle cu adevărat, au ce se petrecuse între 
ea și fratele meu Ammon; dar ea biiguic doar lucruri fără 
înțeles. 

"Cheia afirmării adevărului stă doar în faptul de-a o 
asculta”, am cutezat eu să remarc, "căci oare nu grăiește 
duhul DOmnului adesea și din biiguiala smintiților?” 

Și s-a iscat o dispută între profetul Natan și preotul 
Ţadoc cu privire la nebunie și la profeție, şi amindoi s-au 
înfierbîntat cît se poate de mult. Dar regele a grăit: 

"Fiecăruia calea lui i se pare cea dreaptă; doar singur 
DOmnul dăruieşte inimii siguranţa”. 

Cu cugetarea aceasta a luat sfîrşit masa. 


Dumnezeule! 

Ierusalimul nu mai era acelaşi oraş. | 

Străjile de la poarta palatului fuseseră întreite; străzile 
vuiau de duruitul roților şi de tropote de copite; în fața 
clădirilor dregătoriilor și la răscrucile mai de seamă se înființaseră 
care de luptă împlătoşate. 

La cei netăiați împrejur, asemenea scoatere la iveală a 
forței înarmate ar fi măturat străzile și le-ar fi lăsat goale; nu 
tot astfel și la copiii lui Israel, care înfloresc atunci cînd se 
iscă frămîntare. Strigau de-a valma și întrebau şi gesticulau; 
ajungeau sub picioarele cailor și printre cheretieni și peletieni; 
hoţii și pungaşii erau pretutindeni, răsturnau tarabele 

neguțătorilor și o luau la fugă cu mărfurile; slujitorii lui 
Benaia ben Iehoiada, însă, umblau furiș prin gloată și trăgeau 
cu' urechea şi deodată se putea întîmpla ca un om să fie 
apucat de subsuori și dus de-acolo. 

Un nume era pe toate buzele: Adonia, feciorul regelui 
David cu Haghita, principe de sînge, care fusese ucis. Unii 
spuneau că nimeni nu mai e sigur în Israel, dacă un fecior al 
regelui David a putut fi răpus în însăși casa lui și trupul 
putuse fi aruncat în stradă ca un cîine mort; alții susțineau că 
nu se poate ca regele Solomon să îngăduie asta și că Benaia 
sărise de rîndul ăsta peste cal; un preot a ridicat braţele și a 
vestit că şi-a atras singur sfîrşitul ăsta fiindcă preacurvea 
pretutindeni şi se codea și umbla pe căile DOmnului. Dar un 
schilod, care era îmbrăcat în zdrenţe, a scuturat pumnul și-a 
strigat că toți laolaltă sunt ticăloși și feciori de tîrfe, Adonia 
și Benaia, și regele Solomon care e cel mai rău dintre toţi; 
astfel că a fost dus şi el de-acolo pe sus. Și spaima de 
lucrurile ce aveau să mai vină era mare în inima mea, așa 
încît am tresărit, cînd am auzit că m-a strigat cineva. 

Cei ce strigau erau, însă, $em şi Șelef, feciorii mei, care 
s-au ivit acum din mijlocul mulțimii, fluturind o bucată de 
pînză murdară și strigîndu-mi: 

"Am văzut! Am văzut totul!" 

lar Sem a venit și mi-a întins o bucată de pînză și a zis: 

"Iată sîngele lui!" 

Și Șelef a adăogat: 

"Dintr-o mare băltoacă de sînge!" 

Și Sem a deslușit plin de mîndrie: 

"Am rupt asta din veșmîntul meu şi am muiat-o în 
sîngele lui, ca dar pentru tine și spre aducere-aminte.” 

Bucatele pe care le mîncasem la masa regelui s-au răzvrătit 
în mine și mi-au venit îndărăt pînă-n găt. Dar Șem şi Șelef 
erau încîntați foarte şi mi-au povestit cum au aflat la şcoală 
despre faptul că se pregătea ceva împotriva principelui Adonia; 
după care ei şi un număr de colegi au pornit-o și au așteptat 
în apropierea casei lui Adonia; casa, însă, era înconjurată de 
oameni care umblau în sus și-n jos sau priveau, întîmplător, o 
crăpătură de zid ori se scobeau în dinţi. Și au venit numeroși 
alergători care purtau toiege albe și strigau: faceți loc pentru 
Benaia ben lehoiada, care este mai mare preste oaste; și Benaia 
a sosit cu carul său de luptă și a intrat în casă. 

"Si, să vezi”, a spus Ș$em, “mutra lui era întunecată. 

Din casă a răzbătut apoi larmă de glasuri și un strigăt 
răsunător; după aceea a ieșit împleticindu-se un om scăldat 
în sînge de la o rană ce se căsca larg; și s-a prăbușit jos. 

"Si să vezi”, a zis lef, "a fost o priveliște de groază.” 

Totuși, cînd oamenii care umblaseră în sus și-n jos, au 
vrut să ridice leșul, a venit alerpînd o domnişoară, care se 
jelea tare și striga către DOmnul și către întreg norodul. Cînd 
l-a văzut pe Adonia zăcînd în băltoaca de sînge, s-a aruncat 
asupra lui și și-a sfișiat veșmîntul și i-a sărutat gura și un 
ochi, căci celălalt îi fusese scos cu o lovitură de sabie. Apoi 
oamenii, care umblaseră în sus și-n jos, au -apucat-o de 
subsuori și au dus-o de-acolo. | 

"Si să vezi”, a zis $em, "parcă era o bolnavă." 

Leșul lui Adonia, însă, a fost dus în casă. O clipă mai 
tîrziu a ieşit Benaia. A vorbit scurt cu oamenii, care umbla- 
seră în sus și-n Jos, s-a urcat în car și a plecat. 

"Si, să vezi", a zis Sem, “se purta de parcă nu se întîmplase 
nimic.” 

După care i-am trimis pe Sem și pe Șelef acasă și i-am 
sfătuit să se ferească tot restul zilei de-a mai face alte năzbitii. 

Vorbele de îmbărbătare ale unui frate sunt pentru inimă 
ca balsamul; cuvîntul unui înțelept însă poate tămădui suferinţa. 

Mi-am adus aminte de Penuel ben Musși, revizor din 
cinul al treilea la vistieria regească, care se înegrijise de noul 
sosit în Ierusalim și devenise vorbăreţ datorită unui pic de vin 
Și unei ciosvîrte de miel, omul care mă făcuse să înțeleg 
unele taine, despre care se vorbea pe șoptite în cercurile celor 
știutori. 

Am ajuns la vistierie pe ulite dosnice și pe drumuri 
lăturalnice și le-am făcut un semn alene cu mîna străjilor de 
la intrare, după felul stăpînilor cu slujbe înalte, care se 
așteaptă să nu fie opriți. Pe sălile clădirii, însă, era liniște ca 
într-un mormînt; căci evenimentele mari aţiţă norodul, dar 
slujitorii regelui așteaptă desfășurarea lucrurilor tremurînd. 

L-am aflat pe Penuel ben Musși în camera dregătoriei lui; 
a sărit în sus, cînd m-a văzut, și a întins spre mine degetele 
depărtate. 

"Prietene", i-am spus, "nu sunt un duh rău de la DOm- 
nul; sunt Etan ben Hosaia, redactorul Relatării despre regele 
David și așa mai departe; și am venit să mă sfătuiesc cu tine 

în legătură cu sfîrșitul principelui Adonia, căci te știu ca pe 
un om care cunoaște bine treburile obşteşti, ca și cele mai 
puțin obşteşti.” Totuși, Penuel ben Musși s-a buşit cu pumnii 
în frunte și a blestemat ziua cînd am intrat în viaţa lui și 
m-a implorat să părăsesc odaia dregătoriei lui și să nu destăinui 
nici unui suflet de om că ne cunoaștem, căci urechile lui 
Benaia sunt pretutindeni. Nici măcar întîmpinănile mele n-a 
vrut să le asculte; mai curînd m-a apucat de braț și m-a tîrît 
spre uşă şi m-a împins afară. 

Am părăsit vistieria ca buimac; ce lepră mă lovise şi de 
ce și de cînd? Am umblat pe străzi, singur în mijlocul gloatei 
și înspăimântat. Dar, așa cum un cîine se întoarce mereu la 
vărsătura lui, gîndurile mele reveneau tot într-una la pieve- 
nirea ce mi-o făcuse Benaia ben Iehoiada cu prilejul întîlnini 
noastre în casa lui Ioab, cînd spusese; Dacă știi atît de multe, 
Etan, pe cît cred eu că știi, atunci cred că știi prea multe. 

Ce-mi rămiînea altceva de făcut decît să mă duc acasă? 

Casa se afla acolo scăldată în lumina trandafirie a înserării, 
iar în fața ei era lectica verde cu stinghii de aur și cu 
acoperişul roșu, cu ciucuri. 

Am chibzuit dacă nu petrec noaptea mai bine într-un 
han sau undeva în vreun șopron sau chiar sub vreo poartă de 
intrare. Dar eram prea ostenit şi descurajat şi am intrat în 
casă ca o oaie la casap. 

Amenhotef, marele-ecunuc regesc, mi-a dat bineţe cu o 
voce mai din gîtlej ca orcînd și m-a întrebat de sănătate şi de 
ce mă ţin departe de el. Lilit, ţiitoarea mea, s-a ivit cu un 
lighean cu apă și mi-a spălat fața şi mîinile și picioarele, în 
timp ce Amenhotef îi urmărea mișcările grațioase cu o privire 
binevoitoare; iar Hulda, mama feciorilor mei, ne-a pus di- 
nainte vin și pîine și un taler cu brînză de capră, ce era 
amestecată cu măsline tocate mărunt și cu nuci rase. Estera, 
însă, soția mea, a trimis vorbă s-o iertăm: căci ziua fusese 
lungă, iar inima ei suferea din pricina trudei. 

Femeile s-au îndepărtat. Amenhotef a pus pe pîinea sa 
felioare de brînză şi a mîncat în tăcere. În cele din urmă şi- 
a șters mîinile pe un ștergar din pînza de in cea mai subțire 
ŞI a zis: 

"După o zi precum cea de azi, omul se gîndeşte la 
sufletul său și își caută prietenii." 

Frica s-a încuibat din nou în măruntaiele mele: 

"Moartea este o cositoare sprintenă." 

El a încuviințat din cap. 

"Cît e de cînd tu și cu mine l-am privit pe Adonia, cum 
s-a împreunat cu Abișag după feliușagul țapilor și în alt chip; 
şi acum Benaia a ridicat mîna asupra lui și iată-l mort." 

A cătat la mine cu înţeles, și frica din măruntaiele mele 
a sporit. 

"Ca istoric, Etan, tu poţi privi moartea ca o apariţie 
zilnică; această moarte, însă, vădește semnele ei deosebite, și 
unul din ele te privește pe tine. Presupun că știi cum s-au 
întîmplat toate astea? 

Am căltinat din cap. 

"Adonia trebuie să-și fi pierdut și picul de minte din 
pricina domniţei”, a zis Amenhotef, "căci a ales-o tocmai pe 
regina-mamă Batșeba, să-i vorbească regelui pentru el, și a 
mai fost şi atît de nerod, încît să-i amintească: Tu știi, că 
regatul era al meu, că eu trebuia să domnesc; acum însă 
domnia a trecut de la mine şi i s-a dat fratelui meu." 

Amenhotef şi-a răsucit mîinile nespus de grațios. 

"Poţi să-ți închipui cum i-a venit asta bătrînei doamne. 
Au uitase el că Batşeba era aceea care, prin înrîurirea ei 
asupra regelui David, trecuse domnia de la el? Uitase oare că 
Abişag, chiar dacă nu-l putuse încălzi pe rege, era totuşi una 
din femeile lui David și că faptul de-a ridica pretenție asupra 
uneia din femeile regelui înseamnă să ridici pretenție la puterea 
lui?” 

M-am gîndit la Adonia, cum a intrat în Abișag și cum ea 
se răsucea și se mișca aprinsă de patimă, și frica din mine a 
devenit arzătoare şi s-a ridicat pînă-n inimă. 

"Batşeba, însă, s-a arătat gata să vorbească regelui So- 
lomon pentru Adonia. Și regele s-a sculat înaintea ei și i s-a 
închinat și a poruncit să pună acolo un jilt pentru mama lui, 
ca să se așeze de-a dreapta lui. Apoi ea i-a zis: Am să-ţi fac 
o mică rugăminte, să nu mi-o treci cu vederea. Zis-a regele: 
Cere, mama mea! N-am să zic nu!" 

Acum ea era iar Batșeba, soţia lui Urie: nici o apă, cît de 
mică, n-o putea tulbura, dar pe vîrful limbii ei ședea moartea. 

Ea a zis: Să dai pe Abișag sunamiteanca lui Adonia, 
fratele tău, de femeie." 

Miîinile lui Amenhotef se mișcau precum capetele a doi 
şerpi care se atacă unul pe altul. 

"Am văzut chipul marelui-gramatic [Iosafat ben Ahilud şi 
pe cel al lui Benaia ben Iehoiada: era ca de piatră. Dar fața 
regelui s-a făcut galbenă ca lămiia și el a grăit: De ce ceri tu 
pe Abișag sunamiteanca pentru Adonia, mama mea? Cere 
totodată și regatul pentru el; căci el este fratele meu mai 
mare; pentru el și pentru preotul Abiatar și pentru [Ioab ben 
Teruia." 

A bănuit îndată o uneltire, ce altceva. Întrucît puterea 
crește din uneltire, stăpînitorii o adulmecă pretutindeni. Batseba 
cunoştea gîndurile omului. 

"Atunci regele a strigat către Benaia şi către mine și a zis: 
ce slujitori credincioși suntem şi cît de nemăsurată e prive- 
gherea noastră, dacă fratele său Adonia și domnița Abișag au 
putut să-şi facă mendrele sub ochii noştri? Și unde sunt 
prietenii regelui și toți sfetnicii săi, dacă trebuie să afle de la 
mama lui ce se petrece în regatul său? Cutare și cutare să-mi 
dea mie DUmnezeu, dacă n-a grăit Adonia cuvîntul acesta 
împotriva vieții mele. Dar acum, pe viul DUmnezeu care 
m-a socotit pe mine vrednic de cinste și m-a aşezat pe tronul 
lui David, tatăl meu, Adonia chiar astăzi va muri". 

Mi-am amintit de petele întunecate de pe bucata de 
pînză, care erau sîngele lui Adonia, și, cu glas tremurat, l-am 
întrebat pe Amenhotef, ce aveam eu a face cu uciderea 
aceasta. l 

Amenhotef m-a privit lung şi ochii lui cu vinişoare roșii 
s-au bulbucat puțin, cînd mi-a grăit: 

"Au nu este datoria oricăruia dintre copiii lui Israel să 
umble pe căile DOmnului şi să înştiințeze dregătoria cu 
privire la fapta aproapelui său? Au n-ai ştiut una și alta și 
încă multe altele, care erau de însemnătate pentru slujitorii 


regelui?" 
"Au n-ai știut şi domnia-ta?” am întors eu vorba. 
"Dar fireşte!" 


Și-a întors capul de parcă era unul din chipurile pe care 
egiptenii le încrestează pe columnele lor, ce le zic obeliscuri; 
şi a zîmbit la fel de nepătruns ca și acelea. 

GÎNDURI ALE LUI ETAN BEN HOSAIA, 
CÎND, DUPĂ PLECAREA LUI AMENHO 
TEF, MARELE-EUNUC REGESC, A ȘEZUI 
ÎN CĂMARA LUI DE LUCRU ȘI A CUGETAT 


DESPRE FIREA DOMNITORILOR 


Vezi tu pe oarecine, care se pricepe la treaba 
sa? acela va sta înaintea regilor. 

Precum înălțimea cerului și adîncul pămîntului, 
așa și inima regilor nu se poate pătrunde. 
Cînd stai la masă cu un dregător, gîndește-te 
temeinic la cele ce ţi se pun dinainte; și 
pune-ți un cuțit la gît dacă eşti la com. 
Dacă regele se teme, răcneşte ca un leu: cine 
îl întărîta la mînie, păcătuiește împotriva însăși 
vieții lui. 

Piatra este grea și cu anevoie de ridicat ni 
sipul, însă furia nebunului este mai grea decît 
amîndouă. 


DESPRE STĂRILE DIN REGAT 


Unde nimeni nu mai visează la viitor, norod 
ul devine sălbatec și cumplit. 

Cînd un stăpînitor ascultă de minciuni, toți 
slujitorii lui sunt nevrednici. 

Inima lor urmărește nimicirea, iar buzele lor 
sfătuiesc la rele. 

Cei însetați de sînge îl urăsc pe cel drept. 
DOmnul a făcut toate lucrurile cu un scop: 
ba chiar şi pe mișel pentru ziua fărădelegii. 
Chiar dacă cel drept cade de şapte ori, și tot 
se scoală; dar cei fărădelege se poticnesc în 
nenorocire. 


DESPRE PARTICIPAREA LA VIAŢA OBȘIEASCĂ 


Au poate pune cineva foc în sînul lui, fără ca 
veșmintele lui să nu ardă? Sau va merge cine- 
va pe tăciuni aprinşi fără să i se frigă tălpile? 


Nu te îndesa înaintea regelui și nu sta în locul 
hotărît pentru cei man. 

Omul înțelept își ascunde știința; dar gura 
nerodului e pieirea lui, iar buzele lui îi devin! 
capcană. 

Biciul pentru cal, friul pentru măgar, iar varga 
pentru spinarea celor nebuni. 

În topitoare se lămurește argintul și în cuptor 
aurul, dar cel ce încearcă inimile e DOm- 
nul. 


DESPRE OPORTUNITATEA UNEI CĂLĂTORII 
DE SERVICIU 


Cel nelegiuit fuge fără ca nimeni să-l urmă- 
rească, iar omul drept stă ca un pui de 
leu fără de grijă. 

Înaintea prăbușirii merge trufia şi semeția 
înaintea căderii. 

Cel cu duh vede nenorocirea dinainte și se 
ascunde; cei ncrozi însă merg drept spre ea și 
se aleg cu pagubă. 

Buna chibzuinţă va veghea peste tine și 
înțelegerea te va feri pentru ca să te izbăvească 
de calea celui rău și de omul care grăiește 
minciună. 

Sorţii se aruncă în poala hainii; însă hotărirea 
toată vine de la DOmnul. 


DESPRE O EXCURSIE LA TAMAR, FIICA LUI. 
DAVID, ȘI DESPRE PUTINŢA CĂUTĂRII DUPĂ 
ALTE ADEVĂRURI 


Chibzuiește, cînd pui piciorul înainte, și vei 
merge sigur pe drumul tau. 

În inima omului se injehebează unele planuri; 
dar sfatul DOmnului râmine în fiinţă. 
DOmnul nu va pârăsi in nevoie sufletul celui 
drept. 

"Pe viul DUmnezeu", a zis căpetenia de la poarta orașului, 
"uite-l pe istoricul nostru. Au istoriile tale s-au vădit a fi fără 
preț ori caldarîimul orașului Ierusalim s-a încins prea tare 
pentru tălpile tale, căci ai venit cu asini nenumărați și ne 
părăsești doar cu unul?" 

L-am felicitat pe căpitan pentru neasemuita sa ţinere-de- 
minte și i-am zis: 

"Ei da, s-a scurs vreme îndelungată, de cînd am sosit aici 
cu arhivele mele și cu familia mea; acum, vezi bine, locuiesc 
la nr. 54 pe ulița Regina din Saba, într-o casă care este a 
regelui, tocmai mă urnesc la drum într-o călătorie pentru 
treburile regelui." 

Și i-am arătat toate documentele mele. 

Între timp se adunaseră milogii și tot soiul de gloată, din 
cei ce-şi fac veacul căscînd gura pe la poarta orașului, și s-au 
pornit să facă glume pe seama șobolanilor care părăseau casa 
peste care s-a abătut molima şi ziceau că sîngele lui Adonia, 
care a curs în stradă, nu-i decît începutul și în curînd vor 
răsări ca din pămînt spînzurători pe colinele Ierusalimului, și 
de fiecare va atîrna cîte un lingău ce-a supt sîngele norodului 
şi măduva celor ce trudesc. 

Atunci căpetenia a rotit gîrbaciul cu mai multe cozi pe 
deasupra capetelor lor și a strigat: 

"Ascultaţi voi, feciori ai lui Belial, neţesălaţilor şi 
nespălaţilor; vă mănîncă fundul și vă arde de vergi, limbii 
voastre îi e poftă să fie smulsă din gură? DOmnul v-a răsfățat 
cu prea multă libertate; milostivirea regelui v-a dat'mai multă 
vlagă decît aveți nevoie. Dar creierul vostru s-a sfrijit pînă la 
mărimea unui bob de mazăre, căci uitaţi cine stăpînește aici 
în țară, și anume Solomon, cel mai înțelept dintre regi, prin 
slujitorul său iubit Benaia şi prin cheretienii și peletienii, care 
cunosc inima fiecăruia și care or să vă înveţe ei să vă ţineţi 
botul." 

Către mine, însă, a grăit: 

"Sterge-o de-aici. Nu-ţi dai seama, că învățații scrisului 
sunt pricina de supărare pentru norod şi o povară pentru 
slujitorii regelui?" 

Așa că mi-am îndreptat pașii către miază-noapte, spre 

Betsan, pe drumul ce duce pe lingă templul lui Nob și de 
care s-a folosit cîndva David, cînd a fugit dinaintea lui Saul. 

Și sufletul mi-era apăsat de gîndul la Estera, nevasta mea 
bolnavă pe care o lăsasem acasă, și la țiitoarea mea Lilit, care 
lipsise cînd mi-am luat rămas bun, și la viitorul meu, care era 
cît se poate de nesigur; căci, ciar dacă, părăsind lerusalimul, 
scăpam de o lovitură nemijlocită, eram totuși prea bătrîn și 
prea înrădăcinat în deprinderile mele de viață, pentru a mai 
putea învăța cum se trăiește în peșteri și cum îţi poţi croi 
drum în pustiu vreme mai îndelungată. 

Cînd am ajuns la piatra cea mare, din care ţîșnește 
izvorul de hotar, căruia i se zice aşa pentru că ţara iebuseilor 
se-ntindea pînă aici mai înainte de a-i fi bătut David și a fi 
pus stăpînire pe ei, iată că la izvor şedea o făptură cu boiul 
gingaș, înfășurată într-o mantie albă, și tinea o legăturică în 
mînă. 

Și inima mea a zvîcnit, căci am văzut că era Lilit; și 
deodată mi s-a uscat gîtlejul de tot, astfel încît, cind am oprit 
asinul, n-am putut rosti nici un cuvînt. 

Lilit și-a dezvăluit chipul și a venit la mine și mi-a prins 
mîna şi mi-a spus: 

"Nu mă alunga de la tine, Etan, prietenul meu. Am să 
merg în urma ta; unde vei mînca tu, voi fi mulțumită cu 
rămășițele, unde te vei culca, te voi încălzi; căci te iubesc 
mai mult decît viaţa mea." 

Am atras-o la piept şi am tinut-o strîns; și am simțit, 
cît de greu de îndurat ar fi, s-o pierd în folosul regelui 
Solomon și să trebuiască să-mi închipui cum ar pipăi-o el 
cu degetele lui slinoase; dar mai știam totodată că era 
nesigur pentru un om singur să călătorească pe drumurile 
lui Israel cu o femeie frumoasă, căci pretutindeni adastau 
la pindă tilharii și oștenii și alt norod întunecat; și ca 
aceștia puteau să-i facă ţiitoarei mele ceea ce, în vremea 
judecătorilor, i-au făcut țiitoarei unui tînăr levit bărbații 
din oraşul Ghibeea, care au pus mîna pe ea și au siluit-o 
toata noaptea pînă în zori și-au trimi- 
s-o apoi indărăt; și întregul Israel s-a ridicat ca un om și 
a pornit să-i pedepsească pe bărbaţii din Ghibeca, dupa ce 
levitul și-a tăiat ţiitoarea în două bucăți și le-a trimis 
bătrinilor semințiilor. Dar asta fusese pe vremea judecatorilor; 
in ziua de azi n-are decit să-și taie cineva logodnica in- 

t-o mie de felii şi să le trimită apărătorilor legii din 
întreaga țară, și nici unul din ei n-ar mișca măcar un 
deget. 

"Lilit, dragostea mea”, am zis, "DUmnezeu mi-e martor 
că nimic nu mi-ar fi mai plăcut decît să te iau cu mine. 
Osteneala drumului s-ar preface în desfătare și fiecare zi ar fi 
ca o lună de miere. Dar ţara e cuprinsă de tulburări, aceasta 
e și pricina pentru care mă depărtez de capitală; iar pe șosele 
s-ar putea să se petreacă grozăvii. . 

Dar ea a cătat spre mine cu ochii ei mari și a zis: 

"Am dormit la picioarele tale, Etan, dragul meu, și m-am 
străduit cu gingășie pentru tine în fel și chip. La început, cînd 
m-ai luat de.la părintele meu în schimbul a douăsprezece oi 
de soi bun și a patru capre şi a unei vaci cu lapte, am văzut 
în tine un om bătrîn, morocănos și mirosind uşor a mucegai; 
dar apoi m-ai învăţat cîntecele tale și mi-ai dezvăluit bunătatea 
ta, şi astfel ai ajuns pentru mine, încetul cu încetul, și iubit 
și soț și părinte într-o persoană. Să nu gîndești că am venit 
încoace fără să chibzuiesc; știu bine ce înseamnă pentru o 
femeie tînără să călătorească în vremurile astea cu un om, 
care este învățat şi e slab de fire și nedeprins cu mînuirea 
jungherului. Și, dacă mă vei alunga de la tine, nu mă voi 
întoarce la nr. 54 din ulița Regina din Saba, ci te voi urma 
și voi fi ca umbra ta; şi, aşa cum nici un om nu poate smulge 
umbra de lîngă el, n-ai să mă poți smulge nici tu de lîngă 
tine, afară doar de mi-ai spune în față că nu ţi-s dragă și că 
ai de gînd, în călătoria ta, să te culci cu alte femei, cu tîrfe 
și țoline de prin sate, în care caz mă voi ruga DOmnului să 
te bată cu buboaie pe mădularul virtuții tale și cu trînji și cu 
neputinţă în toate cele." 

Acu'”, ce să zic, recunosc că-mi trecuse prin gînd să 
găsesc vreun chip nou în drumul meu, cumva vreo fecioară 
de la sat, și să mă culc cu ea; căci un om care fuge e precum 
pasărea în zbor, care iscodeşte în jur după șoareci de cîmp. 
Dar marea iubire a Lilitei m-a copleșit şi m-am rușinat de 
toana mea şi am zis: 

"Lilit, dragostea mea, cum se face că bărbaţii înțeleg atît 
de rar adîncimea simțămiîntului, de care sunt în stare femeile, 
și că resping binecuvîntările ce ar fi putut fi ale lor? DUmnezeu 
să-mi facă mie cutare și cutare, ba încă și mai: mult să-mi 
facă, dacă voi uita cîndva ceea ce m-ai învăţat şi dacă ți-oi 

înșela vreodată iubirea. Nu, nu vreau nici să umbli în urma 
mea; o parte din timp ai să călărești pe asin și o să împarţi 
pîinea cu mine; iar noaptea ne vom culca sub o velinţă și ne 
vom încălzi unul pe altul și ne vom hărăzi unul altuia toate 
cele ce ne fac plăcere; și apoi vom căta în sus spre ceruri și 
vom asculta suspinul vîntului.” 

În a șaptea zi a călătoriei noastre, cînd soarele cobora 
spre asfințit ca un glob roşu uriaș, am zărit meterezele de la 
Bet-șan, care erau scunde și pe alocuri dărăpănate, iar tur- 
nurile năruite; căci Solomon, cel mai înțelept dintre regi, 
cheltuia avuţiile țării pentru înălțarea marelui templu al 
DOmnului și pentru mărirea palatului său și pentru cetatea 
Millo și zidurile de la Ierusalim, pentru zidirea Haţorului și a 
Meghidonului și a tuturor orașelor cu grînare ce le avea, și a 
orașelor pentru călăreți, și pentru tot ceea ce mai avea de 
gînd să construiască la Ierusalim și în Liban; dar restul țării 
se dărăpăna și se părăginea. 

Și pe poartă a ieșit un om, care ţinea o frînghie, de care 
trăgea un țap bătrîn și năbădăios; și omul striga și-și blestema 
ziua cînd se născuse și ziua cînd se născuse ţapul, dar și mai 
tare îi suduia pe preoții templului din Bet-șan. 

"Cetăţene”, am prăit eu către el, "după cît se pare acest 
animal venerabil ca vîrstă este pentru tine un adevărat chin. 
N-are nici pic de carne pe el și nici vlagă, coarnele îi sunt 
slabe, și a năpirlit de păr; biata cornută nu mai prețuiește 
nimic; atunci de ce nu te milostivești de ea în numele 
DOmnului și n-o lași să crape în liniște?" 

"Nu prețuiește nimic?" 

Omul a prins s-o suduie pe mama Care mă născuse și pe 
mama Lilitei, țiitoarea mea, și tot astfel pe muma asinului, pe 
care călătoream. Apoi a zis: 

"Cum adică, țapul ăsta e un ăla zdravăn și focos la 
simţuri, iar picioarele lui sunt cu sigur mai puternice decît ale 
tale, străine. Dar, în ceea ce privește sfirșitul lui, o să moară 
curînd și aburul sîngelui lui se va înălța către DOmnul de pe 
altarul templului; căci îl duc preoţilor ca jertfă." 

Atunci l-am lăudat pe om pentru cucernicia lui, la care 
el a tipat tare și a dat cu picioarele în tap și mi-a deslușit, că 
la zi-ntiîi a fiecărei luni trebuie să ducă preoţilor de la Bet- 
şan o jertfă, o capră sau o oaie sau un vițeluș, căci ei îl țin 
de feciorul lui, care e sărac cu duhul încă de: la naștere; 

cheltuielile de întreţinere îl aduc în sapă de lemn și el cu 
nevasta sa și cu copiii săi n-au ce pune în gură. 

L-am urmat la deal pe om și pe țapul lui, lăsînd pe mîna 
stîngă orașul Bet-san, și am ajuns la templu în vremea aprin- 
sului luminilor, după rugăciunea de seară. Și ne-am dus la 
casa de oaspeţi, care se afla lîngă templu și unde ne-a primit 
un preot, de pe al cărui chip și ale cărui braţe jegul se cojea 
vădit; acesta ne-a întins palma ca să plătim masul peste 
noapte și a zis: 

"Domnul vede în inimă; dar un om, care se încrede în 
altul, rămîne curînd cu punga goală." 

Mai tîrziu ne-am ospătat dintr-o pită și un hartan de 
carne, care era alcătuit doar din zgîrciuri și vine și care, de 
bună seamă, provenea de la un frate mai bătrîn al ţapului pe 
care îl întîlnisem. Apoi ne-am vîrît sub velinta mea și ne-am 
lipit unul de altul; dar nu puteam adormi de sforăitul cucer- 
nicilor, care veniseră de departe pentru a se ruga în sanctuar 
şi a aduce jertfă DOmnului, și din pricina ţipetelor și văietelor 
și răcnetelor ce răzbeau din colibele smintiţilor, de parcă 
toate duhurile DOmnului se vorbiseră să se adune acolo și 
urlau la lună. De tilhari nu mi-ar fi așa teamă, a şoptit ea, și 
nici de oșteni sau de slujitorii lui Benaia. ben Iehoiada; dar 
inima ei se înspăimîntă la gîndul că un duh rău s-ar putea 
abate asupra ei ca s-o tragă de păr sau s-o ciupească de 
sfircul sînilor sau să-i vîre în trup o stîrpitură de plod. 

"Lilit, dulcea mea”, i-am soptit eu, "cunosc un descîntec 
care va ține departe de tine duhurile rele, şi am tras în jurul 
tău un cerc vrăjit, înainte de-a ne culca, așa că nimic nu ne 
poate atinge." 

Atunci a oftat, doar o singură dată, și-a aflat culcuș 
capului pe umărul meu și a ațipit. 

De dimineață ne-am înfățișat marelui preot; acesta era 
bine hrănit și trandafiriu la chip, dar la fel de nespălat ca și 
subordonații săi. 

Mi-a fost cu neputinţă să desluşesc din expresia lui, cît 
credea din cele spuse de mine și care socotea că sunt gîndurile 
cu care venisem; dar, cînd am isprăvit de vorbit, mi-a spus: 

"Pe scumpii noștri bolnavi nu-i ținem îndărătul gratiilor 
sau îndărătul zăvoarelor sau în silnicie; trei lucruri, le spun 
eu necontenit preoților mei, sunt cheia unei îngrijiri cu suc- 
ces: răbdarea, înţelegerea, iubirea. Fireşte, cînd unul din bol- 

navi devine prea îndărătnic, se poate întîmpla, ca să capete 
o lovitură usturătoare, care îl amețește și îl potolește; dar 
lovitura e atît de scurtă, că nu produce nici o durere; nu le 
cășunați durere, le spun eu necontenit preoţilor mei, rugați- 
vă împreună cu ei. Avem ore de vizită regulate; oricine 
dorește se poate apropia de scumpii bolnavi și le poate tălmăci 
biiguielile; cunosc oameni cu faimă şi avere, care își rostuiesc 
afacerile după cele ce află din spusele scumpilor nostri bolinzi; 
e oprit a-i hrăni și a-i necăji. Pentru toate aceste servicii și 
toată această amabilitate așteptăm ca tu să aduci o jertfă 
DOmnului; avem în curtea templului o ofertă bogată de vite 
vii, din care cei cucernici pot alege; leviţii vînd vita întreagă 
sau orice parte din ea ai dori; ai să fii desigur mulțumit și 
DOmnul te va iubi și îți va împlini toate rugile tale." 

Astfel m-am dus cu Lilit în curtea templului, unde mișunau 
oile şi caprele și vițeii și boii care fuseseră dăruiți de către 
cimotiile iubiților bolinzi. Acum animalele erau vîndute de 
preoți celor cucernici, care se tîrguiau pentru darurile sortite 
jertfelor și strigau către DUmnezeu din pricina prețurilor ce 
erau cerute acolo. Într-un ungher l-am descoperit pe vechiul 
nostru cunoscut, țapul, care era mai mult mort decît viu; și 
m-am milostivit de el și i-am spus levitului să-i dea o lovitură 
scurtă, dar usturătoare, și să-l ducă la altar, căci aș fi gata să 
aduc jertfă un sfert dindărăt, dacă prețul se înscria în limite 
rezonabile; și levitul mi-a spus că-mi va face un preţ bun, de 
vreme ce DOmnul m-a îndrumat la el, şi că e sigur că și alți 
cucernici vor vrea să ia cîte-o parte din țap, pentru ca bietul 
animal să fie izbăvit de chinul său şi să poată ajunge plăcut 
în ochii DOmnului. După care mi-a dat un ciob de lut, care 
trecea drept adeverire a plăţii și care mă îndreptățea să-i 
vizitez pe bolînzi. 

La vremea vizitei, însă, m-am dus la colibele nebunilor; 
și Lilit m-a urmat, cu toate că se temea foarte și pălise pînă 
la rădăcina părului. 

Erau acolo trei colibe: -una pentru cei care îşi răsuceau 
mădularele şi se schimonoseau la față, una pentru cei care 
stau încremeniţi şi nu-și puteau ţine nevoile și alta pentru 
toate cazurile celelalte, însumîndu-i și pe cei violenți. În 
fiecare colibă făceau serviciu cîte doi preoţi, a căror mutră 
oglindea nepăsarea boilor; dar mîinile lor erau tari ca fierul. 
Se putea vedea că iubiții bolnavi aveau o frică de moarte de 

ei; căci, oricare era felul bolii lor, se cutremurau și scînceau 
cînd dădeau cu ochii de el, Duhoarea din colibe, însă, era 
atît de puternică, încît te izbea în față de la o depărtare de 
douăzeci de pași; în colibe era aproape cu neputinţă să-ți 
tragi sufletul, iar iubiții bolnavi, mulți dintre ei despuiați sau 
în zdrenţe putrezite, erau mînjiţi de propria lor scîrnă și de 
muci și de bale, şi unii zăceau acolo ca morţi. 

l-am întrebat pe preoți de Tamar, fiica lui David. Și-au 
căscat gurile ca într-un rîs mut și unul din ei a zis: 

"Ce vrea să zică un nume? Avem aici un rege al Persiei, 
doi faraoni si mai mulți îngeri ai DOmnului, printre care 
două femei, și alții asemenea, care pretind că sunt profeţi și 
că au vedenii. Să ţi-o arăt pe Astarot, zeița iubirii? Sînii i 
s-au uscat, părul îi e ca pleava, degetele de la picioare i-au 
putrezit, iar din ochii ei picură puroi. Tamar, fiica lui David! 
De ce nu Eva, femeia lui Adam?" 

Am luat-o pe Lilit de mînă și am fugit cu ca din colibă 
și din curtea templului, pe deal la vale, pînă am ajuns la 
ogoare; și acolo Lilit a căzut la pămînt și și-a ascuns fața. 
Eu, însă, mă gîndeam la căile DOmnului și la cît erau de 
anevoioase și de întortocheate. Dar, iată, că pe potecă venea 
o femeie care purta veșmînt pestrit, ca fiicele regelui cînd 
sunt încă fecioare. Capul îi era plecat în chip ciudat și ea 
cînta cu glas subțire, copilăresc: 


Sora mea, iubita mea deschide-mi! 
Turtureaua mea, mult draga mea, căci iată capul meu 

e plin de rouă 
Si de cosita mea prinsu-s-qu picăturile noptii... 


Și am văzut că straiul ei pestriț era înjghebat din tot felul 
de cîrpe și chipul ei era bătrîn și stins de supărare și schi- 
monosit, iar ochii priveau ţintă în gol. Lilit s-a sculat de jos 
şi a zis cu venerație: 

"Tamar, fiica lui David..." 

Dar femeia își tîrşea pașii, orbește, pe lîngă noi şi cînta: 


Celui drag eu i-am deschis, 

Dar iubitul meu se dusese, plecase. 

Sufletul meu încremenise, cînd cel drag mie-mi vorbise; 
Iată eu l-am căutat, dar de aflat nu l-am aflat; 

Pe nume l-am tot strigat, dar răspuns nu mi-a dat. 

Și Lilit a alergat după ea și a prins-o de braț: 

"Tamar, soră iubită, draga mea..." 

Femeia a mers mai departe. 

"Ascultă-mă, Tamar. lată-l acolo pe Etan, iubitul meu; 
este blind și bun și mîinile lui sunt ca vîntul care răcorește 
chipul adiind dinspre mare..." 

Ceva părea să se schimbe în ținuta femeii. 

"Inima mea se întoarce către tine, Tamar. Vreau să te 
opresc. Colo stă Etan, iubitul meu; el ştie o vrajă care va 
alunga de la tine duhul cel rău de la DOmnul...” 

Femeia s-a oprit locului. 

"Va trage în jurul tău un cerc vrăjit, și se va reîntoarce 
liniştea în mintea ta și pacea în sufletul tău. Priveşte-mă, poți 
să mă vezi...” 

Femeia a dat din cap. 

"Și poţi să-l vezi pe Etan, iubitul meu, care e înţelept 
întru căile DOmnului și înțelept întru căile oamenilor...” 

Femeia a privit în jur. În ochii ei revenise viaţa. Am 
făcut un pas spre ea. A ridicat mîinile, de parcă voia să se 
ferească de o lovitură; apoi mîinile i-au căzut în jos și 
schimonoseala cumplită, care îi desfigura chipul, a început să 
se destrame. 

Și Lilit a sărutat-o, ca o soră pe alta, iar femeia ne-a 
urmat. 


CUVINTELE LUI TAMAR, FIICA LUI DAVID, 
ROSTITE CĂTRE ETAN BEN HOSAIA, CÎND STA 
CULCATĂ ÎN IARBĂ PE OGOR, CU CAPUL ÎN 
POALA LILITEI, ȚIITOAREA LUI 


...00, DUmnezeule, nu e ceea ce mi-a făcut și cum mi- 
a făcut m-a aruncat pur și simplu pe pat și m-a ținut și mi- 
a rupt straiele de pe trup și mi-a produs durere de asemenea 
m-a lovit peste față fiindcă tipam asta era destul de rău dar 
încă nu tot ce e mai rău cu toate că eram fecioară într- 
adevăr eram și ştiam că fără pieliţa fecioriei fiica unui rege nu 
mai prețuieşte mult știam și eu cîte ceva numeroasele fiice din 
casă și toate cu sîngele fierbinte al lui David în vine știau deja 
cînd erau de opt sau nouă ani și aveau experienţă în haremul 
părintelui nostru fetele se vizitau noaptea una pe alta și beau 

vin şi gustau haşiş și își făceau mendrele cu slujnicele și se 
strecurau una în patul celeilalte toate astea le-am văzut și 
poate aș fi ajuns și eu ca multe din ele și aș fi iubit femei de 
nu era Maaţah mama mea care era fiica regelui din Gheșur și 
de nu-mi zicea Tamar te bat cu biciul dacă te prind în pat cu 
una din astea sau de bag seama că pielița ta s-a dus căci tu 
ești din partea mamei și a tatălui din sîngele regilor și nu din 
sîngele procopsiților şi nou- îmbogățiților ah de cîte ori n-am 
dorit ca părintele tău să fi fost mai pretenţios în alegerea 
celorlalte femei ale lui așadar astfel era mama mea și eu nu 
mă temeam de ea dar fratele meu Absalom era un băiat 
sălbatec şi și-a lăsat să-i crească părul și cînd ea îl dojenea el 
dădea cu picioarele în ea și o musșca și atunci ea i-a spus 
părintelui meu și el a pus să-l bată cu biciul unde eram 
aşadar eram încă fecioară cînd Amnon fratele meu de la altă 
femeie a tatălui meu de la israelita Ahinoam a început să se 
țină de mine și a vrut să mă ducă în grădină și să mă pipăle 
dar eu i-am spus așa nu Amnon n-am nimic împotriva unor 
legături de iubire ca între frate şi soră dar să-mi vîri mîna în 
sîn şi să te freci de mine nu de altfel și asuzi și miroși urit 
asta l-a supărat dar mutra posacă îl făcea și mai neplăcut era 
palid din fire și avea buzele urit răsfrînte și atunci s-a îmbolnăvit 
sau s-a făcut doar că e bolnav din care pricină frica de 
DOmnul a intrat în părintele meu care tocmai pierduse prun- 
cul de la Batşeba pe deasupra și Ahinoam mama lui Amnon 
se purta de parcă copilul ei preferat era un prunc neajutorat 
și a umplut întreg palatul cu tînguielile ei și l-a împins pe 
părintele meu la disperare așa că a venit la mine și mi-a zis 
Tamar fiica mea cunoşti greutățile ce le-am avut pentru că 
DOmnul s-a mîniat de mai multe din faptele mele și acum 
Amnon s-a îmbolnăvit și îmi spune că moare de pofta cîtorva 
turte cum numai tu te pricepi să le gătești din carne tocată 
mărunt și din anumite mirodenii și totul învelit în aluat 
subțire și puse pe masă în supă de pasăre și că s-ar însănătoși 
dacă tu i-ai prepăti asemenea turte atunci am spus către 
părintele meu că dacă asta e tot am să-i pregătesc cu plăcere 
turtele și am să i le trimit dincolo în casa lui dar el ar dori 
să te duci chiar tu si să le pregătești în bucătăria lui mi-a zis 
tata și să i le pui dinainte chiar cu mîna ta atunci am spus de 
ce s-o fac el nu e tocmai dintre cei mai drăguţi și să se 
bucure dacă îi voi găti turtele necum să mai pună și condiţii 

însă a spus părintele meu el e un băiat bolnav bolnavii au 
toanele lor în afară de asta e fratele tău vitreg de aceea fii 
pentru el o soră bună și du-te în casa lui şi gătește-i carnea 
ce era să fac m-am dus în casa lui Amnon unde el zăcea în 
pat și părea bolnav și vorbea atît de încet încît abia îl puteai 
auzi ah turte și ridică mîna s-o atingă pe-a mea dar mina îi 
alunecă în jos și slujitorii clatină din cap şi spun cît de slăbit 
e bietul Amnon din pricina boalei sale și grăbiți-vă cu turtele 
sau o să ne moară el însă geme oh capul meu bietul meu cap 
el nu îndură cînd se vorbeşte zic slujitorii și se scoală și 
pleacă şi iată-mă acolo cu oalele și tigăile mele şi cu turtele 
împreună cu supa Tamar soră dragă suspină el doar un pic la 
început poate că am să mănînc dacă-mi dai tu cu mîna ta 
gingaşă vino-ncoace vino mai aproape nu nu-mi vărsa supa îi 
zic eu dar el mă trage spre sine acu' ai făcut-o m-am tînguit 
eu ce nenorocire și totul s-a vărsat peste învelitoarea patului 
ce faci de-odată își recăpătă întreaga vlagă și mă trage jos pe 
patul lui în mijlocul turtelor și zice vino şi te culcă cu mine 
sora mea nu răspund nu nu fratele meu nu mă necinsti căci 
aceasta nu se face în Israel nu face ticăloşia asta nu se face 
în Israel nu face ticăloşia asta căci unde mă voi duce eu cu 
necinstea mea şi tu vei fi în Israel ca unul din cei fără de 
minte de aceea te rog vorbeşte cu regele şi el nu se va 
împotrivi să mă dea după tine el însă n-a vrut să asculte 
cuvintele mele ci fiind mai tare m-a silit și s-a culcat cu mine 
şi m-a necinstit cînd s-a săturat și-a întros faţa şi a zis tu tu 
nu ești ca o femeie mai curînd ești ca o scîndură de lemn 
cîtuși de puţin zic eu la ce te aștepți de la una pe care o 
siluiești să-ți mai arate și pasiune apoi mi-ai produs durere la 
ruperea pielicioarei mele și în afară de asta eram culcată în 
supă şi pe turte încearcă-mă încă o dată nu mai e încă o 
dată zice el scoală și pleacă cum asta zic eu tu iți siluiești 
propria soră și o alungi de la tine ca pe o tîrfa siluit zice el 
ai făcut-o doar de bunăvoie stăteai culcată aici şi m-ai lăsat 
să fac totul după placul meu asta a fost după ce m-ai bătut 
cînd eram aproape leşinată Tamar a zis el tu știai ce vreau 
cînd ai venit și rîde una care se tăvăleşte cu primul venit nu 
e o nevastă pentru următorul rege al lui Israel așadar scoală- 
te şi cară-te atunci eu i-am zisa mă alunga e un rău încă și 
mai mare decît cel dintîi pe care mi l-ai făcut tu mie dar el 
n-a vrut să asculte de vorba mea ci a chemat slujitorii săi şi 

le-a zis alungați pe aceasta de la mine afară şi încuiaţi ușa 
după ea și mi-a aruncat veșmîntul meu pestrit și slujitorii 
m-au scos afară și am auzit împingînd zăvorul la încuietoare 
și am țipat şi mi-am rupt haina cea pestriță și mi-am presărat 
cenușă pe cap și o durere s-a iscat în ceafa mea și s-a lăţit 
pînă a cuprins toată ţeasta și pînă s-a revărsat din ochii mei 
și mi-a curs pe față și a crescut mare și m-a sluțit și atunci 
s-a ivit fratele meu Absalom și a zis au nu cumva Amnon 
fratele meu a umblat cu tine și eu l-am privit și el a zis taci 
acum sora mea nu vorbi despre treaba asta căci el este fratele 
tău eu n-am spus nimic el a zis nu-ți zdrobi inima pentru 
fapta aceasta și n-am spus nimic și el m-a luat de mînă și 
m-am dus în casa lui și a zis aici poți să rămii eu n-am spus 
nimic dar durerea din mine s-a lățit tot mai mult și n-am 
spus nimic... nimic.... 

IMPLORAREA MILEI ȘI AJUTORULUI LUI 
DUMNEZEU LA MARE CUMPĂNĂ UN MAȘIL 
AL LUI ETAN DIN EZRAH 


Aibi milă, o DOamne, de făpturile duhului tău, de cei pe 
care i-ai făcut din lutul acestui pămînt. 

Le-ai dat mintea spre pricepere şi limba ca să vorbească; tu 
dai şi iei după înțelepciunea ta. 

Si le-ai dat și inima care se frînge doar o dată; fii milostiv, 
o DOamne, nu-ți întoarce fata de la suferință şi tăcere. 

Iat-o colo, cum merge în verșmiîntul ei pestrit; ea a vorbit 
cu tine, dar acum se îndepărtează şi pleacă, cu jalea ei închisă 
în piept. 

Cum e de înjosită fiica celui atotputernic: ochii ei sunt fără 
viață, mîinile se întind să apuce în gol. 

Dar eu am ascultat galsurile, care vin de pe malurile 
întunecoase, şi biiguiala smintiților şi mă rog DOmnului din 
înălțimi pentru sufletul meu. 

Aleargă, o DOamne, să mă izbăveşti; aleargă să mă ajuţi, 
o DOamne. Fă-i de ruşine şi ocară pe cei ce-mi năpăstuiesc 
sufletul meu; pe cei ce-mi doresc răul loveşte-i cu rătăcire. 

Căci Sunt sărac şi părăsit. Aleargă către mine, o DOamne; 
tu eşti ajutorul şi izbăvirea mea; o DOamne, nu şovăi. 


Dar în după-amiaza acelei zile s-a ridicat o trîmbă de 
colb și s-au auzit strigăte în cîmpie și au fost zărite numeroa- 
se care de luptă și călăreţi, care veneau către Beth-șan. 

Și Lilit a zis: 

"Nu aștepta, Etan, prieten al meu, pînă ce cheretienii și 
peletienii vor ajunge la templu și în împrejurimile lui, ci hai 
să punem şaua pe asin și să ne continuăm drumul." 

De aceea am cumpărat pastramă de la leviţți, și pîine; şi 
Lilit a încălecat pe asin și și-a tras broboada peste chip. La 
care, levitul care ne cîntărea carnea mi-a zis: 

"O fată frumoasă e pentru părintele ei ca un odor; cine 
își tăinuieşte comorile față de oșteni e un om cu scaun la 
cap." 

Lilit a chicotit sub broboada ei; dar eu m-am mîniat și 

i-am ars asinului una cu joarda, astfel încît s-a pornit să 
umble, și i-am deslușit Lilitei că la oameni e la fel ca și la 
vinuri; unul nou face bășici și pricinuieste dureri de cap; dar 
un vin care a stat în zăcătoare vremea cuvenită, este cu 
blîndețe pe limbă și totuşi își face efectul. 

Peste noapte am dormit lingă albia secată a unui piriu, 
feriți de priviri străine prin mai multe tufe de grozamă; şi în 
ziua următoare am ajuns la muncele și am sosit în Ghilo, de 
unde se trăgea Ahitofel, sfetnicul regelui David care s-a dat 
de partea lui Absalom. Ahitofel stăpînise o casă mare și 
DOmnul îi hărăzise avuţii de tot felul; dar el avea un duh 
fără odihnă. Am întrebat un vînzător de măsline murate unde 
se află casa lui Ahitofel; dar acela a întins câtre mine mîinile 
cu degetele răsfirate și a zis: 

"Casa -lui Ahitofel? Mai curînd ai putea întreba de casa 
lui Belial, care întruchipează tot răul; că, vezi bine, Ahitofel 
a fost șters din amintirea oamenilor, după rînduiala bătrînilor 
din Ghilo. Și uliţa numită odinioară după numele lui se 
cheamă azi ulița Slăvitelor cuceriri ale lui David; iar casa 
pentru orfani, pe care a întemeiat-o şi o îngrijea, a fost 
închisă, așa că în zilele noastre orfanii din Ghilo umblă 
cerșind și mai tîrziu fug la tîlhari; fetele, însă, se fac tîrfe. 
Totuşi, casa unuia fără nume se află dincolo de măgura de 
colo, nu poţi greşi, căci unul din ziduri s-a năruit, iar în 
curte cresc buruieni, și mai este acolo şi un turn în care 
umblă stafia lui la vreme de lună nouă." 

Am urmat îndrumările vînzătorului de măsline murate și 
am ajuns după scurtă vreme la casa lui Ahitofel. Soarele era 
sus pe cer, nici o frunzişoară nu se clintea în pustiul care 
fusese cîndva o grădină și nu se auzea decît ţiriitul greierilor. 
Am străbătut încăperile goale, însingurate, zgomotul pașilor 
noştri cra răsfrîint de zidurile căptușite cu cahle și de tavanele 
împodobite cu împistruituri după felul celor din Sidon și din 
Tir. Și m-am dus cu gîndul la omul care pusese să se zidcască 
toate acestea și care făcuse cauză comună cu răzvrătiţii 
împotriva regelui David și care și-a pus capăt vieţii, cînd 
și-a dat seama că răscoala dăduse greș și că toată strădania sa 
fusese zadarnică; ce fel de om era acesta? și care erau forțele 
care îl împinseseră la fapte pe el și pe Absalom și de bună 
seamă că și pe regele David? 

Un tușit ușor, ca pentru dres glasul, a făcut-o pe Lilit să 

tresară înspăimiîntată. 

M-am întors spre partea de unde se auzise. În ușa dinspre 
grădină se afla un omuleț uscăţiv - umbră precis conturată pe 
lumina vie a amiezii. Omulețul avea ceva de stafie în el, de 
parcă ar fi fost gata să se destrame la fel de neașteptat precum 
se ivise. Dar a rămas, și-a scărpinat bărbia și s-a interesat cu 
umilință de scopul venirii noastre; de cînd, în temeiul hotărînii 
bătrînilor din Ghilo, numele lui Ahitofel fusese șters din 
amintirea oamenilor, nici un vizitator nu mai pusese piciorul 
în casă. 

l-am spus că doamna pe care o însoţeam și cu mine 
eram în călătorie, în parte pentru afaceri, în parte și pentru 
plăcere; că văzusem de la depărtare casa şi că găsisem locul 
așezării ei încîntător și felul zidirii interesant şi că ne hotărîsem, 
astfel, să o vedem mai de-aproape. 

Omuleţul s-a apropiat. Casa nu putea fi așezată mai 
prielnic, a întărit el, şi Ghilo cu împrejurimile sunt vestite 
pentru aerul lor sănătos. Ar fi nevoie de cîteva lucrări de 
reparații; dar cine avea de prisos cîţiva sicli putea face din 
proprietatea asta un adevărat rai, căci asta și fusese înainte ca 
foştii stăpîni să se fi lăsat ispitiți de către un duh rău de la 
DOmnul să se dea de partea lui Absalom cel cu părul lung și 
să se ardice împotriva regelui David. Ținînd seama de mărimea 
moșiei şi de așezarea ei încîntătoare, totul este atît de ieftin 
că te umflă risul; aproape că-i e rușine să numească suma: cu 
atîta era ea mai mică decît valoarea adevărată. O să punem 
acu' întrebarea, a mai zis el, cum de e gata să vindă la un 
asemenea preț de ris. Vrea să fie cinstit cu noi; căci arătăm 
ca niște oameni cu frica lui DUmnezeu; în afară de asta, 
oricine din Ghilo ne-ar povesti despre singurul curs al casei: 
despre stafia fostului stăpîn care umblă prin turn la vreme de 
lună nouă. Totuși, cine se interesează cu adevărat nu trebuie 
să se teamă, căci stafia e cu totul neprimejdioasă; nici nu 
zornăie din lanţuri, nici nu strănută și nici nu urlă; se ivește 
pur și simplu, albă și mută,la fereastra turnului, în care se 
spînzurase fostul stăpîn. 

l-am mulțumit pentru că m-a îmbiat să cumpăr și i-am 
spus că mă voi gîndi la asta mai tîrziu; dar cine e el şi cu ce 
de drept încearcă să vîndă casa dimpreună cu pămîntul pe 
care se află? | 

"Mă ceamă logli, feciorul lui Ahitofel.' A ridicat din 

umeri trist. "Sunt ultimul din familie, care a stăruit să rămînă 
pe proprietatea noastră; și eu am să plec de-ndată ce totul va 
fi fost vîndut.” 

Deodată mi-a trecut prin minte un gînd de la DOmnul. 

"Iogli", l-am întrebat, "casa și grădina sunt tot ceea ce a 
lăsat în urmă părintele tău?" 

"Mai era veşmiîntul lui de ceremonie și lanţul de aur al 
slujbei lui și pocalul și tipsia lui și cîteva lucruri de artă 
frumoase; dar astea s-au călătorit de mult la cămătarii ce 
împrumută bani.” S-a mai gîndit. "Doar în fund, în şopronul 
pentru unelte, se mai află niște butoaie, care sunt pline de 
tăblițe de lut. Am încercat să le vînd, dar mi s-a spus că 
toate scrierile rămase de la Ahitofel trebuie să fie neplăcute 
în ochii DOmnului și îndreptate împotriva domniei regelui." 

"logli”, i-am zis, "ce întîmplare, eu sunt un adunător de 
scrieri vechi. Dacă mi-ai arâta butoaiele și tăblițele de lut din 
ele, s-ar putea să încheiem un tirg. Dar te previn: s-ar putea 
să găsesc prea puţin sau chiar nimic să îndrituiască cumpărarea, 
iar mijloacele mele sunt restrînse." 

logli ben Ahitofel nici nu mai asculta. Fără să ţină 
seama de curpenii care îl împiedicau, și de stufărișul des și de 
scâieţi, alerga înaintea noastră spre un șopron părăginit, care 
era năpădit de flori roșii. În șopron erau trei butoaie bine 
înfundate. logli a luat în mină uneltele și lucra plin de rîvnă; 
şi nici nu deschise bine un butoi, cînd mi-a și dat tăblițele ce 
se aflau deasupra. 

Pe prima sta scris: Însemnările lui Ahitofel ghiloneanul, 
sfetnic regesc, cu privire la domnia regelui David şi la răsmerita 
feciorului său Absalom; mai departe cugetări ale autorului despre 
diferite probleme generale. 

Auzeam cum îmi bătea inima. Lilit m-a întrebat dacă nu 
cumva nu mă simt bine. Am mornmfăit ceva despre aerul 
înăbusșitor din șopron și am ieșit la aer curat. De-ndată ce am 
putut iar să gîndesc limpede, i-am spus lui logli: 

"Iogli, astea nu sunt ca o ciozvirtă de miel sau ca o 
prăjitură, care pot fi aprețuite mușcînd o îmbucătură din ele. 
Dacă vrei să cumpăr una sau alta din tăblițe, o să trebuiască 
să le cercetez în liniște și să rămîn aici în casă, într-un iatac 
care are patru pereţi și un tavan, astfel încît ploaia să nu 
curgă peste tînăra doamnă, în tovărășia căreia drumețesc, iar 
soarele să nu-i vatăme pielita. De asemenea, vom avea nevoie 

de ceva mîncare şi de o cană de vin, sau două. Crezi că se 
poate face rost?" 

logli ben Ahitofel a făcut o plecăciune și mîinile îi 
tremurau de emoție. Putem avea casa întreagă cîtă vreme 
poftim, a zis el; o să aducă paie, ca să dormim pe ele, și va 
împărţi cu noi pîinea și brinza lui și, dacă i-aș da o 
jumătate de siclu, ar da o fugă pînă jos în Ghilo și ar aduce 
un burduf de vin foarte de soi. 

Astfel nu aflasem doar un refugiu, ci şi o lectură de mare 
însemnătate pentru relatarea despre regele David, așa încît 
puteam spune că drumul meu slujea și mai departe țelurilor 
regelui. | 

Dar, în ceea ce privește apariția lui Ahitofel, am asigu- 
rat-o pe Lilit că mai erau încă vreo cîteva săptămîni pînă la 
luna nouă și că vom fi plecat de mult pînă cînd stafia albă și 
mută să biîntuie la fereastra din turn. 


DIN ÎNSEMNĂRILE LUI AHITOFEL 
DIN GHILO 


DESPRE OMUL DAVID 


La început am crezut toți în el. 

Era alesul DOmnului, întruchiparea marii prefaceri, din 
care norodul 'trebuia să iasă întărit și limpezit și privind spre 
viitor, pentru ca să se împlinească făgăduiala pe care DOm- 
nul o făcuse învățătorului nostru Moise: anume că va spori 
pe feciorii lui Israel în toată lucrarea miinilor lor, în rodul 
trupului lor, în rodul vitelor lor, în rodul ţării lor, astfel încît 
să le fie spre priinţă. 

Asta însemna să le smulgă prin luptă bătrinilor puterea 
lor și să le ia privilegiile și îndreptăţirile lor; să-i limiteze pe 
preoți la temple; să tocmească un stat care să pună biruri pe 
cei avuţi, să-i ocrotească pe cei sărmani, să împartă dreptate, 
să înlesnească comerţul și schimbul și să poarte războaie în 
afara hotarelor. Asta cerea dăruire deplină din partea tuturor 
celor ce se juraseră întru cauza DOmnului. 

Și abia dacă aveam ceva, de care să ne putem ţine. Legea 
DOmnului, pe care acesta o dăduse lui Moise, fusese vestită 
în timpuri străvechi, cînd încă nici nu exista proprietatea 
pămîntului și cînd fiecare făcea ce i se părea drept şi cînd 

pacea domnea în norod. Dar, de-ndată ce pămîntul a ajuns în 
mîinile unora, s-a născut nedreptatea și unul a ajuns lup 
celuilalt. Astfel noi am vestit: fiecare sub butucul lui de viță şi 
sub smochinul lui, de la Dan pînă către Beer-şeba. 

Acu', unii pretind că David şi-a însușit cuvintele astea 
numai pentru a afla sprijin în norod și că marea prefacere 
n-a fost pentru el decît un mijloc pentru ca să ajungă el la 
putere şi că nu s-ar fi dat îndărăt de la nici o fărădelege, cîtă 
vreme ea slujea acestui ţel. | 

Eu zic că asta înseamnă să privim lucrurile prea simplu. 
Într-o noapte, pe acoperişul palatului său, David mi-a citit un 
nou psalm pe care îl scrisese: 

Mă scufund în mai adînc şi n-am unde să-mi proptesc 
piciorul; mă duc în viltoarea apelor şi şuvoaiele trec peste capul 
meu. 

Cei ce mă urăsc fără cuvint sunt mai mulți decît părul 
capului meu; puternici Sunt cei ce vor să mă piardă. 

Sunt de rîsul celor ce stau la poarta cetăţii şi beţivii îmi 
scomesc cîntece de ocară. | 

Sunt istovit de plinset; gîtlejul meu aprins e ca de foc, ochii 
mei se sting aşteptînd ajutor de la DUmnezeu. 

Căci pentru tine sufăr batjocură şi ocara acoperă fața mea. 

Străin sunt pentru frații mei şi ca un necunoscut pentru 
feciorii maicii mele. 


Acu', multe sunt făţarnice în poezia lui David; dar stihu- 
rile. astea nu. Asta e vorba unui om, care a făcut lucruri 
josnice pentru gînduri înalte. 


CONVORBIRI DESPRE DAVID 


La început am crezut cu toţii în el. Mai tîrziu, cînd s-a 
văzut limpede că alesul Domnului devenise un despot, şi-a 
urmat fiecare drumul lui. 

Iosafat ben Ahilud a zis către mine: 

"Te aștepți la prea multe, prietene. Chair dacă David ar 
fi omul drept care l-ai luat, tot n-ar putea să-ți făurească 
lumea pe care ţi-o dorești. Eu, unul, sunt de părere să 
primim ceea ce se poate dobîndi în împrejurările acestea: un 
Israel puternic şi indivizibil.” 

"La ce ne ajută", am zis eu, să “schimbăm o duhoare 


204 


mare pe o mie de putreziciuni mărunte? Au nu vezi tu 
încordănile, sub care se va nărui, risipindu-se, regatul? Dacă 
nu schimbăm lucrurile din temelii, dacă îi îngăduim lui 
David să se facă tot mai puternic și să-și urmeze mai departe 
drumul, doar o hotărîre valabilă - a lui, doar un cuvînt care 
contează - al lui, atunci Israelul tău unit se va sfirteca 
precum un copac putred în furtună." 

"Mă îndoiesc de asta." 

"Sau cauza noastră moare din pricina propriei ei încre- 
meniri;, şi toate dănțuirile regelui ș: toate cuvîntările lui și 
toate rugăciunile și stihurile lui nu vor mai fi în stare să-i 
insufle iar viață." 

"Virtutea i se potrivește miresei”, a zis el, “dar în lupta 
dintre bărbați te poate costa capul." 

Ioab ben Țeruia mi-a zis: 

"El este capul tău. Capul știe mai multe decît mădularele." 

"Dar tu ai ochi, ca să vezi", am spus cu, “şi un creier în 
capul tău căpățînos, ca să gîndeșşti." 

"Eu sunt oștean”, a zis el. 

Huşai din Arah, prietenul lui David, m-a ascultat cu 
multă înțelegere și a grăit: | 

"Și eu bag seama, că nu e totul așa cum ar fi trebuit să 
fie. Ți-aş mulțumi foarte, dacă m-ai înştiința și pe mine la 
vreme de planurile tale." 


NEMULȚUMIŢII SPORESC LA NUMĂR 


Eu însă mi-am dat seama că totuşi cauza DOmnului cere 
înlăturarea domniei lui David. Pentru acest scop trebuia făcut 
un legămînt, care să cuprindă pe toţi nemulțumiții din țară, 
și trebuia pus în fruntea lor un om care să poată înflăcăra 
inimile norodului. 

DOmnul a avut grijă ca, prin însăși faptele lui David, 
numărul celor nemulțumiți să sporească mereu. Erau întîi 
bătrînii triburilor cu semințţiile și oamenii lor de casă, care au 
trebuit să vadă cum le scapă din mîini puterea și averea, în 
timp ce ei erau, însă, datori să-i dea lui David cete de oaste 
pentru veșnicele lui războaie; erau apoi marii stăpînitori de 
pămînturi şi crescători de vite, care priveau chioriș cum 
domeniile regești se lățeau pe seama pămînturilor lor; erau 
preoții templelor locale, care aflau despre templul cel mare și 

se temeau pentru veniturile lor; era gloata uriașă a țăranilor, 
meșteșugarilor, cărăușilor de poveri, neguţătorilor, păstorilor 
și aşa mai departe, care-l aveau pe perceptorul de biruri în 
spate și ale caror datorii creșteau, pînă ce erau nevoiţi să se 
vîndă pe sine însuși ca iobagi; iar mîinile slujitorilor regelui 
trebuiau unse cind se năștea un fecior al lui Israel sau cind 
murea, cînd se căsătorea sau cînd se muta, la porțile oraselor 
și la porţile dreptăţii. Și mai era tineretul, care crestea în 
lumea aceasta și care, prin urmare, nu avea decît dispreț 
pentru învățăturile părinţilor si pentru marea prefacere făgăduită. 

Dar idolul acestui tineret era feciorul lui David, Absalom. 
Chiar și numai numele lui le transpunea în extaz pe fiicele 
lui Israel; din tălpile picioarelor și pînă în creștet nu aflai 
vreo meteahna la el; și cînd îi tundeau părul din cap, ceea ce 
se întimpla de obicei în fiecare an, la sfirşitul anului, căci 
părul îi devenea prea greu, atunci părul capului său cîntărea 
două sute de sicli după cîntarul regelui. 


CINE MERGE LA VINAT LEI SĂ NU PUNĂ 
CAPCANE DE IEPURI 


Absalom nu era chiar prost; dar vedea de: obicei doar 
pină-n virful nasului și era încăpăținat. 

Am mers la el ca să-i iscodesc părerile. Nu avea prea 
multe, nici chiar despre părintele său, regele David; totuși ìi 
era silă de rege pentru că nu facuse nimic împotriva lui 
Amnon, după ce acesta o pîngàrise pe Tamar; pe fratele său 
vitreg, însă, îl ura mai presus de orice. Absalom s-ar fi legat 
cu jurământ să fure fulgerul lui DUmnezeu din cer, numai 
sa-l fi putut izbi cu el pe Amnon; zadarnic i-am deslusit cu 
ca nu se întind capcane pentru iepuri, cînd mergi la vinat lei 
și că l-ar răpune pe Amnon laolată cu alt vinat mult mai 
mare, dacă şi-ar da osteneala să cugete o dată la aceste 
lucruri. 

Totuși el a născocit marele lui plan. Pe mine nu m-a 
inițiat în el, dar nenumăratele lui vorbe piezişe m-au făcut sà 
mă tem de tot ce-i mai rău. Întrucît nu dorcam să ajung a fi 
bănuit de sprijinirea planului său, fără îndoială necopt și 
sălbatec, m-am retras o vreme la Ghilo, ca să ma dedic 
trandafirilor mei, și am aflat abia mai tîrziu despre întimplările 
petrecute. 

Din cîte am auzit, Absalom a mers la părintele său, 
regele, și l-a poftit pe el și pe toţi feciorii regelui la marea 
sărbătoare a tunsului oilor, în ocina sa din apropiere de Baal- 
Hator, care se află la hotarul cu Efraim. Acu’ el ştia bine că 
David avea prea multe treburi pentru a putea veni; totuși 
regele va şti, pesemne, să prețuiască dovada de prietenie și le 
va îngădui plăcerea asta feciorilor săi. David se îndoia cu 
adevărat, dacă prezența lui Amnon la sărbătorire era nimer- 
ită; dar Absalom i-a desluşit părintelui său că trecuseră acu’ 
mai mult de doi ani de la întîmplarea cu Tamar și cine poate 
ști dacă greșeala era numai de partea lui Amnon; iar, în ceea 
ce-l privea, el nutrea simțămintele cele mai din inimă pentru 
fratele Amnon. Bine, fie atunci, şi DUmnezeu să te 
binecuviînteze, a zis David; și, în afară de Solomon, care era 
încă în fașă, toți cei paisprezece fii ai regelui au încălecat pe 
catirii lor şi au mers la ocina de la ţară a lui Absalom, la 
Baal-Haţor. 

Absalom le-a dat un ospăț cum nu s-a mai pomenit. Nu 
cra zgîrcit și voia să-i vadă sătui și amețiţi de băutură, mai cu 
seamă pe Amnon, Căci le poruncise slujitorilor săi: Luaţi 
seama ca, îndată ce inima lui Amnon se va veseli de vin și 
cînd eu vă voi zice: Loviţi pe Amnon! să-l ucideți și să nu vă 
temeţi; eu vă poruncesc asta, să fiți cutezători şi viteji. 

Și slujitorii au împlinit treaba lor de sîrg și cu temei; 
Amnon nici n-a apucat să-și dea seama ce se petrecea. Atunci 
s-au sculat toți feciorii regelui și fiecare a încălecat pe catîrul 
său și a dat bir cu fugiţii. 

A fugit și Absalom; în Siria, la Talmai, regele Gheşurului, 
bunicul său dinspre mamă. 

Eu, însă, pierdusem conducătorul legămîntului plănuit de 
mine împotriva 'regelui David, care făcea de ocară marea 
prefacere şi cauza pentru care fusese ales. 


TIMPUL ALINĂ TOATE DURERILE 


Amnon a fost plins în felul obișnuit; regele și-a sfișiat 
veșmintele şi s-a trîntit la pămînt și toți feciorii regelui și 
toate slugile regelui şi-au sfişiat hainele și au plins plîngere 
mare. 

Dar foarte puţinora le părea rău de Amnon; oamenii îl 
ştiau ca pe un prostănac și un soţ de blestemăţii. 

"Ahitofel”, a grăit David către mine, "inima mea nu mai 
vrea să se bucure. Am încercat cu rugăciuni şi cu poezii și cu 
plănuirea de noi războaie. Dar nimic nu ajută. " 

"Timpul alină toate durerile", i-am zis eu. "A sosit o 
trupă de dănțuitori din Babel și sunt lăudați peste poate. 
Poruncește să vină la palat; nu te punea și înainte- 
mergătorul domniei tale, regele Saul, să joci și să cînți 
în faţa lui?” 

"Nu mi-e numai de Amnon, a răspuns el pe gînduri. 
"Cum am. spus deja la moartea pruncului, întîiul-născut al 
Batșebăi: au pot eu să-l aduc îndărăt? Dar Absalom! Îmi 
pusesem toată nădejdea în flăcăul ăsta.” 

Aștepta acum să vorbesc eu. Dar am tăcut; nu voiam să 
trec, mai tîrziu, drept cel care propusese reîntoarcerea lui 
Absalom. 

"M-am gîndit să pun să-mi rostească un oracol preotul 
Abiatar sau Țadoc”, a zis David, "sau o prorocire din partea 
lui Natan; dar cunosc eu căile oamenilor lui DUmnezeu; 
vor încerca mai curînd să afle dorința mea, decît voinţa 
DOmnului."” 

Așa că am pornit la drum și am mers la Ioab și i-am zis: 

"Stii că regele e încă foarte mînios din pricina omorului 
săvîrşit de tine împotriva lui Abner ben Ner.” 

"Dar a trecut atîta vreme de-atunci!” a strigat Ioab. "Între 
timp am luat cu sila pentru el lerusalimul și i-am adus multe 
şi mari izbînzi și l-am înlăturat pe Urie, ca să se poată culca 
cu Batşeba; în afară de asta m-a înălțat pe treaptă de căpetenie 
în război.” 

"Aşa o fi", i-am întors eu vorba. "Dar abia deunăzi a 
vorbit regele despre asta și era tare supărat. Dar știu cum poți 
afla îndurare în ochii lui." 

loab m-a jurat să-i spun cum. 

"E foarte simplu”, am zis eu. "Trăieşte la Tecoa o femeie 
înțeleaptă. Dacă ai să te duci acolo și ai să-i grăiești așa și 
așa, cum am să te învăţ eu, și dacă o aduci încoace, sunt 
sigur nu numai că vei dobîndi din nou mila regelui, dar că 
vei face și o faptă mare pentru norodul lui Israel şi pentru 
cauza DOmnului.” 

Și loab a ascultat ce l-am învățat și a purces la drum Și 
a adus-o la rege pe femeia cea înțeleaptă din Tecoa." 

DESPRE FOLOSUL PILDELOR 


Pilda este față de viață ca modelul față de o zidire 
împlinită. 

Pilda pe care i-am dat-o lui Ioab, cînd a pornit la drum, 
pentru ca să i-o istorisească femeii înțelepte, astfel încît ea s- 
o poată istorisi din nou regelui David, era limpede în tiîlcul 
ei. Femeia trebuia să-i spună regelui că era văduvă și că 
avusese doi feciori; dar unul din ei îl lovise pe celălalt și îl 
omorise. Și acum se ridicaseră toate rudele și ceruseră de la 
ca să li-l dea pe mînă pe cel care ucisese pe fratele său, ca 
să-l omoare pentru sufletul fratelui său; ceva ce, iarăși, ar fi 
lipsit-o de ultimul ei fecior și. moștenitor și n-ar mai fi lăsat 
nimic de pe urma bărbatului ei, nici nume, nici urmași pe 
fața pămîntului. 

Era o adevărată ciocnire: vechea lege a răzbunării sîngelui 
împotriva noului drept de proprietate. Și eu știam bine pentru 
care din două avea să se hotărască David. 

Femeia înțeleaptă din Tecoa nu și-a dezminţit faima. 
După ce David a declarat că nu va îngădui ca răzbunătorii 
sîngelui să facă prăpăd şi mai mare și că nici un fir de păr 
din capul feciorului ei nu va cădea pe pămînt, pentru ca să 
rămînă un moștenitor pentru proprietate şi pentru numele 
bărbatului ei, femeia a ridicat mîinile și a grăit: 

"Ei atunci, întrucît stăpînul și regele meu a făcut dreptate 
în pricina mea, de ce nu face dreptate și într-a lui, aducîndu- 
l înapoi acasă pe izgonitul său?" 

David a fost uimit; și, deoarece l-a văzut pe Ioab stînd 
prin preajmă și rînjind ca un cotoi sătul, a grăit către femeie: 

"Să nu ascunzi de mine, te rog, ceea ce am să te întreb!" 

Și femeia a zis: 

"Stăpînul meu regele să grăiască." 

David a zis: 

"Au nu cumva e mîna lui Ioab în tot ce spui tu?” 

Femeia înțeleaptă s-a arătat în stare să treacă și peste 
această dificultate. 

"Să trăiască sufletul tău, o, rege!" a zis femeia. "Nu pot 
să mă abat nici la stinga, nici la dreapta de la ceea ce a zis 
regele, stăpînul meu: căci într-adevăr, robul tău loab mi-a 
poruncit și el a pus în gura roabei tale toate cuvintele astea. 
Dar regele şi stăpînul meu e înțelept, cum e înțelept îngerul 

lui DUmnezeu, și cunoaște tot ce-i pe pămînt.” 

Îți poţi închipui ce înrîurire au avut cuvintele acestea 
asupra lui David: cine a devenit despot, tăieşște din lingușeli. 
În cele din urmă el a grăit către Ioab: 

"Du-te, deci, și adu-l înapoi pe băiatul Absalom." 

Atunci loab a căzut cu faţa la pămînt și a zis: 

"Azi robul tău cunoaște că a aflat bunăvoință înaintea 
ochilor tăi, o, rege, stăpînul meu." 

Astfel a pornit Ioab către Gheșur și l-a adus pe Absalom 
îndărăt la Ierusalim. 

DIN ÎNSEMNĂRILE LUI AHITOFEL 
DIN GHILO | 
(CONTINUARE) 


ÎNSINGURAREA REGELUI DAVID 


În vremea aceea regele David era plin de neîncredere față 
de oricine; neputincios în faţa miîniei ce clocotea oriunde se 
arăta în țară, David se simţea sigur doar de cheretienii și 
peletienii săi, care nu erau feciori ai lui Israel și de aceea erau 
feriti de stările de spirit din norod. Astfel s-a văzut singur în 
ceea ce socotea că e cauza DOmnului și s-a îndîrit și s-a 
retras în sine; cînd Absalom, după reîntoarcerea din Gheșur, 
a venit să se arunce la picioarele părintelui său, David s-a 
împotrivit ca el să vadă faţa regelui: 

"L-a ucis pe fratele său Amnon; ce l-ar putea împiedica 
să ridice mîna și asupra mea?" 

Dar Absalom se temea să facă vreun pas, mai înainte 
de-a fi dobîndit din nou întru totul bunăvoința regelui. 

"Ai auzit de noua căpetenie pe care a ales-o părintele 
meu ca s-o pună peste cheretieni și peletieni”, a zis el către 
mine. "Acest Benaia ben Iehoiada e viclean și fără scrupule." 

"Hotărăşte-l pe Ioab să vorbească pentru domnia-ta la 
rege”, am propus eu. "Am mai făcut-o o dată." 

“Întrucît sunt încă tot ţinut departe de către părintele 
meu”, a zis Absalom, "Ioab se fereste de mine, cu toate că am 
trimis de două ori după el." 

"Au nu se învecinează ogoarele tale de la Baal-Haţor cu 
cele ale lui Ioab?" am zis eu. "Acu e vremea culesului 
orzului. Pune slugile tale să ardă unul din ogoarele lui Ioab." 

Și Ioab s-a urnit din loc și a mers de sîrg la casa lui 
Absalom, unde a vrut să ştie: | 

"De ce au dat foc slugile tale holdei de pe țarina mea?" 

Răspuns-a Absalom lui Ioab: 

"Am să-ți plătesc orzul. Dar de ce n-ai venit cînd am pus 
să te cheme? Rogu-te mergi la rege și vorbește-i în numele 
meu: De ce am venit din Gheșur? Au s-a înăsprit inima 
regelui față de feciorul său Absalom? Ci acum vreau să văd 

faţa regelui; și, dacă îmi găsește vreo vină, să mă dea morții.” 

Deci s-a dus loab la rege și a grăit către el şi cuvintele 
lui trebuie să fi fost convingătoare, căci David a poruncit să 
vină Absalom la el. 

Și Absalom a mers înaintea părintelui său și s-a închinat 
cu faţa la pămînt înaintea lui; și David era atît de mișcat, 
încît nici nu putea vorbi. L-a ridicat pe Absalom și l-a sărutat 
și a suspinat: "oo, feciorul meu Absalom, feciorul meu, fe- 
ciorul meu." 


ABSALOM SE FACE IUBIT 


L-am căutat pe Absalom la el acasă și i-am spus că 
situația din țară se înăsprește repede; e vremea, i-am zis, să- 
și facă un nume bun și printre cei din Israel, care îl socoteau 
un om ușuratic și un cap șturlubatec. 

"Norodul trebuie să înceapă să vadă în tine pe înainte- 
luptătorul său”, l-am sfătuit eu, "pe un om, a cărui inimă 
bate pentru dreptate și pentru omul mărunt și care e înzestrat 
cu prevederea și înţelepciunea conducătorului încercat. Învață 
cum se strînge mîna cuiva și chiar cum se sărută un obraz 
mîncat de buboaie, apleacă urechea și la cele mai neînsemnate 
tînguieli și făgăduiește, astfel încît să fie toți mulțumiți. 
Vorbește pe limba oamenilor de rînd, dar fă-le cu ochiul celor 
ce sunt înstăriți. Zîmbește întruna și nu te zgîrci la îndem- 
nuri, aşa încît cei ce le urmează să prospere." 

Absalom nu era prea meșter în privinţa asta, dar s-a 
străduit. Și, cînd cineva avea o pricină cu care să vină 
înaintea judecății regelui, Absalom îl chema și-i grăia: Din 
care cetate ești tu? lar acela îi răspundea de bună seamă: 
robul tău e din cutare trib al lui Israel și a venit cu pricina 
aceea sau aceea. La care Absalom da din cap plin de înţelegere 
sau ridica privirea către DOmnul și îi grăia omului: iată, 
pricina ta e bună și dreaptă, dar la rege n-are cine să te 
asculte. Și mai zicea Absalom: oo, de m-ar pune pe mine 
judecător în ţara asta, ar veni la mine oricine are neînţelegeri 
și pricini de judecată și eu l-aş judeca drept. Și, de se apropia 
cineva să i se închine, el îi întindea mîna și îl săruta. Uneori 
însă se retrăgea în cămara de deasupra porții și își spăla gura 
cu apă bine-mirositoare și își clătea gitlejul şi scuipa apoi 
totul. 

După un anumit timp mi s-a istorisit că, de la Dan și 
pînă către Beer-ṣeba, se vorbea ce om de ispravă era totuși 
Absalom, și că și coroana lui Israel s-ar potrivi tare bine cu 
chica lui îmbelşugată. Dar, printre cei, pe care Absalom îi 
sărutase la poartă, se aflau și unii slujitori ai lui Benaia ben 
Iehoiada; şi am aflat că Benaia se pregătea să vorbească cu 
regele David despre treaba asta, cum și despre faptul că 
Absalom cumpărase care și cai și tocmise cincizeci de alergători, 
care să meargă în fugă înaintea lui. 

După ce am cîntărit avantajele și dezavantajele, m-am 
hotărît astfel să mă pun în mișcare. 


CA UN FOC ÎN CRÎNG 


Ne vorbisem să meargă la Ghilo și să aştept acolo, în 
timp ce Absalom avea să facă rost de la rege de încuviințarea 
de-a se duce la Hebron, de unde David însuși pornise odini- 
oară lupta pentru puterea preste întregul Israel. Absalom tre- 
buia să-i deslușească părintelui său că, pe cînd era fugar la 
Gheșur în Siria, făcuse o juruință care suna astfel: de mă va 
întoarce DOmnul la Ierusalim, mă voi închina lui în templul 
său din Hebron și îi voi aduce jertfă pe altarul pe care 
străbunul nostru Avraam l-a înălțat acolo DOmnului. 

Și David s-a încrezut în vorbele lui Absalom și a grăit 
către el: "Du-te în pace. 

Absalom a luat cu el două sute de oameni înarmaţi, în 
drumul pe care l-a făcut călare. Acestora nu li s-a spus 
dinainte nimic cu privire la pricina și țelul călătoriei, pentru 
ca nici unul din ei să nu vîndă taina slujitorilor lui Benaia 
ben Iehoiada; totuși, după ce au trecut hotarul spre Iuda, li 
s-a spus despre ce era vorba și au rămas cu toții alături de 
Absalom: așa s-a vădit, cît de puțin se putea bizui regele pe 
credinţa trupelor sale, în afară de cheretieni și peletieni și 
gateeni, care erau deopotrivă lefegii. 

La Habron, Absalom a adus jertfă lui DUmnezeu; și a 
trimis după mine, de asemenea a trimis iscoade la toate 
semințiile lui Israel, cărora le-a poruncit: cînd veți auzi su- 
netul trimbiței, să vestiți: Absalom s-a făcut rege în Hebron. 

Cînd am sosit la Hebron, am găsit orașul în mare fier- 
bere: oamenii din țară aflaseră că Absalom aduna oameni; și 
s-a revărsat puhoi mult de norod către Hebron, a tăbărit în 

fața meterezelor și s-a inghesuit în oraş; Absalom, însă, nu 
mai contenea să grămădească vite pe vestitul altar și să se 
roage DOmnului. 

“În chipul ăsta ai să pierzi bătălia mai înainte de-a o fi 
început”, i-am zis eu. "Fii sigur că Benaia a vorbit de mult cu 
părintele tău; și te-ai întrebat oare vreodată, cîți dintre cei ce 
bat drumul prin ţinutul Hebronului au fost trimiși de Benaia 
și lucrează pentru el?" 

"Atunci ce trebuie să facem?” a întrebat el, în timp ce-si 
lega în sus părul, care era din nou gata pentru tuns. 

"Să pornim.” 

"Să pornim?...” a repetat el, de parcă ar fi auzit pentru 
prima oară cuvintul ăsta. 

"Cînd s-o crăpa de ziuă, să pornim." 

Astfel am purces din Hebron, o mie cinci sute pe jos și 
cîțiva, puțini, călare și ca la vreo douăsprezece care implătoşate; 
dar, aşa cum se răspîndește focul în criîng, tot aşa am sporit 
la număr cu fiece leghe de drum. Cînd am ajuns la Bet-Ţur, 
eram șase mii, și zece mii în Betleem, locul de naștere al 
regelui David, unde am făcut popas ca să hranim și sa 
adăpăm animalele și ca să rînduim oamenii noștri în cete de- 
o sută și de-o mie și să punem căpetenii preste ei; și Absalom 
m-a îmbrățișat și a grăit: 

“Înţelepciunea ta, Ahitofel, este ca înțelepciunea unui 
înger al DOmnului.” 

lar eu i-am răspuns: 

"Te rog să nu uiţi nicicînd că ai rostit vorbele astea." 

Și au venit la noi tot mai mulți oameni; flăcăi, precum și 
bărbaţi la vîrstă coaptă, cei mai mulți oameni sărmani, dar 
plini de nădejde și de credinţă în cauza DOmnului. 


O ÎNFĂPTUIRE CU ADEVĂRAT REGEASCĂ 


Cînd ne-am apropiat de Ierusalim dinspre Betleem, iată 
că au sosit soli din oraș. Aceștia au relatat că David fugise; 
trecuse deja peste piriul Chedron, dimpreună cu cheretienii și 
peletienii și cu cei din Gat; și că luase cu el chivotul legii, 
dar lăsase acasă zece din ţiitoarele sale, ca să păzească și casa 
și tot ce se afla în ea. 

l-am intrebat pe soli: 

"Oraşul poate fi ţinut fără greutate; au n-a încercat regele 

nimic pentru a apăra Ierusalimul?" 

"Nu, nu", au răspuns ei, "regele şi-a dat seama că 
norodul a trecut de partea lui Absalom; și s-a sfătuit cu Ioab 
și Benaia ben lehoiada; și erau cuprinşi de mare frică, 
precum că ar putea avea dușmanul în afara meterezelor, ca 
şi înăuntrul lor." 

Atunci l-am sfătuit pe Absalom: 

"Pune să răsune trîmbiţele.” 

După aceea s-au deschis porţile Ierusalimului și am intrat 
înăuntru în sunetul cornurilor și în duruitul darabanelor și cu 
țambale şi tamburine şi clopoței şi harfe. Oamenii ieșeau din 
case şi ne întîmpinau cu bucurie, ca pe niște eliberatori ai lor; 
iar fecioarele oraşului i-au îmbrățișat pe tinerii bărbaţi. Cînd 
am ajuns la palat, i-am spus lui Absalom: 

"Pune să aducă cele zece ţiitoare pe care părintele tău, 
regele David, le-a lăsat în urmă, pentru ca să te poţi adeveri 
în locul lui înaintea norodului lui Israel." 

"Trebuie să fie neapărat?” a întrebat Absalom. "Sunt os- 
tenit de drum și de bineţele primite și fundul meu e numai 
răni din pricina călăritului pe asin." 

"Cine ia în stăpînire femeile regelui, ia în stăpînire și 
tronul lui, i-am răspuns eu. "Doar cunoşti obiceiul.” 

Astfel au fost aduse cele zece ţiitoare. "Dumnezeule!" a 
strigat Absalom, cînd a dat cu ochii de ele, căci regele îi 
lăsase feciorului său răsculat numai pe acelea dintre ţiitoare, 
care erau mai în vîrstă și neplăcute la vedere; cele gingaşe și 
binefăcute, însă, le luase cu el. Totuşi, Absalom a făcut ceea 
ce trebuia să facă și s-a dus împreună cu țiitoarele pe acoperișul 
palatului, unde era ridicat un cort în văzul tuturor, nu de- 
parte de locul din care David o văzuse pe Batșeba, nevasta lui 
Urie, cînd se spăla. 

Și, înaintea ochilor întregului Israel, Absalom a pătruns 
în ţiitoarele tatălui său. Dar s-a lăsat o tăcere mare peste 
gloată, întrucît timpul trecea; cînd Absalom a ieșit apoi din 
cort și s-a arătat mulțimilor, norodul a strigat: "Lăudat fie 
DOmnul!” și "Fie ca tăria inimii tale să se arate la fel cu tăria 
coapselor tale!" 

Absalom a căzut cu fața la pămînt înaintea lui DUmnezeu 
și i-a mulțumit. 

CHIVOTUL DOMNULUI SE ÎNTOARCE ÎNDĂRĂT 


Deodată, Abiatar și cu Țadoc, care fugiseră cu regele, 
s-au înființat iar acolo și s-a întors la Ierusalim și Hușai 
archianul și s-au închinat toţi lui Absalom. 

Absalom nu mai putea de bucurie. 

"Iată", a grăit el către mine, "au adus cu ei chivotul legii, 
pe care l-a luat părintele meu din tabernacolul DOmnului. 
Chivotul DOmnului e ca și DOmnul însuşi şi pentru asta 
norodul va prinde inimă. Mai departe, Ţadoc și Abiatar pot să 
ne dea oracole, astfel încît să ne putem da seama, cînd și în 
ce parte trebuie să lovim." 

"Eu am oracolul meu în cap", i-am zis, "şi în tot ceea ce 
te privește s-a adeverit mereu întru totul." 

"Tu ești înțelept ca un înger al DOmnului”, a recun- 
oscut el. 

“În afară de asta", am mai zis eu, "au n-ar trebui să te 
întreb de ce s-au întors îndărăt cei doi preoţi şi de ce a venit 
Hușai înapoi, cu toate că mai întîi au fugit toți cu părintele 
tău? Nu i-a tirimis oare regele, ca să împlinească slujbă de 
iscoadă și să-i dea veste despre planurile şi gîndurile tale? Sau 
trebuie să-ți dea sfaturi mincinoase, care să te ducă la pie- 
ire?” 

"Am să vorbesc cu Huşai", a zis Absalom. 

Și Hușai a venit la Absalom şi i-a dat bineţe: 

"Noroc bun, stăpîne” și rege, noroc bun, stăpîne și rege." 

"Erai cunoscut ca prieten al regelui”, a zis Absalom. "Asta 
ţi-e credinţa față de prietenul tău? Cum de nu te-ai dus cu 
prietenul tău?" 

Răspunsul lui Huşai a sunat sincer: 

"Credinţa mea nu e îndreptată asupra unuia singur. Ci 
vreau să fiu al celui pe care îl alege DOmnul și norodul și 
toți bărbaţii lui Israel şi la el vreau să rămîn." 

Am văzut cum Absalom a început să șovăie. 

"Apoi", a grăit Hușai mai departe, "pe cine să-l slujesc? 
Să nu-l slujesc eu oare pe feciorul prietenului meu? Așa cum 
l-am slujit pe părintele tău, așa te voi sluji și pe tine." 

Asta l-a convins pe Absalom. Simţise plăcerea clipei, 
cînd toți oamenii se buluceau către el, și credea că nimeni nu 
se poate împotrivi farmecului său. 

BIRUINŢA IROSITĂ 


"Domnul îi ajută pe cei ce se ajută singuri”, i-am spus lui 
Absalom, "dar cine adastă locului, șezînd pe fund, este pier- 
dut în curînd." 

"De ce te frămînţi?” a răspuns el. "Părintele meu rătăcește 
prin pustiu cu o mînă de oameni și este despărțit de norod, 
în timp ce întregul Israel se întoarce către noi și strigă: 
Absalom, conducătorul nostru! Absalom, regele nostru!" 

"Un lup, care urlă de la depărtare, e totuși un lup”, am 
zis eu. "Am pierdut zile preţioase stînd în Ierusalim; vrem 
oare să ne irosim biruința? De aceea lasă-mă să aleg 
douăsprezece mii de oameni și să mă ridic și să mă duc 
noaptea asta în urmărirea lui David; voi năvăli asupra lui cînd 
va fi vlăguit și forțele lui puțin numeroase; toată gloata care 
e cu el o va lua la fugă, așa încît voi putea omori numai pe 
rege. $i, cînd va fi înlăturat din cale, am să pot aduce înapoi 
toți oamenii lui și Israel va avea pace." 

Bătrînii seminţiilor, care se alăturaseră lui Absalom, mi- 
au dat dreptate; se temeau de David, voiau sâ-l știe repede 
înlăturat. Dar Absalom simţise ce gust dulce are puterea și se 
temea că va rămîne fără apărare îndestulătoare în Ierusalim, 
dacă eu porneam goana după David cu douăsprezece mii de 
oameni pe alese. 

În nesiguranța lui, a propus: 

"Hai să-l chemăm şi pe Huşai archianul și să auzim ce 
zice şi el." 

Hușai a venit și Absalom i-a împărtășit ce sfat dădusem 
eu. Apoi l-a întrebat: 

"Oare să facem după sfatul lui Ahitofel? De nu, prăieşte!" 

Hușai şi-a mîngîiat barba. 

"Sfatul pe care l-a dat Ahitofel pare înțelept, dar la 
vremea asta nu e bun. Îl cunoşti pe tatăl tău și pe oamenii 
lui; sunt viteji şi foarte îndirjiți, ca ursoaica pustiului cînd i se 
răpesc puii în cîmp. Și apoi, ca om încercat în războaie, 
părintele tău nu cred că va sta laolaltă cu oamenii săi, ci se 
va dosi în vreo peșteră sau în vreun alt loc tăinuit. 

Absalom a căzut pe gînduri și bărbaţii din jurul luj 
încuviinţau din cap. 

"Si s-ar putea întîmpla”, a grăit Hușai mai departe, "ca 
unii dintre ai voştri să întiîlnească războinici încercaţi de-ai 

lui David și să fie respinși; atunci, toți cei cărora le va ajunge 
la urechi asta, vor ridica strigăte: ce măcel e printre cei care 
îl urmează pe Absalom! Și atunci pînă și cei mai viteji, care 
au inimă de leu, își vor pierde cutezul; că doar tot Israelul 
știe cum că tatăl tău e vajnic războinic şi oștenii lui viteji 
încercați." 

Absalom își muşca buza, iar bărbaţii din jurul lui, 
posomoriîți, cătau ţintă înaintea lor. 

"De-aceea sfatul meu este”, a vorbit Husai, dîndu-și im- 
portanță, "să se adune la tine întregul Israel, de la Dan pină 
către Beer-ṣeba, la număr întocmai ca nisipul mării, și să 
mergi tu însuţi, în mijlocul lor, la luptă. Atunci vom merge 
asupra lui David, oriunde s-ar afla, și vom năvăli asupra lui, 
cum cade roua pe pămînt, și nu-i va mai rămîne pe lîngă el 
nici un om din cei ce se află acum cu el. lar de va intra în 
vreo cetate cu ziduri, atunci tot Israelul va aduce fringhii 
acolo și va tîrî cetatea în rîu, încît nu va rămînea din ea nici 
pietricică."” 

Și Absalom .a grăit: 

"Amin și dea DOmnul DUmnezeu să se adeverească." 

lar oamenii au răsuflat ușurați. 

Zadarnic i-am îndemnat să se gîndească, cum că vor 
trece luni pînă ce se va aduna asemenea puhoi de norod; 
între timp David şi-ar făuri tabără întărită, ar aduce ajutoare 
și ar pregăti lovitura de răspuns. 

Dar Absalom a zis: 

"Sfatul lui Huşai e mai bun decît sfatul lui Ahitofel." 

Și nu mai puteam spune nimic, căci acum avea preţ 
cuvîntul lui Absalom. 


DOMNUL HOTĂRISE ASTFEL 


Am făcut o ultimă încercare. 

Am adunat în jurul meu un număr de tineri vajnici, care 
știau să sc miște fără a bate la ochi, și le-am poruncit să-l 
urmeze ca umbra pe Hușai archianul în toate drumurile lui. 

Curînd s-a întors unul din flăcăii mei și mi-a spus: 

"Husșai a plecat și s-a întîlnit cu preotul Abiatar și cu 
Ţadoc la loc de taină; apoi a ieșit o slujnică din casă șia 
părăsit lerusalimul pe poartă și s-a dus la fintîna En-Roghel. 
Acolo, la fintînă, s-a întîlnit cu lonatan, feciorul lui Abiatar, 

și cu Ahimaaţ, feciorul lui Țadoc; după care aceștia doi au 
pornit înspre rîul Iordan; noi însă i-am urmărit pas cu pas." 

"Ai slujit mult cauzei”, i-am zis eu. "Aţi pus slujnica la 
popreală?” 

"Așa am făcut”, a zis el. 

Fata a fost adusă înăuntru. Arată cam prăpădită din 
pricina ghiontelilor, de care avusese parte, și se temea. 

"Ei, ce le-ai spus lui Ionatan și Ahimaaţ, feciorilor de 
preoți, cînd te-ai întîlnit cu ei la En-Roghel?" am între- 
bat-o eu. 

Ea s-a aruncat la picioarele mele și a scîncit: 

"Slujnica voastră a făcut jurămînt înaintea lui DUmnezeu 
și în fața preoților Abiatar și Țadoc." 

Și nu s-a lăsat convinsă nici de purtarea prietenească, 
nici de argumentele raționale; de-aceea am chemat să vină 
cîțiva slujitori, care erau voinici de statură, și le-am poruncit 
s-o facă pe fată să vorbească. Aceștia au stat cu ea toată 
noaptea; dar ea nu voia cu nici un preţ să vorbească, iar către 
dimineață au amuţit tipetele și fata a murit. 

Totuși, pe la prînz s-a întors un altul dintre flăcăii mei și 
mi-a spus: 

"l-am urmărit pe feciorii preoților pînă la orașul Bahu- 
rim, care se află la hotarul cu Iuda, unde au intrat într-o 
casă. Am încercuit casa și am pătruns înăuntru și am 
scotocit-o peste tot, și nu i-am aflat; femeia casei ne-a spus, 
insă, că ar fi trecut peste piriu. Cum era noapte, am adăstat 
pînă dimineaţa, pentru a găsi urmele pașilor lor, şi n-am 
vazut nici o urmă, iar oamenii au ris de noi și au spus, că 
slugile lui David i-au apăsat, dar ticăloşii lui Absalom le iau 
totul; de-aceea ne-am întors să dăm seama.” 

Ma: tîrziu s-a stabilit că amindoi feciorii de preoți se 
ascunseseră în fintîna casei aceleia din Bahurim, peste care 
femeia întinse o scoarță și presărase pe ea niște uruială. 
Astfel a ajuns, asadar, solia lui Huşai peste Iordan la Maha- 
naim, unde se statornicise David; dar eu n-aveam nici un fel 
de dovadă înaintea lui Absalom împotriva lui Husșai sau chiar 
şi împotriva preoților Abiatar şi Ţadoc. 

lar cu am văzut delăsarea cu care se aduna oastea lui 
Absalom și că era acolo ceartă și vrajbă și merinde puţine, 
astfel încît razboinicii cădeau asupra satelor și luau de la 
norod și jefuiau și se imbâtau și preacurveau; și mulți se 

duceau acasă, fiecare la cortul său. Și, cînd un altul vorbea în 
sprijinul cauzei DOmnului, îi spuneau că e un smintit și un 
dobitoc și rideau de el. 

Din toate semnele acestea am deslușit că DOmnul hotărise 
astfel, că sfatul meu bun avea să se spulbere în vînt, sfirșind 
prin aceea că DOmnul avea să abată nenorocire asupra lui 
Absalom. Și, în timp ce Absalom, în fruntea cetelor lui 
pestrițe, făcea în sfîrşit pregătiri să treacă peste Iordan, am 
pus şaua pe asinul meu şi am pornit la drum și m-am dus 
acasă, la Ghilo. Mai aveam de scris unele lucruri şi de rînduit 
cîteva mărunțișuri și de luat cîteva hotăriîri, înainte de a-mi 
căuta o frînghie bună, tare. 


Am pus deoparte ultima tăbliță; mă simțeam de parcă 
trăisem acele zile alături de Ahitofel. 

"Văd că ai isprăvit”, a spus logli. "Vrei să ai, de bună 
seamă, tăblițele?" 

Și cum aș mai fi vrut să le am! Ele îmi dădeau răspuns la 
multe, care îmi erau nelămurite în privința lui David. Dar 
suma de sicli ce-o aveam la mine nu era mare și trebuia să- 
mi ajungă încă o vreme. ȘI, în situația mea dificilă, cum să 
mă îngrijesc de căratul unor scripte atît de rare și gingașe? 

“Îţi fac un preţ bun”, a zis logli. "Două sute cincizeci de 
sicli." 

Am zîmbit cu mintea aiurea. 

El a șovăit: "Două sute douăzeci." 

Am privit spre tavanul încăperii. 

"Mă jefuiești. Două sute." 

"logli”, am zis cu, "ai vrea să păstrezi pentru mine tăblițele, 
dacă ți-aş da o mică arvună?" 

A făcut o mutră lungă: 

"Cit de mică?” 

"Douăzeci." 

"Douăzeci! Părintele meu Ahitofel, DUmnezeu să-l aibă 
în pază, ar ieşi din groapă. Douăzeci! Ne-ar bîntui nu numai 
pe lună nouă, ci în fiecare noapte, în afară de Sabat...." 

Și-a curmat deodată vorba. 

"Ce-a fost asta?" a zis Lilit. 

"Cai", am răspuns eu. "O ceată de călăreți. " 

Buzele Lilitei se mișcau într-o rugăciune mută. 

"Dă-mi cei douăzeci”, a spus logli. 

Călăreţii se apropiau. 

"Dă-mi cincisprezece. Repede. Ascund tăblițele pentru 
tine. Am să acopăr butoaiele, ca să nu le vadă nimeni. Dă- 
mi zece. Dă-mi..." 

Călăreţii, în fața porții, strigau: 

"Unde e logli? Unde e feciorul celui al cărui nume a fost 
șters din amintire în temeiul hotăriîrii bătrînilor din Ghilo?" 

"Aici sunt", a îngăimat logli. 

Plini de colb, cîţiva oșteni au intrat înăuntru tropăind. 

"Cutare și cutare să-mi facă mie DUmnezeu'”, a strigat 
cel din frunte, "dacă n-am aflat pasărea care i-a zburat 
regelui, fără să-i fi spus măcar piu' prietenului său Benaia 
ben Iehoiada. Dar stăpînul meu Benaia a poruncit slujitorilor 
săi şi a zis: Cutreieraţi ţara de la Dan pînă către Beer-ṣeba și 
să mi-l aduceţi încoace pe Etan, feciorul lui Hosaia, din 
Ezrah; și, oricine mi l-o aduce, să fie răsplătit cum se cuvine. 
Așadar, hai să mergem." 

Mi-a legat mîinile la spate; dar mîinile țiitoarei mele Lilit 
n-au fost legate, și ea m-a urmat. 


—. 

Lăudat fie numele DOmnului, care-l cîntăreşte pe om cu 
greutăți ce se cheamă durere și necaz și disperare. Zbirii mei 
m-au dus înaintea feţei lui Benaia ben Iehoiada și m-am 
aruncat la pămînt înaintea lui. 

"Stăpîne”, am zis eu, 'uită-te la încheieturile miinilor 
slupii tale, cum sîngerează, și la picioarele mele, care sunt 
spintecate pînă la os, și la trupul meu care e mai greu și vinăt 
decît e culoarea firească a pielii lui. Căci s-au purtat cu mine 
cu cruzime și a trebuit să alerg la trap pe lîngă cai și n-am 
primit decît un pahar de apă puturoasă și pîine cît să poți 
păstra cu ea în viață un cîine; și, cînd cădeam de slăbiciune, 
eram lovit şi bătut și suduit. Țiitoarea mea Lilit, însă, a 
trebuit să călărească pe asin și au rîs de ea şi i-au. spus 
cuvinte pe care, după lege, nici o fiică a lui Israel n-ar trebui 
să le audă; și asta tot drumul pînă la Ierusalim." 

Benaia și-a încruntat fruntea de mînie împotriva căpeteniei 
oștenilor care mă însoțţiseră. 

"Nu ţi-am poruncit să te porți cu cruţare faţă de Etan si 
după meritele sale?" 

“Într-adevăr”, a răspuns omul, "așa a grăit stăpînul meu; 
și ne-am purtat cu el după meritele unei persoane din grupa 
învățați ai scrisului cu fel de-a gîndi îndoielnic." 

Benaia i-a poruncit să-mi scoată cătușele de la miini. 
Mie, însă, mi-a îngăduit să mă ridic în picioare și m-a îmbiat 
cu mîncăruri de carne alese, cu dulciuri si-cu apă plăcut 
mirositoare, apoi a grâit: 

"Cît de uşor pot fi, totuși, răstălmăcite cuvintele celor 
puternici de către slujitorii lor! Dar privește asta ca o incer- 
care folositoare, după cum spune zicala: Dă-i îințeleptului 
învățătură și se va face și mai înţelept; învaţă-l pe cel drept 
și va spori în învăţătură.” 

Mi-am strunit limba și mi-am zis în gînd: o hicnă care 
zimbește, își arată și colții. 

"Ei, acum”, Benaia a făcut semn să plece toţi din jurul 
lui, "ia loc pe pernele de-aici, Etan, și ascultă-mă bine, căci 
nu din toană am pus să te caute de la Dan pînă către Beer- 
șeba şi să te aducă îndărăt la Ierusalim." 

“Slujitorul tău ascultă cuvintele tale”, l-am asigurat eu. 

"Dacă îmi aduc bine aminte, am mai spus cîndva, într-o 
ședință a comisiunii, că am de gînd să-l aduc pe Ioab în fața 
judecății.” Măcina cu fălcile. "Acu', după ce Adonia, fratele 
regelui, a primit ce i se cuvenea, regele Solomon a încuviințat 
gîndul meu." | 

“Înţelepciunea celui mai înțelept dintre regi e nease- 
muită”, am întărit eu. 

"Si, întrucît Ioab a avut cîndva încredere în tine”, a vorbit 
el mai departe, "şi deoarece ai luat parte la legătura neîngăduită 
a lui Adonia cu doamna Abișag din Sunam, dar te-ai făcut 
vinovat de pedeapsă cu acest prilej, pentru că ai pierdut din 
vedere să-mi împărtășești cele văzute, am de gînd să te 
folosesc ca martor în această pricină." 

Mă observa, de parcă eram o muscă, ce se prinsese în 
sirop. 

"Dar Ioab nu mărturiseşte tot ceea ce doriți de la el?" am 
întrebat eu și am încercat să par liniștit. "Cine mai are nevoie 
de martori la un asemenea culpeşș?" 

"Cine are nevoie de martori!” a repetat Benaia miînios. 
"Mărturisiri avem prea multe în ultima vreme. Aducem piră 
împotriva cuiva pentru gîndirea unor gînduri neîngăduite: omul 
îndată și mărturiseşte. Aducem pîră împotriva lui pentru aba- 
tere din calea dreaptă, pentru înjgehebare de grupări, rătăcire 
a neștiutorilor, pentru uneltire, pentru revoltă, din nou 
mărturisește. Norodul Israel nici nu se mai îndoiește de toate 
mărturisirile astea; dă pur şi simplu din umeri. Unde ajungem 
astfel cu legea DOmnului și cu toată împărțirea dreptăţii 
noastre? Aceasta e pricina pentru care regele are nevoie de un 
martor, al cărui nume încă n-a ajuns de batjocură la porțile 
orașelor, un martor care să aibă deopotrivă faima de om 
învățat și de om cinstit." 

"Au nu trebuie ca un martor înaintea judecății să fi fost 
martor și al presupusului fapt sau să aibă cunoștință de el din 
izvor de mîna întîi?” am întrebat eu umil. "Căci stă scris: să 
nu aduci mărturie mincinoasă împotriva aproapelui tău." 

"Nici pentru mîntuirea sufletului meu n-aş cere de la tine 
să aduci mărturie mincinoasă”, a zis Benaia. "Tu afli de la 
mine întreaga ta mărturie și vei relata, după măsura adevărului 
ceea ce ai auzit de la mine. Asta e tot ce ţi se cere. 

"Si care ar fi mărturia pe care slujitorul vostru ar trebui 
s-o facă după măsura adevărului?” am întrebat. 

Benaia ben Iehoiada a strigat să vină grămăticul său şi 
acesta a sosit cu cîteva tăblițe de lut, pe care mi le-a pus 
dinainte. Benaia, însă, a luat o bucată de gumă aromatică de 
mestecat, care era făcută din felurite răşini, și-a vîrît-o în 
gură, s-a rezemat comod de pernele sale și mi-a zis: "Citeşte!" 


MĂRTURIA PREVĂZUTĂ A LUI ETAN BEN HO- 
SAIA ÎMPOTRIVA LUI IOAB BEN ȚERUIA, CARE 
FUSESE PUS CĂPETENIE PRESTE OASTE ÎN 
VREMEA REGELUI DAVID, CUM A FOST EA 
GÎNDITĂ DE BENAIA BEN IEHOIADA ȘI 
ARĂTATĂ ÎNAINTE LUI ETAN, ÎN PLUS 
GÎNDURILE LUI ETAN PUSE ÎN PARANTEZE 


Înaintea înaltei judecăți şi a norodului Israel aduc aici 
mărturie precum urmează: 

Cînd David a ajuns la Mahanaim, a pus să numere 
norodul care se afla la el şi a pus căpetenii la cîte o sută și. 
căpetenii la cîte o mie, și și-a împărțit oastea în trei cete: o 
treime a pus-o sub porunca lui loab, o treime sub a lui 
Abișai, fratele lui Ioab, și o treime sub porunca lui Itai 
Gateanul, conducătorul lefegiilor din Gato. 

Și regele a zis oștenilor: Vreau și eu să pornesc cu voi la 
luptă. j 

(O trăsătură frumoasă, ţinînd seama de faptul că, în 
ultima vreme, David şi-a condus războaiele din palatul său de 
la Ierusalim). 

Dar norodul a răspuns: -Nu se cade să mergi cu noi în 
luptă. Tu preţuiești cît zece mii alde noi; drept aceea e mai 
de folos să stai în oraș ca să înflăcărezi de acolo. Astfel regele 
a stat în dreptul porții, cînd oastea ieșea rînduită pe sute și 
mii. Și i-a poruncit lui Ioab și lui Abișai şi lui Itai astfel: 
Purtaţi-vă blînd cu băiatul, cu Absalom. 

(Chiar presupunînd că un om atît de neîndurător ca 
David devenise în asemenea clipă un părinte grijuliu față de 
feciorul său răsculat, de ce felul acesta bătător la ochi de-a 
da porunca? Sau nu este oare aceasta mai curînd o chezășuire 
oferită dinante nevinovăţiei sale în moartea lui Absalom?) 

Înalta judecată şi norodul Israel cunoaşte sfîrşitul bătăliei, 
care a avut loc în cadrul lui Efraim; douăzeci de mii din 
oamenii lui Absalom au căzut în ziua aceea și codrul a 

mîncat mai mulţi decît a doborit sabia. În ce-l priveşte pe 
Absalom, el a fugit călare pe catîrul său; catîrul a intrat sub 
rămurișul unui stejar bătrîn și chica lui Absalom s-a încîlcit 
în stejar, așa încît a rămas spînzurat între cer și pămînt, pe 
cînd catîrul de sub el s-a tot dus înainte. 

Văzînd aceasta, un oștean a vestit pe Ioab. Ioab a zis: Ei! 
Dacă l-ai văzut de ce nu l-ai doborit acolo la pămînt? Ti-as 
fi dat zece sicli de argint și o cingătoare de preț. 

(Răspunsul lui Ioab, foarte firesc în împrejurările acelea, 
devine aici prima dovadă a vinovăţiei numai a lui singur.) 

Dar oșteanul a răspuns lui Ioab: Chiar de mi-ai fi numărat 
în palmă o mie de sicli de argint, tot n-aş fi ridicat mîna 
împotriva fiului regelui, de vreme ce în auzul nostru regele ți- 
a dat ție și lui Abișai și lui Itai porunca aceasta: Fiţi cu 
grijă,să nu facă nimeni rău tînărului Absalom. 

(Nevinovăţia lui David dobiîndește o nouă chezăşie.) 

- La asta, însă, Ioab a întîmpinat: N-am la ce să mai 
zăbovesc cu tine. Și a luat trei săgeți în mînă și le-a înfipt în 
inima lui Absalom, care era încă viu în crengile stejarului. 
Apoi l-au împresurat pe Absalom zece tineri care purtau 
armele și semnul lui Ioab și l-au lovit pînă l-au ucis. 

(Armele și semnul pot sluji, la nevoie, drept altă dovadă 
a vinovăţiei lui Ioab.) 

Și au luat pe Absalom şi l-au azvirlit acolo în pădure 
într-o groapă adîncă și au aruncat deasupra o grămadă mare 
de pietre; iar cetele lui Absalom s-au împrăștiat toate, ducîndu- 
se pe la colibele lor. Însă cînd regele David, care adăsta la 
poarta orașului, a aflat de la sol că DOmnul îl răzbunase în 
ziua aceea împotriva celor ce se ridicaseră asupra lui și că 
tînărul Absalom era mort, s-a urcat în foişorul de deasupra 
porţii și a plins, iar în timpul mersului zicea: Fiul meu 
Absalom, fiul meu, fiul meu Absalom! De-ar fi dat DUmnezeu 
să mor eu în locul tău, oo, Absalom, fiul meu, fiul meu! 

(Acum pare să-l fi copleșit cu adevărat durerea. Tînguirea 
lui David sună adevărat, cu toate că, de fapt, se deosebește 
doar puţin de cele pe care le-a intonat la moartea lui Saul și 
lonatan sau la moartea lui Abner ben Ner ori la moartea 
tuturor celorlalți, care erau stînjenitori pentru alesul DOmnu- 
lui şi, de aceea, fuseseră înlăturați.) 

Benaia ben lehoiada a mers atît de departe cu milos- 
tivirea sa, încît a pus să mă ducă cu o lectică în ulița Regina 

din Saba nr. 54. Și parcă ochii mei nu mai văzuseră de mult 
ceva mai plăcut decît căsuţa aceea povirnită, cu zidurile 
coșcovite pe-afară și cu un acoperiș ce sta să se năruie, 
pentru care îi plăteam regelui o chirie mult prea mare. 

Și acolo mă așteptau ţiitoarea mea Lilit, care sosise acasă 
înaintea mea, și feciorii mei Sem și Șelef și Hulda, mama lor; 
dar Estera, soția mea, nu era ìn pragul ușii pentru a-mi da 
bineţe. 

Am întrebat de ea și am fost dus la crivatul ei. Zăcea și 
suridea către mine; dar cum se mai sfrijise în timpul cit 
lipsisem! Plapuma abia de se boltea deasupra patului, atit de 
firav 1 se făcuse trupul. 

"Estera", am zis eu, "n-ar fi trebuit să te las niciodată 
singură. 

M-a mîngăiat pe mînă. 

"Am să mă duc la tabernacol', am mai spus, și am să 
duc acolo un berbec de rasa cea mai aleasă; și am să iau de 
la leviți băuturi și alifii, care îți vor ajuta fără îndoială." 

Le-a făcut semn celorlalţi să ne lase singuri, iar mie să 
mă așez lingă ea, si m-a întrebat: 

"Cum a fost? Povestește!" 

Am făcut să pară totul ca o petrecere plăcută: templul 
din Bet-$an cu preoții lui vicleni; turtele cu carne care se 
vădiseră a fi nenorocirea Tamarei, fiica Mui David; afacerile cu 
care m-a îmbiat logli, feciorul lui Ahitofel; și marea desco- 
perire, pe care am făcut-o în șopronul pentru unelte. Dar 
despre judecata, pe care Benaia ben Iehoiada gîndea s-o 
poarte împotriva lui loab, n-am vorbit nimic. Și Estera, iubita 
mea soţie, m-a ascultat și în ochii ei a revenit un pic din 
lumina care strălucise cîndva în ei. Am început să trag nădejde 
din nou, ca și cum s-ar fi putut însănătoși iar și ar fi și făcut- 
O; și i-am spus-o. 

"Am să apuc s-o văd?" a întrebat ea deodată cu glas 
subțire, de copil. 

Acesta, însă, era glasul cu care vorbea cînd eram încă 
tineri și cînd ne făuream iluzii unul altuia, cum că ni se va 
îmtîmpla ceva măreț și minunat din partea DOmnului. 

"Am să apuc s-o văd?" a mai întrebat ea o dată. 

"Desigur", am zis eu. 

A vrut să rîdă, fericită, ca odinioară, dar n-a ieșit decit 
un hiîrîit din gîtlejul ei. Viaţa, care fusese pe chipul ei, făcea 

loc spaimei cenușii, mi-a cuprins mîna: 

“Estera!” am strigat. 

Se lupta să-și trapă răsuflarea. De mai multe ori capul ei 
s-a aplecat pe-o parte, părînd să-și piardă cunoștința. l-am 
pipăit pulsul; bătea sălbatec. 

"Aer!" a pifiit ea. 

Am deschis obloanele, întrucît am stat la gînduri, dacă 
s-o duc pe Estera pe acoperiș. l-am mînat pe Sem și Șelef la 
un doctor levit, care avea faima că se slujeste mai mult de 
cunostintele sale asupra trupului omenesc, decît de vechile 
rugăciuni sfinte. 

“Zoriţi-l să vină îndată”, le-am spus eu, "plătesc cît cere, 
în argint. 

Apoi am așteptat alaturi de Estera, a cărei iubire pentru 
mine era mai adincă decît fintînile marei adincimi; i-am sters 
sudoarea de pe frunte și balele de pe buze și priveam neaju- 
torat, cum se lupta cu îngerul întunericului. 

A venit levitul, un om mărunt și soios, care s-a uitat mai 
intii prin casă, de parcă preţăluia mobilele. După aceea a 
cercetat mișcarea ochilor bolnavei; apoi a apăsat urechea lui 
eroasă pe pieptul slăbit de boala. 

"Are aplă la plămîni”, a spus el în cele din urmă. 

"Poţi s-o ajuţi?” 

"Are nevoie de aer.” 

"Va trăi?" 

"Trebuie s-o ducem cu grijă în aer liber și s-o ridicam în 
șezut şi sâ-i punem perne la spate." 

"Va trăi?" 

"Roagă-te. DOmnului”, a dat el raspuns, și roagă-te 
zdravan.” 


RUGĂCIUNE PENTRU AJUTOR LA MARE 
NEVOIE A LUI ETAN BEN HOSAIA 


O, DOamne, DUmnezeul meu, tu carele cesti invesmintat 
in lumină, carele desfaşori cerurile ca pe un covor și mergi pe 
nori ca intr-un car și care te ivești pe aripile vintului. 

Apleaca-ţi urechea la robul tau, care e plecat pina la 
pamint inaintea ta. 

Inima mea sc inspaiminta ın trupul meu, frica morţii 
s-a abatut asupra mca. 

Spaima și tremuratul m-au cuprins și groaza m-a copleșit. 

O, DOamne, nu te ascunde de rugăciunile slugii tale, 
care te roagă să-i dai un pic din mila ta veșnică, să-i dai atît 
numai cît e nevoie, pentru ca să fie ușurată suferința roabei 
tale, a cărei iubire pentru mine e mai adîncă decît fîntînile 
marii adîncimi, și pentru ca să afle ajutor ca să treacă noap- 
tea aceasta. 

Tu ești mare, o, DOamne, și mari sunt lucrările tale şi tu 
faci minuni: atunci de ce nu și aceasta una, care este măruntă 
și n-are nevoie decît de un semn din degetul tău? 

Eu, însă, vreau să mă feresc, ca să nu păcătuiesc cu 
limba mea; vreau să pun frîu gurii mele, cîtă vreme trebuie să 
văd în faţa mea pe cei fără DUmnezeu. 

Am păstrat tăcere mută, m-am ţinut liniștit; și grija din 
mine a sporit. 

Inima din piept mi s-a încins; în timp ce tot mai șovăiam, 
a ars focul. 

De aceea vreau acum să pun limba să-i vorbească celui 
care e ameninţat de cei fără DUmnezeu și să-l previn să fugă 
de ei, pînă ce nu-l judecă; astfel vreau să mă curăț înaintea 
ochilor DOmnului și să fac cum e drept și să dau de rușine 
lucrarea dușmanilor mei. 

Și acum, DOamne, pe cine mai aştept? Nădăjduiesc în 
tine. 

Ascultă rugăciunea mea, o, DOamne, și auzi 
stripătul meu; nu tace în faţa lacrimilor mele; căci 
sunt doar un pribeag pe pămînt, un călător în trecere, 
ca toți străbunii mei. 

Cruţă flăcăruia care e scumpă inimii mele și care 
mai pîlpiie doar slab și fă-o să lumineze mai departe; 
ȘI cruţă-mă, ca să mă întăresc, înainte de-a pleca de- 
aici și de-a nu mai fi. E 

Cînd, însă, prima roşeață firavă a vestit zorile, Estera, 
soția mea, răsufla mai usor, iar bătaia inimii ei s-a încetinit 
și a devenit mai puternică, iar ea a adormit. Am căzut la 
pâmint înaintea DOmnului și i-am adus mulțumită; și i-am 
platit levitului cinci sicli de argint pentru sfatul său și pentru 
alifia cu care a frecat pieptul Esterei și pentru picăturile pe 
Care i le-a dat să le bea. Apoi am băut puţin lapte încălzit și 
am pornit la drum și am ieșit din oraș pe poarta de la 
miazăzi, înspre casa din cărămizi de diferite culori, în care 

Ioab se tîra pe jos. Și s-a iscat în mine o ciocnire de glasuri, 
dacă trebuia să-l înștiințez cu adevărat și să-l hotărăsc să 
fugă înaintea zilei judecății; au nu era el oare un răufăcător 
la fel de mare ca și ceilalți? În afară de asta mă temeam de 
străjile din fața casei și de mînia lui Benaia. Dar glasul, care 
îmi amintea de juruinţa mea şi de marele ajutor al lui 
DUmnezeu, glasul acesta s-a dovedit mai puternic. 

Cînd m-am apropiat de casă, iată că era acolo mare 
alergătură și un du-te-vino de oameni; şi am fost apucat de 
un slujitor al lui Benaia ben Iehoiada, care voia să știe cine 
sunt și ce caut acolo. Am răspuns că sunt dintr-unul din 
triburile lui Israel și că am venit la Ierusalim cu cîțiva 
prieteni; și că ieri. am pornit îndărăt pe drumul spre casă, 
fiecare spre orașul lui, și că am fost într-un han de pe drum 
ca să bem pentru despărțire; dar după un pahar a urmat altul 
și a domnit mare veselie; dimineaţa, însă, m-am trezit în 
șanț, pe marginea drumului, singur și în cea mai proastă 
dispoziţie din viața mea, căci am îndeobşte nume bun și sunt 
un soț cumsecade și plătesc dările și birurile foarte cinstit. 

La care slujitorul m-a poftit să mă duc dracului; și am 
luat-o degrabă la picior. La poarta de miazăzi se adunase 
între timp o mulțime de oameni, care vorbeau între ei întăritat; 
se zicea că Ioab fugise din casa lui și fusese văzut cum alerga 
spre marele tabernacol al DOmnului, pe care îl înălțase regele 
David. Și se făceau prinsori, dacă Ioab va ajunge la tabernacol 
sau dacă slujitorii lui Benaia ben Iehoiada vor pune mina pe 
el încă pe drum. 

Eu, însă, m-am gîndit cu recunoștință la înțelepciunea 
DOmnului, care primise cu bunăvoință juruința mea şi che- 
mase înaărăt pe îngerul întunericului și care făcuse ca even- 
imentele ce-au urmat să se desfășoare astfel, încît să fiu scutit 
de dificultăți inutile. 

Așadar m-am alăturat mulțimii, care se tălăzuia pe lingă 
schelăria templului către marele tabernacol; și pretutindeni 
muncitorii puneau uneltele jos, iar neguțătorii își închideau 
dughenele și mergeau și ei. 

Porţile tabernacolului erau larg deschise; și acolo era Ioab 
care se încleștase de coarnele jertfelnicului, straiele ii erau 
zdrențuite, părul viîlvoi, privirea ca de nebun; și lingă el 
adăstau Țadoc și alți preoţi și nu știau ce trebuie să facă. ȘI 
loab s-a întors către norodul lui Israel și a strigat: 

"Ascultă, Israel, adevărată mărturisire a lui Ioab, fiul lui 
Ţeruia, cîndva un bărbat și jurat cu legămînt întru cauza 
DOmnului, acum însă o făptură zdrobită, o jertfă a domniei, 
pe care el însuși a ajutat-o s-o întemeieze.” 

Țadoc și ceilalţi preoţi au ridicat mîinile și au strigat 
către Iahve și au încercat să acopere glasul lui Ioab; şi 
m-am gîndit la faptul, cum această întorsătură a lucrurilor 
încurca socotelilor lui Benaia în privința procedurii împot- 
riva lui Ioab. | 

"Am fost bătut, oo, Israel”, a strigat Ioab și mai tare decît 
preoții, şi schingiuit la trup și la minte, pînă cînd am ajuns 
slăbănog înaintea DOmnului și am mărturisit cele mai rele 
fărădelegi și am luat asupra-mi vina altora și asupra capului 
meu sîngele care mînjea mîinile altora mai mari decît mine. 
Acum am aflat, însă, că urmează sá fiu judecat înaintea 
regelui de către Benaia ben lehoiada şi că se vor înfățișa 
martori mincinoşi...” | 

Atunci au venit alergători, care își croiau drum prin 
mulțime cu toiegele lor albe; și în urma lor duruia un car 
împlătoșat, tras de cai albi. Benaia a strunit caii și a coborit 
greoi din car; purta coif și platoșă pe piept și o sabie lungă. 

La poartă i-a ieşit înainte Țadoc, care l-a prevenit: 

"Nu cu sabia! Nu în sanctuarul lui DUmnezeu și înaintea 
altarului său şi a chivotului legii!" 

Benaia părea să șovăie. Apoi a strigat spre lăuntrul uriaşului 
cort: 

"Ioab! Așa poruncește regele! Ieşi afară!" 

Și Ioab a zis: 

"Nu ies, mai bine vreau să mor aici." 

Atunci s-a lăsat o liniște, ce se întindea de la poarta 
cortului DOmnului pînă către schelăria templului; doar cio- 
rile, care stau totdeauna prin apropierea jertfelnicului, mai 
croncăneau. Benaia, însă, s-a întors, și s-a urcat în carul său 
și a plecat. | 

Miîinile lui Ioab erau încă încleștate de coarnele jert- 
felnicului. 

“Ascultă, Israel", a continuat el, "îmi iau îndărăt toate 
mărturisirile care mi-au fost smulse în singurătatea casei mele, 
sub cisma lui Benaia și sub pumnii slugilor lui. Firește, 
sîngele războiului îmi mînjește miinile și briul și încălțările, și 
chiar și sîngele celor pe care i-am ucis, după cum credeam, 

în slujba cauzei. Dar sîngele acesta îl întorc îndărăt asupra 
capului lui David, care a poruncit omorurile, și asupra capu- 
lui urmașilor săi în vecii vecilor; căci n-a fost vărsat pentru 
cauza DOmnului sau pentru vreo altă pricină nobilă şi ne- 
cesară, ci pentru sporirea puterii lui David și pentru a-l pune 
pe grumazii lui Israel și pentru a întări stăpînirea lui." 

Dar acum Ţadoc își venise în fire și, împreună cu ceilalți 
preoți, au umplut încăperea cu invocările lor și cu rugăciunile 
lor şi cu un vuiet general; iar norodul cerea sâ-l asculte pe 
loab şi îi striga îmbărbătîndu-l; și larma era puternică. 

Apoi s-au ivit iar alegătorii și loveau cu toiegele lor în 
oameni şi strigau: 

"La o parte din drum, 'mişeilor! Faceți loc pentru Benaia 
ben Iehoiada, care e mai mare preste oaste și preste cheretieni 
și peletieni, straja regelui!" 

Încă o dată i-a ieșit Țadoc înainte și i-a adus aminte de 
curăţenia sanctuarului și că altarul DOmnului și toți cei ce se 
încleștează de el nu pot fi atinși. 

Benaia, însă, a scos sabia și a grăit: 

"Au n-a zis loab însuși că vrea să moară aici? l-am spus 
regelui vorbele lui; și regele mi-a zis: Du-te și fă așa cum a 
ZIS, omoară-l și îngroapă-l și ia de la mine și de pe casa 
tatălui meu sîngele nevinovat pe care l-a vărsat Ioab. Să-i 
întoarcă DOmnul în capul lui sîngele nedreptăţii lui, pentru 
că a ucis pe doi bărbaţi nevinovaţi și mai buni decît el, 
omorîndu-i cu sabia, fără de știrea tatălui meu. Pe capul lui 
Ioab și pe capul seminţiei lui în veci să se întoarcă sîngele 
lor; iar David și seminţia lui și casa lui și tronul lui să aibă 
întotdeauna și în veci pace de la DOmnul. Așa a grăit regele 
Solomon. 

Benaia ben Iehoiada a pășit pe lingă Preotul Ţadoc și pe 
lîngă ceilalți preoți și, cu sabia în mînă, a mers la altarul 
DOmnului; preoţii, însă, s-au grăbit să lase în jos marile 
draperii, pentru a închide astfel tabermnacolul și a feri de 
privirile norodului tot ce era înăuntru. 

După omorirea lui Ioab la altarul DOmnului, întregul 
Israel tremura. Nimeni nu știa cine putea fi următorul la 
popreală și ce fărădelegi ar trebui să mărturisească și ce 
soartă ar avea de îndurat; unii ajungeau în minele de la Marea 
Roșie, de unde se scotea arama și minereul de fier al regelui; 
alții în carierele de piatră, pentru a ciopli acolo blocuri 
pentru zidirea marelui templu și a noilor orașe menite pentru 
caii, călărimea și merindele regelui; alţii, iarăși, sfirșeau 
descăpăţinaţi și cu trupul țintuit la zidul orașului. 

Mie îmi rămînea să-mi aştept soarta mea, Benaia însuși 
se exprimase față de mine că ştiu prea multe: prea multe, vezi 
bine, asupra căilor celor puternici, care năzuiau să le as- 
cundă. Am aflat de asemenea că şeica regească a Egipetului, 
ducînd pe prințesa Hel-Ankamea, fiica faraonului, în ea, 
pornise deja în largul mării, căci regele Solomon se hotărise 
totuși, în cele din urmă, să îngăduie mărfurilor egiptene 
trecerea liberă prin Israel. Se apropia ziua cinstirii mele, cînd 
regele avea s-o numească pe ţiitoarea mea soață de joacă a 
principesei străine și să caute apoi în braţele Lilitei mîngiiere 
pentru recile dovezi de iubire ale miresei sale, care avea faima 
că dorește mai mult femei decît bărbaţi. 

Și mai era și suferința Esterei, soția mea, a cărei inimă 
nu avea să mai învingă nici măcar primul atac. 

Astfel lucram pînă ce cădeam istovit în așternut, cu 
nădejdea de-a scăpa în felul ăsta de grijile zilelor mele şi de 
fricile nopţilor mele. Mă îndoiam, de bună seamă, că avea 
să-mi mai fie hărăzit să desăvîrşesc lucrul la Relatarea despre 
regele David și mă temeam că un altul, încă şi mai ușor de 
cumpărat decit mine, avea să fie chemat să încheie cartea și 
să șteargă din ea cele cîteva adevăruri, pe care nădăjduiam să 
le transmit urmașilor, totuși, îmi petreceam cea mai mare 
parte a orelor în grajdul unde zăceau și tăblițe și suluri de 
piele, pentru a-mi întregi astfel cunoștințele despre ultimii ani 
al domniei regelui David. 

ÎNSEMNĂRI PRESCURTATE ALE LUI ETAN BEN 
HOSAIA ASUPRA ULTIMILOR ANI Al DOMNIEI 
REGELUI DAVID 


Înăbusirea răscoalei lui Absalom nu înlăturase nici una 
din pricinile care stătuseră la temelia ei: nici mînia mulțimilor 
sărăcite împotriva bogăției în creștere a stăpînilor de pămînt 
și a casei regești, nici împotrivirea bătrînilor triburilor și a 
preoţilor din țară împotriva puterii crescînde a dregătorilor și 
administratorilor regești - de-aceea răscoale noi împotriva lui 
David, de cele mai multe ori mărunte și fără legătură între 
ele - dintre care cea mai însemnată, condusă de un anume 
Seba (lozinca lui: n-avem nici o participare la cauza lui David 
și nici cîştig de pe urma fiului: lui lesei), va fi sprijinită o 
vreme de toate triburile, în afară de Iuda - de rîndul acesta 
David stăpînește Ierusalimul și tot ţinutul dintre oraș și Ior- 
dan - întrucît îi lipsesc, ca și lui Absalom înaintea lui, 
războinici încercaţi și căpetenii mărunte, ba e silit de către 
loab să se retragă în localitatea Abel, de lîngă Beet-maaca, 
împrejmuită de valuri de pămînt - Ioab pune să umple șanțurile, 
să ridice parapete, să ia valurile în iureș - orașul este izbăvit 
de către o femeie înţeleaptă, care se tiînguie cu loab și îl 
îmbie cu capul lui Sba - capul lui Șeba, retezat de sîre de 
către locuitorii orașului, este aruncat lui loab pe deasupra 
zidurilor cetăţii; sfîrşitul răscoalei lui Sba - David îl răsplăteşte 
pe Ioab cu rangul de căpetenie în luptă, pe viață, şi echili- 
brează această favoare cu întărirea în același timp a lui 
Benaia ca neîngrădită căpetenie a cheretienilor și peletienilor 
- pregătirea prefacerii de către David a armatei (a cărei 
adunare atîrna, pînă atunci, de bunăvoința bătrînilor triburilor) 
şi a administraţiei (care fusese pînă atunci stînjenită de nesig- 
urele arătări în cifre cu privire la populaţie, la condițiile 
proprietăţii, la producerea bunurilor, la negoț, la ridicarea 
birurilor și așa mai departe) - hotărîrea lui David de a pune 
să-i numere pe supușii săi îl aduce în contradicție cu marele 
tabu (străvechea dorință a norodului de-a afla ocrotire în 
mulțimea fără de nume este îmbrăcată de către lahve în 
următoarele cuvinte: “Să fie însă numărul copiilor lui Israel 
ca nisipul mării, care nu poate fi nici măsurat, nici numărat ) 
- David poruncește conducerii oastei să facă numărătoarea - 
căpeteniile în luptă sunt împotrivă; laob către David: Stăpîne 

Și rege al meu, au nu sunt toți slujitori ai stăpiînului meu? 
Atunci de ce cere stăpinul meu asemenea lucru? De ce să 
cadă vina asta asupra lui Israel?" - David a stăruit în voința 
sa - după nouă luni și douăzeci de zile norodul e numărat, în 
afară de tribul Veniamin (locuitori ai munților care scapă 
celor ce numără) și de tribul Levi (ai cărui oameni n-au voie 
să poarte arme și nici sâ stăpînească pămînt) - rezultatele, 
punînd la socoteală și unele inexactităţi: Israel de unsprezece 
sute de ori o mie de oameni care pot trage sabia; luda de 
patru sute șaptezeci de ori o mie de oameni - încălcarea tabu- 
ului de către David cere pedeapsa lui DUmnezeu - un profet 
mai mărunt, Gad (Natan se fereşte să se amestece în cazurile 
mai grele), cu solie de la Iahve: îţi arăt trei pedepse, alege-ţi 
una din ele să vină asupra ta: (a) șapte ani de foamete în ţara 
ta sau (b) să fugi trei luni de vrăjmașii tăi și ei să te 
urmărească sau (c) timp de trei zile să fie ciumă în țara ta - 
David alege ciuma, întrucît aceasta va bîntui mai puternic în 
orașe decît în rîndul populaţiei de la ţară, iar orașele (în afară 
de propriul său oraș Ierusalim) sunt locuite încă în cea mai 
mare parte de străvechea populaţie canaaneană a cărei pierd- 
ere e fără însemnătate pentru norodul Israel - în timp ce trei 
zile pier de molimă de la Dan pînă către Beer-ṣeba șaptezeci 
de mii de suflete - dar iată, cînd îngerul ciumei ajunge la aria 
de treerat a unui anume Ornan și (după spusa lui David 
însuși) "stă între cer și pămînt cu sabia goală în mîna întinsă 
deasupra lerusalimului”, lui Iahve începe să-i pară rău de 
năprasnă și poruncește îngerului: "Destul! Opreşte acum mîna 
ta !” - din nou apare profetul Gad cu o nouă solie a lui 
DUmnezeu: David să ridice un jertfelnic pe aria lui Ornan - 
David dobîndește aria și pămîntul care o înconjură, viitorul 
loc de zidire a marelui templu al DOmnului, în schimbul a 
cincizeci de sicli de argint, după o însemnare din arhivă 
(stănoaga a unsprezecea din rîndul al treilea, pe partea dreaptă 
a grajdului), sau a șase sute de sicli de aur, după o altă 
însemnare (stănoaga a douăsprezecea din rîndul al treilea, tot 
din partea dreaptă: aceasta fiind probabil o însemnare mai 
tirzie, drept dovadă a mărinimiei lui David în afacerile sale 
cu DOmnul, căci nici un pămînt din Ierusalim sau de prin 
preajmă n-a prețuit vreodată șase sute de sicli de aur) - după 
dobindirea locului de zidire a templului David vâdește, ca 
mulți alti despoţi, o mare iubire pentru arhitectură - David 

veghează el însuși asupra planurilor templului, pune zeci de 
mii de osîndiți la muncă silnică să cioplească pietre, 
îngrămădește rezerve pentru construcție: lemn de cedru, fier, 
aramă, cuie, scoabe - în același timp alte schimbări în 
administraţie pentru ca, prin împărţirea abilă de slujbe și 
venituri bisericești, să făurească noi legături față de casa 
regelui - numeroși preoți și toţi slujitorii regelui sunt rinduiți 
din nou și puşi în slujbă în diferite locuri (din totalul de 
treizeci și opt de ori o mie de leviți douăzeci și patru de 
mii pentru lucru în casa DOmnului, șase mii ca ispravnici și 
judecători, patru mii ca portari și patru mii să slăvească pre 
DOmnul cîntînd din strune) - se creează o vestierie (sub 
Șebuel ben Gherșom), o dregătorie pentru treburile din afară 
(sub Henania ben lțhar) - bătrînii triburilor și seminţiilor sunt 
înlocuiţi prin slujbași numiţi "părinte suprem”, care erau toți 
aleși din seminţția lui David, Iuda (o mie și șapte sute sub 
“conducerea lui Hașabia din Hebron pentru triburile de la 
soare-apune de lordan și două mii șapte sute sub conducerea 
lui leria din Hebron pentru triburile lui Ruben și Gad și 
pentru jumătate din tribul lui Manase de la soare-răsare de 
Iordan) - reorganizarea oastei este desăvirșită: David are acum 
la dispoziție o oaste permanentă din lefegii (cheretieni, pele- 
tieni, straja regească și alții) pentru asigurarea înlăuntru și 
pentru trimiterea pe dată la luptă, și cetele de oaste ale 
vitejilor, împărțite în douăsprezece ordine a cîte douăzeci și 
patru ori o mie de oameni, care erau chemați în vreme de 
pace cîte o lună în fiecare an pentru deprinderea meșteșugurilor 
armelor - pentru acoperirea cheltuielilor mereu mari ale 
strălucirii regești se măresc domeniile regelui iar sfera activității 
lor” este lărgită: sădirea de grîu și de viță de vie, crame, 
tescuirea uleiului din măsline, creșterea vitelor (în Șaron și în 
văi), prăsirea cămilelor de soi și a asinilor - David devine cel 
mai mare întreprinzător din Israel - partea din avuţia lui 
personală menită a sluji la împodobirea viitorului templu: 
după înșiruirea din arhive (stănoaga a doua din rindul întîi de 
pe partea dreaptă) șapte mii de talanţi de lamură de argint și 
trei mii de talanți de aur (din aurul adus din Ofir) pentru 
sfeșnice şi lămpi, pentru mesele menite arătării piinilor de 
jertfă, pentru furci, ligheane şi. căni, pentru potire, pentru 
heruvimii de pe chivotul legii și pentru împodobirea pereţilor 
- înrăutățirea sănătății regești: se plînge de oboseală, frig, 

neputinţă; în plus iritabilitate, proastă dispoziție - se caută 
fecioară, ca să stea în fața regelui, să-i facă bine, să se culce 
cu el, să-i ațiţe sîngele - Abișag Sunamiteanca nu izbutește, 
cu toate strădaniile ei gingaşe - David către DOmnul: "Călători 
suntem înaintea ta și pribeigi, ca toți părinţii noștri; ca umbra 
sunt zilele noastre pe pămînt și nimic nu-i statornic." 


Lectica verde cu șipci aurite și cu acoperișul roşu cu 
ciucuri a fost aşezată jos în fața ușii casei, un slujitor a vestit 
vizita lui Amenhotef, marele-cunuc regesc. Am simţit că mi 
se taie picioarele cînd Amenhotef a coborit din lectică, mi-a 
întins mîinile și mi-a dat vestea: 

"Solie îmbucurătoare, Etan, prietene, de la Solomon, cel 
mai înțelept dintre regi." 

Mirosind a cele mai gingașe mirosne ale Egipetului, a 
intrat înăuntru şi i-a copleșit pe toţi cu amabilitatea întrebărilor 
sale: pe Estera cu privire la starea sănătății ei, pe Hulda cu 
privire la bucuria dinspre partea vlăstarelor ei, pe Lilit cu 
privire la scurta ei călătorie, pe $em și Selef cu privire la 
progresele lor de la şcoală; și tuturor le-a vorbit bucuros 
despre marea cinste de care urma să am parte. 

Apoi s-a întors către mine și mi-a zis: 

"Te aud murmurînd încetişor cu ochii lăsați în jos; spui 
vreo rugăciune către zeul tău Iahve?" 

Mă rmugasem cu adevărat: dar ca DOmnul să-l facă să 
cadă mort pe loc şi tot astfel și pe cel mai înţelept dintre regi 
și întreaga Comisiune pentru alcătuirea Unei și singurei relatări 
adevărate şi hotăritoare, istoriceşte exacte şi recunoscute ofi- 
cial, privitoare la marea înălfare şi aşa mai departe. 

Dar Amehotef m-a cuprins cu brațul pe după umeri și 
m-a împins cu blîndeţe în cămara mea de lucru, unde mi-a 
împărtășit că, avînd în vedere apropiata sosire a fiicei fara- 
onului, se dorește s-o aduc pe ţiitoarea mea Lilit la palatul 
regesc încă înainte ca soarele să mai apună o dată, pentru ca 
regele Solomon să mă poată cinsti, numind-o .soața de joacă 
a viitoarei sale soții. 

"Şi acum spune-i domnişoarei despre marele ei noroc", a 
încheiat el, "căci cred că se va bucura foarte." 

l-am spus că ar fi poate mai bine s-o pregătesc pe Lilit 
pe îndelete; că doar se ştie că unele femei ar fi suferit 
vătămări prin asemenea veste neașteptată, unele pierzîndu-și 


236 


glasul, altele începînd să bițiie sau ajungînd chiar neroade de 
tot. Dar eunucul și-a răsucit mîinile într-un fel care nu 
îngăduia părere opusă, iar eu m-am ridicat și m-am dus la ușa 
cămării de lucru și am strigat-o pe Lilit să vină. 

Și Lilit a venit, iar eu i-am luat mîna și am dus-o la 
Amenhotef și i-am vorbit cu un glas, care parcă era glasul 
unui străin: | 

"Cînd te-am luat în primire de la părintele tău, Lilit, 
draga mea, am dat ca despăgubire douăsprezece oi de soi bun 
și patru capre și o vacă cu lapte; tu, însă, ai devenit dragă 
inimii mele și bucuria coapselor mele, astfel încît nu te-as 
mai da nici pentru toate turmele din Israel. Dar acum a venit 
unul, care este mai puternic decît mine şi care te cere de la 
mine. De aceea pregătește-te, fiica mea, și pune smirnă pe 
tine şi ulei de trandafiri și închide-ţi inima față de mine, căci 
tu şi cu mine trebuie să ne despărțim și să mergem fiecare pe 
drumul nostru, eu către o bătriîneţe fără bucurii, tu însă..." 

"Etan!" a strigat ea. 

„tu însă la palat.” 

"Etan, iubitule”, a zis ea, "cînd, într-altă zi, ai plecat din 
Ierusalim și eu te-am asteptat la piatra cea mare, care se 
înalță lîngă drum, atunci am grăit către tine și ţi-am spus că 
voi fi precum umbra ta; și cum nici un om nu se poate 
smulge de umbra lui, tot așa nici tu n-ai să mă poți smulge 
de lingă tine, afară doar dacă mi-ai spune în față că nu mă 
iubeşti. Au nu mă mai iubeşti?" 

l-am vorbit despre foloasele vieții în palat, unde se va 
bucura de ocrotirea fiicei faraonului și va fi veșnic aproape de 
fața celui mai înțelept dintre regi. 

"Au nu mă mai iubeşti?" 

l-am deslușit că aceea ce avusesem noi doi va rămîne 
veșnic în ochii DOmnului și în inimile noastre; că firea 
omenească, însă, stă în prefaceri necontenite, de care nimeni 
dintre noi nu se poate feri. 

"Au nu mă mai iubeşti?" 

l-am arătat pe larg ce trebuia să însemne pentru mine 
faptul de a-i face o plăcere regelui Solomon și că ea, dacă 
mă iubeşte cu adevărat, n-are voie să se gîndească numai la 
ea și la simțămintele ei. 

"Au nu mă mai iubeşti?" 

"Nu te mai iubesc”, am spus eu. 

"Atunci am să mă omor", a zis ea liniştit, căci abia prin 
tine mi-a fost dată viaţa.” 

"M-am temut de așa ceva", a făcut Amenhotef. "Sunt și 
asemenea femei: nu multe, slavă zeilor Epipetului şi zeului 
tău lahve, dar destule pentru a fi supărătoare și a umple 
butoaie întregi de tăblițe de lut cu poveștile lor pline de 
simțăminte. Te fac răspunzător, Etan, prietene, să nu i se 
întîmple nimic domnișoarei pînă se va afla-în mîinile mele, în 
palatul regal." 

Astfel trebuia s-o împiedic chair eu pe victima trădării 
mele de a se sustrage duhorii trădării. Astfel am ajuns un 
vierme, care își mănîncă propria-i scîrnă. 

Și ce cîştigăm din asta? | 

Atunci m-am dus la casa lui Natan, profetul, și am șezut 
în fața uşii lui, ca un milog, pentru a ajunge în fața lui. 

Totuși slujitorul mi-a zis: 

"Stăpînul meu are treabă altundeva." 

l-am spus: 

"Spune-i că am avut un vis de la DOmnul, referitor 
la el." 

După o vreme, slujitorul s-a întors și a spus: 

“Intră.” 

Natan şedea ciucit în odaia sa și părea bolnav; pielea 
altădată atît de întinsă a fieţei era acum fleșcăită; ochii 
fugeau în toate părțile ca doi șoareci în cursă. Și am ghicit că 
și el se temea de slujitorii lui Benaia ben lehoiada. 

"Ce fel de vis. ai avut?” a întrebat el. "Era și un înger al 
DOmnului în el? Și, dacă da, s-a ivit dinspre dreapta sau 
dinspre stînga? Și -aripile lui erau întinse sau strînse? Și purta 
sabie? Căci și eu am avut un vis, în care îngerul negru al 
DOmnului a coborit din înălțimi asupa mea, cu o sabie de 
foc în mină, întinsă spre mine.” 

"Binevoiască DUmnezeu să fie milostiv cu stăpinul meu”, 
am exclamat eu, "căci un asemenea vis poate inspăimînta de 
moarte pe cineva. Dar visul meu a fost un vis al vieţii, iar 
participarea ta, stăpîne, la el a fost îmbucurătoare, căci în 
visul meu te duceai la regele Solomon cu vestita ta pildă." 

"Adevărat?" a întrebat el a îndoială. 

"Si îi prăiai regelui așa cum i-ai grăit și părintelui său 
David; anume despre bogatul care avea multe oi și vite și 
despre ‘săracul care nu avea decit o singură oiță; și cum 

bogatul, vrînd să pregătească un ospăț pentru un oaspete 
venit de departe, nu s-a îndurat să ia din oile sale, ci a luat 
oita omului sărac şi a pregătit-o pentru omul care venise la 
el." 

"Si pot presupune”, a zis Natan, "că, în visul tău, So- 
lomon, cel mai înțelept dintre regi, s-a mîniat tot așa ca și 
părintele său David, la vremea lui, și a grăit: Pe DUmnezeul 
cel viu, omul care a făcut asta să moară, pentru că n-a 
cunoscut milă; la care cu i-am răspuns regelui, în visul tău, 
că de rîndul ăsta lucrurile mai pot fi îndreptate, din fericire, 
dacă o să renunțe la plăcerea de-a o face pe Lilit, ţiitoarea 
lui Etan, soața de joacă a fiicei faraonului." 

L-am felicitat pe Natan pentru marele său dar profetic şi 
pentru felul cum pătrunde în adîncul inimii oamenilor. 

Dar Natan a zis: 

"Eşti un nerod, Etan. Chiar dacă aș scorni o pildă, care 
să fie de zece ori mai bună și mai originală decît cea cu 
singura oiță mică şi dacă i-aş povesti-o regelui Solomon, tot 
m-ar trimite dracului plocon. Părintele său, David, era un 
poet și avea forța de închipuire a unui poet. Așa se face că se 
vedea într-o anumită relație față de DUmnezeu: ca ales al 
DOmnului şi, totuşi, ca slujitor al lui DUmnezeu, slujitor 
care era chemat să trudească în slujba cauzei lui. De aceea 
regele David putea să-l priceapă pe-omul sărman cu singura 
oiță mică. Dar ăsta? ". - Natan a scuipat, "ăsta e doar unul 
care maimuţărește, fundul, fără să fie iluminat, visurile lui 
sunt mediocre, versurile lui lîncede, crimele lui doar rodul 
fricii lui, nu al măreției lui. Tînjeşte după recunoașterea 
însușirilor sale. Mereu trebuie să dovedească cît e de însem- 
nat. De aceea adună: aur, zidiri, oști, solii străine, mulieri. 
Are nevoie de Lilit a ta. Trebuie să-şi dovedească lui însuși 
nu numai Că e mai înțelept decît tine, dar şi că e bărbatul cel 
mai bun." 

Natan se ridicase în picioare ca un adevărat profet al lui 
DUmnezeu. Dar aprinderea lui nu era din cele ce dăinuie. 
Orice o fi fost ceea ce l-a îndemnat să-l osîndească pe regele 
Solomon, s-a destrămat îndată și n-a mai rămas în urmă 
decît un om mărunt, jalnic. 

"Să nu repeți cuvintele mele nimănui, Etan", s-a milogit 
el. "Căci voi tăgădui că le-am rostit vreodată. Voi pretinde că 
tu mi le-ai insuflat. Erau gîndurile tale, aşa voi jura, pe care 

un duh rău al DOmnului le-a împlîntat în mintea mea; căci 
mintea mea nu e decît un vas care așteaptă să fie umplut." 

L-am rugat să nu se neliniștească, m-am sculat și mi-am 
văzut de drum. 

Fiica faraonului a sosit la lerusalim cu mare alai, cu 
cămile ce duceau aur și nestemate și pînzături de in din Bisus 
și alte veşmînte și mirodenii; și a adus cu ea și femei care se 
străduiau s-o slujească. Regele Solomon a primit-o la poarta 
orașului, împreună cu bărbații săi atotputernici și cu tobe și 
surle, cu țimbale și cornuri de tot soiul, încît larma s-a auzit 
de la un capăt al Ierusalimului pînă la altul. lar norodul 
s-a bulucit în fugă spre poartă și sta pe laturile drumului ce 
ducea la palat, pentru a slăvi înțelepciunea celui mai înțelept 
dintre regi și puterea lui: dar toate astea le învățase cu musștru 
de la slujitorii lui Benaia ben Iehoiada și de la leviţi. 

Estera, nevasta mea, a zis către mine: 

"E vremea s-o îmbrace pe Lilit." 

Așadar, Lilit s-a spălat și și-a uns pielea cu ulei; părul, 
însă, i l-a dichisit Hulda, astfel încît strălucea ca lumina lunii 
pe apele lacului Chineret. De asemenea i-au sulemenit ple- 
oapele și buzele, iar obrajii i-au fost dați cu pudră roșie, ca să 
prindă culoare. Și Lilit şi-a puso legăturică de smirnă între 
sînii care erau ca două căprioare gemene; și s-a stropit cu apă 
de trandafiri amestecată cu scorțișoară. Apoi și-a pus veșmînt 
roşu și purpuriu și sandale din piele moale, care fac să se vadă 
mai bine forma frumoasă a gleznei și a degetelor. Dar, cu 
toate acestea, chipul ei era rigid și privirea fără expresie, astfel 
încît îmi părea mai mult un leş sulemenit decît o femeie vic. 

Acum Amenhotef, marele-cunuc regesc, trimisese lectica 
după Lilit și ea a luat loc în lectică și au purtat-o pe sus. Eu, 
însă, mergeam pe lîngă ea, pentru a petrece împreună cu ea 
aceste ultime clipe și pentru că Amenhotef mă făcuse 
răspunzător pînă cînd avea să se afle în mîinile lui, la palatul 
regelui. 

Ne-am croit drum prin mulțimea de oameni care se 
întorcea de la poarta orașului și de la palat, unde o întîmpinaseră 
pe principesa egipteană. Dar eu nu vedeam nici norodul, nici 
purtătorii lecticii; mai curînd cătam țintă la ciucuri roșii, 
pentru a nu trebui s-o privesc pe Lilit, țiitoarea mea, care mă 
iubise și pe care o vindeam în schimbul bunăvoinței nesigure 
a regelui Solomon și pentru un termen de grație. Mă simțeam, 

de parcă mergeam într-un conoi de înmormîntare. O parte 
din viața mea era dusă la groapă, împreună cu demnitatea 
mea de fiu al omului. 

Dar, din mila DOmnului, slăvit fie numele lui, am darul 
de-a mă putea observa singur, în vreme de zdruncinare lăuntrică, 
ceea ce e foarte folositor, dacă vrei să rămiîi cu mintea 
întreagă. ȘI, cu toate că nu ofeream o privelişte frumoasă, 
întrucît îmi tîrșeam pașii pe lîngă lectică, mi-am dat totuși 
seama cît eram de prins în timpul meu şi neînstare să-i străpung 
limitările. Omul este ca piatra din prașştie și e aruncat înspre 
ținte pe care nu le cunoaște. Ce altceva mai mult poate face, 
decît să încerce la gîndurile lui să dăinuie ceva mai mult 
decît el, ca un semn, ca unul nelămurit, către generaţiile 
viitoare. Eu am încercat s-o fac. 

Lumea să mă judece în chip corespunzător. 

DOmnul Iahve, însă, i-a trimis Esterei, soția mea, un 
somn liniștit; a dormit toată noaptea, fără întrerupere, și s-a 
trezit dimineaţa înviorată și a spus că se simte aproape bine. 

Atunci m-am legănat cu gîndul, că rugăciunile mele 
către DUmnezeu și leacurile și alifiile levitului și dorința 
dîrză de viaţă a Esterei, toate laolaltă, au învins pe îngerul 
întunericului, astfel încît a plecat de-acolo. Căci, oricît am ști 
că moartea trebuie să vină, totuși ea ne rămîne de neînțeles 
și nici chiar cel mai înţelept om nu se împacă ușor cu ea. 

Estera a grăit către mine: 

"Lucrarea ta se apropie de sfîrşit, Etan, soțul meu, iar 
Relatarea despre uimitoarea înălțare, viața cu frica lui DUmnezeu, 
isprăvile de vitejie şi aşa mai departe va fi curînd încheiate, 
astfel încît ne putem întoarce fără zăbavă la Ezrah, în casa 
noastră, care este acolo la umbra măslinilor ce i-am sădit. 
Mi-e dor de o înghițitură din fîntîna ei, căci apa după ea e 
dulce la dust şi sănătoasă și leacul cel mai bun." 

l-am răspuns că ne vom întoarce curînd acasă și că vom 
sta sub măslini și sub vița învîrtejită și că vom asculta clipoc- 
itul fintînii. 

“În luna zif aş vrea să fiu acolo”, a spus ea pe gînduri. 

Dar deodată s-a iscat huiet ca de pumni care loveau în 
ușă și Şem şi Șelef au dat buzna în odaie și au strigat că 
veniseră slujitorii lui Benaia cu săbii și cu cai și cu un car. 
Mîna Esterei, pe care încă o țineam într-a mea, a tremurat. 

"Deschideţi-le”, le-am spus eu lui $m şi elef, “vin 
numaidecît." 

Am băgat de seamă că eram foarte liniştit și că vedeam 
toate lucrurile cît se poate de limpede: petele de pe perete, 
sfeșnicul, plapuma care abia se boltea peste trupul măcinat de 
boală al Esterei. 

Cînd m-am sculat, însă, ca să plec, Estera mi-a spuns cu 
glas subțire: 

"Nu vrei să mă mai săruți o ultimă dată, Etan?" 

M-am întors degrabă spre ea: 

"Dar asta nu e ultima dată, Estera, am să fiu curind iar 
aici; slujitorii lui Benaia care vin să ridice pe cineva, bat la 
ușă înainte de revărsatul zorilor." 

Am sărutat-o cu blîndeţe, cu care prilej m-am simţit 
oarecum rușinat, că gîndurile mele aveau atîta pret pentru 
mine însumi în clipa încercării; Estera, însă, a ridicat mîna și 
m-a mîngîiat pe sprincene și pe tîmple. 

Apoi am plecat să înfrunt ceea ce mă aștepta. 

Acum slujitorii lui Benaia goneau prin Ierusalim cu iuțeli 
ce depășeau toate limitările; între timp pocneau din harapnice 
şi scoteau un răcnet înfiorător, pentru ca să li se facă loc. Și 
cine nu sârea la timp într-o parte era răsturnat la pămînt sau 
călcat, astfel încit fiecare car tîra după sine o trenă de 
strigăte de durere şi de blesteme. 

Sus, în car, doi oameni înarmaţi mă ţineau bine, în timp 
ce coteau cu scîrțiieli pe după colțuri și duruiau la vale și 
apoi iar la deal, pînă ce am ajuns în sfîrșit să oprim în fața 
uneia din porțile laterale ale palatului regesc. Apoi am fost 
tirit de aceiaşi doi oameni înarmați pe scări și prin coridoare, 
pe lingă străji mute, și dus într-o odaie, care își primea 
singura lumină de la o deschizătură îngustă aflată lingă tavan. 
Și acolo am rămas, așa mi s-a părut, vreme îndelungată. 

Și am grăit către DOmnul lahve: Întinde mîna ta și 
condu-mă prin prăpastie, pentru ca să văd iar soarele și 
lumina zilei tale. Nu mă lepăda; nu lua în seamă păcatele 
mele și greșelile mele, ci gîndește-te cu blindețe la mine și la 
strădaniile mele. Căci ce este omul în ochii tăi și ce altceva 
e sufletul lui decît o răsfrîngere a fiinţei tale; în tine, o 
DUmnezeule, atingem noi măsura noastră deplină, fără tine 
suntem totuși pierduţi ca un fir de nisip în mare. Nu mă 
părăsi, o DOamne, nu mă lăsa să mă scufund în adîncuni, ci 
ridică-mă în înălțimile tale și în sanctuarele tale, pentru ca să 
pot sta sub cerul tău şi să cînt slava ta. 

Deddată s-a auzut un zgomot scîrțiitor și o parte din 
perete a lunecat într-o parte şi un glas a vorbit: 

"Înfăţişează-te, fiul lui Hosaia." 

M-am pomenit într-o încăpere de dimensiuni mai mari. 
Nu-mi venea să-mi cred ochilor și am clătinat din cap, căci 
mi se părea că mai văzusem totul o dată: regele Solomon pe 
tronul său între heruvimi; lîngă el Iosafat ben Ahilud, marele- 
grămătic, apoi preotul Țadoc și profetul Natan și Benaia ben 
Iehoiada; și Elihoref şi Ahia b'nai Șişa, grămăticii, care şedeau 
ceva mai de-o parte cu tăblițele lor cerate și cu condeie, 
pentru a scrie ce urma să se spună. Aici și întocmai la fel 

începuse totul; doar regele se făcuse mai gălbejit la față și 
privirea lui mai pătrunzătoare, iar gura mai strîmbă, astfel 
încît chipul lui semăna cu una din acele măști care erau 
folosite de către netăiații împrejur pentru a alunga duhurile 
rele venite de la DOmnul; într-adevăr, timpul lăsase urme pe 
fiecare din cercul acela; doar Benaia era o excepţie, precum 
spune zicala: cine nu simte nu îmbătrîneşte. 

Eu, însă, m-am aruncat la pămînt înaintea regelui So- 
lomon și am spus: 

"Iată, stăpîne, slujitorul tău este în fața ta ca un scăunel 
pentru picioare, pe care poți să calci; dar nu mă nimici cu 
totul şi cu totul, căci ţi-am fost de folos și aş putea să fiu 
iarăși.” 

Cînd am ridicat privirea, am văzut că regele și atotputer- 
nicii săi rămăseseră întru totul neclintiţi și mi-am dat seama, 
că aceasta era o curte de judecată și că eu eram piritul și că 
talerele balanței se aplecau împotriva mea. 

Iosafat ben Ahilud mi-a poruncit să mă ridic şi a zis: 

"Te rog nu face aici pe nevinovatul, Etan, căci Solomon, 
cel mai înțelept dintre regi, a străvăzut meșteșugurile și vicle- 
niile tale. De aceea mai bine mărturisește. O mărturisire 
deplină, care nu trece nimic sub tăcere și dezvăluie numele 
conjuraților tăi, nu poate decit să te ajute și îl poate înduple- 
ca pe cel mai înțelept dintre regi să-ți arate milă." 

"Dacă stăpînului și regelui meu și stăpînilor de aici le 
este pe plac", am răspuns eu, "aş mărturisi îndată totul, dacă 
ar fi ceva de mărturisit. Dar slujitorul vostru se simte fără 
vină, căci am lucrat cu sîre și în conștiință la alcătuirea și 
redactarea relatării despre regele David şi m-am ţinut în 
privința asta, în spiritul buchilor și al tîlcurilor, de îndrumările 
ce mi-au fost date de către stăpînii mei şi de către Solomon, 
cel mai înțelept dintre regi." 

"Etan", a grăit regele, “de la tine m-aș fi așteptat la ceva 
mai de duh; căci în ziua de azi toți răufăcătorii îmi arată că 
sunt gata să mărturisească de bună voie.” Și întorcîndu-se 
spre losafat: "Citește învinuirea." 

_ Învinuirea era un document mai lung, plin de referiri la 
cuvintele DOmnului și la înţelepciunea celui mai înţelept 
dintre regi şi se întortochea printr-o încîlcitură monstruoasă 
de cuvinte dregătorești, dintre care ieșeau mai în evidenţă 
cîteva expresii ca defăimare și. muncă răzvrătitoare și hulire și 

falsificare și inducere în eroare și înaltă trădare literară. 

Cînd Iosafat a isprăvit, regele și-a mijit ochii și a între- 
bat: 

"Fecior al lui Hosaia, te recunoști vinovat, în înţelesul 
învinuirii, de înaltă trădare, săvîrșită cu vorba și în scris prin 
presărarea de îndoieli şi de gînduri nedorite și de concepții 
nelegiuite în Una şi singura relatare adevărată şi hotăritoare 
istoriceşte exactă și recunoscută oficial, privitoare la uimitoarea 
îndltare, la viata cu frica lui DUmnezeu, precum şi la isprăvile 
de vitejie şi la minunatele înfăptuiri ale lui David ben Iesei, rege 
peste luda timp de şapte ani şi peste amîindouă semintiile, Tuda 
şi Israel, vreme de treizeci și trei de ani, alesul DOmnului şi 
părintele regelui Solomon, una şi singura cum și de înveşmîntarea 
amintitelor îndoieli și amintitelor gînduri nedorite și amintite- 
lor concepţii nelegitime într-o limbă, care se pretinde fără 
primejdie și plăcută ochilor DOmnului?" 

"Nevinovat”, am zis eu. 

După aceea tăcere. Benaia măcina cu fălcile, Natan mă 
privea temător, iar regele se juca cu nările heruvimilor. În 
cele din urmă a grăit: 

"Vorbeşte." 

M-am gîndit că, dacă tot urma să fiu spînzurat, atunci 
cel puțin să vorbesc, și am început. 

"Trăia odinioară un om înțelept la Ur în Caldeea; de 
unde se trage străbunul nostru Avram. Acest om era atît de 
înțelept, încît putea să dovedească tot ceea ce era pe pămînt 
şi sub pămînt și în ceruri; iarba, buruiana care se însămînțează, 
pomii care dau rod, fiecare în felul său, balenele cele mari 
care înoată în mare şi păsăretul cu pene care zboară deasupra 
pămîntuiui, şi tot ce e viu şi se mişcă. Putea să dovedească 
Chiar ceea ce era nevăzut, gîndul din cap, dorinţa din inimă, 
frica din măruntaie. Și a venit un înger al DOmnului pentru 
a-l ispiti și a zis către el: Au poți tu dovedi tot ce este aici? 
Omul înțelept a spus: Stăpînul meu adevăr grăiește. Îngerul a 
zis: Au poți tu insă dovedi ceea ce nu este? Poți tu dovedi 
gîndul care n-a fost gîndit nicicînd, dorinţa ce n-a fost 
nutrită niciodată, teama care n-a fost simțită nicicînd? Atun- 
ci omul înțelept a căzut cu fața la pămînt înaintea îngerului 
și a strigat: DUmnezeu singur poate dovedi ceea ce nu este; 
fie ca acela care te-a trimis să se îndure de mine, căci nu 
sunt decît un om. Acu, dacă stăpînului și regelui meu și 

stăpînilor mei le este pe plac, cum să facă un biet fiu al lui 
Israel, ca mine, ceea ce omul înțelept din Ur n-a putut face 
înaintea îngerului DOmnului? Cum să pot dovedi eu, spre 
mulțumirea voastră, îndoiala care nu s-a îndoit niciodată, 
gîndul care n-a fost gîndit niciodată, planul care n-a fost 
plănuit niciodată?" 

"Noi stim să citim”, a zis Benaia, "ba chiar și printre 
rînduri." 

"Cuvîntul DOmnului a fost călăuza mea", am răspuns eu, 
“precum și dorinţa regelui de-a dobîndi o relatare care să 
înfăţișeze pentru noi și pentru toate vremurile ce vor veni, un 
singur adevăr și care, prin aceasta, să pună capăt tuturor 
nepotrivirilor și certelor și să înlăture orice necredință cu 
privire la David ben lesei." 

"Pari că vrei să dai a înțelege, cum că există o nepotrivi- 
re între cuvîntul DOmnului și dorința regelui", a observat 
Iosafat. 

"Cuvîntul celui mai înțelept dintre regi este lege pentru 
slujitorii săi", am zis eu, "şi au n-a arătat chiar stăpînul meu 
losafat însuși, într-una din primele ședințe ale comisiunii, că 
regele dorește să procedăm într-un fel mai subtil, și că pe un 
om, al cărui nume trebuie nimicit, să-l facem bănuielnic cu 
îndemînare, iar adevărul, dacă trebuie să fie strimbat, să fie 
strîimbat doar foarte puţin, pentru ca norodul să și creadă ce 
stă scris acolo?" 

"Ceea ce tu priveşti, pare-se ca pe o scrisoare ce-ţi dă 
mînă liberă să-ți împletești gîndurile tale vătămătoare”, a sărit 
preotul Ţadoc, “pentru ca astfel să prilejuiești zaviste, să 
trezești necredință, să işti îndoieli și, în general, să lucrezi 
împotriva scopului mărturisit al scrierii." 

"După cum bine știu stăpînii mei", m-am apărat eu, "am 
ricîit de pe fapte cîte ceva, ce mi se părea prea colțuros și 
care mirosea urît și care putea să nu placă ochiului regelui. 
Dar nu poți despărţi istoria întru totul de fapte și să te aștepți 
să rămînă vrednică de crezut. Au cine poate găti bucate fără 
foc? Cine poate spăla pe altcineva fără să-l ude?" 

"Sunt și eu deopotrivă un fel de istoric", a zis Natan, 
“totuși cartea amintirilor mele, cuprinde doar simțămintele 
cele mai alese și mai înălțătoare. Important este punctul de 
vedere al celui ce scrie și dacă gîndeşte însuflețitor sau peste 
măsură de critic.” 

"Au nu contează şi punctul de vedere al cititorului?” am 
atras eu atenţia. "Ceea ce unuia i se pare potrivit, altuia poate 
să-i pară rău". 

"Există un fel de a scrie”, a spus losafat ben Ahilud, 
marele-grămătic, "care nu îngăduie interpretări." 

"Stăpînul meu adevărat grăiește”, am încuviințat eu, dar 
asemenea scrieri sunt ca peștele stricat din piaţă, pe care 
nimeni nu vrea să-l cumpere şi care este aruncat la gunoi; 
Solomon, cel mai înţelept dintre regi, însă, voia să aibă o 
carte care să viețuiască mai mult decît toate celelalte." 

Fălcile lui Benaia s-au liniștit: 

"Eşti gata, Etan, să juri pe numele DOmnului și pe viața 
nevestei tale Estera, că nicăieri în relatarea despre regele 
David nu se află nici măcar o aluzie în sensul că lucrurile nu 
erau chiar așa cum stau scrise?" 

M-am gîndit la Estera, care zăcea bolnavă şi istovită și la 
marea milă a DOmnului: dar îi vedeam și pe bărbaţii în fața 
cărora mă aflam și aceia erau fără milă. 

"Ei?" a întrebat Benaia. 

"Așa cum soarele răzbate prin nori", am spus eu ridicînd 
din umeri, "tot așa și adevărul va lumina prin toate cuvintele." 
"Cred că asta ajunge”, a zis Iosafat. 

"Atitudinea lui”, a grăit Natan, “este oricum altfel, dar nu 
înălțătoare." 

Preotul Ţadoc și-a ridicat privirea spre cer și a spus: 

"Iar noi vom trebui să stăm aici luni în şir, ca niște 
despăduchetori, pentru a scotoci prin această încîlcitură după 
observații răzvrătitoare şi după alte ticăloșii." 

Și Benaia a grăit zîmbind: 

"A şti este o binecuvintare de la DOmnul, dar cine ştie 
prea multe este ca o boală care face puroi și ca o duhoare 
urită din gură. De-aceea îngăduiţi să-l ucid pe acest Etan, 
pentru ca știința lui să se cufunde odată cu el în mormînt." 

Dar eu m-am aruncat încă o dată la picioarele regelui 
Solomon şi am sărutat degetele lor groase Și am ZIS: 

"Ascultă-l pe robul tău, o tu, cel mai înțelept dintre regi, 
că strig după ajutor către tine, nu numai ca la un stăpînitor, 
ci și ca la un poet. Lasă-mă, rogu-te, să citesc din psalmul 
meu Întru preamărirea DOmnului şi întru slava lui David, şi 
apoi rostește judecata asupra persoanei mele, dacă merit să fiu 
ucis de către Benaia." 

Mai înainte ca regele să poată spune da sau nu, am scos 
din veșmîntul meu o fişie de piele subţire, pe care îmi scri- 
sesem versurile, și am început să citesc. 


ÎNTRU PREAMĂRIREA DOMNULUI ȘI ÎNTRU 
SLAVA LUI DAVID, UN CUVINT DE 
ÎNVĂȚĂTURĂ A LUI ETAN EZRAHITUL 


(glasul DOmnului:) 

Eu am făcut legămînt cu alesul meu 

şi m-am jurat lui David sluga mea: 
Întărească-se pînă în veac seminția ta 

şi dăinuiască tronul tău din neam în neam. 
Aflat-am pe David, robul meu, 

cu untdelemnul meu cel sfint l-am uns pre el. 
Pre el îl va sprijini mîna mea și bratul meu 
îl va întări. 

Nici un dușman să nu-l copleşească şi nici un fiu al 
răului să nu-i facă rău. 

Ci voi tăia pe vrăjmaşii lui 

şi pe cei ce-l urăsc pre el îi voi lovi cu plăgi. 
Si îl voi face pre el Cel-dintii-născut al meu 
şi îl voi înălța preste toți regii pămîntului. 
De-a pururi îi voi păstra mila mea 

şi legămîntul meu cu el fi-va nestrămutat. 
Seminţia lui rămîne vie în veacul veacului 

şi scaunul lui dăinuiască cît zilele Soarelui, 
şi fie apărat cîtă vreme va fi luna, care stă, 
ca martor credincios în nori. 


Solomon a aplaudat politicos, la fel şi ceilalți; iar gărămăticii 
Elihoref şi Ahia au vrut să știe, dacă pot primi o copie a 
poeziei, pentru a o pune alături de însemnările lor. 

Le-am arătat că le voi face cu plăcere o copie, în măsura 
în care voi mai rămîne destulă vreme în viață. La care, regele 
Solomon şi-a dat pe frunte tichia cusută cu aur, și-a scărpinat 
pielea capului și a rostit judecata sa, precum urmează: 


JUDECATA SOLOMONICĂ 
Tinînd seama că anumite cuvinte împletite de învinu- 
itul Etan ben Hosaia din Ezrah în Una și singura 

relatare adevărată și hotărîtoare, istoriceşte exactă şi 
recunoscută oficial, privitoare la uimitoarea înăltare, 
la viața cu frica lui DUmnezeu, precum şi la isprăvile 
de vitejie şi la minunatele înfăptuiri ale lui David ben 
lesei, rege peste luda timp de şapte ani şi peste 
amîndouă seminţiile, luda şi Israel, vreme de treizeci 
și trei de ani, alesul DOmnului şi părintele regelui 
Solomon n-au plăcut ochiului regelui și dregătorilor 
după lege, 

Și ținînd seama că învinuitul a fost găsit vinovat de 
fărădelegile înşirate în cartea de învinuire, 

- Pentru aceasta eu Solomon, cel mai înțelept dintre 
regi, în temeiul puterii ce mi-a fost dată prin legămîntul 
cu DOmnul, îl osîndesc pe numitul Etan ben Hosaia 
la moarte. 

"Foarte bine", a zis Benaia și a scos sabia. Dar regele 
Solomon a ridicat mîna şi a grăit mai departe. 


JUDECATA SOLOMONICĂ 
(continuare) 


Întrucît moartea trupească a pîritului Etan ben 
Hosaia nu i se pare potrivită regelui, deoarece ar 
putea da oamenilor porniţi a gîndi rău prilej să afirme 
că Solomon, cel mai înţelept dintre regi, înăbușe 
gîndurile, persecută pe învățații scrisului și aşa mai 
departe, 

Și întrucît, din amintita pricină, i se pare la fel de 
nepotrivit să-l trimită pe pîritul Etan ben Hosaia în 
ocnele sau carierele noastre de piatră ori la preoții din 
Bet-Șan sau în alte asemenea așezări, | 

Pentru aceasta poruncește să fie trecut sub tăcerea 
morții; nici unul din cuvintele sale să nu ajungă la 
urechea norodului, nici pe calea vorbei, nici pe aceea 
a tăblițelor de lut; pentru ca numele lui să fie uitat, 
de parcă nici nu s-ar fi născut și n-ar fi scris nici- 
odată vreun rînd; 

Dar psalmul, pe care l-a citit înaintea noastră, 
Întru preamărirea DOmnului şi întru slava lui David, şi 
care este scris în spiritul și felul tuturor celor ce scriu 

ca slugile cele mai de jos, adică searbăd și plin de 
rostiri fără duh şi lipsit de orice putere de plăsmuire, 
acest psalm să poarte numele lui și să fie păstrat 
pentru vecii vecilor. 
"Precum poruncește stăpînul şi regele meu“, a zis Benaia 
și a împins sabia la loc în teacă. "Totuşi eu încă socot 
procedura directă. ca fiind cea mai bună." 


În noaptea aceea îngerul întunericului a pășit în casa 
noastră și și-a întins aripile, iar umbra lor a căzut asupra 
Esterei, nevasta mea iubită, 

Am văzut prefacerea pe care îngerul a adus-o pe chipul ei 
și am strigat de durere și am căzut la pămînt alături de patul 
ei; știam ce se întîmplase și, totuși, n-o pricepeam. 

DUmnezeul meu, DUmnezeul meu, i-am grăit eu DOm- 
nului, cum se poate ca surisul ei să nu mai fie şi nici sunetul 
glasului ei și nici atingerea degetelor ei. Au cum poate să fi 
pierit iubirea ei cu totul în întunecimea Șeolului și să se fi 
stins marea lumină a sufletului precum o feștilă de seu? Fără 
ea, am să fiu ca un pîrîu fără apă, ca un os căruia i s-a scos 
măduva. la mai bine, o DOamne, una din mîinile mele, ia- 
mi ochiul, ia jumătatea inimii mele, dar fă-o să învie și să se 
scoale iar din acest pat și să trăiască fie numai cinci zile, sau 
trei, sau chiar și una. Tu ai făcut lumea și toată viaţa din ea: 
ce înseamnă pentru tine să dai îndărăt această singură viață? 
Căci am dat greș în chip trist, iubirea mea pentru ea fiind 
prea mică, pusă alături de cea pe`care mi-a dat-o ca: cum să 
i-o răsplătesc și cu ce bani, dacă a murit? În pom salășluiește 
nădejdea să mugurească din nou, chiar dacă l-a doborit secu- 
rea; au femeia aceasta, a cărei inimă era ca un izvor de apă 
limpede, să fie mai puţin pentru tine decît unul din copacii 
tăi? Mă rog ţie fierbinte, gîndește-te, că tu ai făcut-o pe ea, 
precum și orice gînd, pe care l-a gîndit, și orice simţămînt al 
inimii ei; de ce vrei să prefaci toate astea din nou în țtărînă. 
Ai dăruit-o cu piele şi cu carne, i-ai dat în ochi lumina care 
mi-a luminat calea; au de ce vrei să nimicești opera miinilor 
tale, DOamne, chipul și asemănarea ta? Dacă am păcătuit, 
atunci pedepsește-mă pe mine; nu mă dezvinovăţi de ne- 
dreptatea mea. Dacă am făcut ceva rău, vai mie; dar de ce 
să iei viața ei, care a fost dreaptă și plăcută oamenilor, de ce 
s-o trimiți în adîncuri de unde nu mai revine nimeni? 

Astfel mă luptam cu DOmnul; lahve, însă, și-a înfășurat 
mantia tăcerii în jurul său, iar chipul Esterei, nevasta mea, 
îmi era deja străin. 

Apoi au venit Şem și Selef, feciorii mei, și Hulda, mama 
lor, și m-au însoțit în cămasa mea de lucru. Mi-am rupt 
veșmintele și mi-am presărat cenușă în păr. Mai tîrziu, casa 
s-a umplut de vecini și de leviţi. Au învăluit chipul Esterei și 
bictul ei trup măcinat de boală și au prins să jelească; în afară 
de asta, mîncau și beau şi mă băteau pe umăr și îmi vorbeau 
de voința DOmnului și că fiecare dintre noi trebuie să se 
ducă în ţara întunericului și în umbra morţii; dar toate astea 
lunecau pe lîngă mine. 

A doua zi, însă, au luat-o pe Estera şi. au pus-o pe o 
cotigioară trasă de două vaci tinere și au dus-o pe poarta 
Ierusalimului afară şi au coborit-o într-o gaură în pămînt. 


Nimic nu mă mai reţinea în Ierusalim: în afară de asta, 
dregătorii regești mă zoreau să părărsesc casa cu nr. 54 din 
ulița Reginei din Saba. Nu mai ești în slujba regelui, ziceau 
ei, de aceea grăbeşte să te muţi. Astfel mi-am vîndut puținele 
boarfe sau le-am dăruit; dar însemnările mele și arhivele le- 
am ascuns la loc tainic. 

Și 'm-am mai dus o ultimă oară la mormîntul Esterei, 
nevasta mea, pentru a mă ruga acolo DOmnului. La priveliștea 
lespezii mi-au venit în gînd cuvintele lui David, pe care le-a 
rostit la moartea întîiului său născut de la Batseba; și am: 
grăit încetișor: 

" Tu nu te mai întorci la mine; eu însă voi veni de 
bunăseamă la tine.” 

Apoi am mers la cortul DOmnului. Pentru o parte din 
puținii sicli, care îmi mai rămăseseră, am cumpărat o ciozvîrtă 
de miel și am pus-o pentru ardere de tot pe altarul în fața 
căruia de curînd loab fusese ucis de Benaia ben Iehoiada. 
Fumul s-a învîrtejit către ceruri și mi-am dat seama că 
DOmnul lahve primea jertfa mea şi că avea să-mi hărăzească 
o călătorie sigură. 

Pe drumul de întoarcere am zăbovit o vreme pentru a 
privi cum înaintează lucrările la templul pe care regele So- 
lomon punea să i-l înalțe Domnului; și am văzut uriașele 
blocuri de piatră, care erau cioplite după măsură şi stivuite 
unele peste altele, am văzut pridvorul şi capetele coloanelor 
împodobite de rodii și crini ciopliți în piatră; dar am văzut și 
spinările jupuite ale oamenilor care zideau toate acestea şi 
chipurile lor secătuite și ochii chinuiţi. 

Dar Domnul a trimis un înger la mine, acela s-a așezat 
lîngă umărul meu şi a grăit. 

"Au ce este piatra, ce sunt fierul și arama şi ce sunt 
scaunele regilor şi săbiile celor atotputernici? Ţărină se vor 
face, zice DOmnul; dar cuvîntul și adevărul şi iubirea rămîn 
de-apururi." 

Ne căram avutul în spinare; cu toate acestea am fost 
ținuți la poarta oraşului întocmai ca şi cum am fi venit cu 
patruzeci de asini de povară încărcaţi cu sipete și covoare și 
cu lăzi pline de arhive. Straja cheretiană l-a chemat afară pe 

căpitanul lui și căpetenia porții a venit şi a exclamat: 

"Să fie oare cu putinţă, istoricul nostru! Și încă în asemenea 
rinduială, pe jos și cu legăturica în spate!" 

l-am îndreptat atenţia asupra documentelor mele, asupra 
peceţii regești, asupra încuviințării de .a părăsi orașul și l-am 
rugat să ne lase să trecem fără multă zarvă, întrucît ziua 
părea să fie fierbinte, iar noi voiam s-o pornim la drum. 

"Văd că ești gata cu lucrul tău”, a zis căpetenia mai 
puțin pentru urechile mele, cît mai ales pentru toți vagabonzii 
și pierde-vară și ticăloșii și alte haimanale de la poartă, "şi le- 
ai dat acestor oameni ceea ce le trebuia mai mult: o istorie.” 

S-a întors către gloată: 

"Mulţumiţi-i aici lui Etan ben Hosaia, căci prin strădania 
lui neobosită aveţi acum pe lîngă buboaiele şi duhoarea gurilor 
voastre, și o zugrăvire a virtuților voastre." 

Ei se băteau pe coapse și se tăvăleau pe jos de plăcere; şi 
se îmbulzeau lîngă mine și lîngă cei doi feciori ai mei, Şem 
și Selef, și lingă Hulda, mama lor. 

"Ia povestește-le oamenilor”, mi-a zis căpetenia, "au i-ai 
înfățoșat ca pe poporul ales, care trăiește după cuvîntul DOm- 
nului Iahve și după legea lui, sau ai scris despre răutatea lor 
și despre prostia lor?" 

"Norodul”, am zis eu, "este începutul binelui ca și al 
răului.” ~ 

"Auziți, mă, cît sunteți de simțitori", a făcut căpetenia 
pocnind din harapnic pe deasupra capetelor gloatei, "dar regele 
este de la DUmnezeu, și același lucru e și cu căpeteniile 
regelui și cu toți slujitorii lui." 

N-a luat seama defel la murmurele ce s-au pornit și s-a 
întors din nou către mine: 

"Atunci ce ești tu oare? Nu faci parte din norod, nici al 
lui DUmnezeu nu ești. Nu te numeri printre cei stăpînitori și 
nici nu te află omul printre cei stăpîniți. Eşti ca un șarpe care 
îmbie cu fructul din pomul cunoașterii; și tu știi că șarpele 
a fost blestemat de DUmnezeu, DOmnul, să se tîrască toată 
viața pe burtă și să mănînce pulbere, iar omul trebuie să-i 
strivească oricînd capul cu piciorul." 

La cuvintele acestea, gloata, învinsă şi duhnind, s-a îmbulzit 
către noi. Am văzut ură în ochii plini de scursori şi ciotunile 
de braţe ridicate amenințător. Sem şi Selef au început să tipe; 
Hulda i-a zgîrîiat pe față pe cei ce s-au apropiat prea mult de 

ea; iar eu, cunoscînd ineficacitatea pumnilor mei, am cătat 
cu ochii în jur după ajutor. Și am văzut apropiindu-se niște 
alergători, care purtau toiege albe, şi, la un pas după ei, 
lectica verde-aurie cu ciucuri roșii la acoperiș. 

Și iată că milogii și gură-cască și furii au luat-o din loc 
și s-au risipit ca păsărHe, cînd cheretienii și peletienii au 
curăţat poarta de norod. Condus de căpetenia porţii, a coborit 
treptele Amenhotef, marele-eunuc regesc, și a venit și s-a 
plecat în fața Huldăi, și i-a apucat în glumă de bărbie pe Sem 
și lef; către mine, însă, a zis cu cea mai grațioasă înclinare 
a miinilor: 

"N-am vrut să te las să pleci, Etan, prietene, fără să-mi 
iau rămas bun de la tine. Noi amîndoi am fost străini în 
Ierusalim în mai multe înțelesuri. De-aceea am privit cu 
bunăvoință la tine și la activitatea ta, iar acum, cînd ne 
părăsești, am să resimt golul. Dacă-ţi poate fi o mîngiiere, 
pot să-ţi spun că Lilit, fosta ta concubină, s-a obişnuit cu 
viaţa de la curte și se simte bine, străduindu-se cu gingășie 
pentru regele Solomon și totodată pentru noua lui soție, fiica 
faraonului. Apoi Lilit cîntă în fața regelui cîntecele de dra- 
goste care ai învățat-o şi regele este foarte încîntat de ele și 
a dispus să fie scrise, adunate și publicate sub titlul Cîntarea 
Cîntărilor a lui Solomon. Astfel nădăjduiesc să primesti de la 
mine darul meu de despărțire în spiritul în care a fost gîndit 
și ca un semn de prietenie." 

Din cutele veșmiîntului său a scos o butelcuţă. 

"Primesc asta de-a dreptul de la cel care o face" a amintit 
el, "de la o casă foarte bună din orașul zeului Soarelui Ra din 
Egipet. Fie ca mireasma ei să te învioreze mereu și să-ți 
aducă aminte că, într-o lume de eunuci, nu merită să te'porţi 
ca un bărbat.” 

Am luat butelcuţa și m-am întors și mi-am urmat calea. 

Însă, după ce am trecut peste pîriul Chedron și am urcat 
pe măgura din partea cealaltă, m-am oprit locului, pentru a 
arunca o ultimă privire asupra orașului lui David. Și l-am 
văzut așezat pe colinele lui și am vrut să-l blestem; dar n-am 
putut s-o fac, căci o mare strălucire a DOmnului plutea peste 
Ierusalim în lumina dimineții. 


254 


MULŢUMIREA MEA 


i se cuvine domnului prof. dr. doc. 

sugestiile sale bune și de 
mare ajutor. 


